Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ភាពជោគជ័យដ៏អស្ចារ្យសម្រាប់រថយន្ត MG ស៊េរីឆ្នាំ2024 ជាមួយនឹងការលក់ចេញចំនួន 80គ្រឿងក្នុងរយៈពេលត្រឹមតែ2សប្ដាហ៍ដំបូងនៅក្នុងខែឧសភានេះ	https://business-cambodia.com/articles/mg-sale-80-cars-in-two-weeks	យុទ្ធនាការលក់រថយន្តស៊េរីឆ្នាំ2024របស់ MG ពិតជាទទួលបានជោគជ័យគួរឱ្យកត់សម្គាល់ជាមួយការលក់ចេញចំនួន 80គ្រឿងក្នុងរយៈពេលត្រឹមតែ2សប្ដាហ៍ដំបូងនៅក្នុងខែឧសភានេះប៉ុណ្ណោះ។ ក្រុមហ៊ុន MG Cambodia បានចាប់ផ្ដើមយុទ្ធនាការលក់រថយន្តថ្មីស៊េរីឆ្នាំ2024របស់ខ្លួនយ៉ាងមានប្រសិទ្ធភាពលើគ្រប់ម៉ូឌែលរថយន្ត MG ជាមួយនឹងភាពទាន់សម័យដ៏ទាក់ទាញនៃរថយន្ត និងតម្លៃប្រគូតប្រជែងខ្លាំង។ កំណត់ត្រានៃការលក់មានការកើនឡើងជាលំដាប់ ដែលបង្ហាញពីប្រជាប្រិយភាពខ្ពស់នៃការគាំទ្រនូវរថយន្ត MG និងការផ្ដល់នូវអត្ថប្រយោជន៏ល្អពីក្រុមហ៊ុនដែលជាការចាប់ផ្ដើមដ៏ល្អសម្រាប់ពាក់កណ្តាលឆ្នាំ2024នេះ។ យុទ្ធនាការលក់រថយន្ត MG ម៉ូឌែលស៊េរីឆ្នាំ2024 ត្រូវបានចាត់ទុកថាជាឱកាសល្អសម្រាប់អតិថិជនក្នុងការទទួលយកនូវរថយន្តស៊េរីឆ្នាំខ្ពស់ក្នុងតម្លៃដ៏សមរម្យ។ ភាពជោគជ័យនេះត្រូវបានជំរុញដោយកត្តាជាច្រើនដូចជា: ការផ្តល់ជូនតម្លៃពិសេសជាមួយនឹងប្រម៉ូសិនថែម កាតសាំង, កម្រាលជើង, UV ការពារកម្ដៅ, ស្លាកលេខ, សេវាកម្មដូរប្រេងម៉ាស៊ីន អមនឹងការធានាគុណភាពរយៈពេល5ឆ្នាំ ឬក៏ 150,000Km។ រថយន្ត MG ត្រូវបានរួមបញ្ចូលគ្នាជាមួយបច្ចេកវិទ្យាទំនើប, ការរចនាបែបទាន់សម័យ និងមានកម្លាំងម៉ាស៊ីនខ្លាំង ដើម្បីបំពេញតម្រូវការ និងចំណង់ចំណូលចិត្តរបស់អ្នកប្រើប្រាស់។ ភាពរីកចម្រើននៃទិន្នន័យលក់រថយន្ត MG ក្នុងឆ្នាំ2024 ជាមួយនឹងការមកដល់ស្តុកថ្មីនៃរថយន្តគ្រប់ម៉ូឌែលដូចជា: MG ZS, MG RX5 Sport និង Reborn, MG HS Trophy, MG RX8 និង MG GT  ដែលបង្កើនសំទុះនៃការលក់ និងការចូលរួមជាមួយគ្រួសារMG។ រថយន្ត MG គឺមានតម្លៃសមរម្យមែនទែនត្រឹមតែ $26,990 សម្រាប់ម៉ូឌែល MG ZS ឆ្នាំ2024, $36,990 សម្រាប់ MG RX5 ឆ្នាំ2024, $35,990 សម្រាប់ MG HS Trophy, $32,990 សម្រាប់ MG GT និង MG RX8 មានតម្លៃត្រឹមតែ $50,990 ប៉ុណ្ណោះ។ បន្ថែមពីនេះទៅទៀត, MG ក៏បានធ្វើការណែនាំនូវរថយន្តស៊េរីថ្មី MG7 ដែលបានបង្កើតនូវការចាប់អារម្មណ៍ខ្លាំងនិងជម្រុញទិន្នន៏យលក់កើនឡើង ហើយក៏កំពុងធ្វើឱ្យអតិថិជនរង់ចាំនូវរថយន្តបែបស្ព័រថ្មីដែលនឹងមកទីផ្សារប្រទេសកម្ពុជាឆាប់ៗនេះ។ ការបង្ហាញចំណាប់អារម្មណ៏វិជ្ជមានពីអ្នកប្រើប្រាស់ផ្ទាល់ និងការណែនាំបន្តពីសំណាក់អតិថិជនក៏បានរួមចំណែកដល់ភាពជោគជ័យរបស់ MG ផងដែរដែលជាការបង្ហាញពីភាពល្អប្រសើរ និងគុណភាពខ្ពស់របស់រថយន្ត។ ដើម្បីអបអរគម្រប់ខួប១០០ឆ្នាំនៃម៉ាកយីហោ MG ក្រុមហ៊ុនក៏បានប្រកាសជាផ្លូវការនូវកម្មវិធីណែនាំអតិថិជន Referral Program ដែលផ្ដល់ជូនទៅកាន់អតិថិជននូវឱកាសឈ្នះរង្វាន់ទូរស័ព្ទដៃទំនើប Iphone15 ប្រចាំខែសរុបចំនួន 100គ្រឿងពីកម្មវិធីនេះ។ លក្ខខណ្ឌនៃកម្មវិធីគឺ ម្ចាស់រថយន្ត MG ដែលណែនាំអតិថិជនថ្មីនឹងទទួលបាននូវកាតសាំង100$ និងសន្លឹកឆ្នោតផ្សងសំណាង១សន្លឹក ហើយសម្រាប់អតិថជនទូទៅដែលបានណែនាំអតិថិជនថ្មីនឹងទទួលបានសន្លឹកឆ្នោតផ្សងសំណាង១សន្លឹកផងដែរ។ MG ក៏បានស្វែងរកឃើញអ្នកឈ្នះចំនួន 27នាក់រួចមកហើយពីកម្មវិធី Referral Program នេះហើយក៏កំពុងរង់ចាំអ្នកឈ្នះថ្មីៗទៀតផងដែរ។ ទិន្នន័យលក់ចេញចំនួន 80គ្រឿងក្នុងរយៈពេលត្រឹមតែ2សប្ដាហ៍ដំបូងនៃខែឧសភាសម្រាប់ក្រុមហ៊ុន MG គឺបានបង្ហាញថា MG កំពុងតែបង្កើនសំទុះកាន់តែខ្លាំង និងដំណើរការយុទ្ធសាស្ត្រប្រកបដោយប្រសិទ្ធភាព ពីគុណភាពនៃផលិតផលរបស់ខ្លួនផងដែរ។ MG បានយល់ដឹងអំពីតម្រូវការនិងចំណង់ចំណូលចិត្តដ៏ច្បាស់នៃទីផ្សារកម្ពុជាក្នុងការផ្តល់ជូននូវតម្លៃសមរម្យ, សន្សំសំចៃប្រេងឥន្ធនៈ, ភាពធំទូលាយនៃផ្នែកខាងក្នុងជាមួយនឹងការរចនាដ៏ប្រណិតបែបគុណភាព, ការធានាគុណភាពរយៈពេលវែង និងសមត្ថភាពនៃការបើកបរគ្រប់ស្ថានភាពផ្លូវក្នុងតំបន់ជាមួយកម្ពស់ខ្ពស់ពីដីខ្ពស់ល្អសម្រាប់ម៉ូឌែលប្រភេទ SUV របស់ពួកគេ ដើម្បីជៀសវាងផ្លូវដែលមានទឹកលិចក្នុងរដូវវស្សាដែលនឹងឈានមកដល់នាពេលខាងមុខនេះ។ នោះហើយដែលជាគុណសម្បត្តិរបស់រថយន្ត MG ក្នុងការប្រកួតប្រជែងលើទីផ្សាររថយន្ត SUV នៅកម្ពុជា។	{ "spider_name": "businesscambodia", "scrape_at": "2025-06-14_19:40:05", "date_created": "2024-05-16T08:55:44.260Z", "category": "PR", "views": 3679, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy", "short_sentences" ] }
ភាពជោគជ័យដ៏អស្ចារ្យសម្រាប់រថយន្ត MG ស៊េរីឆ្នាំ2024 ជាមួយនឹងការលក់ចេញចំនួន 80គ្រឿងក្នុងរយៈពេលត្រឹមតែ2សប្ដាហ៍ដំបូងនៅក្នុងខែឧសភានេះ	https://business-cambodia.com/articles/mg-sale-80-car-in-2-weeks	យុទ្ធនាការលក់រថយន្តស៊េរីឆ្នាំ2024របស់ MG ពិតជាទទួលបានជោគជ័យគួរឱ្យកត់សម្គាល់ជាមួយការលក់ចេញចំនួន 80គ្រឿងក្នុងរយៈពេលត្រឹមតែ2សប្ដាហ៍ដំបូងនៅក្នុងខែឧសភានេះប៉ុណ្ណោះ។ ក្រុមហ៊ុន MG Cambodia បានចាប់ផ្ដើមយុទ្ធនាការលក់រថយន្តថ្មីស៊េរីឆ្នាំ2024របស់ខ្លួនយ៉ាងមានប្រសិទ្ធភាពលើគ្រប់ម៉ូឌែលរថយន្ត MG ជាមួយនឹងភាពទាន់សម័យដ៏ទាក់ទាញនៃរថយន្ត និងតម្លៃប្រគូតប្រជែងខ្លាំង។ កំណត់ត្រានៃការលក់មានការកើនឡើងជាលំដាប់ ដែលបង្ហាញពីប្រជាប្រិយភាពខ្ពស់នៃការគាំទ្រនូវរថយន្ត MG និងការផ្ដល់នូវអត្ថប្រយោជន៏ល្អពីក្រុមហ៊ុនដែលជាការចាប់ផ្ដើមដ៏ល្អសម្រាប់ពាក់កណ្តាលឆ្នាំ2024នេះ។ យុទ្ធនាការលក់រថយន្ត MG ម៉ូឌែលស៊េរីឆ្នាំ2024 ត្រូវបានចាត់ទុកថាជាឱកាសល្អសម្រាប់អតិថិជនក្នុងការទទួលយកនូវរថយន្តស៊េរីឆ្នាំខ្ពស់ក្នុងតម្លៃដ៏សមរម្យ។ ភាពជោគជ័យនេះត្រូវបានជំរុញដោយកត្តាជាច្រើនដូចជា: ការផ្តល់ជូនតម្លៃពិសេសជាមួយនឹងប្រម៉ូសិនថែម កាតសាំង, កម្រាលជើង, UV ការពារកម្ដៅ, ស្លាកលេខ, សេវាកម្មដូរប្រេងម៉ាស៊ីន អមនឹងការធានាគុណភាពរយៈពេល5ឆ្នាំ ឬក៏ 150,000Km។ រថយន្ត MG ត្រូវបានរួមបញ្ចូលគ្នាជាមួយបច្ចេកវិទ្យាទំនើប, ការរចនាបែបទាន់សម័យ និងមានកម្លាំងម៉ាស៊ីនខ្លាំង ដើម្បីបំពេញតម្រូវការ និងចំណង់ចំណូលចិត្តរបស់អ្នកប្រើប្រាស់។ ភាពរីកចម្រើននៃទិន្នន័យលក់រថយន្ត MG ក្នុងឆ្នាំ2024 ជាមួយនឹងការមកដល់ស្តុកថ្មីនៃរថយន្តគ្រប់ម៉ូឌែលដូចជា: MG ZS, MG RX5 Sport និង Reborn, MG HS Trophy, MG RX8 និង MG GT  ដែលបង្កើនសំទុះនៃការលក់ និងការចូលរួមជាមួយគ្រួសារMG។ រថយន្ត MG គឺមានតម្លៃសមរម្យមែនទែនត្រឹមតែ $26,990 សម្រាប់ម៉ូឌែល MG ZS ឆ្នាំ2024, $36,990 សម្រាប់ MG RX5 ឆ្នាំ2024, $35,990 សម្រាប់ MG HS Trophy, $32,990 សម្រាប់ MG GT និង MG RX8 មានតម្លៃត្រឹមតែ $50,990 ប៉ុណ្ណោះ។ បន្ថែមពីនេះទៅទៀត, MG ក៏បានធ្វើការណែនាំនូវរថយន្តស៊េរីថ្មី MG7 ដែលបានបង្កើតនូវការចាប់អារម្មណ៍ខ្លាំងនិងជម្រុញទិន្នន៏យលក់កើនឡើង ហើយក៏កំពុងធ្វើឱ្យអតិថិជនរង់ចាំនូវរថយន្តបែបស្ព័រថ្មីដែលនឹងមកទីផ្សារប្រទេសកម្ពុជាឆាប់ៗនេះ។ ការបង្ហាញចំណាប់អារម្មណ៏វិជ្ជមានពីអ្នកប្រើប្រាស់ផ្ទាល់ និងការណែនាំបន្តពីសំណាក់អតិថិជនក៏បានរួមចំណែកដល់ភាពជោគជ័យរបស់ MG ផងដែរដែលជាការបង្ហាញពីភាពល្អប្រសើរ និងគុណភាពខ្ពស់របស់រថយន្ត។ ដើម្បីអបអរគម្រប់ខួប១០០ឆ្នាំនៃម៉ាកយីហោ MG ក្រុមហ៊ុនក៏បានប្រកាសជាផ្លូវការនូវកម្មវិធីណែនាំអតិថិជន Referral Program ដែលផ្ដល់ជូនទៅកាន់អតិថិជននូវឱកាសឈ្នះរង្វាន់ទូរស័ព្ទដៃទំនើប Iphone15 ប្រចាំខែសរុបចំនួន 100គ្រឿងពីកម្មវិធីនេះ។ លក្ខខណ្ឌនៃកម្មវិធីគឺ ម្ចាស់រថយន្ត MG ដែលណែនាំអតិថិជនថ្មីនឹងទទួលបាននូវកាតសាំង100$ និងសន្លឹកឆ្នោតផ្សងសំណាង១សន្លឹក ហើយសម្រាប់អតិថជនទូទៅដែលបានណែនាំអតិថិជនថ្មីនឹងទទួលបានសន្លឹកឆ្នោតផ្សងសំណាង១សន្លឹកផងដែរ។ MG ក៏បានស្វែងរកឃើញអ្នកឈ្នះចំនួន 27នាក់រួចមកហើយពីកម្មវិធី Referral Program នេះហើយក៏កំពុងរង់ចាំអ្នកឈ្នះថ្មីៗទៀតផងដែរ។ ទិន្នន័យលក់ចេញចំនួន 80គ្រឿងក្នុងរយៈពេលត្រឹមតែ2សប្ដាហ៍ដំបូងនៃខែឧសភាសម្រាប់ក្រុមហ៊ុន MG គឺបានបង្ហាញថា MG កំពុងតែបង្កើនសំទុះកាន់តែខ្លាំង និងដំណើរការយុទ្ធសាស្ត្រប្រកបដោយប្រសិទ្ធភាព ពីគុណភាពនៃផលិតផលរបស់ខ្លួនផងដែរ។ MG បានយល់ដឹងអំពីតម្រូវការនិងចំណង់ចំណូលចិត្តដ៏ច្បាស់នៃទីផ្សារកម្ពុជាក្នុងការផ្តល់ជូននូវតម្លៃសមរម្យ, សន្សំសំចៃប្រេងឥន្ធនៈ, ភាពធំទូលាយនៃផ្នែកខាងក្នុងជាមួយនឹងការរចនាដ៏ប្រណិតបែបគុណភាព, ការធានាគុណភាពរយៈពេលវែង និងសមត្ថភាពនៃការបើកបរគ្រប់ស្ថានភាពផ្លូវក្នុងតំបន់ជាមួយកម្ពស់ខ្ពស់ពីដីខ្ពស់ល្អសម្រាប់ម៉ូឌែលប្រភេទ SUV របស់ពួកគេ ដើម្បីជៀសវាងផ្លូវដែលមានទឹកលិចក្នុងរដូវវស្សាដែលនឹងឈានមកដល់នាពេលខាងមុខនេះ។ នោះហើយដែលជាគុណសម្បត្តិរបស់រថយន្ត MG ក្នុងការប្រកួតប្រជែងលើទីផ្សាររថយន្ត SUV នៅកម្ពុជា។	{ "spider_name": "businesscambodia", "scrape_at": "2025-06-14_19:40:05", "date_created": "2024-05-16T08:46:30.022Z", "category": "PR", "views": 0, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
មកថ្មីទៀតហើយ! តស់មកដឹងតម្លៃរថយន្តប្អូនបង្កើត Toyota 𝐑𝐚𝐢𝐳𝐞 បែបស្ពរ ខណៈតម្លៃមិនដល់៣ម៉ឺន$នៅខ្មែរ	https://business-cambodia.com/articles/toyota-raize-gr-new-in-cambo-dia	កាលពីពេលថ្មីៗកន្លងទៅនេះ ក្រុមហ៊ុនតូយ៉ូតាប្រចាំស្រុកខ្មែរបាននាំមកនៅរថយន្ត 𝐀𝐥𝐥 𝐍𝐞𝐰 𝐓𝐨𝐲𝐨𝐭𝐚 𝐕𝐞𝐥𝐨𝐳 𝟐𝟎𝟐𝟒 ជាមួយរូបរាងថ្មី ស្អាត ទាន់សម័យ តម្លៃ ៣៥,៩០០ដុល្លារនៅក្នុងទីផ្សារប្រទេសកម្ពុជា។ ហើយអ្វីកាន់តែពិសេសជាងនេះទៅទៀតនោះ ពេលនេះក្រុមហ៊ុនបាននាំម៉ូដែលថ្មីមួយគ្រឿងបន្ថែមទៀត គឺរថយន្ត 𝐓𝐨𝐲𝐨𝐭𝐚 𝐑𝐚𝐢𝐳𝐞 𝐆𝐑 ជាមួយតម្លៃជាង២ម៉ឺនដុល្លារនៅខ្មែរ។ យោងតាមការចុះផ្សាយលើផេកផ្លូវការ Toyota Cambodia កាលពីពេលថ្មីៗបានឱ្យដឹងថា ខ្លួនបាននាំរថយន្ត 𝐓𝐨𝐲𝐨𝐭𝐚 𝐑𝐚𝐢𝐳𝐞 𝐆𝐑 មួយម៉ូដែលទៀតហើយមកកាន់ទឹកដីប្រទេសកម្ពុជា ខណៈម៉ូដែល 𝐌𝐨𝐧𝐨𝐭𝐨𝐧𝐞 មានតម្លៃ ២៨,០០០ដុល្លារ និងប្រភេទ 𝐃𝐮𝐚𝐥 𝐓𝐨𝐧𝐞 មានតម្លៃ ២៨,៤០០ដុល្លារតែប៉ុណ្ណោះ។ បើនិយាយអំពីលក្ខណៈសម្បត្តិ និងចំណុចពិសេសៗវិញ ក្រុមហ៊ុន Toyota ប្រចាំស្រុកខ្មែរមិនទាន់ប្រាប់ជាក់ល័ក្ខនៅឡើយទេ ប៉ុន្តែក្រុមហ៊ុនសន្យាថានឹងបង្ហើបនៅពេលឆាប់ៗខាងមុខនេះ។ គួរជម្រាបផងដែរថា ប្រសិនជាប្រិយមិត្តចាប់អារម្មណ៍ ឬចង់ដឹងពត៌មានលម្អិតអាចធ្វើការទំនាក់ទំនងតាមរយៈផ្នែកលក់អនឡាញ៖ 𝟎𝟏𝟕 𝟐𝟐𝟐 𝟒𝟓𝟏 / 𝟎𝟏𝟕 𝟑𝟑𝟑 𝟓𝟎𝟑 / 𝟎𝟖𝟔 𝟑𝟑𝟑 𝟓𝟎𝟑 / 𝟎𝟏𝟕 𝟐𝟐𝟐 𝟒𝟎𝟖 / 𝟎𝟏𝟕 𝟐𝟐𝟐 𝟒𝟑𝟗 ឬ elegram Channel: https://t.me/toyotacambodiakh៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-16T08:40:50.209Z", "category": "កំពូលអ្នកលក់", "views": 10635, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
កុំលេងសើច! អ្នកជំនាញណែនាំថា មនុស្សមានសញ្ញា៥នេះ បង្ហាញថាមិនទាន់ឯករាជ្យនិងចាស់ទុំទេ	https://business-cambodia.com/articles/5-sgins-that-people-too-emotional-and-immature	ភាពចាស់ទុំនិងឯករាជ្យអាចសម្តៅដល់រូបភាពដែលមនុស្សម្នាក់មានសេរីភាពហិរញ្ញវត្ថុ លំនឹងការងារឬសេរីភាពនៃការជ្រើសរើសជាដើម។ យ៉ាងណាមិញក្រៅពីប៉ុន្មានចំណុចនេះ អ្នកជំនាញមកពីស្ថាប័នGeediting បានណែនាំថា មនុស្សមានសញ្ញាទាំង៥យ៉ាងនេះ បង្ហាញថាពួកគេមិនទាន់មានឯករាជ្យភាពនិងចាស់ទុំផ្នែកផ្លូវចិត្តឡើយ។ ១. ពឹងផ្អែកសុភមង្គលខ្លាំងពីអ្នកដទៃ៖ មនុស្សដែលពឹងផ្អែកសុភមង្គលទាំងស្រុងពីអ្នកដទៃ មិនថានៅក្នុងទំនាក់ទំនងប្រភេទណានោះទេ ជាសញ្ញាមួយបង្ហាញថាពួកគេមិនទាន់មានភាពរឹងមាំនិងចាស់ទុំផ្នែកផ្លូវចិត្តនៅក្នុងទំនាក់ទំនងនោះឡើយ។ ពួកគេសម្លឹងមើលទៅអ្នកដទៃនិងកត្តាខាងក្រៅថាជាសេចក្តីសុខពិតប្រាកដ ហើយប្រសិនបើពួកគេមិនអាចទទួលបានដូចចិត្ត នឹងចាត់ទុកថាជាសេចក្តីទុក្ខ។ ២. មិនអាចដោះស្រាយភាពខ្វែងគំនិតគ្នា៖  នៅក្នុងទំនាក់ទំនងនិងការប្រាស្រ័យទាក់ទង តែងមានការខ្វែងគំនិតនិងការមិនយល់ស្របគ្នា ប៉ុន្តែមនុស្សដែលពុំទាន់មានឯករាជ្យភាពនិងចាស់ទុំពួកគេនឹងចាត់ ទុកថាការយល់ឃើញខុសគ្នា និងភាពខ្វែងគំនិតគ្នា គឺជាការវាយប្រហារនិងជាការបង្កើតជម្លោះ ដោយពួកគេនឹងមិនដោះស្រាយបញ្ហានោះដោយសន្តិវិធីឡើយ ហើយនឹងប្រកាន់យកគោលជំហររៀងខ្លួនៗ។   ៣. ប្រតិកម្មជំនួសឱ្យការឆ្លើយតប៖ មនុស្សខ្លះសូម្បីតែរឿងតូចតាចមួយក៏អាចធ្វើឱ្យពួកគេផ្ទុះកំហឹងនិងប្រតិកម្មបាន ដោយមិនបានពិចារណាដែរ។ នេះជាសញ្ញាមួយនៃមនុស្សដែលមិនទាន់មានភាពចាស់ទុំនិងឯករាជ្យផ្លូវចិត្ត ដោយពួកគេតែងប្រតិកម្មភ្លាមៗ ដោយមិនគិតពីផលវិបាក ហេតុនិងផលនោះឡើយ ខុសពីការឆ្លើយតប ដោយវាគឺជាចំណាយពេលពិចារណា បន្តិចទើបសម្រេចចិត្តធ្វើឬឆ្លើយតប។ ៤. ពិបាកនិយាយពាក្យសុំទោស៖ មនុស្សដែលមិនមានភាពចាស់ទុំ ឯករាជ្យភាពផ្លូវចិត្ត ពួកគេនឹងពិបាកនិយាយពាក្យសុំទោស នៅពេលដែលពួកគេបានធ្វើខុស ឬប៉ះពាល់ដល់នរណាម្នាក់។ ពួកគេយល់ថាពាក្យនេះសម្រាប់មនុស្សទន់ខ្សោយ និងអ្នកប្រព្រឹត្តិកំហុស ហើយពួកគេពិបាកទទួលស្គាល់ការពិតនិងរៀនសូត្រពីកំហុសរបស់អ្នក។ ៥. មិនអាចនៅម្នាក់ឯង៖ ការនៅម្នាក់ឯងគឺជាឱកាសមួយដើម្បីស្គាល់ខ្លួនឯងឱ្យកាន់តែច្បាស់ ឆ្លុះបញ្ចាំងពីគំនិតនិងអារម្មណ៍របស់អ្នក ទៅរកភាពរីកចម្រើនជាបុគ្គល ប៉ុន្តែមនុស្សដែលមិនមានឯករាជ្យភាពផ្លូវចិត្តតែងតែមានអារម្មណ៍មិនស្រួល ឬថប់បារម្ភ ប្រសិនបើពួកគេមិនត្រូវបានគេហ៊ុំព័ទ្ធដោយមនុស្ស ឬពេលដែលពួកគេគ្មាននរណាម្នាក់ដើម្បីនៅជាមួយ និងនិយាយជាមួយគ្រប់ពេល។ ជាការពិតណាស់ភាពចាស់ទុំរបស់មនុស្សម្នាក់ៗមិនអាស្រ័យលើអាយុ អាជីពការងារ ឬឋានៈតួនាទីឡើយ ក្នងនោះផ្នែកចិត្តវិទ្យាបានឱ្យនិយមន័យថា "ភាពចាស់ទុំ" គឺជាសមត្ថភាពរបស់បុគ្គលក្នុងការឆ្លើយតប ទៅនឹងបរិស្ថានជុំវិញ ការប្រព្រឹត្តដែលសមស្របទៅនឹង កាលៈទេស ពេលវេលា ទីកន្លែង វប្បធម៌ ឬសង្គមដែលបុគ្គលកំពង់រស់នៅ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:05", "date_created": "2024-05-16T08:33:34.766Z", "category": "ភាពជាអ្នកដឹកនាំ", "views": 4997, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
សម្ដេចតេជោជំរុញឲ្យរដ្ឋបើកការដ្ឋានសង់ព្រែកជីកហ្វូណនតេជោឲ្យបានឆាប់ ខណៈគម្រោងនេះមានស្នាមដានស្រាប់	https://business-cambodia.com/articles/samdech-hun-sen-talk-about-funan-techo-canal	សម្ដេចតេជោ ហ៊ុន សែន ប្រធានព្រឹទ្ធសភា និងជាអតីតនាយករដ្ឋមន្ដ្រីនៃព្រះរាជាណាចក្រកម្ពុជា បានណែនាំដល់រាជរដ្ឋាភិបាល ធ្វើការបើកការដ្ឋានសាងសង់គម្រោងព្រែកជីកហ្វូណនតេជោឲ្យបានឆាប់តាមដែលអាចធ្វើទៅបាន។ ខណៈគម្រោងនេះគឺមានស្នាមដានរួចស្រាប់ ហើយកន្លងមកសម្ដេចក៏ធ្លាប់បានដឹកនាំធ្វើនៅតំបន់មួយចំនួនផងដែរ ដោយគ្រាន់តែត្រូវការពង្រីកបន្ថែមនឹងប្រើប្រាស់បាន។ ថ្លែងនៅក្នុងសារពិសេសស្តីពី "ព្រែកជីកហ្វូណនតេជោ" នៅថ្ងៃទី១៦ ខែឧសភា ឆ្នាំ២០២៤ សម្ដេចតេជោបានមានប្រសាសន៍ថា «ខ្ញុំសូមផ្ដល់មតិទៅរាជរដ្ឋាភិបាល កុំយប់យន់សុបិនច្រើន បើបើកការដ្ឋានបានឆាប់គឺធ្វើទៅ កុំរង់ចាំអីទៀត នាំតែមានសាធារណមតិ ពីមួយថ្ងៃទៅមួយថ្ងៃ គឺចាប់ផ្ដើមកើនសារជាថ្មី។ ជំរុញបើកការដ្ឋានឱ្យបានឆាប់ ធ្វើទៅ គ្មានត្រូវរង់ចាំអ្វីតទៅទៀតទេ។ យើងត្រូវគិតទៅដល់សេដ្ឋកិច្ចរបស់យើង យើងត្រូវគិតទៅដល់ឯករាជ្យជាតិរបស់យើង។» សម្ដេចតេជោមានប្រសាសន៍បន្ដថា «នៅក្នុងព្រែក ១៨០ គីឡូម៉ែត្រនេះ មាន ៨០ គីឡូម៉ែត្រហើយ ដែលខ្ញុំព្រះករុណាខ្ញុំបានដឹកនាំធ្វើ។ ពេលនោះគឺឯកឧត្ដម ប៉ុល សារឿន ដែលពេលនេះជាទីប្រឹក្សារាជរដ្ឋាភិបាល ហើយពេលនោះគឺជាអភិបាលខេត្ដតាកែវ ប្រឡាយលេខ ១៥ ប្រវែង ៨០ គីឡូម៉ែត្រនេះ គឺព្រះករុណាខ្ញុំ ដឹកនាំឲ្យធ្វើ។ ហើយប្រឡាយ ៨០ គីឡូម៉ែត្រនោះហើយ ដែលបានកំពុងប្រើប្រាស់ជាប្រព័ន្ធស្រោចស្រប់ផង ហើយក៏ជាប្រព័ន្ធដឹកជញ្ជូនផង គ្រាន់តែត្រូវការពង្រីកវាតែប៉ុណ្ណោះ វានឹងក្លាយទៅជាប្រព័ន្ធដឹកជញ្ជូនដ៏ល្អ។ អ៊ីចឹងទេនៅកន្លែងដទៃទៀតក៏ដូចគ្នា មានកន្លែងតិចណាស់ដែលយើងធ្វើថ្មី ដើម្បីទម្លាយតភ្ជាប់ជាមួយនឹងទន្លេ ប៉ុន្ដែភាគច្រើនមានស្នាមដានរួចទៅហើយ»។ សូមជម្រាបផងដែរថា គម្រោងព្រែកជីកហ្វូណនតេជោនេះ គឺជាគម្រោងផ្លូវទឹកប្រវត្ដិសាស្ដ្ររបស់កម្ពុជា ត្រូវបានរាជរដ្ឋាភិបាលអនុម័តឲ្យអនុវត្ដការសាងសង់កាលពីថ្ងៃទី១៩ ខែឧសភា ឆ្នាំ២០២៣កន្លងទៅ។ តាមការសិក្សាគម្រោងព្រែកជីកមួយនេះមានប្រវែងសរុប ១៨០ គីឡូម៉ែត្រ ចាប់ផ្ដើមពីព្រែកតាកែវនៃទន្លេមេគង្គ ឆ្លងកាត់តាមព្រែកតាឯកនៃទន្លេបាសាក់ រួចតាមព្រែកតាហ៊ីងនៃទន្លេបាសាក់ស្រុកកោះធំ និងបន្ដរហូតដល់សមុទ្រខេត្ដកែប ដោយឆ្លងកាត់ខេត្ដចំនួន ៤ រួមមាន៖ ខេត្ដកណ្ដាល ខេត្ដតាកែវ ខេត្ដកំពត និងខេត្ដកែប គ្រោងចំណាយថវិកាសាងសង់ប្រមាណ ១.៧ ពាន់លានដុល្លារ។ ទាក់ទងនឹងពេលវេលានៃការបើកការដ្ឋានសាងសង់ព្រែកជីកនេះផងដែរ កាលពីពេលកន្លងទៅថ្មីៗនេះ ឯកឧត្ដម ប៉េង ពោធិ៍នា រដ្ឋមន្ដ្រីក្រសួងសាធារណការ និងដឹកជញ្ជូន បានលើកឡើងថា អាចនឹងបើកការដ្ឋានសាងសង់នៅក្នុងត្រីមាសទី៤ ឆ្នាំ២០២៤៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-16T07:36:10.023Z", "category": "អចលនទ្រព្យ", "views": 8944, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កំពុងជាប់បំណុល អ្នកជំនាញណែនាំឲ្យចាត់ចែងលុយតាមក្បួន”ជញ្ជាំង៤ទិស” បើចង់ឲ្យបំណុលកាន់តែថយ	https://business-cambodia.com/articles/how-to-reduce-your-debt-by-using-four-walls	គេងតែងតែនិយាយថាក្នុងការរស់នៅមនុស្សយើងឲ្យតែមានបាយ៣ពេលគឺអាចរស់បានហើយដូច្នេះពេលអ្នកជួបបញ្ហាលុយដូចជាចំណូលទាប ជួបបញ្ហាលុយបំណុល អ្នកគួរផ្ដោតយកចិត្តទុកដាក់លើចំណាយចាំបាច់ដើម្បីអាចមានលុយគ្រប់គ្រាន់សម្រាប់ចំណាយចំាបាច់ក្នុងការរស់នៅ។  ជុំវិញការចំណាយចំណាយចាំបាច់នេះដែរលោក Dave Ramsey បានចែករំលែកពីក្បួនចាត់ចែងលុយតាមក្បួន”ជញ្ជាំង៤ទិស” ដែលអ្នកគួរធ្វើពេលអ្នកជួបបញ្ហាលុយកាក់ឬអំឡុងពេលអ្នកជំពាក់បណុ។ ក្បួន”ជញ្ជាំង៤ទិស”ត្រូវបានចាត់ចែងដូចខាងក្រោមនេះ។ ជញ្ជាំងទី១៖ ចាត់ចែងចំណាយលើហូបចុក  ការចំណាយលើអាហារគឺជាចំណាយចាំបាច់ហើយមនុស្សមួយចំនួនធំបានចំណាយច្រើនមែនទែនហើយចំណូលមួយនេះ។ ដូច្នេះបើអ្នកកំពុងជាប់បំណុលហើយចង់ឲ្យបំណុលអ្នកឆាប់ថយអ្នកត្រូវនិពិត្យមើលចំណាយប្រចាំខែទៅលើការអាហារ។ អ្នកអាចចាប់ផ្ដើមធ្វើផែនការចំណាយលើអាហារដោយតាមដានការចំណាយលើអាហារងប្រចាំថ្ងៃរបស់អ្នក។ ឧទាហរណ៍បើអ្នកញ៉ាំអាហារមួយពេលខ្ទង់៦ពាន់រៀល(1,50$) មួយថ្ងៃ៣ពេលនោះជាមធ្យមមួយថ្ងៃអ្នកចំណាយអស់១៨,០០០រៀល(ប្រមាណ៤.៥ដុល្លារ) ដូច្នេះមួយខែអ្នកចំណាយលើការហូបចុកអស់ប្រមាណ១២៦ដុល្លារ។  មនុស្សមួយចំនួនចំមិនបានធ្វើផែនការចំណាយលើអាហារនោះទេដូច្នេះមួយទើបធ្វើឲ្យពួកគាត់ចាយច្រើនមែនទែនលើថ្លៃអាហារហើយញ៉ាំច្រើនរហូតឡើងគីឡូឬលើសគីឡូទៀតផង។ ជាក់ស្ដែងរាល់ខែអ្នកអាចនឹងចំណាយលើអាហូរអស់ខ្ទង់១៥០ដុល្លារ តែបើអ្នកបានធ្វើផែនការចំណាយលើម្ហូបហើយកំណត់ខ្ទង់ចំណាយលើម្ហួប អ្នកអាចចំណាយលើម្ហួបអស់តែខ្ទង់១០០ដុល្លារប៉ុណ្ណោះ ដែលធ្វើឲ្យអ្នកអាចសន្សំសំចៃបាន៥០ដុល្លារ។ ត្រូវចាំថាទោះអាហារជាចំណាយចំបាច់ពិតមែន តែអ្នកមិនគួរចំណាយច្រើនជ្រុលនោះទេ។ ជញ្ជាំងទី២៖ ចាត់ចែងលើទឹកភ្លើងនិងចំណាយក្នុងផ្ទះ  អ្នកត្រូវតាមដានថាតើចំណាយថ្លៃទឹកភ្លើងនិងចំណាយក្នុងផ្ទះផ្សេងៗទៀតដូចជា អ៊ុនធឺណេត កាតទូរស័ព្ទអស់ប៉ុន្មាន។ ដើម្បីដឹងបានអ្នកត្រូវតាមដានតាមរយៈការកត់ត្រាប្រចាំខែដើម្បីដឹងថាជាមធ្យមចំណាយប៉ុន្មានក្នុងមួយខែ។ ឧទាហរណ៍បន្ទាប់ពីអ្នកបានតាមដានឃើញថាចំណាយប្រភេទនេះជាមធ្យមមួយខែអស់២០ដុល្លារ។ ជញ្ជាំងទី៣៖ ចាត់ចែងលើការស្នាក់នៅ ចំពោះការស្នាក់នៅបើអ្នកមានផ្ទះផ្ទាល់ខ្លួនគឺអ្នកសន្សំសំចៃបានច្រើន ប៉ុន្ដែមនុស្សភាគច្រើនដែលរស់នៅទីក្រុងគឺសុទ្ធតែនៅបន្ទប់ជួលឬផ្ទះជួល។ ចំណាយលើការស្នាក់នៅនេះមិនពិបាកតាមដានទេ។ ឧទាហរណ៍ថ្លៃបន្ទប់មួយខែអ្នកចំណាយអស់១២០ដុល្លារ។ ជញ្ជាំងទី៤៖ ចាត់ចែងការធ្វើដំណើរ ភាគច្រើនការចំណាយលើការធ្វើដំណើរគឺយើងចំណាយថ្លៃសំាងឡានឬសាំងម៉ូតូជាដើម។ ដូច្នេះអ្នកត្រូវតាមដានចំណាយប្រភេទនេះថាតើមួយខែជាមធ្យមអស់ចំណាយអស់ប៉ុន្មាន។ ឧទាហរណ៍បន្ទាប់ពីអ្នកបានតាមដានតាមរយៈការកត់ត្រាចំណាយអ្នកឃើញថាចំណាយលើការធ្វើដំណើរអស់៣០ដុល្លារក្នុងមួយខែ។ តាមរយៈការចាត់ចែងតាមក្បួនជញ្ជាំង៤ទិស”ខាងលើឃើញថាការចំណាយប្រចាំខែលើចំណាយចាំបាច់ទាំង៤គឺអ្នកចំណាយសរុបអស់ជិត៣០០ដុល្លារ។ ត្រង់នេះឧទាហរណ៍បើអ្នកប្រាក់ខែ៥០០ដុល្លារ ពេលទាន់មិនបានធ្វើការចាត់ចែងតាមក្បួនខាងលើទេនោះ មួយខែៗអ្នកប្រហែលជាមិនសូវសល់លុយទេព្រោះអ្នកមិនមានខ្ទង់ចំណាយច្បាស់លាស់។ ប៉ុន្ដែបន្ទាប់ពីបានធ្វើផែនការចំណាយប្រចាំខែនិងកំណត់ខ្ទង់ចំណាយនោះប្រាក់ខែ៥០០ អ្នកអាចនឹងសល់ខ្ទង់២០០ដុល្លារ ហើយលុយសល់លុយជួយយកទៅដោះបំណុលហើយជួយឲ្យបំណុលកាន់តែថយអ្នកកាន់តែមានទឹកចិត្តដោះបំណុល។  ដូច្នេះអំឡុងពេលជាប់បំណុលសូមកុំមើលរំលងការចាត់ចែងចំណូលចំណាយប្រចាំខែ។ ចង់ដឹងកាន់តែច្បាស់ពីការធ្វើផែនការចំណាយប្រចាំខែអាចសាកអានសៀវភៅលុយពិត។ ទាក់ទងទិញតាមតេឡេក្រាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-16T07:03:14.201Z", "category": "ហិរញ្ញវត្ថុ", "views": 1632, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចៀសវាងទៅមកច្រើនសារ! មន្ត្រីជំនាញបញ្ជាក់ច្បាស់ៗ ចង់ចុះបញ្ជីអត្រានុកូលដ្ឋានកំណើតឱ្យកូន នេះជាឯកសារដែលត្រូវយកទៅ	https://business-cambodia.com/articles/hild-as-a-document-to-take	សំបុត្រអត្រានុកូលដ្ឋានកំណើត រួមមាន សំបុត្រកំណើត និងសំបុត្របញ្ជាក់ ដែលជាទូទៅសំបុត្រនេះត្រូវធ្វើនៅ សាលាឃុំ សង្កាត់នៃលំនៅដ្ឋានអចិន្ត្រៃយ៍របស់ឪពុកម្តាយ ហើយរយៈពេលនៃការចុះបញ្ជីអត្រានុកូលដ្ឋានគ្រប់ប្រភេទ ការចេញសេចក្តីចម្លងសំបុត្រអត្រានុកូលដ្ឋាន មានរយៈពេល ០៣ថ្ងៃនៃថ្ងៃធ្វើការប៉ុណ្ណោះ។ ជាមួយគ្នានោះដែរ ឯកសារសម្រាប់ស្នើសុំចុះបញ្ជីអត្រានុកូលដ្ឋានកំណើតមានដូចជា៖ ១. ករណីចុះបញ្ជីអត្រានុកូលដ្ឋានកំណើត (ក្នុងអំឡុងពេល ៣០ថ្ងៃ) លិខិតទទួលស្គាល់កំណើតចេញដោយមូលដ្ឋានសុខាភិបាល ឬអាជ្ញាធរមានសមត្ថកិច្ច សេចក្តីចម្លងសំបុត្រអត្រានុកូលដ្ឋានកំណើតរបស់ឪពុកម្តាយ សេចក្តីចម្លងសំបុត្រអាពាហ៍ពិពាហ៍របស់ឪពុកម្តាយ (ប្រសិនបើមាន) សៀវភៅស្នាក់នៅ ឬសៀវភៅគ្រួសារ ឬអត្តសញ្ញាណប័ណ្ណសញ្ជាតិខ្មែរររបស់ឪពុកម្តាយ ២. ចុះបញ្ជីអត្រានុកូលដ្ឋានបញ្ជាក់កំណើត (ហួសរយៈពេល៣០ថ្ងៃ) លិខិតទទួលស្គាល់កំណើតចេញដោយមូលដ្ឋានសុខាភិបាល ឬអាជ្ញាធរមានសមត្ថកិច្ច សេចក្តីចម្លងសំបុត្រអត្រានុកូលដ្ឋានកំណើតរបស់ឪពុកម្តាយ សេចក្តីចម្លងសំបុត្រអាពាហ៍ពិពាហ៍របស់ឪពុកម្តាយ (ប្រសិនបើមាន) សៀវភៅស្នាក់នៅ ឬសៀវភៅគ្រួសារ ឬអត្តសញ្ញាណប័ណ្ណសញ្ជាតិខ្មែរររបស់ឪពុកម្តាយ សាក្សី ចំនួន០២រូបជានីតិជន ដែលមានលំនៅដ្ឋានពិតប្រាកដ។ គួរបញ្ជាក់ថា សម្រាប់ព័ត៌មានបន្ថែម សូមទំនាក់ទំនងសាកសួរព័ត៌មានតាមការ Download កម្មវិធី GDI eServices ឬ ទំនាក់ទំនងលេខទូរស័ព្ទ ១២៧១ ដោយឥតគិតថ្លៃសេវាទូរស័ព្ទគ្រប់ប្រព័ន្ធ រាល់ម៉ោងធ្វើការ ពីថ្ងៃច័ន្ទ ដល់ថ្ងៃសុក្រ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-16T05:56:06.497Z", "category": "ព័ត៌មានថ្មីៗ", "views": 1142, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ត្រឹមឆ្នាំ២០២៤ ឡានចិនក្រឡុកកម្ពុជា? តស់មកស្គាល់ក្រុមហ៊ុនរថយន្តចិន៧ កំពុងវៃលុកពេញទីផ្សារកម្ពុជា	https://business-cambodia.com/articles/china-car-7-model-come-kh	មួយរយៈពេលចុងក្រោយនេះយើងសង្កេតឃើញថាឡានចិនគឺមានភាពពេញនិយមខ្លាំងនិងចរាចរណ៍ច្រើនមែនទែននៅតាមដងផ្លូវក្នុងប្រទេសកម្ពុជា ខណៈក្រុមហ៊ុនផលិតរថយន្តធំៗចំនួន៧ កំពុងវៃលុកពេញទីផ្សារកម្ពុជា។ ដោយក្រុមហ៊ុនទាំងនោះរួមមាន៖ ១. ក្រុមហ៊ុន MG MG គឺជាក្រុមហ៊ុនផលិតរថយន្តកូនកាត់អង់គ្លេសចិនដែលបានបង្កើតនៅឆ្នាំ ២០០៦ ដែលមានទីស្នាក់ការកណ្តាលនៅទីក្រុងឡុងដ៍។ នៅឆ្នាំ២០២១ ការលក់ឡានរបស់ក្រុមហ៊ុនត្រូវកើនឡើងរហូតដល់ទៅ៤០ភាគរយ ពោលលក់អស់រហូតដល់ទៅ ៥៧,៥០៦គ្រឿង ខណៈ MG ZS ប្រភេទ SUV តូចគឺដាច់ខ្លាំងជាងគេ។ ២. ក្រុមហ៊ុន BYD ក្រុមហ៊ុន BYD Co. Ltd គឺជាក្រុមហ៊ុនផលិតសាជីវកម្មចិនដែលបានចុះបញ្ជីជាសាធារណៈដែលមានទីស្នាក់ការកណ្តាលនៅទីក្រុង Shenzhen ខេត្ត Guangdong ប្រទេសចិនដោយ បានបង្កើតឡើងនៅឆ្នាំ១៩៩៥។ ស្រមគ្នានេះដែរនៅឆ្នាំ ២០២២ BYD បានលក់រថយន្តអគ្គិសនីរបស់ខ្លួនអស់ច្រើនជាង ១.៨៥ លានគ្រឿង ដែលច្រើនជាងបីដងនៃលទ្ធផលឆ្នាំ ២០២១ ដែលមានចំនួន ៥៩៣,៧៤៥គ្រឿង។ ៣. ក្រុមហ៊ុន Forthing Forthing គឺជារថយន្តដែលគ្រប់គ្រងដោយក្រុមហ៊ុនផលិតរថយន្តចិន Dongfeng Liuzhou Motor ដែលជាផ្នែកមួយនៃក្រុមហ៊ុន Dongfeng Motor Group ។ យីហោនេះត្រូវបានបង្កើតឡើងក្នុងឆ្នាំ ២០០១ ដោយប្រើឈ្មោះ Fengxing ហើយក្រោយមកត្រូវបានប្តូរឈ្មោះទៅជា Forthing ជាឈ្មោះភាសាអង់គ្លេស ខណៈដែលឈ្មោះចិននៅតែដដែល។ ៤. ក្រុមហ៊ុន DFSK Fengon Dongfeng Sokon Automobile ត្រូវបានគេស្គាល់ជាអន្តរជាតិថា DFSK Motor គឺជាក្រុមហ៊ុនបណ្តាក់ទុនរួមគ្នារវាង Dongfeng និង Chongqing Sokon Industry Group Co Ltd. ត្រូវបានបង្កើតឡើងនៅឆ្នាំ២០០៣។ ទន្ទឹមនឹងនេះដែរ នៅឆ្នាំ២០២២ ក្រុមហ៊ុនអាចលក់អស់រហូតដល់ ១០០,៥៧៩ គ្រឿង ខណៈឆ្នាំ២០២១លក់អស់ ១៤៨,២៥៥ គ្រឿង។ ៥. ក្រុមហ៊ុន Hongqi គឺជារថយន្តប្រណិតរបស់ចិនដែលជាកម្មសិទ្ធិរបស់ក្រុមហ៊ុនផលិតរថយន្ត FAW Car Company ជាក្រុមហ៊ុនបុត្រសម្ព័ន្ធរបស់ FAW Group ។ Hongqi ត្រូវបានបង្កើតឡើងក្នុងឆ្នាំ ១៩៥៩ ជារថយន្តចិនដ៏ចំណាស់ជាងគេបំផុត។ ៦. ក្រុមហ៊៊ុន Changan Changan Automobile គឺជាក្រុមហ៊ុនផលិតរថយន្តរដ្ឋរបស់ចិន ដែលមានទីស្នាក់ការកណ្តាលនៅទីក្រុង Jiangbei និងទីក្រុង Chongqing ។ វាគឺជាក្រុមហ៊ុនផលិតរថយន្តចំណាស់ជាងគេបំផុតរបស់ប្រទេសចិន ដែលមានប្រវត្តិដ៏សម្បូរបែបដែលមានតាំងពីឆ្នាំ ១៨៦២ ។ ខណៈបច្ចុប្បន្នក្រុមហ៊ុនដ៏មានវ័យដ៏ចំណាស់នេះ ត្រូវបាននាំចូលមកកាន់ទឹកដីខ្មែរ ក្រោមក្រុមហ៊ុនយក្ស RMA (Cambodia) PLC ។ ក្រុមហ៊ុន អ អិម អេ (ខេមបូឌា) ភីអិលស៊ី គឺជាអ្នកចែកចាយផ្តាច់មុខនៃក្រុមហ៊ុន Changan Automobile ដើម្បីនាំចូល និងចែកចាយរថយន្ត Changan ថ្មី គ្រឿងបន្លាស់ និងសេវាកម្ម នៅក្នុងព្រះរាជាណាចក្រកម្ពុជា។ ៧. ក្រុមហ៊៊ុន Geely ក្រុមហ៊ុន Geely ត្រូវបានបង្កើតឡើងក្នុងឆ្នាំ ១៩៨៦ ដោយសហគ្រិនជនជាតិចិន Li Shufu Geely ដោយការចាប់ផ្តើមដំបូង មុនឈានចូលទៅក្នុងឧស្សាហកម្មរថយន្ត ក្នុងឆ្នាំ ១៩៩៧ ជាមួយនឹងក្រុមហ៊ុនបុត្រសម្ព័ន្ធរបស់ខ្លួន Geely Auto ក្រុមហ៊៊ុនកើតចេញពីក្រុមហ៊ុនផលិតគ្រឿងបន្លាស់ទូទឹកកក ។ ជាមួយគ្នានេះដែរ Geely មានបំណងផលិតរថយន្តដែលមានតម្លៃសមរម្យសម្រាប់អ្នកប្រើប្រាស់ចិនជាមធ្យម ដោយក្លាយជាក្រុមហ៊ុនផលិតរថយន្តឯកជនដំបូងគេរបស់ប្រទេសរបស់ខ្លួនផងដែរ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-16T05:51:23.583Z", "category": "កំពូលអ្នកលក់", "views": 847, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ចិត្តសាស្ត្រ៖ បើនរណាឧស្សាហ៍ប្រើឃ្លា៥នេះ បង្ហាញថាគេជាមនុស្សទៀងត្រង់ អាចទុកចិត្តបាន	https://business-cambodia.com/articles/5-phrases-only-authentic-people-use	ពាក្យចាស់ខ្មែរបុរាណពោលថា “មនុស្សយកសម្តី ដំរីយកភ្លុក” ត្បិតសម្តីបង្ហាញពីសណ្តានខាងក្នុង ទៀងត្រង់ ឬវៀចវេរ។ ជាក់ស្តែង លោកវេជ្ជបណ្ឌិត Theo Tsaosldes អ្នកឯកទេសផ្នែកសរសៃប្រសាទ បានប្រាប់ឃ្លាពិសេស៥ បើនរណាឧស្សាហ៍និយាយ មានន័យថាគេជាមនុស្សទៀងត្រង់ អាចទុកចិត្តបាន យោងតាមចិត្តសាស្ត្រ៖ ១/. ខ្ញុំត្រូវការពេលវេលាខ្លះដើម្បីគិតរឿងនេះ៖ យោងតាមលោកវេជ្ជបណ្ឌិត Tsaousides មនុស្សទៀងត្រង់តែងប្រាកដថា សកម្មភាពរបស់ពួកគេត្រូវគ្នានឹងអ្វីដែលខ្លួនពិតជាជឿ និងមានអារម្មណ៍ រួមទាំងពិចារណាយ៉ាងល្អិតល្អន់។ ពួកគេចំណាយពេលដើម្បីធ្វើឲ្យប្រាកដថា ពួកគេមិននិយាយអ្វីដែលខ្លួនអាចនឹងសោកស្តាយនៅពេលក្រោយ ឬមិនប្រព្រឹត្តក្នុងរបៀបមួយដែលមិនសមនឹងពួកគេជានរណាពិតប្រាកដឡើយ។ ២/. ខ្ញុំមានអារម្មណ៍មិនស្រួលចំពោះរឿងនេះទេ៖ បន្ទាប់ពីពួកគេបានគិតគ្រប់ជ្រុងជ្រោយហើយ រកឃើញថាវាមិនត្រឹមត្រូវ ពួកគេនឹងបញ្ចេញមតិប្រាប់អ្នកដោយត្រង់។ ដូចដែលលោកវេជ្ជបណ្ឌិត Tsaousides បានចង្អុលបង្ហាញ មនុស្សទៀងត្រង់តែងបង្ហាញអារម្មណ៍ពិត និងព្រំដែនរបស់ខ្លួន។ នេះជាមូលហេតុដែលពួកគេក្លាហានហ៊ាននិយាយឃ្លានេះខ្លាំងៗ ដោយមិនខ្លាចក្នុងការបង្ហាញថាពួកគេជានរណា ទោះបីជាពេលខ្លះត្រូវឈរម្នាក់ឯងក៏ដោយ។ ៣/. ខ្ញុំសុំទោស ខ្ញុំខុសហើយ៖ លោកវេជ្ជបណ្ឌិត Tsaousides និយាយថា នៅពេលដែលអ្នកទាក់ទងជាមួយមនុស្សទៀងត្រង់ ពួកគេមិនភ័យខ្លាច ឬខ្មាសអៀស ក្នុងការសារភាពពីកំហុស ឬពោលពាក្យសុំទោសឡើយ បើពួកគេពិតជាបានធ្វើខុសមែន។ ពួកគេឲ្យតម្លៃខ្ពស់ទៅលើការពិត ចៀសជាងការគេចវេសគ្រាន់តែឲ្យល្អមើល ហើយនេះក៏ជាមូលហេតុដែលធ្វើឲ្យពួកគេក្លាយជាមនុស្សគួរឲ្យទុកចិត្តបំផុតផងដែរ។ ៤/. តោះ! រកចំណុចរួម៖ ពេលឈានដល់ជម្លោះ មនុស្សទៀងត្រង់ព្យាយាមរកដំណោះស្រាយដែលគោរពតម្លៃនៃភាគីពាក់ព័ន្ធទាំងអស់។ សម្រាប់ពួកគេ ការសម្រុះសម្រួលមិនមែនមានន័យថាបោះបង់អត្តសញ្ញាណខ្លួនឯងជាមនុស្សបែបណាទេ ប៉ុន្តែដើម្បីរួមគ្នាស្វែងរកវិធីដ៏ល្អបំផុតឆ្ពោះទៅមុខ ដោយមិនប៉ះពាល់ដល់គោលការណ៍របស់នរណាម្នាក់ឡើយ។ ៥/. ខ្ញុំមិនល្អឥតខ្ចោះទេ៖ ភាពស្មោះត្រង់ គឺជាកម្លាំងដែលផ្តល់អំណាចដ៏ខ្លាំងក្លាឲ្យពួកគេដើរលើផ្លូវមួយដ៏រឹងមាំ និងរស់នៅក្នុងជីវិតដែលឆ្លុះបញ្ចាំងយ៉ាងពិតប្រាកដថាពួកគេជានរណា។ ដូច្នេះនៅពេលដែលនរណាម្នាក់និយាយថា ខ្លួនមិនល្អឥតខ្ចោះ ហើយព្រមទទួលយកគ្រប់យ៉ាងរបស់ខ្លួនឯង ទាំងគុណសម្បត្តិ និងគុណវិបត្តិ នោះគឺជាសញ្ញានៃធម្មជាតិពិតរបស់ពួកគេ។ មនុស្សទៀងត្រង់ យល់ថាភាពល្អឥតខ្ចោះគឺមិនអាចទៅរួចឡើយ ហើយពួកគេមិនធ្វើពុតជាដាច់ខាត។ យ៉ាងណាមិញ ជំនាញមើលមនុស្សពិតជាសំខាន់ណាស់ បើអ្នកសេពគប់ និងមើលមនុស្សត្រូវ នោះនឹងមានឱកាសទទួលបានភាពរីកចម្រើនលឿន។ តែបើមើលមនុស្សខុស នោះអាចនាំទុក្ខទោសភ័យដល់ខ្លួននៅថ្ងៃណាមួយជាក់ជាមិនខាន៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-16T05:25:08.505Z", "category": "ភាពជាអ្នកដឹកនាំ", "views": 17126, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ត្រូវដឹង! នេះជាឯកសារត្រូវមានសម្រាប់ស្នើសុំបង់ពន្ធប្រថាប់ត្រាលើការផ្ទេរកម្មសិទ្ធិឬសិទ្ធិកាន់កាប់អចលនទ្រព្យ ទាំងប្លង់រឹង និងប្លង់ទន់	https://business-cambodia.com/articles/general-department-of-taxation-cambodia	ពន្ធប្រថាប់ត្រាលើការផ្ទេរកម្មសិទ្ធិឬសិទ្ធិកាន់កាប់អចលនទ្រព្យ កើតឡើងនៅពេលដែលមានការផ្ទេរកម្មសិទ្ធិ ដូចជាការដោះដូរ ការធ្វើ អំណោយ ការដាក់ភាគហ៊ុនជាអចលនទ្រព្យក្នុងក្រុមហ៊ុន ការទទួលកម្មសិទ្ធិតាមរយៈសាលដីកាតុលាការ ឬភាគច្រើនកើតឡើងតាមរយៈ ការទិញលក់ជាដើម។ ពន្ធនេះជាកាតព្វកិច្ចរបស់អ្នកទទួលកម្មសិទ្ធិ ដែលយើងអាចនិយាយសាមញ្ញថា “អ្នកទិញ” តាមអត្រា ៤% នៃតម្លៃទីផ្សាររបស់អចលនទ្រព្យ។ យោងតាមការដកស្រង់ពីអគ្គនាយកដ្ឋានពន្ធដារ បន្ទាប់ពីកាលបរិច្ឆេទនៃដីកាបញ្ជូនពីមន្ទីររៀបចំដែនដី នគរូបនីយកម្ម សំណង់ និងសុរិយោដី រាជធានី-ខេត្ត សម្រាប់អចលនទ្រព្យដែលបានចុះបញ្ជី (មានប័ណ្ណកម្មសិទ្ធិ) ឬដីកាបញ្ជូនពីរដ្ឋបាលក្រុង-ស្រុក-ខណ្ឌ សម្រាប់អចលនទ្រព្យដែលពុំទាន់ចុះបញ្ជី (ពុំមានប័ណ្ណកម្មសិទ្ធិ) អ្នកជាប់ពន្ធមានរយៈពេល ៣ខែ សម្រាប់ការបំពេញកាតព្វកិច្ចដាក់លិខិតប្រកាសនិងបង់ប្រាក់ពន្ធ ដោយត្រូវរៀបចំសំណុំឯកសារស្នើសុំបង់ពន្ធប្រថាប់ត្រាមករដ្ឋបាលសារពើពន្ធ ដូចមានរាយនាមលម្អិតក្នុងបញ្ជីឯកសារតម្រូវ (Checklist) ខាងក្រោម៖ អចលនទ្រព្យបានចុះបញ្ជី (មានប័ណ្ណកម្មសិទ្ធិ-ប្លង់រឹង) សំណុំឯកសារពីរដ្ឋបាលសុរិយោដី ១. ដីកាបញ្ជូនរបស់មន្ទីររៀបចំដែនដី នគរូបនីយកម្ម សំណង់ និងសុរិយោដី (ច្បាប់ដើម) ២. កំណត់បង្ហាញរបស់មន្ទីររៀបចំដែនដី នគរូបនីយកម្ម សំណង់ និងសុរិយោដី (ច្បាប់ដើម) ៣. លិខិតលក់ផ្តាច់ (ករណីទិញលក់) ឬលិខិតអំណោយផ្តាច់ (ករណីប្រទានកម្ម) (ច្បាប់ដើម) ៤. សេចក្តីព្រមព្រៀងនិងអនុញ្ញាត ឬសំបុត្រអនុញ្ញាតពីក្រុមប្រឹក្សាញាតិ ឬសំបុត្រតំណវង្សត្រកូលខ្មោច ឬបណ្តាំមរតកជាលាយលក្ខណ៍អក្សរ (ករណីសន្តតិកម្ម) (ច្បាប់ដើម) ៥. វិញ្ញាបនបត្រសម្គាល់ម្ចាស់អចលនវត្ថុ ឬវិញ្ញាបនបត្រសម្គាល់ម្ចាស់ចំណែកឯកជន ឬប័ណ្ណសម្គាល់សិទ្ធិកាន់កាប់អចលនវត្ថុ ឬប័ណ្ណសម្គាល់សិទ្ធិកាន់កាប់ដីធ្លី ឬប័ណ្ណសម្គាល់កម្មសិទ្ធិផ្សេងៗទៀត (ថតចម្លង) ៦. សលាកបត្រសម្រង់ប្លង់ជាក់ស្តែង (និយាមកា) និងរូបថតអចលនទ្រព្យ (ច្បាប់ដើម) ៧. អត្តសញ្ញាណប័ណ្ណសញ្ជាតិខ្មែរ ឬលិខិតឆ្លងដែន ឬសំបុត្របញ្ជាក់មរណភាព (ថតចម្លង) ៨. សំបុត្រអាពាហ៍ពិពាហ៍ ឬសំបុត្របញ្ជាក់កំណើត ឬសៀវភៅគ្រួសារ (ករណីប្រទានកម្ម ឬសន្តតិកម្ម) (ថតចម្លង) ៩ ទម្រង់បែបបទប្រមូលទិន្នន័យក្បាលដី (ករណីចុះបញ្ជីលើកដំបូង) (ច្បាប់ដើម) ១០. សលាកបត្របង្រួមក្បាលដី ឬបំបែកក្បាលដី (ករណីបង្រួម ឬបំបែកក្បាលដី) (ថតចម្លង) ១១. សាលក្រម ឬសាលដីកា (ប្រសិនបើមាន) (ថតចម្លង) ១២. លិខិត សជណ របស់ទីស្តីការគណៈរដ្ឋមន្ត្រី (ប្រសិនបើមាន) (ថតចម្លង) ១៣ ព័ត៌មានក្បាលដី (ប្រសិនបើមាន) (ថតចម្លង) ឯកសារតម្រូវបន្ថែមសម្រាប់រដ្ឋបាលសារពើពន្ធ ១. ពាក្យស្នើសុំបង់ពន្ធប្រថាប់ត្រាទម្រង់ FORM PT 02 (ច្បាប់ដើម) ២. បង្កាន់ដៃបញ្ជាក់ការបង់ប្រាក់ពន្ធ ឬប័ណ្ណសម្គាល់ការបង់ពន្ធអចលនទ្រព្យ (ប្រសិនបើមាន) (ថតចម្លង) ៣. បណ្ណពន្ធប៉ាតង់ ឬវិញ្ញាបនបត្របញ្ជាក់ការចុះបញ្ជីអាករលើតម្លៃបន្ថែម (ករណីអ្នកលក់ ឬអ្នកទិញជានីតិបុគ្គល) (ថតចម្លង) ៤. លក្ខន្តិកៈ ឬវិញ្ញាបនបត្របញ្ជាក់ការចុះបញ្ជីក្រុមហ៊ុន (ករណីអ្នកលក់ ឬអ្នកទិញជានីតិបុគ្គល) (ថតចម្លង) ៥. កិច្ចសន្យាទិញលក់អចលនទ្រព្យ (ករណីអ្នកលក់ ឬអ្នកទិញជានីតិបុគ្គល) (ច្បាប់ដើម) ៦ លិខិតបញ្ជាក់ប្រវត្តិដី (ករណីមានប្រវត្តិផ្ទេរច្រើនតំណរ) (ច្បាប់ដើម) អចលនទ្រព្យមិនទាន់បានចុះបញ្ជី (គ្មានប័ណ្ណកម្មសិទ្ធិ-ប្លង់ទន់) សំណុំឯកសារពីរដ្ឋបាលសុរិយោដី ១. ដីកាបញ្ជូនរបស់អាជ្ញាធរដែនដី (ច្បាប់ដើម) ២. លិខិតផ្ទេរសិទ្ធិកាន់កាប់អចលនទ្រព្យដែលមិនទាន់បានចុះបញ្ជី (ច្បាប់ដើម) ៣. លិខិតអំណោយផ្តាច់ (ករណីប្រទានកម្ម) (ច្បាប់ដើម) ៤. លិខិតបញ្ជាក់ការធ្វើសន្តតិកម្ម ឬសេចក្តីព្រមព្រៀងនិងអនុញ្ញាត ឬសំបុត្រអនុញ្ញាតពីក្រុមប្រឹក្សា ញាតិ ឬសំបុត្រតំណវង្សត្រកូលខ្មោច ឬបណ្តាំមរតកជាលាយលក្ខណ៍អក្សរ (ករណីសន្តតិកម្ម) (ច្បាប់ដើម) ៥ គំនូសបង្ហាញទីតាំងអចលនទ្រព្យដែលមិនទាន់បានចុះបញ្ជី (និយាមកា) និងរូបថតអចលទ្រព្យ (ច្បាប់ដើម) ៦. អត្តសញ្ញាណប័ណ្ណសញ្ជាតិខ្មែរ ឬលិខិតឆ្លងដែន ឬសំបុត្របញ្ជាក់មរណភាព (ថតចម្លង) ៧. សំបុត្រអាពាហ៍ពិពាហ៍ ឬសំបុត្របញ្ជាក់កំណើត ឬសៀវភៅគ្រួសារ (ករណីប្រទានកម្ម ឬសន្តតិកម្ម) (ថតចម្លង) ៨. លិខិតបញ្ជាក់ប្រវត្តិដី (ករណីមានប្រវត្តិផ្ទេរច្រើនតំណរ) (ច្បាប់ដើម) ៩. សាលក្រម ឬសាលដីកា (ប្រសិនបើមាន) (ថតចម្លង) ឯកសារតម្រូវបន្ថែមសម្រាប់រដ្ឋបាលសារពើពន្ធ ១. ពាក្យស្នើសុំបង់ពន្ធប្រថាប់ត្រាទម្រង់ FORM PT 02 (ច្បាប់ដើម) ២. បង្កាន់ដៃបញ្ជាក់ការបង់ប្រាក់ពន្ធ ឬប័ណ្ណសម្គាល់ការបង់ពន្ធអចលនទ្រព្យ (ប្រសិនបើមាន) (ថតចម្លង) ៣. បណ្ណពន្ធប៉ាតង់ ឬវិញ្ញាបនបត្របញ្ជាក់ការចុះបញ្ជីអាករលើតម្លៃបន្ថែម (ករណីអ្នកលក់ ឬអ្នកទិញជានីតិបុគ្គល) (ថតចម្លង) ៤. លក្ខន្តិកៈ ឬវិញ្ញាបនបត្របញ្ជាក់ការចុះបញ្ជីក្រុមហ៊ុន (ករណីអ្នកលក់ ឬអ្នកទិញជានីតិបុគ្គល) (ថតចម្លង) ៥. កិច្ចសន្យាទិញលក់អចលនទ្រព្យ (ករណីអ្នកលក់ ឬអ្នកទិញជានីតិបុគ្គល) (ច្បាប់ដើម)។ អគ្គនាយករដ្ឋានពន្ធដារក៏បានបញ្ជាក់ផងដែរថា ក្នុងករណីទិញលក់អចលនទ្រព្យរបស់ប្រជាពលរដ្ឋ (មិនមែននីតិបុគ្គល) សំណុំឯកសារខាងលើនេះភាគច្រើន ត្រូវបានកសាងនិងរៀបចំរួចរាល់ដោយរដ្ឋបាលសុរិយោដី ឬអាជ្ញាធរមានសមត្ថកិច្ច នៅពេលប្រជាពលរដ្ឋចាប់ផ្តើមស្នើសុំផ្ទេរកម្មសិទ្ធិឬសិទ្ធិ កាន់កាប់អចលនទ្រព្យ ដូចនេះ អ្នកជាប់ពន្ធគ្រាន់តែយកសំណុំឯកសារដែលមានភ្ជាប់ជាមួយដីកាបញ្ជូនរបស់រដ្ឋបាលសុរិយោដី ឬរដ្ឋបាល ក្រុង-ស្រុក-ខណ្ឌ មកស្នើសុំបង់ពន្ធប្រថាប់ត្រានៅរដ្ឋបាលសារពើពន្ធជាការស្រេច៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-16T04:19:11.715Z", "category": "អចលនទ្រព្យ", "views": 1237, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រំជួលចិត្ត! មេធំ Facebook ពោលពាក្យចាក់ដោតបែបនេះ ទៅកាន់ប្រពន្ធសម្លាញ់ ក្នុងថ្ងៃខួបកំណើត៤០ឆ្នាំ	https://business-cambodia.com/articles/mark-zuckerberg-40-birthday	ហាក់ត្រឹមមួយប៉ប្រិចភ្នែក មហាសេដ្ឋី Mark Zuckerberg ដែលកាន់កាប់ទ្រព្យសម្បត្តិ ១៦៤.២ពាន់លានដុល្លារ និងជាអ្នកបង្កើតបណ្តាញសង្គម Facebook ដំបូងបង្អស់ក្នុងឆ្នាំ២០០៤ បានឈានចូលដល់វ័យ ៤០ឆ្នាំហើយ។ យ៉ាងណាមិញ ក្នុងថ្ងៃខួបកំណើតរបស់ខ្លួន លោក Mark Zuckerberg បានបង្ហោះសារនៅលើគណនី X (Twitter) កាលពីម្សិលមិញ យ៉ាងដូច្នេះថា៖ «អរគុណសម្រាប់ ៤០ឆ្នាំដំបូងរបស់ខ្ញុំ! ប្រពន្ធសម្លាញ់ Priscilla បានបង្កើតកម្មពិធីជប់លៀងតូចមួយឲ្យខ្ញុំ ហើយបានរៀបចំកន្លែងជាច្រើនដែលខ្ញុំធ្លាប់រស់នៅកាលពីដើម៖ ១. បន្ទប់គេងកាលពីកុមារភាព ដែលខ្ញុំធ្លាប់រៀនសរសេរកូដ ២. បន្ទប់ស្នាក់នៅក្នុងសាលា Harvard ជាកន្លែងដែលខ្ញុំបើក Facebook (ជាមួយភ្ញៀវពិសេស @thisisbillgates) ៣. អាផាតមិនដំបូងដែលមានតែពូកនៅជាន់ដែលខ្ញុំស្នាក់នៅ រហូតដល់យើងឈានដល់ ១០០លាននាក់ ៤. ការិយាល័យដែលជាកន្លែងយើងធ្វើការទាំងយប់ទាំងថ្ងៃដើម្បីប្រណាំងនឹងគូប្រកួតប្រជែង ៥. Pinocchio's Pizzeria ជាកន្លែងដែលខ្ញុំចំណាយពេលយូរបំផុត គ្រារៀននៅមហាវិទ្យាល័យ ៦. បង្ហាញកូនស្រីរបស់ខ្ញុំ នូវបន្ទប់ដែលខ្ញុំធំធាត់ឡើង ៧. អរគុណដែលមនុស្សបានធ្វើដំណើរមកពីជុំវិញពិភពលោកដើម្បីអបអរជាមួយខ្ញុំ»។ គួរជម្រាបផងដែរថា លោក Mark Zuckerberg និងលោកស្រី Priscilla Chan បានជួបគ្នាដំបូងបំផុតនៅពេលដែលពួកគេកំពុងតម្រង់ជួរចូលបន្ទប់ទឹកក្នុងកម្មវិធីជប់លៀងមួយ។ គ្រាន់តែបានឃើញភ្លាម យុវជន Mark ដក់ចិត្តនឹងកញ្ញា Priscilla ភ្លែត។ លោកបានប្រាប់ទៅប្រពន្ធលោកគ្រានោះថា លោកស៊ូមិនធ្វើកិច្ចការសាលា ឬទៅប្រលងឆមាសទេ បើអាចចេញណាត់ជួបនឹងកញ្ញា Priscilla បាន។ អារម្មណ៍មួយនេះជាទំនាញខ្លាំងក្លាណាស់របស់កញ្ញា Priscilla នាគ្រាដែលពួកគេទើបជួបគ្នាលើកទី១ រហូតបានរៀបការជាមួយគ្នាក្នុងថ្ងៃទី១៩ ខែឧសភា ឆ្នាំ២០១២៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-16T03:06:21.741Z", "category": "ភាពជាអ្នកដឹកនាំ", "views": 1414, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
រកផ្លូវវាង! ស្អែកនេះ រដ្ឋបាលរាជធានីភ្នំពេញនឹងបញ្ចៀសចរាចរយានជំនិះគ្រប់ប្រភេទនៅកំណាត់ផ្លូវ១ខ្សែនេះ	https://business-cambodia.com/articles/close-street-2004-	នៅថ្ងៃទី១៧ ខែឧសភា ឆ្នាំ២០២៤ ស្អែកនេះ រដ្ឋបាលរាជធានីភ្នំពេញ នឹងធ្វើការបញ្ចៀសចរាចរយានយន្ដគ្រប់ប្រភេទជាបណ្ដោះអាសន្ន ដើម្បីរៀបចំធ្វើមីទ្ទីងបើកយុទ្ធនាការឃោសនាបោះឆ្នោត ជ្រើសរើសក្រុមប្រឹក្សារាជធានី ក្រុមប្រឹក្សាខណ្ឌ នីតិកាលទី៤ ឆ្នាំ២០២៤ ដែលនឹងប្រព្រឹត្តទៅនាថ្ងៃទី១៧ ខែឧសភា ឆ្នាំ២០២៤ វេលាម៉ោង ០៦:០០នាទី ដោយធ្វើការជួបជុំនៅទីស្នាក់ការមន្ទីរគណៈកម្មាធិការគណបក្ស ប្រជាជនកម្ពុជារាជធានីភ្នំពេញ ស្ថិតនៅដីឡូត៏លេខ២៧៧០ លើផ្លូវម៉ៃដា(លេខ២០០៤) ភូមិទ្រុងមាន់ សង្កាត់ អូរបែកក្អម ខណ្ឌសែនសុខ មានអ្នកចូលរួមចំនួន ១០.០០០នាក់ មកពីតាមបណ្តាខណ្ឌនានាក្នុងរាជធានី ភ្នំពេញ។ ក្នុងអំឡុងពេល នៃការជួបជុំធ្វើមីទ្ទីងបើកយុទ្ធនាការឃោសនានៅទីតាំងខាងលើនេះ អាចមានចរាចរ មមាញឹកខ្លាំងដោយសារមធ្យោបាយធ្វើដំណើររបស់សមាជិក-សមាជិកាគណបក្សដែលអញ្ជើញចូលរួម ដូចនេះ សូមបងប្អូនប្រជាពលរដ្ឋដែលពុំមានការងារចាំបាច់ ពុំគួរធ្វើដំណើរឆ្លងកាត់តំបន់ប្រារព្ធពិធីឡើយ ចៀសវាង ការកកស្ទះចរាចរណ៍កើតឡើង។ ជាមួយគ្នានេះ រដ្ឋបាលរាជធានីភ្នំពេញ ក៏សូមការអធ្យាស្រ័យចំពោះបងប្អូនដែលត្រូវធ្វើដំណើរកាត់តាមកំណាត់ផ្លូវខាងលើ និងបញ្ចៀសការធ្វើដំណើរឆ្លងកាត់ទីតាំងប្រារព្ធកម្មវិធីតាមកាលបរិច្ឆេទខាងលើដោយក្ដីអនុគ្រោះ។ ក្នុងនោះ នៅពេលផុតរយៈពេលដែលត្រូវបញ្ចៀសចរាចរនេះ រដ្ឋបាលរាជធានីភ្នំពេញនឹងបើកឲ្យចរាចរជាធម្មតាឡើងវិញ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-16T02:59:05.918Z", "category": "ព័ត៌មានថ្មីៗ", "views": 7364, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
អ្នកជំនាញបង្ហើបពីកត្តាសំខាន់២ អ្នកត្រូវមានបើចង់ជោគជ័យក្នុងអាជីពការងារជីវភាពកាន់តែធូធា	https://business-cambodia.com/articles/things-help-you-successful-in-your-career	មនុស្សមួយចំនួនមានសមត្ថភាពនិងការងារប៉ុន្ដែមិនប្រាកដថាជោគជ័យក្នុងអាជីពការងារឡើយព្រោះមានកត្តាជាច្រើននៅកន្លែងធ្វើការដែលរារាំងពួកគាត់មិនឲ្យសម្រេចបានលទ្ធផលល្អនៅកន្លែងធ្វើការ ហើយអ្នកខ្លះធ្វើការមិនបានប៉ុន្មានក៏បង់បោះការងារចោលទៅធ្វើអ្វីផ្សេងវិញ។ ទាក់ទងនឹងការងារនេះដែរ លោក Bill George អ្នកជំនាញផ្នែកភាពជាអ្នកដឹកនាំនៅសាកលវិទ្យាល័យ Havard បានចែករំលែកពីកត្តាសំខាន់២ដែលធ្វើឲ្យអ្នកអាចជោគជ័យក្នុងអាជីពការងារជីវភាពកាន់តែធូធា។ ១. កត្តាជំរុញទឹកចិត្តខាងក្រៅ( Extrinsic Motivation)៖ កត្តាជំរុញទឹកចិត្តពីខាងក្រៅអាចដូជាប្រាក់ចំណូលប្រចាំថ្ងៃ ប្រចាំខែឬប្រាក់ខែមួយដែលសមរម្យអាចទទួលយកបាន។ ២. កត្តាជំរុញទឹកចិត្តពីខាងក្នុង( Intrinsic Motivation៖ កត្តាជំរុញទឹកចិត្តពីខាងក្នុងអាចដូចជាភាពរីរាយជាមួយការងារឬធ្វើការជាមួយដែលអ្នកពេញចិត្តនិងចំណង់ចំណូលចិត្តជាមួយវា។  លោក Bill Geoage បានលើកឡើងថាកាលណាអ្នកមានកត្តាទាំង២ដែលបានរៀបរាប់ខាងលើនោះអ្នកនឹងមានថាពលនិងមានទឹកចិត្តក្នុងការបំពេញការងារយៈពេលវែង។ លោកបានលើកឧទាហរណ៍ជាក់ស្ដែងពីសេដ្ឋី Warren Buffett គឺគាត់មានកត្តាទាំង២ទើបធ្វើឲ្យគាត់អាចជោគជ័យក្លាយជាសេដ្ឋីមានទ្រព្យជាង១៣០ពាន់លានដុល្លារអាមេរិក។ ជាក់ស្ដែងអ្វីដែលជាកត្តាជំរុញទឹកិចិត្តខាងក្រៅរបស់លោកគឺគាត់អាចរកចំណូលបានរហូតអាចកសាងទ្រព្យសម្បត្តិរាប់ពាន់លានដុល្លារ។ ចំណែកកត្តាជំរុញទឹកចិត្តខាងក្នុងគឺគាត់ពេញចិត្តនូវអ្វីដែលគាត់កំពុងធ្វើជាពិសេសគឺគាត់រីករាយក្នុងការចែករំលែកចំណេះដឹងនិងទ្រព្យសម្បត្តិទៅអ្នកដទៃ។  លោកBill George បានបន្ថែមទៀតថាបើអ្នកធ្វើការងារដែលត្រូវបានជំរុញទឹកចិត្តដោយសារបានចំណូលច្រើនថ្ងៃណាមួយអ្នកនឹងធុញទ្រាន់ហើយអ្នកមានអារម្មណ៍ថាវាគ្មានតម្លៃ គ្មានន័យសម្រាប់អ្នកឡើយព្រោះអ្នកមិនពេញចិត្តធ្វើវាទេតែទ្រាំធ្វើវាព្រោះលុយប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T09:47:19.163Z", "category": "ហិរញ្ញវត្ថុ", "views": 581, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បាត់មុខជាង២០ឆ្នាំ! ពេលនេះទូរស័ព្ទដៃ Nokia បានត្រឡប់មកវិញហើយ ស៊េរី២០២៤ ស្តើងជាងមុន	https://business-cambodia.com/articles/nokia-mobile-phone-update-for-2024-	ក្រោយបាត់មុខអស់ជាង២០ឆ្នាំ ទូរស័ព្ទដៃម៉ូឌែល Nokia 3210 ដែលល្បីឈ្មោះនិងមានភាពពេញនិយមបំផុតកំឡុងឆ្នាំ១៩៩៩ ពេលនេះបានត្រឡប់មកវិញហើយ  ស៊េរីឆ្នាំ២០២៤ ដោយរំលេចនូវរូបរាងដើម និងមានមុខងារអាប់ដេតបច្ចេកវិទ្យាសំខាន់ៗដើម្បីបំពេញតាមតម្រូវការរបស់អ្នកប្រើប្រាស់ នាពេលបច្ចុប្បន្ន។ តាមប្រភពចុះផ្សាយពី Gizchina នៅខែឧសភា ឆ្នាំ២០២៤នេះបានឱ្យដឹងថា HMD Global ដែលជាក្រុមហ៊ុនហ្វាំងឡង់កាន់កាប់ទូរស័ព្ទម៉ាក Nokia នេះបានប្រកាសពីការវិលត្រឡប់ចូលទីផ្សារវិញរបស់ទូរស័ព្ទដៃ Nokia 3210 ដែលរក្សារូបរាងជំនាន់ម៉ូឌែលដើមលាយបញ្ចូលគ្នានិងបច្ចេកវិទ្យាច្នៃប្រឌិត ដោយមាន៣ពណ៌ ខ្មៅ ខៀវ និងមាស។ ចំពោះមុខងារពិសេសៗរួមមានដូចជា មានអេក្រង់ធំជាងមុន រាងស្តើងជាងមុន ថាមពលថ្ម 1450mAh ដែលធានាការប្រើប្រាស់បានយូរ ដោយមិនចាំបាច់បញ្ចូលថ្មញឹកញាប់  ជាមួយនឹងកម្រិតភាពច្បាស់ QVGA នៃ 320 x 240 ភីកសែល កាមេរ៉ាខាងក្រោយទំហំ 2 MP ជាមួយអំពូល LED ភ្ជាប់ Bluetooth 5.0 និង USB-C សម្រាប់សាកថ្មបាន មានរន្ធដោតកាស 3.5 mm និងគាំទ្របណ្តាញអ៊ីនធើណែត 4G LTE ផងដែរ។ ប្រភពដដែលបានឱ្យដឹងថាស៊េរី Nokia 321០ នេះត្រូវបានចេញលក់ដំបូងដោយក្រុមហ៊ុន HMD Global នៅក្នុងទីផ្សារអឺរ៉ុបជាមួយតម្លៃ ៩០ ដុល្លារអាមេរិក ហើយកាលពីថ្ងៃទី ៨ ខែឧសភា ផលិតផលនេះក៏បាននាំចូលទីផ្សារចិន ក្នុងប្រមាណ៤៨ ដុល្លារអាមេរិក ហើយកំពុងមានការចាប់អារម្មណ៍យ៉ាងខ្លាំង និងលក់ដាច់ខ្លាំងរហូតអស់ពីស្តុកនៅតាមបណ្តាញសង្គមចិន Wiebo។ គួរជម្រាបថាការបញ្ចេញម៉ូឌែល Nokia 321០ បែប4G នេះក្រុមហ៊ុន HMD Global បានបញ្ជាក់ថាជាការចាប់ចំណែកទីផ្សារថ្មី សម្រាប់ទាក់ទាញអ្នកពេញនិយមប្រើប្រាស់រចនាបទបែបបុរាណលាយសម័យ បំពាក់ជាមួយបច្ចេកវិទ្យាថ្មីៗ ព្រមទាំងជាការប្រមូលយកអតិថិជនស្មោះត្រង់និងស្រឡាញ់ម៉ូឌែល Nokia៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T09:42:33.819Z", "category": "ភាពជាអ្នកដឹកនាំ", "views": 22062, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ជិះក្នុងក្រុងកន្លះខែ មិនទាន់សាកថ្មម្តង! នេះជាឡានអគ្គិសនី Pick-Up ថ្មីរបស់ RAM ១ម៉ូដែល សាក១ម្តង ជិះម៉ាហត់	https://business-cambodia.com/articles/ram-ev-pick-up-2025	សម្រាប់ប្រិយមិត្តស្រលាញ់បរិស្ថាន និងតែងតែគាំទ្រនៅរថយន្តអគ្គិសនី ប៉ុន្តែបារម្ភរឿងជិះមិនបានឆ្ងាយ ខ្លាចអស់ថ្មតាមផ្លូវ ឈប់បារម្ភទៀតទៅ ខណៈពេលនេះឡានភីកអាប់អគ្គិសនីថ្មីរបស់ RAM ១ម៉ូដែលគឺ Ramcharger 2025 សាកម្តង ជិះបាន១ពាន់គ.ម។ នេះបើយោងតាមការចុះផ្សាយលើគេហទំព័រ Car And Driver កាលពីពេលកន្លងទៅនេះ។ រថយន្តភីកអាប់ Ramcharger 2025 EV គឺជាប្រភេទរថយន្តបរិស្ថានខ្ពស់ ខណៈតម្លៃរបស់វាមានចន្លោះចាប់ពី៦ម៉ឺនដុល្លារ ដល់៧៨០០០ដុល្លារ (តម្លៃបរទេស)។ ទន្ទឹមនឹងនេះដែរ Ramcharger 2025 មានលក្ខណៈពិសេសៗដូចជា៖ Performance: ផ្តល់នូវកម្លាំង 663 សេះ កម្លាំងបង្វិល 615 lb-ft និងសមត្ថភាពអូសទាញ 14,000 ផោន។ Range: ប៉ាន់ស្មានថាមានចម្ងាយ 233 ម៉ាយលើថាមពលអគ្គិសនី និង "គ្មានដែនកំណត់" Technology: បំពាក់នូវប្រព័ន្ធ infotainment អេក្រង់ប៉ះទំហំ 12 អ៊ីញ ចង្កោមឧបករណ៍ឌីជីថល និងប្រព័ន្ធសំឡេង Harman Kardon Speaker 19 គ្រាប់។ Powertrain៖ រួមបញ្ចូលគ្នានូវម៉ូឌុលដ្រាយអគ្គិសនីពីរ (EDMs) ជាមួយនឹងកញ្ចប់ថ្ម 92-kWh និងម៉ាស៊ីន V6 ដែលដើរតួជាម៉ាស៊ីនភ្លើងដើម្បីពង្រីកជួរ។ ផ្នែកខាងក្នុង៖ កាប៊ីនធំទូលាយ និងប្រកបដោយផាសុកភាពជាមួយនឹងសម្ភារៈកម្រិតខ្ពស់ កៅអីដែលមានកំដៅ និងខ្យល់ចេញចូល និងដំបូលបែប Panoramic Sunroof។ ផ្នែកខាងក្នុង៖ កាប៊ីនធំទូលាយ និងប្រកបដោយផាសុកភាពជាមួយនឹងសម្ភារៈកម្រិតខ្ពស់ កៅអីដែលមានកំដៅ និងខ្យល់ចេញចូល និងដំបូលបែប Panoramic Sunroof។ គួរជម្រាបផងដែរថារថយន្តគឺ Ramcharger 2025 ត្រូវបានគេរំពឹងថានឹងអាចរកទិញបាននៅចុងឆ្នាំ 2024៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T09:35:18.992Z", "category": "កំពូលអ្នកលក់", "views": 3055, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
គម្រោងធំៗចំនួន ៨ ត្រូវបានរាជរដ្ឋាភិបាលដាក់ជាអទិភាពនៅក្នុងការសាងសង់	https://business-cambodia.com/articles/eight-project	ដើម្បីឆ្លើយតបទៅនឹងត្រូវការប្រើប្រាស់ ក៏ដូចជាទាក់ទាញអ្នកវិនិយោគបន្ថែម រាជរដ្ឋាភិបាលបានចេញនូវគម្រោងអភិវឌ្ឍន៍ប្រព័ន្ធហេដ្ឋារចនាសម្ព័ន្ធជាច្រើនដែលមានដូចជា ផ្លូវថ្នល់ ផ្លូវដែក ផ្លូវទឹក និងផ្លូវអាកាសជាដើម ដែលបានខ្លះបាននិងកំពុងដំណើរការសាងសង់ និងមួយចំនួនកំពុងស្ថិតនៅក្នុងការសិក្សា។ ក្នុងនោះដែរមានគម្រោងធំៗចំនួន ៨ ដែត្រូវបានរាជរដ្ឋាភិបាលដាក់នៅក្នុងអទិភាពសម្រាប់ការសាងសង់នាពេលខាងមុខ។ យោងតាមការបញ្ជាក់ពីឯកឧត្ដម ស៊ុន ចាន់ថុល ឧបនាយករដ្ឋមន្ដ្រី អនុប្រធានទី១ នៃក្រុមប្រឹក្សាអភិវឌ្ឍន៍កម្ពុជា (CDC) គម្រោងអទិភាពទាំងនោះរួមមាន៖ ១.គម្រោងព្រែកជីកហ្វូណនតេជោ ២.គម្រោងផ្លូវល្បឿនលឿនភ្នំពេញ-សៀមរាប-ប៉ោយប៉ែត ៣.គម្រោងសិក្សាផ្លូវរទះភ្លើងធុនស្រាលភ្នំពេញ-ព្រលានយន្តហោះភ្នំពេញថ្មី  ៤.គម្រោងសិក្សាផ្លូវរទះភ្លើងធុនស្រាលសៀមរាប-ព្រលានយន្តហោះសៀមរាបអង្គរ ៥.គម្រោងសិក្សាផ្លូវរថភ្លើងក្រោមដីក្នុងក្រុងភ្នំពេញ ៦.គម្រោងសិក្សាលើកកម្រិតផ្លូវរថភ្លើងភ្នំពេញ-ប៉ោយប៉ែត ៧.គម្រោងសិក្សាផ្លូវដែកល្បឿនលឿនភាគខាងជើង និង ៨.គម្រោងសាងសង់ផែកុងតឺន័រក្នុងក្រុងព្រះសីហនុជាដើម។ ជាមួយគ្នានេះឯកឧត្ដម ឧបនាយករដ្ឋមន្ដ្រី ក៏បានផ្ដល់អនុសាសន៍សំខាន់ៗមួយចំនួន ធ្វើឲ្យយ៉ាងឲ្យក្រសួងពាក់ព័ន្ធ ពិសេសក្រសួងសាធារណការ និងដឹកជញ្ជូន យកទៅអនុវត្ដ ដើម្បីធ្វើយ៉ាងណាឲ្យគម្រោងទាំងនោះ ឆាប់លេចចេញជារូបរៀងផងដែរ។ បើតាមការបញ្ជាក់ឲ្យដឹងពីឯកឧត្ដមឧបនាយករដ្ឋមន្ដ្រី ស៊ុន ចាន់ថុល នៅពិធីបិទសន្និបាតបូកសរុបវាយតម្លៃការងារឆ្នាំ២០២៣ និងលើកទិសដៅការងារឆ្នាំ២០២៤ របស់ក្រសួងសាធារណការ និងដឹកជញ្ជូន គម្រោងអទិភាពខាងលើដែលនឹងអាចបើកការដ្ឋាននៅក្នុងឆ្នាំ២០២៤ គឺមានគម្រោងព្រែកជីកហ្វូណនតេជោ។ ខណៈគម្រោងនេះអាចនឹងដំណើរការសាងសង់នៅក្នុងខែមិថុនា ឬខែកក្ដដា ខាងមុខនេះ។ សូមជម្រាបថាគម្រោងព្រែកជីកហ្វូណនតេជោ មានប្រវែងសរុប ១៨០ គីឡូម៉ែត្រ ចាប់ផ្ដើមពីព្រែកតាកែវទន្លេមេគង្គ ឆ្លងកាត់តាមព្រែកតាឯក រួចចូលតាមព្រែកតាហ៊ីងនៃទន្លេបាសាក់ ស្រុកកោះធំ និងបន្ដរហូតដល់សមុទ្រខេត្ដកំពត ដោយឆ្លងកាត់ខេត្ដចំនួន ៤ រួមមាន៖ ខេត្ដកណ្ដាល តាកែវ កំពត និងខេត្ដកែប។ ហើយគម្រោងនេះគឹត្រូវបានវិនិយោគនិងសាងសង់ដោយក្រុមហ៊ុនចិន CRBC៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T09:29:11.093Z", "category": "អចលនទ្រព្យ", "views": 119, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រដ្ឋបង្ហាញគម្រោងសាងសង់ផ្លូវថ្មី១ខ្សែ តភ្ជាប់ស្ពានមិត្ដភាពកម្ពុជា-កូរ៉េ ទៅផ្លូវល្បឿនលឿនភ្នំពេញ-បាវិត	https://business-cambodia.com/articles/new-ring-road-second	ដើម្បីសម្រួលដល់ការធ្វើដំណើរឲ្យកាន់តែមានភាពងាយស្រួលនាពេលខាងមុខ រាជរដ្ឋាភិបាលបានដាក់ចេញគម្រោងសាងសង់ផ្លូវខ្សែក្រវាត់ក្រុងទី២ ដោយតភ្ជាប់ពីស្ពានមិត្ដភាពកម្ពុជា-កូរ៉េ (ផ្សាររាត្រី-អរិយក្សត្រ) ទៅកាន់ផ្លូវល្បឿនលឿនភ្នំពេញ-បាវិត ដែលជាផ្លូវល្បឿនលឿនទី២ នៅក្នុងប្រទេសកម្ពុជា។ តាមការបញ្ជាក់នៅក្នុងផែនការមេគ្រប់ជ្រុងជ្រោយស្ដីពីប្រព័ន្ធដឹកជញ្ជូនអន្តរមធ្យោបាយ និងភស្ដុភារកម្មកម្ពុជា ២០២៣-២០៣៣ បានឲ្យដឹងថា គម្រោងផ្លូវថ្មីមួយខ្សែនេះមានប្រវែងសរុប ២១,៥ គីឡូម៉ែត្រ ដោយសាងសង់ផ្លូវរត់ចំនួន ៤ គន្លង។ ហើយតាមការប៉ាន់ស្មានការសាងសង់គ្រោងចំណាយថវិកាសរុបចំនួន ៧៥,២៥ លានដុល្លារ។ ខណៈការសាងសង់គឺស្ថិតនៅក្នុងគម្រោងរយៈពេលខ្លីនិងមធ្យម (២០២៣-២០២៧)។ គួរជម្រាបផងដែរថា នៅពេលផ្លូវមួយខ្សែនេះលេចរូបរាងឡើង នឹងជួយសម្រួលដល់ការធ្វើដំណើររបស់ប្រជាពលរដ្ឋនៅក្នុងរាជធានីភ្នំពេញចេញចូលផ្លូវល្បឿនលឿនភ្នំពេញ-បាវិត ដោយពុំចាំបាច់ធ្វើដំណើរតាមផ្លូវក្រវាត់ក្រុងទី៣ឡើយ។ ហើយគម្រោងល្បឿនលឿនទី២នេះដែរបានបើកការដ្ឋានសាងសង់កាលពីអំឡុងខែមិថុនា ឆ្នាំ២០២៣ និងគ្រោងបញ្ចប់នៅក្នុងឆ្នាំ២០២៧ខាងមុខ។ ដោយឡែកសម្រាប់គម្រោងស្ពានមិត្ដភាពកម្ពុជា-កូរ៉េ ដែលតភ្ជាប់ពីភ្នំពេញទៅកាន់តំបន់អរិយក្សត្រ ក៏គ្រោងនឹងបើកការដ្ឋានសាងសង់នៅដើមឆ្នាំ២០២៥ ផងដែរ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T08:29:18.536Z", "category": "អចលនទ្រព្យ", "views": 352, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
២០២៤ ហើយត្រូវតែខ្លាំងអង់គ្លេសនិងចិន! អាចរៀនកន្លែង៥ នេះ មានបង្រៀនចិននិងអង់គ្លេសឆាប់ចេញស្ទាត់ដូចជនជាតិដើម	https://business-cambodia.com/articles/five-app	នាពេលបច្ចុប្បន្ននេះ ភាសាអង់គ្លេស និងចិន គឺជាភាសាដ៏សំខាន់មួយបន្ទាប់ពីភាសាកំណើត ហើយភាសាទាំងពីរនេះ គឺគេប្រើដើម្បីទំនាក់ទំនងគ្នាពីប្រទេសមួយទៅប្រទេសមួយ ហើយនៅពេលដែលចេះភាសា២នេះបានច្បាស់នោះវាក៏អាចជួយឱ្យអ្នករៀនទទួលបានការងារល្អ ប្រាក់ខែខ្ពស់ ជាមួយនឹងឱកាសជាច្រើនផ្សេងទៀតផងដែរ។ ដូច្នេះសម្រាប់បងប្អូនដែលចង់រៀនភាសាអង់គ្លេសនិងភាសាចិនឱ្យឆាប់ ស្ទាត់ជំនាញដូចជនជាតិដើម អាចរៀនតាមកន្លែងទាំង ៥នេះបាន ៖ សម្រាប់រៀនភាសាចិន ១.Edx ( Learn Chinese with Online Course and Lessons \| edX ) ៖ វេបសាយនេះមានការបង្រៀនភាសាចិនពីគ្រូមកពីសាកលវិទ្យាល័យកំពូលៗនៅស្រុកចិនតែម្ដង ហើយផ្ដោតទៅលើភាសាចិនដែលគេពេញនិយមប្រើប្រាស់ពេញពិភពលោកគឺភាសាចិន Mandarin ក្នុងនោះផងដែរក៏មានគ្រូចិនមកពីខាងសាលា Harvard នៅសហរដ្ឋអាមេរិកបង្រៀនផងដែរ។ ២.  BBC Learn Chinese (BBC - Learn Chinese with free online lessons) ៖  កន្លែងនេះមិនមែនសម្រាប់អ្នកចាប់ផ្ដើមដំបូងដោយមិនចេះសោះនោះទេ តែជាសម្រាប់អ្នកចេះខ្លះហើយ រៀននិងស្រាវជ្រាវខ្លួនឯង។ នៅលើផ្លេតហ្វមរបស់សារព័ត៌មានល្បីBBC នេះមានមេរៀនចិនល្អៗច្រើន ហើយនឹងមានអត្ថបទថ្មីប្រែជាពីរភាសាចិននិងអង់គ្លេសដើម្បីហាត់អាន ហាត់ស្ដាប់។ App រៀនភាសាអង់គ្លេស ១.Rosetta Stone ៖ Rosetta Stone គឺជាកម្មវិធីសិក្សាភាសាដ៏ល្បីមួយ ដែលរួមមានលំហាត់ស្តាប់ និងនិយាយ ដើម្បីជួយសម្រួលការស្តាប់ ការនិយាយភាសាអង់គ្លេស កាន់តែមានភាពរលូនទៅមុខបានកាន់តែល្អជាងមុន។ ២.BBC Learning English ៖កម្មវិធី BBC Learning English ផ្តល់ជូននូវលំហាត់ស្តាប់ និងអត្ថបទព័ត៌មានជាច្រើន ដើម្បីជួយអ្នកបង្កើនជំនាញភាសាអង់គ្លេសរបស់អ្នក។ ៣. LingQ  ៖  សម្រាប់ App នេះបានផ្តល់នូវបទពិសោធន៍សិក្សាភាសាបែបផ្ទាល់ ដោយផ្សារភ្ជាប់ជាមួយនឹងសកម្មភាពស្តាប់ និងខ្លឹមសារដ៏ច្បាស់លាស់ ដែលធ្វើឱ្យអ្នកសិក្សាងាយយល់ ងាយចាំ។ គួរបញ្ជាក់ថា តាមរយៈ App ទាំង៦ខាងលើនេះបងប្អូនអាចធ្វើការទាញយកបានតាមរយៈទូរស័ព្ទដៃបាន និងចូលទៅតាមការណែនាំនីមួយៗជាការស្រេច៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T08:27:49.336Z", "category": "ព័ត៌មានថ្មីៗ", "views": 10543, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ហ្វេនឃើញហើយរំភើប! ស្ងាត់ៗ Ford បញ្ចេញនូវរថយន្តម៉ូដែលថ្មី មាឌធំ រាងកាច អាចប្រើសាំងក៏បាន សាកថ្មក៏បាន	https://business-cambodia.com/articles/equator-equator-sport-2025	ជាដំណឹងដ៏រីករាយមួយសម្រាប់ប្រិយមិត្តដែលតែងតែគាំទ្រនៅរថយន្តរបស់អាមេរិក ជាពិសេសបងប្អូនដែលកំពុងស្វែងរករថយន្តណាដែលមានមាឌធំ រាងកាច ហើយស្អាត ខណៈពេលនេះត្រូវប៉ាន់តែម្តង រថយន្ត Ford អាមេរិកបានបង្ហាញម៉ូដែលថ្មី គឺ Ford Equator ស៊េរីឆ្នាំ២០២៥ រួមជាមួយនឹង Equator Sport ដែលជាបងប្អូនបង្កើតរបស់ខ្លួនចេញហើយនៅប្រទេសចិន រាងអេម សង្ហារខ្លាំង អាចប្រើសាំងក៏បាន សាកថ្មក៏បាន។ យោងតាមការចុះផ្សាយរបស់វេបផ្សាយរថយន្តដ៏ល្បីរបស់ CARSCOOPS កាលពីម្សិលមិញនេះបានឱ្យដឹងថា រថយន្តស៊េរីថ្មី Equator និង Equator Sport នឹងត្រូវបានផ្តល់ជូនជាប្រភេទ Plug-in Hybrid ជាលើកដំបូង។ ដោយការផ្លាស់ប្តូរនេះបានធ្វើឡើងដើម្បីឆ្លើយតបទៅនឹងតម្រូវការកើនឡើងនៃរថយន្តអគ្គិសនីនៅប្រទេសចិន ដែលបានភ្ជាប់ជាមួយចំណុចពិសេសៗជាច្រើនដូចជា៖ រូបរាងថ្មី៖ Equator ទទួលបានអំពូល LED រចនាថ្មីដែលបង្កើតបានរូបរាងទំនើបជាងមុន។ ជម្រើសកង់យ៉ាន់បែបស្ព័រ ដែលបន្ថែមសម្រស់កាន់តែមានភាពទាក់ទាញ។ រថយន្ត Equator Sport មានប្រវែងសរុប ៤,៦៥ មម (១៨៤.៥ អ៊ីញ)។ កម្លាំងម៉ាស៊ីន៖ ទាំង Equator និង Equator Sport ត្រូវបានផ្លាស់ប្តូរយ៉ាងធំ ដោយបានមកជាមួយរចនាសម្ព័ន្ធ Plug-in Hybrid ថ្មីជាលើកដំបូង ពោលអាចប្រើសាំងក៏បាន សាកថ្មក៏បាន។ ចំពោះម៉ាស៊ីន Plug-in hybrid ទាំងពីរម៉ូដែលនេះមានសាំងចំណុះ ១,៥L និងម៉ូទ័រអគ្គិសនីចំនួន ១ អាចផលិតកម្លាំង ២១៥ សេះ។ ចំពោះម៉ាស៊ីនសាំងវិញ មានចំណុះ ១,៥L ផលិតកម្លាំងបាន ១៦៨ សេះ និងកម្លាំងរមួល ២៦០ ញ៉ូតុនម៉ែត្រ (សម្រាប់តែម៉ូដែល Ford Equator sport ប៉ុណ្ណោះ) ។ គួរជម្រាបផងដែរថា រថយន្ត Ford Equator និង Equator ត្រូវបានគេរំពឹងទុកថា នឹងដាក់លក់ជាផ្លូវការនៅចុងឆ្នាំ២០២៤ ក្នុងទីផ្សារប្រទេសចិន៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T07:40:00.018Z", "category": "កំពូលអ្នកលក់", "views": 11396, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
កុំភ្លេចខ្លួន! អ្នកជំនាញថាសញ្ញា៥នេះ បង្ហាញថាអ្នកកំពុង បណ្តាយអនាគតខ្លួនឯង មិនឱ្យជោគជ័យ	https://business-cambodia.com/articles/5-unsuccessful-habits-in-life-	អនាគតល្អនិងការទទួលបានជោគជ័យណាមួយដែលខ្លួនប៉ងប្រាថ្នាគឺជាអ្វីដែលមនុស្សគ្រប់គ្នាត្រូវការ។ យ៉ាងណាមិញ អ្នកជំនាញមកពីស្ថាប័ន Geediting ក៏បានណែនាំថាមានសញ្ញាចំនួន៥យ៉ាងបង្ហាញថា អ្នកនោះកំពុងបណ្តែតបណ្តាយអនាគតខ្លួនឯង ធ្វើឱ្យខ្លួនឯងខាតពេលវេលានិងមិនអាចសម្រេចអ្វីដែលខ្លួនតែងចង់បាន។ ១. មានតែក្តីស្រមៃ ពុំកំណត់គោលដៅ៖ មនុស្សដែលបណ្តែតបណ្តាយអនាគតខ្លួនឯង និងពិបាកសម្រេចភាពជោគជ័យគឺជា មនុស្សដែលតែងមានក្តីប្រាថ្នា មានគោលដៅចង់ទៅដល់ ស្រមៃឃើញថាខ្លួនឯងចង់បាននេះ ចង់សម្រេចនោះ ប៉ុន្តែពុំបានកំណត់កាលបរិច្ឆេទច្បាស់លាស់ថានឹងចាប់ផ្តើមគោលដៅនោះនៅពេលណា ធ្វើគោលដៅនោះដោយរបៀបណា បញ្ចប់គោលដៅនោះនៅពេលណាឡើយ។ ២. គេចវេសពីទំនួលខុសត្រូវ៖ ខ្លាចបញ្ហា មិនហ៊ានទទួលស្គាល់ការពិតនិងមិនចង់ប្រឈមមុខដោះស្រាយ មនុស្សប្រភេទនេះកំពុងបណ្តែតបណ្តាយអនាគតខ្លួនឯង ជួនកាលបណ្តាលមកពីពួកគេជាមនុស្សពុំបានកំណត់គោលដៅលើក្តីស្រមៃនីមួយៗនោះហើយ ទើបបណ្តាលឱ្យពេលជួបបញ្ហា ក្នុងស្ថានភាពណាមួយ ធ្វើឱ្យពួកគេឆាប់បោះបង់ និងគេចវេសពីការទទួលខុសត្រូវ។ ៣. មិនហ៊ានចាកចេញពីកន្លែងសុខស្រួល៖ ចូលចិត្តការរស់នៅក្នុងរង្វង់សុខស្រួល មិនហ៊ានសាកល្បងសកម្មភាពថ្មី ភ័យខ្លាចការលំបាក និងមិនមានភាពក្លាហាន។ អ្នកជំនាញបានណែនាំថាមនុស្សប្រភេទនេះមិនងាយទទួលបានជោគជ័យឡើយ ព្រោះពួកគេមិនហ៊ានទទួលយកអ្វីៗថ្មី មិនមានភាពបត់បែន និងចូលចិត្តតែប្រព្រឹត្តិទម្លាប់មិនល្អដដែលៗ។ ៤. គំនិតអវិជ្ជមាន មិនបន្តរៀនសូត្រ៖ អ្នកជំនាញបានណែនាំថា មនុស្សដែលមានផ្នត់គំនិតអវិជ្ជមាន បន្ទោសអ្វីៗជុំវិញខ្លួនច្រើន និងចូលចិត្តមើលកំហុសអ្នកដទៃច្រើនជាងការផ្តោតលើខ្លួនឯង ហើយមិនបន្តអភិវឌ្ឍន៍ខ្លួន ជាប្រភេទមនុស្សដែលបណ្តែតបណ្តាយអនាគតខ្លួនឯងដោយសារការប្រើប្រាស់ពេលវេលាមិនត្រឹមត្រូវ។ ៥. មិនទទួលការរិះគន់៖ មនុស្សដែលបណ្តែតបណ្តេញអនាគតខ្លួនឯង មិនសូវជាពេញចិត្តនិងមិនទទួលយកការរិះគន់ក្នុងន័យស្ថាបនា មតិកែលម្អណាមួយនោះឡើយ ពួកគេច្រើនមើលឃើញមតិរិះគន់ថាជាការចោទប្រកាន់ ជាលេស ជាបញ្ហា ដែលរារាំងដំណើរពួកគេមិនឱ្យធ្វើកិច្ចការណាមួយបានសម្រេច។ ជាការពិតណាស់ពេលវេលាជារបស់ដែលមិនអាចទាញថយក្រោយបាន ហើយជាអ្វីដែលយើងត្រូវប្រើឱ្យមានតម្លៃនិងល្អបំផុត ដើម្បីកសាងអនាគតក្នុងក្តីស្រមៃដែលយើងចង់បានយ៉ាងពិតប្រាកដ។ ប៉ុន្តែបើអ្នកប្រើវាខុសផ្លូវ ធ្វេសប្រហែសនិងបណ្តែតបណ្តាយ ថ្ងៃខាងមុខវានឹងក្លាយជាឃាតករលាក់មុខបំផ្លាញអនាគតអ្នកយ៉ាងសន្សឹមៗដោយពុំដឹងខ្លួន៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T06:58:37.241Z", "category": "ភាពជាអ្នកដឹកនាំ", "views": 4030, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ជួយគាំទ្រ! មកស្គាល់ App ២ របស់ខ្មែរ មានដាក់លក់កសិផលខ្មែរគ្រប់ប្រភេទនិងអាចសួរបញ្ហាផ្សេងៗបានភ្លាមៗ	https://business-cambodia.com/articles/please-support-product-khmer	ប្រិយមិត្តអ្នកអានច្បាស់ជាដឹងហើយថាប្រជាកសិករកម្ពុជាបានខិតខំបង្កបង្កើនផលយ៉ាងសកម្មដើម្បីស្វែងរកចំណូលសម្រាប់គ្រួសារឲ្យមានភាពប្រសើរឡើង។ហើយជាមួយគ្នានេះ ដើម្បីជួយជាការជួយទិញកសិផលឬចង់ជួយទៅដល់ជីវភាពប្រជាកសិករខ្មែរយើងសូមណែនាំ App ២ របស់ខ្មែរដែលមានលក់កសិផលផលគ្រប់ប្រភេទបងប្អូនអាចចូលទៅទិញបាន៖ Tonlesap App ដោយកម្មវីធីនោះមានឈ្មោះថា Tonlesap App ដែលជាកម្មវិធីត្រូវបានបង្កើតឡើងក្រោមគំនិតផ្តួចផ្តើមរបស់ អេ អឹម ខេ ក្នុងគោលបំណងជួយនិងផ្តល់អត្ថប្រយោជន៍ដល់អ្នកធ្វើកសិកម្មទាំងអស់ពី ចំណេះដឹងបច្ចេកទេសកសិកម្មដូចជា ការដាំដំណាំស្រូវ ដំឡូងមី ដំណាំសាកវប្បកម្ម ការចិញ្ចឹមមាន់ទា ត្រី ជ្រូក គោ ជាដើម ។ល។ ក្រៅពីជួយដោះស្រាយបញ្ហាហើយនោះ កម្មវិធីមួយនេះក៏បានដើរតួនាទីជាអ្នកភ្ជាប់ទំនាក់ទំនង  រវាងអ្នកទិញនិងអ្នកផ្គត់ផ្គង់ (ទាំងអ្នកលក់រាយ និង អ្នកលក់ដុំ) សំរាប់ការទិញ-លក់ផលិតផលកសិកម្ម នានាដូចជា បន្លែជាដើម។ ហេតុដូច្នេះសម្រាប់បងប្អូនប្រជាកសិករដែលមានចម្ងល់ក្នុងការធ្វើកសិកម្ម ដាំបន្លែ ឬ ចិញ្ចឹមសត្វអាចសួរនៅក្នុងអេបនេះបាន ដោយមានការបង្ហាញប្រាប់ច្បាស់ៗ ហើយក្រោយពីដាំនិងចិញ្ចឹមបានផលបងប្អូនក៏អាចយកមកដាក់លក់វិញនៅលើកម្មវិធីនេះបានដូចគ្នា។ បងប្អូនអាចទាញយកកម្មវិធីនេះបានតាមរយៈលីង៖ សម្រាប់ App Store : https://play.google.com/store/apps/details?id=com.tolesap.cambodia&hl=en&gl=US សម្រាប់ iOS : https://apps/apple.com/us/app/tonlesap-app/id1439403157 CamAgriMarket តាមរយៈកម្មវិធីថ្មីនេះផងដែរ អាចជួយដល់ប្រជាកសិករ អាជីវករខ្មែរទាំងអស់អាចទទួលបានព័ត៌មានទីផ្សារក៏ដូចជាតម្លៃកសិផល ទីកន្លែងលក់ ទិញ និងការបង្កើនទំនាក់ទំនងរវាងគ្នានិងគ្នាឲ្យកាន់តែទូលំទូលាយមានភាពងាយស្រួលនិងឆាប់រហ័សជាងមុន។ ម្យ៉ាងទៀតវាកាន់តែផ្តល់ភាពងាយស្រួលសម្រាប់អាជីវករដែលចង់ទិញកសិផលរបស់ប្រជាកសិករយើងដើម្បីយកមកលក់បន្តបាន ដោយអាចចុះទៅទិញនិងចរចាដោយផ្ទាល់ជាមួយប្រជាកសិករដល់ទីតាំងជាក់ស្តែង ដោយមិនមានភាពលំបាកនោះឡើយ។ប្រជាកសិករ អាជីវករ អាចទាញយកកម្មវិធីនេះមកប្រើបាននៅលើទូរស័ព្ទបានយ៉ាងងាយស្រួល ដើម្បីអាចទទួលបានព័ត៌នានាដែលទាក់់ទងជាមួយផលិតផលឬទំនិញផ្សេងៗបានយ៉ាងេហ័សទាន់ចិត្ត៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T06:30:01.783Z", "category": "ចាប់ផ្តើមអាជីវកម្ម", "views": 671, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
តើធនាគារណាគេនិយមដាក់លុយ? តស់មកស្គាល់ធនាគារកំពូលទាំង៥មានអ្នកដាក់ប្រាក់បញ្ញើច្រើនបំផុត	https://business-cambodia.com/articles/local-bank-with-the-most-deposit	ធនាគារពាណិជ្ជមិនត្រឹមតែផ្ដល់ប្រាក់កម្ចីដើម្បីឲ្យម្ចាស់អាជីវកម្មនិងក្រុមហ៊ុនសាជីវកម្មប្រើប្រាស់ដើមទុនពង្រីកអាជីវកម្មនិងពលរដ្ឋទទួលបានលុយប្រើប្រាស់តាមតម្រូវការប៉ុណ្ណោះទេប៉ុន្ដែធនាគារគឺជាកន្លែងទទួលប្រាក់បញ្ញើរបស់ប្រជាជនក្រុមហ៊ុននិងស្ថាប័នរដ្ឋជាច្រើនដើម្បីផ្ដល់ជាកន្លែងរក្សាទុកលុយមានសុវត្ថិភាពនិងទទួលបានការប្រាក់ផងដែរ។  ទាក់ទងនឹងការដាក់ប្រាក់បញ្ញើនៅធនាគារនេះដែរ ថ្ងៃនេះ Business Cambodia សូមបង្ហាញពីធនាគារកំពូលទាំង៥ដែលមានអ្នកដាក់ប្រាក់បញ្ញើច្រើនជាងគេបំផុតគិតត្រឹមដំណាច់ឆ្នាំ២០២៣កន្លងទៅនេះដោយយោងតាមរបាយការណ៍ត្រួតពិនិត្យរបស់ធនាគារជាតិ។ ១. ធនាគារ ABA  ធនាគារ ABA គឺជាធនាគារដែលមានភាពរីកចម្រើនយ៉ាងឆាប់រហ័សនិងទទួលបានការគាំទ្រច្រើនពីអតិថិជនផងដែរ។ គិតត្រឹមដំណាច់ឆ្នាំ២០២៣កន្លងទៅធនាគារ ABA មានប្រាក់បញ្ញើសរុបប្រមាណជាង៩ពាន់លានដុល្លារ។ ២. ធនាគារ អេស៊ីលីដា  ធនាគារ អេស៊ីលីដាគឺជាធនាគារពាណិជ្ជចាស់វស្សាមួយដែលមានប្រជាជនកម្ពុជាស្គាល់ច្រើនហើយធនាគារនេះគឺជាធនាគារតែមួយគត់ដែលឡើងផ្សារហ៊ុនដាក់លក់ភាគហ៊ុនជាសាធារណៈ។ គិតត្រឹមដំណាច់ឆ្នាំ២០២៣ ធនាគារ អេស៊ីលីដាមានប្រាក់បញ្ញើប្រមាណជាង៧.១ពាន់លានដុល្លារ។ ៣. ធនាគារ កាណាឌឺយ៉ា ធនាគារ កាណាឌីយ៉ាងគឺជាធនាគារដ៏ធំមួយដែលត្រូវបានបង្កើតឡើងនៅអំឡុងឆ្នាំ១៩៩១ហើយអ្នកត្រួសត្រាយបង្កើតធនាគារនេះគឺអ្នកឧកញ៉ា ពុង ឃាវសែ។ ត្រឹមដំណាច់ឆ្នាំ២០២៣ ធនាគារកាណាឌីយ៉ាមានប្រាក់បញ្ញើប្រមាណជាង៦.១ពាន់លានដុល្លារ។ ៤. ធនាគារ ខេប៊ី ប្រាសាក់ ធនាគារ ខេប៊ីប្រាសាក់ទើបតែបានកម្លាយខ្លួនពីគ្រឹះស្ថានមីក្រូហិរញ្ញវត្ថុខេប៊ីប្រាសាក់មកជាធនាគារខេប៊ីប្រាសាក់កាលពាក់កណ្ដាលឆ្នាំ២០២៣កន្លងទៅ។ ត្រឹមដំណាច់ឆ្នាំ២០២៣ ប្រាក់បញ្ញើរបស់ធនាគារ ខេប៊ីប្រាសាក់មានប្រមាណជិត៣ពាន់លានដុល្លារ។ ៥. ធនាការ ស្ថាបនា ធនាគារស្ថាបនា បានវិវត្តន៍ខ្លួនក្លាយជាធនាគារដ៏ធំមួយបន្ទាប់ពីបានកម្លាយខ្លួនពីគ្រឹះស្ថានមីក្រូហិរញ្ញវត្ថុមកជាធនាគារពាណិជ្ជនៅអំឡុងឆ្នាំ២០១៦។ ធនាគារស្ថាបនាគឺជាធនាគារដែលមានប្រាក់បញ្ញើច្រើនបំផុតទី៥គិតត្រឹមចុងឆ្នាំ២០២៣ ដោយប្រាក់បញ្ញើប្រមាណជាង១.៧ពាន់លានដុល្លារអាមេរិក៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T04:47:07.367Z", "category": "ហិរញ្ញវត្ថុ", "views": 15996, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចូលម្លប់បានបើកសម្ពោធជាផ្លូវការសាខាថ្មីសាខាទី១០ នៅតាំងកសាង	https://business-cambodia.com/articles/chhol-mlup-has-officially-opened-a-new-branch-under-construction	មោទនភាពស្លាកយីហោកូនខ្មែរដែលជាហាងសាឡន និងស្ប៉ាស្តង់ដារ និងល្បីឈ្មោះមួយនៅក្នុងប្រទេសកម្ពុជា បានសម្ពោធសាខាថ្មីបន្ថែមទៀត ដែលជាសាខាទី ១០ មានទីតាំងនៅតាំងកសាង ក្នុងបុរីអ័រគីដេ ដឹពោធិ៍ចិនតុង ផ្ទះលេខTSH-21&23 ផ្លូវសាធារណៈ(105K) ភូមិដំណាក់ សង្កាត់គោកឃ្លាង ខណ្ឌសែនសុខ រាជានីភ្នំពេញ កាលពីថ្ងៃទី១៣ ខែឧសភា ឆ្នាំ២០២៤ កន្លងទៅនេះ ។ នៅក្នុងកម្មវិធីសម្ពោធនេះដែរ គឺមានការអញ្ចើញពីស្ថាបនិកលោកស្រីស្រ៊ុន សុនីតា ដែលជាម្ចាស់ប្រេនចូលម្លប់ ស្ប៉ា និងសាឡន បានចុះទៅកាត់ខ្សែបូរសម្ពោធសាខាថ្មី ជាមួយនិងលោកស្រី ប៊ុន សុខភួង ដែលជាម្ចាស់សាខាតាំងកសាង រួមជាមួយ ភ្ញៀវកិត្តិយសអញ្ចើញចូលរួមយ៉ាងច្រើនកុះករ។ លោកស្រី ប៊ុន សុខភួង ដែលជាម្ចាស់ហាងចូលម្លប់សាខាទី១០ សាខាតាំងកសាង បានមានប្រសាសន៍ថា “នាងខ្ញុំស្រឡាញ់អាជីវកម្មផ្នែកថែរក្សាសម្រស់នេះណាស់ ហើយបានឃើញពីសក្ដានុពលរបស់ហាងចូលម្លប់ដែលបានឈរជើងក្នុងទីផ្សារជាច្រើនឆ្នាំ និងមានភ្ញៀវស្គាល់យ៉ាងច្រើន ជាពិសេសចូលម្លប់នៅតែថែរក្សាកេរ្តិ៍ឈ្មោះបម្រើសេវាកម្មល្អជានិច្ចដល់អតិថិជនរហូតដល់បច្ចប្បន្ន ទើបនាងខ្ញុំសម្រេចចិត្តទិញហ្រ្វេនឆាយចូលម្លប់សាខាតាំងកសាងនេះ” ។ សូមបញ្ជាក់ថា យីហោចូលម្លប់ ស្ប៉ា និងសាឡាន បានបើកដំណើរការជិត ៨ឆ្នាំហើយ ដែលមានសេវាកម្មជាង៩០ មុខសម្រាប់បម្រើជូនអតិថិជន ពីរចុងសក់រហូតដល់ចុងជើង ដែលមានដូចជា សេវាកម្មផ្នែកសាឡន ផ្នែកមុខ ផ្នែកដងខ្លួន និងផ្នែក Laser ជម្រុះរោម។ ចូលម្លប់ មានសាខាជាច្រើនសម្រាប់លោក លោកស្រី ដែលចង់ទទួលបានសម្រស់ស្រស់ស្អាត អាចទៅទទួលសេវាកម្មដែលនៅជិតលោកអ្នកបំផុតគឺ សាខាសែនសុខ សាខាទួលទំពូង សាខាស៊ីសុវត្ថិ សាខាបឹងកក់ សាខាចំការដូង សាខាអូឡាំពិក សាខាឈូកមាស សាខាទួលគោក សាខាIFL និងសាខាតាំងកសាង។ សម្រាប់ព័ត៌មានលម្អិតសូមទាក់ទងទៅកាន់លេខ 098/ 078 35 02 02 ឬអាចទំនាក់ទំនងទៅកាន់ផេកផ្លូវការរបស់ Jol Mlob -ចូលម្លប់ ស្ប៉ា និងសាឡន៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T04:17:32.951Z", "category": "PR", "views": 1978, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ក្រុមហ៊ុនយក្ស Uber ទិញយកក្រុមហ៊ុនដឹកជញ្ជូន Foodpanda នៅតៃវ៉ាន់ក្នុងតម្លៃជាង ៩០០លា.នដុល្លារ	https://business-cambodia.com/articles/uber-buy-foodpanda	ទីបំផុតក្រុមហ៊ុនដឹកជញ្ជូនដ៏ល្បីរបស់អាមេរិក Uber បានប្រកាសទិញយកក្រុមហ៊ុនដឹកជញ្ជូន Foodpanda នៅតៃវ៉ាន់ហើយ ក្នុងតម្លៃ ៩៥០លានដុល្លារ ក្រោមកិច្ចព្រមព្រៀងជាមួយក្រុមហ៊ុន Delivery Hero SE ជាក្រុមហ៊ុនមេរបស់ Foodpanda។ នេះបើយោងតាមការចុះផ្សាយរបស់សារព័ត៌មាន CNA កាលពីពេលថ្មីៗ កន្លងទៅនេះ។ បើតាមការលើកឡើងរបស់ លោក Pierre-Dimitri Gore-Coty អនុប្រធាននៃក្រុមហ៊ុន Uber បាននិយាយពាក់ព័ន្ធនឹងការទិញយកក្រុមហ៊ុន Foodpanda នេះយ៉ាងដូច្នេះថា "តៃវ៉ាន់គឺជាទីផ្សារប្រកួតប្រជែងដ៏ខ្លាំងក្លាលើការចែកចាយអាហារតាមអ៊ីនធឺណិតនាពេលបច្ចុប្បន្ននេះ ហេតុនេះការទិញយកក្រុមហ៊ុនដឹកជញ្ជូនរបស់ Foodpanda គឺធ្វើឡើងដើម្បីពង្រីកវិសាលភាពការដឹកជញ្ជូនទៅកាន់អតិថិជនបន្ថែមទៀត” ។ យ៉ាងណាមិញ ក្រុមហ៊ុនបានបញ្ជាក់បន្ថែមទៀតថា ក្រុមហ៊ុនទាំងពីរមានគោលបំណង បញ្ចប់ប្រតិបត្តិការទិញលក់នេះ នៅឆមាសទីមួយឆ្នាំ២០២៥ខាងមុខនេះ បន្ទាប់ពីបិទបញ្ចប់កិច្ចព្រមព្រៀងនេះ អ្នកប្រើប្រាស់នៅកោះតៃវ៉ាន់របស់ក្រុមហ៊ុនFoodpanda និងប្តូរស្ថិតនៅក្រោមក្រុមហ៊ុន Uber Eats វិញ ។ គួរបញ្ជាក់ ក្រុមហ៊ុន Uber គឺជាក្រុមហ៊ុនដឹកជញ្ជូនដ៏ធំមួយរបស់អាមេរិកដែលមានបម្រើសេវាកម្មដឹកជញ្ជូនជាច្រើនដូចជា  សេវាកម្មជិះឡានទាក់ស៊ី សេវាដឹកសំបុត្រ ដឹកជញ្ជូនអាហារ និង ការដឹកជញ្ជូនទំនិញ ដែលមានទីស្នាក់ការកណ្តាលនៅ សាន់ហ្វ្រាន់ស៊ីស្កូ រដ្ឋកាលីហ្វ័រញ៉ា ហើយប្រតិបត្តិការនៅក្នុងប្រទេសប្រមាណ ៧០ប្រទេស និងទីក្រុងចំនួន ១០,៥០០ នៅទូទាំងពិភពលោក៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T03:01:38.812Z", "category": "ចាប់ផ្តើមអាជីវកម្ម", "views": 8005, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
លើសពីស្របច្បាប់! នេះជាគុណសម្បត្តិធំៗទាំង១២ ដែលប្តីប្រពន្ធទទួលបានក្រោយចុះសំបុត្រអាពាហ៍ពិពាហ៍	https://business-cambodia.com/articles/wedding-document-	ជាធម្មតានៅពេលដែលរៀបការហើយ ប្តីប្រពន្ធថ្មីថ្មោងតែងតែនាំគ្នាទៅចុះសំបុត្រអាពាហ៍ពិពាហ៍នៅតាមភូមិស្រុករបស់ខ្លួន ដើម្បីជាការបញ្ជាក់ថាគូស្វាមីនេះក្លាយជាប្តីប្រពន្ធត្រឹមត្រូវស្របទៅតាមផ្លូវច្បាប់។ ប៉ុន្តែទន្ទឹមនឹងនោះក៏នៅមានគូស្វាមីមួយចំនួនតូចមិនបានគិតគូរអំពីរឿងនេះនៅឡើយដែរ ក្រោយរៀបការរួចពួកគាត់រស់នៅតាមធម្មតាជាមួយគ្នា ដោយមិនបានខ្វល់ខ្វាយពីការចំសំបុត្រអាពាហ៍ពិពាហ៍នោះទេ ដោយពួកគាត់យល់ឃើញថា ការចុះសំបុត្រអាពាហ៍ពិពាហ៍នេះជារឿងដែលមិនមានប្រយោជន៍ និងយល់ថាទោះមិនចុះក៏អាចរស់នៅចុះសម្រុងគ្នាបាន។ ជាការពិតណាស់ ថ្វីបើមិនចុះសំបុត្រអាពាហ៍ពិពាហ៍ ក៏អាចរស់នៅជាមួយក៏ពិតមែន ប៉ុន្តែនៅក្នុងផ្លូវច្បាប់ការចុះសំបុត្រអាពាហ៍ពិពាហ៍ អាចផ្តល់ផលប្រយោជន៍ជាច្រើនសម្រាប់គូស្វាមី បើយោងតាមការផ្សាយនៅលើផេក មជ្ឈមណ្ឌលនីតិក្រម បានឱ្យដឹងថា ការចុះសំបុត្រអាពាហ៍ពិពាហ៍ផ្តល់ផលប្រយោជន៍ដូចជា ៖ ១. ជា ប្ដី ប្រពន្ធ ស្របតាមផ្លូវច្បាប់ ដែលមិនអាចរំលាយទៅវិញបាន តាមទំនើងចិត្តរបស់ខ្លួនឡើយ ២. ទ្រព្យសម្បត្តិរួម ក្រោយអាពាហ៍ពិពាហ៍ ត្រូវចែកគ្នាស្មើនៅពេលលែងលះ ៣. កាន់តែមានសុភមង្គល និងជឿទុកចិត្តគ្នា ពេលមានសំបុត្រ អាពាហ៍ពិពាហ៍ ៤. ទទួលបានមរតកស្របច្បាប់ ៥. ចុះសំបុត្រកំណើត ឬបញ្ជាក់សំបុត្រកំណើតកូន ៦. ធ្វើប្លង់ ដី ឬ ផ្ទះ ៧. ធ្វើសៀវភៅស្នាក់នៅ សៀវភៅគ្រួសារ ៨. ការពារប្រឆាំង នឹងទ្វេពន្ធភាព ( ការពារប្រឆាំង ការមានប្ដីច្រើន ឬមានប្រពន្ធច្រើន ) ៩. ជួយការពារទ្រព្យសម្បត្តិរួមរបស់ ប្ដី ប្រពន្ធ ១០. ទទួលអាហារកិច្ច ពេលឱពុកម្ដាយ លែងលះគ្នា ១១. គ្មានអំពើហិង្សា ចំពោះកូន ១២. ការគាំទ្រ ដល់កូន៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-15T01:44:09.194Z", "category": "ព័ត៌មានថ្មីៗ", "views": 970, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មានជំនាញតែខ្វះដើមទុន? ឱកាសមាស បើកភោជនីយដ្ឋាន ចំកណ្តាលទីក្រុងបានភ្លាមៗ	https://business-cambodia.com/articles/become-a-restaurant-owner	មានក្តីស្រមៃចង់បើកភោជនីយដ្ឋានផ្ទាល់ខ្លួនតែមិនមានដើមទុនគ្រប់គ្រាន់ ឬចង់បើកដែរតែពិបាករកទីតាំងដែលល្អ?  ថ្ងៃនេះយើងមានសេចក្តីរំភើបរីករាយក្នុងការផ្តល់ជូននូវឱកាសក្លាយជាដៃគូអាជីវកម្មផ្តាច់មុខក្នុងការគ្រប់គ្រង និងបើកដំណើរការភោជនីយដ្ឋាននៅចំកណ្តាលទីក្រុងភ្នំពេញដ៏មានសក្តានុពល។  ចំពោះដៃគូអាជីវកម្មដែលមានជំនាញគ្រប់គ្រងភោជនីយដ្ឋានច្បាស់លាស់ យើងមានការផ្តល់ជូននូវ អត្ថប្រយោជន៍ជាច្រើនដូចជាទីតាំងល្អៗ និងធំទូលាយដែលយើងមានស្រាប់អបជាមួយហេដ្ឋារចនាសម្ព័ន្ធដែលមានការតុបតែងលម្អ ព្រមទាំងចង្ក្រាន និងសម្ភារៈប្រើប្រាស់សព្វគ្រប់ សម្រាប់បើកដំណើរការភោជនីយដ្ឋានបានភ្លាមៗ ជាពិសេស ផ្តល់ភាពងាយស្រួលសម្រាប់លោកអ្នកដោយមិនចាំបាច់ត្រូវចំណាយដើមទុនវិនិយោគធ្វើហាងថ្មីឡើយ។ មិនតែប៉ុណ្ណោះ លោកអ្នកក៏អាចជ្រើសរើសបើកដំណើរការភោជនីយដ្ឋានក្នុងក្តីស្រមៃ ដែលសមស្របនៅនឹងបទពិសោធន៍ ជំនាញ និងកេរ្តិ៍ឈ្មោះអាជីវកម្មរបស់លោកអ្នកបានថែមទៀតផង។ ចំពោះអត្ថប្រយោជន៍វិញមានដូចជា៖ ១. ចាប់ផ្តើមអាជីវកម្មដោយមិនចាំបាច់ត្រូវចំណាយដើមទុនធ្វើហាង ការប្រើប្រាស់ហេដ្ឋារចនាសម្ព័ន្ធដែលមានស្រាប់ រួមទាំងសម្ភារៈផ្ទះបាយ ការតុបតែងលម្អ កន្លែងទទួលទានអាហារ និងមានបុគ្គលិកដែលមានបទពិសោធន៍ ដើម្បីចាប់ផ្តើមអាជីវកម្មបានភ្លាមៗ ដោយទំនុកចិត្ត។  ២. ចំណុចទីតាំងល្អ  ទទួលបានទីតាំងល្អៗ ស្ថិតនៅក្នុងផ្សារទំនើប ចំកណ្តាលទីក្រុង ជាមួយបរិវេណធំទូលាយ ចំណតឡានម៉ូតូងាយស្រួល និងមានអតិថិជនកុះករជាប់លាប់ស្រាប់។ ៣. សេរីភាពច្នៃប្រឌិតលើអាជីវកម្ម ចាប់ផ្តើមគំនិតភោជនីយដ្ឋានថ្មីផ្ទាល់ខ្លួនរបស់អ្នក ឬប្រើប្រាស់ម៉ាកយីហោដែលមានស្រាប់របស់យើងសម្រាប់ការផ្លាស់ប្តូរ បរិបទក្នុងហាងបានយ៉ាងរលូន តាមសេចក្តីត្រូវការ។  ៤. ការគ្រប់គ្រងប្រតិបត្តិការពេញលេញ រក្សាការគ្រប់គ្រងទាំងស្រុងលើប្រតិបត្តិការប្រចាំថ្ងៃនៃអាជីវកម្មដែលអ្នកបានជ្រើសរើស ស្របទៅតាម ចក្ខុវិស័យ និងយុទ្ធសាស្ត្ររបស់លោកអ្នកដោយទំនុកចិត្ត។តោះមកចាប់ដៃគូជាមួយយើង និងបង្ហាញនូវសក្តានុពលរបស់អ្នក ដើម្បីបង្វែរទេពកោសល្យខាងម្ហូបអាហារដែលអ្នកមាន ទៅជាអាជីវកម្មដែលរីកចម្រើន។ អាចទំនាក់ទំនងទៅកាន់៖  លោក ខៀវ ខេមរា ព័ត៌មានទំនាក់ទំនង និងតេឡេក្រាម៖ +855 67 822 234 ។ គួរបញ្ជាក់ថា នេះគឺជាឱកាសល្អដល់ល្អខ្លាំងមែនទែន សម្រាប់បងប្អូនដែលមានក្តីស្រមៃចង់ក្លាយជាម្ចាស់ភោជនីយដ្ឋាននៅក្នុងទីក្រុងភ្នំពេញ ទោះបងប្អូនដែលគ្មានដើមទុនក៏អាចធ្វើបានដែរ ពោលឱ្យតែមានជំនាញច្បាស់លាស់ព្រមទាំងមានចិត្តស្រលាញ់នឹងមានគោលដៅពិតប្រាកដជាមួយនឹងវិស័យម្ហូបអាហារនេះគឺអាចធ្វើបានហើយ ដូចនេះហើយបងប្អូនដែលចង់ដឹងព័ត៌មានលំអិតជាងនេះក៏ដូចជាចង់ដឹងពីលក្ខខណ្ឌផ្សេងៗដែលធ្វើយ៉ាងណាឱ្យជាប់ជាម្ចាស់ភោជនីយដ្ឋានសូមរួសរាន់ទាក់ទងទៅកាន់លេខទូរស័ព្ទ +855 67 822 234 ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-14T05:52:59.192Z", "category": "PR", "views": 1870, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ក្រុមហ៊ុន OCIC GROUP ទទួលបានពានរង្វាន់អ្នកអភិវឌ្ឍន៍ប្រចាំឆ្នាំចំនួន៧ ក្នុងកម្មវិធីពានរង្វាន់អចលនទ្រព្យកម្ពុជាឆ្នាំ២០២៤	https://business-cambodia.com/articles/ocic-won-award	ភ្នំពេញ៖ ក្រុមហ៊ុន OCIC Group និងគម្រោង OCIC ចំនួនពីរទៀតនៅកោះពេជ្រដូចជា Connexion និង Diamond Bay Garden ទទួលបានពានរង្វាន់ចំនួន ៧ នៅក្នុងកម្មវិធី Cambodia Real Estate Awards ២០២៤ រួមមានអ្នកអភិវឌ្ឍន៍ប្រចាំឆ្នាំ ការអភិវឌ្ឍន៍ប្រកបដោយនិរន្តរភាពប្រចាំឆ្នាំ និង Waterfront Development of the Year។ ពានរង្វាន់អ្នកអភិវឌ្ឍន៍ប្រចាំឆ្នាំ និងបុរី (អចលនទ្រព្យ) អ្នកអភិវឌ្ឍន៍ប្រចាំឆ្នាំ គូសបញ្ជាក់ពីការយកចិត្តទុកដាក់របស់ OCIC Group ក្នុងការវិនិយោគសម្រាប់អតិថិជន និងការរួមចំណែកសម្រាប់ជីវភាពរស់នៅ តម្លៃអតិថិជន និងរបៀបរស់នៅលើគម្រោងផ្សេងៗរបស់ខ្លួន។ ក្នុងរយៈពេលជាង ២៤ឆ្នាំ ក្រុមហ៊ុន OCIC Group បានបន្តរួមចំណែកដល់ការអភិវឌ្ឍន៍ហេដ្ឋារចនាសម្ព័ន្ធ ពាណិជ្ជកម្ម លំនៅដ្ឋាន និងវប្បធម៌របស់ប្រទេសកម្ពុជា ដែលដឹកនាំដោយចក្ខុវិស័យរយៈពេលវែង។ ការប្តេជ្ញាចិត្តនេះពង្រីកដល់ការគាំទ្រដល់ការអភិវឌ្ឍន៍សំខាន់ៗ របស់សហគមន៍ និងគម្រោងប្រកបដោយនិរន្តរភាព។ ការអភិវឌ្ឍន៍ដ៏សំខាន់មួយរបស់ OCIC Group ក្នុងឆ្នាំ ២០២៤ គឺ Connexion ដែលជាមជ្ឈមណ្ឌលសហគមន៍ត្រួសត្រាយដែលត្រូវបានទទួលស្គាល់សម្រាប់វិធីសាស្រ្តប្រកបដោយភាពច្នៃប្រឌិតរបស់ខ្លួនចំពោះការអភិវឌ្ឍន៍ទីក្រុង។ Connexion បានឈ្នះពានរង្វាន់ការអភិវឌ្ឍន៍ប្រកបដោយនិរន្តរភាពនៃឆ្នាំ ការអភិវឌ្ឍន៍របៀបរស់នៅប្រចាំឆ្នាំ និងការអភិវឌ្ឍន៍លក់រាយប្រចាំឆ្នាំ។ Connexion ដែលរៀបចំកន្លែងលក់រាយ និងការិយាល័យ គ្រោងនឹងណែនាំមជ្ឈមណ្ឌលច្នៃប្រឌិត សាលាសរសេរកូដ សាលាឌីជីថល និងព្រឹត្តិការណ៍បច្ចេកវិទ្យា ដោយដាក់ខ្លួនវាជាមជ្ឈមណ្ឌលសម្រាប់បច្ចេកវិទ្យា និងសហគ្រិនភាព។ គំនិតផ្តួចផ្តើមនេះឆ្លុះបញ្ចាំងពីការយកចិត្តទុកដាក់របស់ OCIC ក្នុងការអភិវឌ្ឍន៍បរិយាកាសរស់រវើកដែលស្របតាមតម្រូវការ និងសេចក្តីប្រាថ្នារបស់សហគមន៍យុវជន។ Diamond Bay Garden ដែលស្ថិតនៅទីតាំងយុទ្ធសាស្ត្រនៅកោះពេជ្រ ជាមួយនឹងទេសភាពដ៏ស្រស់ត្រកាលនៅលើដងទន្លេមេគង្គ កំពុងពង្រឹងឋានៈរបស់ខ្លួនជា Condo មាត់ទឹកលំដាប់កំពូលនៅក្នុងរាជធានី។ បន្ទាប់ពីការទទួលស្គាល់របស់ខ្លួនជា PropertyGuru Best Waterfront Condo Development in Asia កាលពីឆ្នាំមុន Diamond Bay Garden បានទទួលការអបអរសាទរដ៏មានកិត្យានុភាពម្តងទៀត ដោយបានឈ្នះទាំងការអភិវឌ្ឍន៍ខុនដូ Waterfront ប្រចាំឆ្នាំ និងការរចនាខុនដូពិសេសប្រចាំឆ្នាំនេះ។ ភាពជាដៃគូយុទ្ធសាស្រ្តថ្មីៗដែលបានបង្កើតឡើងជាមួយក្រុមហ៊ុនអន្តរជាតិដូចជា The Ascott Limited និង Philip Trustee, Diamond Bay Garden មិនត្រឹមតែទាក់ទាញអ្នកវិនិយោគក្នុងស្រុក និងអន្តរជាតិប៉ុណ្ណោះទេ ប៉ុន្តែថែមទាំងទទួលបានការទទួលស្គាល់ជាគោលដៅវិនិយោគនៅក្នុងទីផ្សារអចលនទ្រព្យពិភពលោកផងដែរ។ លោក Thierry Tea អនុប្រធានក្រុមហ៊ុន OCIC Group មានប្រសាសន៍ថា “ទិដ្ឋភាពនៃការអភិវឌ្ឍន៍នៅកម្ពុជាកំពុងវិវឌ្ឍយ៉ាងឆាប់រហ័ស ហើយក្រុមហ៊ុន OCIC Group កំពុងវិនិយោគដើម្បីគាំទ្រយ៉ាងសកម្មនូវដំណើរផ្លាស់ប្តូរនេះ”។ «បេសកកម្មរបស់យើងដែលរៀបចំដោយលោកឧកញ៉ាបណ្ឌិត ពុង ឃាវសែ ប្រធានរបស់យើង ជះឥទ្ធិពលទាំងការច្នៃប្រឌិតក្នុងការអភិវឌ្ឍន៍ហេដ្ឋារចនាសម្ព័ន្ធ ក៏ដូចជាការបង្កើតសហគមន៍ប្រកបដោយនិរន្តរភាព ដែលលើកកម្ពស់ជីវភាពរស់នៅរបស់ប្រជាជនកម្ពុជា»។ កោះពេជ្រគឺជាឧទាហរណ៍មួយនៃការរីកចម្រើននេះ។ សង្កាត់កំពុងរីកចម្រើនជាសង្កាត់ពាណិជ្ជកម្មកណ្តាល ជាមួយនឹងអគារខ្ពស់ៗទំនើបៗ។ យីហោលក់រាយអាហារជាង ១៥ គ្រោងនឹងបើកនៅឆ្នាំក្រោយ ដើម្បីឆ្លើយតបនឹងការកើនឡើងនៃបរិមាណ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T11:28:36.233Z", "category": "PR", "views": 1460, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កុំមើលរំលង! រឿង៧មើលទៅសាមញ្ញៗតែបើអ្នកចាប់ផ្ដើមធ្វើ អាចនឹងផ្លាស់ប្ដូរស្ថានភាពហិរញវត្ថុអ្នក៣៦០ដឺក្រេ	https://business-cambodia.com/articles/how-to-make-your-finance-better	និយាយពីរឿងលុយកាក់ មនុស្សមួយចំនួនធំមិនសូវបានយកចិត្តទុកដាក់ឡើយដូច្នេះហើយបានទើបធ្វើឲ្យមនុស្សមួយចំនួនរស់នៅចេះតែជួបបញ្ហាលុយកាក់ដូចជាខ្វះខាតលុយចំណាយក្នុងការរស់នៅហើយអ្នកខ្លះធ្លាក់ក្នុងបញ្ហាបំណុលជាដើម។ ទាក់ទងនឹងការគ្រប់គ្រងលុយកាក់នេះដែរ ខាងក្រោមនេះជារឿងសាមញ្ញៗមួយចំនួនតែបើអ្នកចាប់ផ្ដើមធ្វើវានឹងជួយឲ្យស្ថានភាពហិរញ្ញវត្ថុរបស់អ្នកកាន់តែប្រសើរឡើង។ ១. សន្សំលុយបម្រុងទុកពេលមានអាសន្ន ការសន្សំលុយបម្រុងទុកពេលមានអាសន្នគឺជួយយើងបានច្រើនមែនទែនពោលគឺជួយចៀសផុតពីបញ្ហាលុយកាក់ក្នុងការរស់នៅព្រោះក្នុងការរស់នៅយើងជួបហេតុការណ៍ជាច្រើនដែលយើងមិនអាចដឹងមុនហើយហេតុការណ៍ទំាំងនោះសុទ្ធតែត្រូវការលុយ ដូចជាវិបត្តិសេដ្ឋកិច្ច បាត់បង់ចំណូល ឈឺថ្កាត់និងបញ្ហាផ្សេងៗទៀត។ ដូច្នេះបើអ្នកមានលុយបម្រុងទុកពេលមានអាសន្នអ្នកអាចដោះស្រាយបញ្ហាទាំងនោះបាន។ ជាទូទៅអ្នកជំនាញហិរញ្ញវត្ថុណែនាំឲ្យសន្សំលុយបម្រុងទុកពេលមានអាសន្នសម្រាប់ផ្គត់ផ្គង់ការចំណាយក្នុងការរស់នៅឲ្យបានពី៣ទៅ៦ខែ។ ឧទាហរណ៍បើការរស់នៅប្រចាំខែរបស់អ្នកចំណាយ៥០០ដុល្លារក្នុងមួយខែ នោះអ្នកគួរមានលុយបម្រុងពេលមានអាសន្នពី១៥០០ទៅ៣០០០ដុល្លារ។ ២. មានកុងធនាគារយ៉ាងតិច២ នៅក្នុងសៀវភៅលុយក៏បានណែនាំពីការបែងចែកកុងធនាគារជា២ដើម្បីអ្នកអាចគ្រប់គ្រងលុយបានល្អពោលគឺអ្នកគួរមាន២ដោយកុងទីមួយសម្រាប់ដាក់លុយចំណាយប្រចាំខែចំណែកកុងមួយទៀតសម្រាប់ដាក់ប្រាក់សន្សំប្រចាំខែ។ ការធ្វើបែបនេះធ្វើឲ្យអ្នកអាចបែងចែករវាងលុយសន្សំប្រចាំខែនិងលុយចាយប្រចាំខែធ្វើឲ្យការសន្សំរបស់អ្នកមានប្រសិទ្ធភាព។  ៣. ចាប់ផ្ដើមការវិនិយោគសាមញ្ញៗ  ការវិនិយោគគឺជាផ្លូវមួយក្នុងការកសាងទ្រព្យសម្បត្តិរបស់អ្នកពោលគឺបើអ្នកចាប់ផ្ដើមរៀនវិនិយោគឲ្យបានឆាប់អ្នកនឹងសល់ពេលច្រើនក្នុងការកសាងទ្រព្យសម្បត្តិក្នុងជីវិតដែលធ្វើឲ្យអ្នកសល់លុយ សល់ទ្រព្យ។ អ្នកអាចចាប់ផ្ដើមពីការវិនិយោគសាមញ្ញៗដូចជាដាក់លុយសន្សំនៅធនាគារជាដើម។ ឧទាហរណ៍ដាក់លុយនៅធនាគារបានការប្រាក់៨.៥%ក្នុងមួយឆ្នាំហើយអ្នកដាក់សន្សំ១ពាន់ដុល្លារនោះមួយឆ្នាំក្រោយលុយអ្នកកើនដល់១០៨៥ដុល្លារ។ ៤. ធ្វើផែនការចំណាយប្រចាំខែ ការធ្វើផែនការចំណាយប្រចាំខែគឺជាផ្លូវមួយដ៏មានប្រសិទ្ធភាពក្នុងការធ្វើឲ្យស្ថានភាពហិរញ្ញវត្ថុអ្នកកាន់តែប្រសើរឡើង។ ការធ្វើផែនការចំណាយគឺផ្ដើមចេញការតាមដានចំណូលចំណាយប្រចាំខែហើយកំណត់ខ្ទង់ចំណាយប្រចាំខែដើម្បីចៀសវាងចាយហួសមាឌហើយកាលណាអ្នកធ្វើផែនការចំណាយអ្នកងាយនឹងសល់លុយ។ ៥. បង្កើនចំណូល  ការបង្កើនប្រាក់ចំណូលគឺជាផ្លូវមួយធ្វើឲ្យជីវភាពរបស់អ្នកកាន់តែប្រសើរឡើងដូច្នេះ អ្នកគួរខិតខំប្រឹងប្រែងធ្វើការឲ្យខ្លាំងបានលទ្ធផលល្អចំណូលកើនជាងមុនជាពិសេសកុំភ្លេចវិនិយោគលើចំណេះជំនាញដើម្បីបង្កើនឥទ្ធិពលរកចំណូលបានកាន់តែច្រើនឡើង។ ៦. កាត់ចំណាយមិនចំាបាច់  ចំណាយមួយចំនួនគឺមិនចាំបាច់នោះ ប៉ុន្ដែមួយមនុស្សមួយចំនួនធំចំណាយច្រើនលើរបស់មិនចាំបាច់ទៅវិញដូច្នេះទើបធ្វើឲ្យពួកគាត់ចេះតែជួបបញ្ហាលុយកាក់ជាពិសេសរកលុយបានមិនសល់តែម្ដងហើយឈានដល់ជំពាក់បំណុលគេទៀតផង ៧ សន្សំ សន្សំ សន្សំ ការសន្សំលុយគឺសំខាន់ពោលគឺវាមិនត្រឹមតែជួយអ្នកឲ្យចៀសផុតពីបញ្ហាលុយកាក់នោះតែថែមទាំងជាដើមទុនសម្រាប់វិនិយោគរកស៊ីដើម្បីកសាងទ្រព្យសម្បត្តិទៀត។ ការសន្សំមិនអាចឲ្យអ្នក្លាយជាអ្នកមានបានទេតែប៉ុន្ដែប្រាក់សន្សំគឺជាដើមទុនធ្វើឲ្យមនុស្សជាច្រើនក្លាយជាអ្នកមានបាន៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T09:55:03.143Z", "category": "ហិរញ្ញវត្ថុ", "views": 1532, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រើសត្រូវជោគជ័.យ៥០%! លោក Jonh C. Maxwell រើសមនុស្សឱ្យចូលធ្វើកា.រ មើលលើ៥ចំណុចនេះ	https://business-cambodia.com/articles/jonh-c-maxwell-leadership-how-to-choose-right-people	ការជ្រើសរើសមនុស្សត្រឹមត្រូវ សម្រាប់ស្ថាប័នគឺជាចំណែកធំមួយនៃភាពជោគជ័យ។ ក្នុងនោះលោក Jonh C. Maxwell អ្នកនិពន្ធជនជាតិអាមេរិកជំនាញលើភាពជាអ្នកដឹកនាំ និងផ្លាស់ប្តូរផ្នត់គំនិតដែលត្រូវបានគេទទួលស្គាល់ជាសកល បានណែនាំថាដើម្បីជ្រើសរើសមនុស្សឱ្យចូលធ្វើការជាមួយ គួប្បីមើលលើ៥ចំណុចសាមញ្ញៗនេះជាមុនសិន ដើម្បីប្រាកដថាអ្នករើសមនុស្សបានត្រឹមត្រូវ និងអាចមានភាពជាអ្នកដឹកនាំល្អ នាពេលអនាគត។ ១. កំណត់លក្ខណៈចង់និងមិនចង់បាន៖ មនុស្សដែលត្រឹមត្រូវសម្រាប់គេ អាចនឹងមិនត្រូវសម្រាប់អ្នក។ ដូច្នេះដើម្បីប្រាកដថាអ្នករើសមនុស្សដែលពេញចិត្ត អ្នកត្រូវដឹងនិងកំណត់ថាតើមនុស្សបែបណាដែលអ្នកចង់បាន លើតួនាទីអ្វី មានសមត្ថភាពអ្វីខ្លះ មានលក្ខណៈសម្បត្តិអ្វី ហើយមនុស្សបែបណាដែលអ្នកមិនចង់បាន ព្រមទាំងមនុស្សប្រភេទណាដែលត្រូវជៀសវាង។ ២. ស្វែងរកគុណតម្លៃរួម៖ បន្ទាប់ពីកំណត់ថាមនុស្សបែបណាដែលអ្នកត្រូវការហើយ ចូរកំណត់គុណតម្លៃរួមមួយ ដែលស្ថាប័នមានឱ្យបុគ្គលិកពេញចិត្តនឹងដើរតាម ដើម្បីកិច្ចការរបស់ក្រុមហ៊ុន និងសមត្ថភាពធ្វើការរបស់បុគ្គលិកស្របគ្នានឹងក្រុមហ៊ុនដែរ ពោលគឺបេសកម្មមួយ ចក្ខុវិស័យមួយ ផ្លូវដើរតែមួយរវាងក្រុមហ៊ុននិងបុគ្គលិក។ ៣. ស្ទាបស្ទង់ផ្លូវចិត្ត៖ ដើម្បីជ្រើសរើសមនុស្សពូកែមកធ្វើការជាមួយ ចូរស្ទាប់ស្ទង់កម្លាំងផ្លូវចិត្តរបស់បុគ្គលិកថាពួកគេអាចទ្រាំទ្រនិងការលំបាក សម្ពាធ ការអត់ធ្មត់នឹងការងារបានកម្រិតណា។ ជាពិសេសនៅពេលសម្ភាសន៍បេក្ខជនរើសបុគ្គលិកអ្នកអាចសួរសំណួរស្ទាបស្ទង់ចិត្តរបស់ពួកគេបាន ដោយសួរពីបញ្ហាដែលគេលំបាកប្រឈមបំផុតក្នុងជីវិត ហើយពេលនោះគេដោះស្រាយបញ្ហានោះដោយវិធីណា។ ៤. សង្កេតជំនាញទាក់ទងមនុស្ស៖ ដើម្បីដឹងថាគេជាមនុស្សបែបណា ចូរសង្កេតមើលជំនាញដែលគេប្រាស្រ័យទាក់ទងជាមួយមនុស្សជុំវិញខ្លួនថាគេបញ្ចេញសកម្មភាពបែបណា។ ឧទាហរណ៍នៅពេលគេជួបមនុស្សដែលមានឋានៈខ្ពស់ជាងខ្លួនគេធ្វើបែបណា ជួបមនុស្សតូចទាបមានសកម្មភាពបែបណា ហើយគេអាចចុះសម្រុងនិងស្វែង យល់ពីមនុស្សបានកម្រិតណា? ៥. ស្វែងរកអ្វីជំរុញគេបាន៖ ខណៈពេលដែលអ្នកចង់ជ្រើសរើសមនុស្សណាម្នាក់ឱ្យធ្វើការជាមួយបាន ត្រឹមត្រូវ អ្វីដែលអ្នកត្រូវធ្វើនោះគឺកំណត់ឱ្យដឹងនូវបញ្ហាដែលគេកំពុងមាន និងដំណោះស្រាយដែលគេត្រូវការ ចាប់ដឹងពីចំណុចខ្លាំងនិងចំណុចខ្សោយរបស់គេ បន្ទាប់មកស្វែងរករបស់អ្វីដែលអាចជំរុញចិត្តគេបានលឿន ហើយអ្វីដែលគេត្រូវការពីអ្នកនឹង អាចបង្ហាញបានថាគេជាមនុស្សបែបណា ជាមនុស្សត្រូវឬមិនត្រូវបាន។ យ៉ាងណាមិញគួរជម្រាបផងដែរថាលោក Jonh C. Maxwell គឺជាគ្រូបង្វឹកភាពជាអ្នកដឹកនាំដ៏ល្បីឈ្មោះនិងជាម្ចាស់ស្នាដៃសៀវភៅដែលលក់ដាច់រាប់លានក្បាលនៅទូទាំងពិភពលោក ជាពិសេសនាពេលថ្មីៗនេះលោកក៏បានមកប្រទេសកម្ពុជា និងបានជួបសំណេះសំណាលជាមួយថ្នាក់ដឹកនាំជាន់ខ្ពស់ផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T09:43:49.234Z", "category": "ភាពជាអ្នកដឹកនាំ", "views": 2652, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
អ្នកចង់ទិញដីគួរដឹង! ដីដែលមានរូបរាងទាំងនេះ មុនទិញត្រូវពិចារណាព្រោះអាចគ្មានទីផ្សារលក់ចេញ	https://business-cambodia.com/articles/land-cambodia	ការទិញដីសម្រាប់វិនិយោគ ឬប្រើប្រាស់ផ្ទាល់ខ្លួន ចំណុចដំបូងដែលត្រូវមើលគឺទីតាំង បើទីតាំងដីល្អ មានផ្លូវធំ ស្ថិតក្នុងតំបន់សក្ដានុពល មានមនុស្សចេញចូលច្រើន ឬស្ថិតក្នុងគម្រោងអភិវឌ្ឍន៍ គឺទិញទៅពុំខុសទេឲ្យតែស្របច្បាប់ និងមានប្លង់ត្រឹមត្រូវ។ ប៉ុន្ដែក្រៅពីទីតាំងចំណុចសំខាន់មួយទៀតដែលអ្នកទិញត្រូវមើលនោះគឺរូបរាងដី ព្រោះបើទិញចំដីដែលមានរូបរាងមិនល្អ ក៏ពិបាកប្រើប្រាស់ ហើយពិបាកលក់ចេញដូចគ្នា ដូច្នេះទេគប្បីជ្រើសរើសដីឲ្យបានសមស្រប។ ទាក់ទងនឹងបញ្ហានេះដែរ មានអ្នកជំនាញជាច្រើនបានលើកឡើងប្រហាក់ប្រហែលគ្នាឲ្យអ្នកទិញត្រូវពិនិត្យលើចំណុចនេះ។ ជាក់ស្ដែងលោក សន សៀប ប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា ក៏បានលើកឡើងនូវរូបរាងដីចំនួន ដែលមិនមានភាពល្អប្រសើរសម្រាប់វិនិយោគ ព្រោះថាអាចពិបាកក្នុងការប្រើប្រាស់ទី១ និងទី២ គឺពុំសូវ ឬគ្មានអ្នកត្រូវការតែម្ដង ដែលជាហេតុនាំពិបាកក្នុងការលក់ចេញ ឬលក់បានតម្លៃទាបជាដើម។ ថ្លែងប្រាប់ Business Cambodia លោកបានឲ្យដឹងថា ដីដែលមានរូបរាងមិនល្អ ឬមិនសមស្រមនោះរួមមាន៖ ដីមានរាងកាច់កុងចុះឡើង, ដីរាងអក្ស Z, រាងអក្ស S, ដីមានរាងម្ដុំលិច ម្ដុំកើត ភ្ជាប់រកគ្នាតំណតូច, ដីដែលមានក្បាលតូចខ្លួនវែងខ្លាំង (ក្បាល៥ម៉ែត្រ ជម្រៅ ១០០ ម៉ែត្រ), ដីក្បាលធំខ្លួនខ្លី (ក្បាល១០០ម៉ែត្រ ជម្រៅ៥ម៉ែត្រ) ឬដីឆកខាងនេះ ឆកខាងនោះជាដើម ដែលទាំងអស់ហ្នឹងគឺពិបាកក្នុងការអភិវឌ្ឍ។ ដូច្នេះអ្នកវិនិយោគបើចៀសបានគួរតែចៀសទៅ។ លោកបន្ដថា រូបរាងដីដែលល្អ និងងាយស្រួលជាងគេ ហើយពិសេសនិយមជាងគេនោះគឺ ដីមានរាងចតុកោណកែង និងរាងការ៉េ ដែលមានទំហំសមស្រប (១០x៣០ម៉ែត្រ) ព្រោះយើងអាចប្រើប្រាស់ផ្ទៃដីបានទាំងស្រុងដែលងាយស្រួលក្នុងការអភិវឌ្ឍ។ បន្ទាប់មកទៀតគឺរាងសាមញ្ញ ដែលមានដូចជា រាងចតុកោណព្នាយ ឬរាងអក្ស L គឺអាចកែច្នៃប្រើប្រាស់បាន ប៉ុន្ដែនៅតែចាញ់រាងការ៉េ និងរាងចតុកោណកែង៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T09:33:14.582Z", "category": "អចលនទ្រព្យ", "views": 105, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "tiny", "noisy" ] }
ក្រុមហ៊ុនទេសចរណ៍វេជ្ជសាស្រ្ត GHNT Service នៅកម្ពុជា សហការជាមួយមន្ទីរពេទ្យជាដៃគូប្រចាំប្រទេសថៃ បានរៀបចំកម្មវិធីផ្តល់ការពិគ្រោះយោបល់ដោយឥតគិតថ្លៃជូនអ្នកជម្ងឺដែលមានបញ្ហាផ្នែកឆ្អឹងជាពិសេសគឺជង្គង់ និង ស្មានៅកម្ពុជា	https://business-cambodia.com/articles/free-consultation-program-for-patients-with-orthopedic-problems-especially-knees-and-shoulders-in-cambodia	នារសៀលថ្ងៃទី ១១ ខែឧសភា ឆ្នាំ២០២៤ ក្រុមហ៊ុនទេសចរណ៍វេជ្ជសាស្រ្ត GHNT Service នៅកម្ពុជា សហការជាមួយមន្ទីរពេទ្យជាដៃគូប្រចាំប្រទេសថៃ បានរៀបចំកម្មវិធីផ្តល់ការពិគ្រោះយោបល់ដោយឥតគិតថ្លៃជូនអ្នកជម្ងឺដែលមានបញ្ហាផ្នែកឆ្អឹងជាពិសេសគឺជង្គង់ និង ស្មា នៅឯមន្ទីរសម្រាកព្យាបាល និងសម្ភព សុខាសា ឡងជីវិធី ដោយមានវត្តមានលោកវេជ្ជបណ្ឌិតឯកទេសឆ្អឹងដ៏ល្អបំផុតពីប្រទេសថៃ Dr. Worapoj Honglerspipop ជាអ្នកផ្តល់ការប្រឹក្សាផ្ទាល់ផងដែរ។ លើសពីនេះទៀត ក្រុមហ៊ុន GHNT និង BNH Hospital ក៏បានរៀបចំសិក្ខាសាលាចែករំលែកចំណេះដឹងមួយក្រោមប្រធានបទ “Exploring Surgical and Non-surgical to Knee Treatment” ដែលធ្វើបទបង្ហាញពីលោកវេជ្ជបណ្ឌិត Dr. Worapoj Honglerspipop ប្រចាំមន្ទីរពេទ្យ BNH Hospital។ នៅក្នុងថ្ងៃនោះភ្ញៀវកិត្តិយសជាច្រើនរូប បានអញ្ជើញចូលរួមទទួលយកបទពិសោធន៍ដ៏ល្អក្នុងការស្វែងយល់អំពីការវះកាត់ និងមិនវះកាត់ លើការព្យាបាលជង្គង់ក្នុងយុគសម័យទំនើប ដោយយកចិត្តទុកដាក់ និងចំណេះដឹងបន្ថែមទៀតពាក់ព័ន្ធនឹងប្រវត្តិ និងសេវាកម្មជឿនលឿនរបស់មន្ទីរពេទ្យ។ សូមជម្រាបជូនថា ក្រុមហ៊ុនទេសចរណ៍វេជ្ជសាស្រ្ត GHNT ជាក្រុមហ៊ុនបង្កើតថ្មីនៅកម្ពុជា ដែលផ្តល់សេវាកម្មជូនអតិថិជនរួមមាន៖ ការរៀបចំការណាត់ជួបជាមួយវេជ្ជបណ្ឌិត សម្រាប់ធ្វើការពិគ្រោះយោបល់ ការរៀបចំយន្តហោះសង្គ្រោះបន្ទាន់ និងរថយន្តសង្គ្រោះបន្ទាន់ ការផ្តល់ជំនួយដល់អ្នកជម្ងឺ និងសេវាកម្មអាទិភាពផ្សេងៗ ការរៀបចំការពិគ្រោះយោបល់ពីចម្ងាយ ការជួយក្នុងការស្នើសុំវីសាសម្រាប់ព្យាបាលជម្ងឺ ការរៀបចំកន្លែងស្នាក់នៅ នៅមន្ទីរពេទ្យ ការរៀបចំសំបុត្រយន្តហោះ ការរៀបចំឡានដើម្បីទទួលទៅមន្ទីរពេទ្យ និងដាក់ចុះ ការរៀបចំអ្នកបកប្រែ ការរៀបចំផែនការនៃការព្យាបាល និងផ្តល់ជូននូវប្រវត្តិរូបរបស់វេជ្ជបណ្ឌិត ប្រទេសគោលដៅ មាន៖ ថៃ កូរ៉េ តួគី អារ៉ាប់ មានឌូបៃ ជាដើម។ មន្ទីរពេទ្យសាជីវកម្មរបស់ GHNT ទាំងអស់ត្រូវបានបញ្ជាក់ដោយគណៈកម្មការចម្រុះអន្តរជាតិ Joint Commission International ហៅកាត់ថា JCI។ ព័ត៌មានបន្ថែមអំពីក្រុមហ៊ុន GHNT Service Co. ltd. លោកអ្នកអាចទំនាក់ទំនងទៅកាន់ លេខទូរស័ព្ទ៖ +855(23) 881 331       អ៊ីម៊ែល៖ info@ghntservice.com       ឬគេហទំព័រ៖ www.ghntservice.com	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T09:19:55.064Z", "category": "PR", "views": 954, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
Marum Estate នាំមកជូននូវព្រឹត្តិការណ៍ “គាំទ្រមាតា” ក្រោមការរៀបចំឡើងដោយ Angkor Art Gallery ដែលជាកម្មវិធីតាំងពិព័រណ៌ស្នាដៃសិល្បៈសប្បុរសធម៌ក្នុងទិវាអ្នកម្តាយ	https://business-cambodia.com/articles/marum-estate-save-mommy-	រាជធានីភ្នំពេញ ថ្ងៃអាទិត្យ ទី១២ ខែឧសភា ឆ្នាំ២០២៤ – ដើម្បីជាការបង្ហាញនូវឆន្ទៈនៃការគាំទ្រសហគមន៍ក្នុងឪកាសអបអរ ទិវាអ្នកម្តាយនេះ Marum Estate និង Angkor Art Gallery មានមោទនភាពក្នុងការរៀបចំកម្មវិធី "Save Mommy" ឫ “គាំទ្រមាតា”  ដែលជាការតាំងពិព័ណ៌ស្នាដៃសិល្បៈសប្បុរសធម៌ក្នុងគោលបំណងលើកកម្ពស់ដល់ស្ត្រីតាមរយៈស្នាដៃសិល្បៈ និងផ្តល់ការគាំទ្រដល់ជនរងគ្រោះដោយសារអំពើហិង្សា។  កម្មវិធីនេះរៀបចំឡើងនៅថ្ងៃសុក្រ ទី១២ ខែឧសភា ឆ្នាំ២០២៤ នៅកន្លែងតាំងបង្ហាញគម្រោង Marum Estate ហើយព្រឹត្តិការណ៍នេះរួមបញ្ចូលគ្នានូវការបង្ហាញស្នាដៃសិល្បៈជាមួយនឹងសប្បុរសធម៌ដើម្បីអបអរអត្ថន័យនៃភាពជាម្តាយ និងភាពអត់ធន់របស់ស្ត្រី។ រយៈពេលនៃការតាំងពិព័រណ៌នេះ នឹងដំណើរការរយៈពេលបីខែ ដោយមានការដាក់បង្ហាញស្នាដៃសិល្បៈជាបន្តបន្ទាប់ ចាប់ផ្តើមពីថ្ងៃទី ១២ ខែឧសភា ដល់ថ្ងៃទី៣១ ខែកក្កដា ឆ្នាំ២០២៤ នៅ Marum Estate Showroom ដែលមានទៅតាំងស្ថិតនៅក្នុង The Point Community Mall។ Marum Estate ប្តេជ្ញាប្រើប្រាស់ធនធានរបស់ខ្លួនដើម្បីប្រយោជន៍សង្គម ដោយផ្តោតលើការផ្តល់ឥទ្ធិពលជាវិជ្ជមានដល់សហគមន៍។ ការនាំមកជូននូវកម្មវិធី "Save Mommy" គូសបញ្ជាក់ពីការយកចិត្តទុកដាក់របស់ខ្លួនក្នុងការផ្តល់ត្រឡប់ទៅសង្គម និងគាំទ្របុព្វហេតុសំខាន់ៗដែលការពារ និងលើកកម្ពស់ស្ត្រី។ កិច្ចសហការជាមួយ Angkor Art Gallery នេះឆ្លុះបញ្ចាំងពីស្មារតីរួមរបស់ Marum Estate ក្នុងទំនួលខុសត្រូវសាជីវកម្ម គោលបំណងជំរុញបរិយាកាសគាំទ្រ ដែលសិល្បៈ និងសប្បុរសធម៌ប្រសព្វគ្នា ដើម្បីធ្វើឱ្យមានភាពផ្លាស់ប្តូរជាវិជ្ជមានក្នុងជីវិតរបស់ស្ត្រី និងគ្រួសាររបស់ពួកគេ។ ការតាំងពិព័រណ៍នេះនឹងរួមមានវត្តមានវាគ្មិនកិត្តិយសពិសេសៗ និងការបង្ហាញស្នាដៃសិល្បៈដោយផ្ទាល់ ដើម្បីជាការបង្កើនបទពិសោធន៍សម្រាប់អ្នកចូលរួម ក៏ដូចជាបង្កើនការយល់ដឹងអំពីបញ្ហាសំខាន់ៗដែលស្ត្រីជាច្រើនកំពុងប្រឈមមុខនាពេលបច្ចុប្បន្ននេះ។ ថវិកាដែលរៃអង្គាសបានពីការតាំងពិព័ណ៌សិល្បៈនេះនឹងផ្តល់ធនធានសំខាន់ៗដល់ស្ត្រី និងកុមារីដែលរួចរស់ជីវិតពីអំពើហិង្សាក្នុងគ្រួសារ ការរំលោភបំពានផ្លូវភេទ និងការជួញដូរ ដែលកំពុងស្នាក់នៅក្នុង មណ្ឌលវិបត្តិស្ត្រីកម្ពុជា នៅខេត្តបន្ទាយមានជ័យ។ ថវិកានេះនឹងជួយផ្តល់សេវាសំខាន់ៗដូចជា ជំនួយផ្នែកច្បាប់ ការប្រឹក្សាផ្លូវចិត្ត និងផ្តល់ជាទីជម្រកដើម្បីជួយពួកគេក្នុងការកសាងជីវិត និងទទួលបានឯករាជ្យភាពឡើងវិញ។ យើងសូមអញ្ជើញគ្រប់គ្នាមកចូលរួមជាមួយ Marum Estate និង Angkor Art Gallery ក្នុងការផ្តល់ឥទ្ធិពលជាវិជ្ជមានតាមរយៈព្រឹត្តិការណ៍ “គាំទ្រមាតា” នេះ។ ការចូលរួមរបស់អ្នកនឹងមិនត្រឹមតែអបអរសាទរទេពកោសល្យសិល្បៈប៉ុណ្ណោះទេ ប៉ុន្តែថែមទាំងរួមចំណែកដល់បុព្វហេតុដែលគាំទ្រ និងលើកស្ទួយស្ត្រីក្នុងគ្រាដែលពួកគេត្រូវការការគាំទ្រ។ ================================ អំពី Sir Stamford Raffles Group ( SSRG) ជំរុញដោយទឹកចិត្តក្នុងការអភិវឌ្ឍអចលនទ្រព្យ លោក Ng Aung San និងលោកស្រី Phebe Len បានសហស្ថាបនា Sir Stamford Raffles Group (SSRG) ដែលមានទីស្នាក់ការកណ្តាលនៅក្នុងមជ្ឈមណ្ឌលទីក្រុងដ៏រីកចម្រើនរបស់ប្រទេសសិង្ហបុរី។ ការផ្តោតសំខាន់របស់ក្រុមហ៊ុននេះគឺនៅក្នុងការអភិវឌ្ឍគម្រោងអចលនទ្រព្យនៅក្នុងឧបទ្វីបឥណ្ឌូចិនដែលមានថាមពល និងប្រកបដោយជោគជ័យ។ ការប្តេជ្ញាចំពោះឧត្តមភាព៖ Sir Stamford Raffles Group ត្រូវបានជំរុញដោយការប្តេជ្ញាចិត្តចំពោះឧត្តមភាព ដឹកនាំដោយគោលការណ៍នៃការបង្កើតថ្មីជាយុទ្ធសាស្រ្ត ការអភិវឌ្ឍន៍ប្រកបដោយនិរន្តរភាព និងការបង្កើតតម្លៃសម្រាប់ដៃគូរពាក់ព័ន្ធ។ ជាមួយនឹងមូលដ្ឋានគ្រឹះនៃបទពិសោធន៍ចម្រុះជាច្រើនឆ្នាំ ក្រុមការងារនឹងត្រៀមខ្លួនក្នុងការរួមចំណែកយ៉ាងសំខាន់ក្នុងការរីកចម្រើន និងការផ្លាស់ប្តូរនៃទិដ្ឋភាពអចលនទ្រព្យនៅក្នុងឧបទ្វីបឥណ្ឌូចិន ជាពិសេសនៅក្នុងរាជធានីភ្នំពេញ ប្រទេសកម្ពុជា។ ចក្ខុវិស័យសម្រាប់អនាគត៖ Sir Stamford Raffles Group បន្តដំណើរដោយគិតគូរពីការបង្កើតអនាគតនៃអចលនទ្រព្យនៅក្នុងឧបទ្វីបឥណ្ឌូចិន ដោយបន្សល់ទុកនូវនិមិត្តសញ្ញានៅលើទឹកដី និងសហគមន៍។ ការយកចិត្តទុកដាក់របស់ក្រុមហ៊ុនចំពោះការបង្កើតថ្មី ការគិតជាយុទ្ធសាស្ត្រ និងការអនុវត្តប្រកបដោយនិរន្តរភាព នាំឱ្យក្រុមហ៊ុននេះក្លាយថាជាអ្នកដឹកនាំមួយក្នុងឧស្សាហកម្មអចលនទ្រព្យដែលកំពុងវិវឌ្ឍឥតឈប់ឈរ។ អំពី Angkor Art Gallery វិចិត្រសាលសិល្បៈអង្គរ (Angkor Art Gallery) ភ្ជាប់បេតិកភណ្ឌវប្បធម៌របស់ប្រទេសកម្ពុជាជាមួយនឹងទស្សនិកជនទូទាំងពិភពលោកតាមរយៈវេទិកាឌីជីថល និងកន្លែងវិចិត្រសាលជាច្រើន។ ខណៈពេលដែលមានការប្តេជ្ញាចិត្តក្នុងការលើកកម្ពស់សិល្បៈខ្មែរទូទាំងពិភពលោក វិចិត្រសាលបានប្រើប្រាស់សិល្បៈដើម្បីពង្រឹងសហគមន៍ និងការផ្លាស់ប្តូរសង្គម ដោយធានាថាសិល្បៈនីមួយៗមានភាពខុសគ្នាជាក់ស្តែង។ នេះរួមបញ្ចូលទាំងការគាំទ្រកម្មវិធីអប់រំ គំនិតផ្តួចផ្តើមផ្នែកថែទាំសុខភាព និងការខិតខំប្រឹងប្រែងដើម្បីរក្សាកេរ្តិ៍ដំណែលវប្បធម៌តែមួយគត់របស់កម្ពុជា។ ស្វែងយល់បន្ថែមតាមរយៈ www.angkorartgallery.com។ សម្រាប់ការសាកសួរព័ត៌មានបន្ថែម សូមទាក់ទង៖ Reth Meta Sir Stamford Raffles (Cambodia) Co., Ltd. ទូរស័ព្ទ: +855 12 699807 អ៊ីម៉េល: rethmeta@marum-estate.com	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T08:52:05.019Z", "category": "PR", "views": 71, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ធ្វើការបណ្តើរឆ្លៀតចង់លក់អនឡាញបណ្ដើរ! មកដឹងគន្លឹះធំៗ៥នេះសិន មុនអ្នកធ្វើ បើមិនចង់ដើរផ្លូវខុស	https://business-cambodia.com/articles/before-start-online-busin-es	ក្នុងយុគសម័យបច្ចេកវិទ្យានេះ អ្វីៗកាន់តែទំនើប និងជឿនលឿនទៅៗ សូម្បីតែការទិញទំនិញផ្សេងៗក៏មិនពិបាកដើរចេញក្រៅ ក៏អីវ៉ាន់អាចហោះមកដល់មុខផ្ទះបានដែរ ដែលវាពិតជាងាយស្រួលខ្លាំងមែនទែន។ ទន្ទឹមនឹងភាពជឿនលឿននេះផងដែរ មានម្ចាស់អាជីវកម្មអនឡាញមិនតិចទេ ដែលកំពុងសម្ងំកើបលុយ ពីការលក់លើអ៊ីនធើណែតនេះ។ប៉ុន្តែទោះមានអ្នកកើបលុយច្រើនក៏ដោយក្តី ក៏មានអ្នកលក់ខ្លះកំពុងសម្ងំខាតក៏មិនតិចដែរ។ ដូច្នេះហើយថ្ងៃនេះ Business Cambodia សូមលើកយកចំណុចធំៗចំនួន៥ មុនពេលចាប់ផ្តើមទោះកំពុងធ្វើការងារឱ្យគេក៏ឆ្លៀតលក់បាន ដោយក្នុងនោះរួមមាន៖ ១. ទឹកចិត្ត៖  វាជាចំណុចសំខាន់បំផុតមួយក្នុងការចាប់ផ្តើមអាជីវកម្មដំបូង ព្រោះថាការរកស៊ី ដំបូងៗ ជាអ្នកលក់ថ្មីថ្មោង អ្នកមិនទាន់មាននរណាគេស្គាល់ទាំងអស់ ក្រៅពីអ្នកដែលលក់អីវ៉ាន់ឱ្យអ្នក និងគ្រួសាររបស់អ្នក។ ដូច្នេះហើយវាអាចធ្វើឱ្យអ្នកមានអារម្មណ៍ថាសេដ ខ្មាសគេ ព្រោះលក់អត់ដាច់ ហើយចង់បោះបង់វា។ ម្ល៉ោះហើយអ្វីដែលចាប់ផ្តើមដំបូងបំផុតគឺផ្តល់កម្លាំងចិត្តឱ្យខ្លួនឯង ហើយព្យាយាមផ្សាព្វផ្សាយអ្វីដែលកំពុងមាន អ្វីដែលជាផលិតផលរបស់យើង។ ២. ដើមទុន៖ ដើមទុនជាជំហានទី២ ដែលសំខាន់បំផុតមួយទៀត ព្រោះក្តីស្រមៃមិនអាចចេញជារូបរាងបានទេ ប្រសិនបើអ្នកមិនមានថវិការដើម្បីចាប់ផ្តើមវា។ ហើយទុននោះទៀតសោត យើងមិនអាចប្រើម្តងទាំងអស់បាននោះទេ  យើងត្រូវទុកពាក់កណ្តាលសម្រាប់ទប់ខែដំបូងៗ ដែលរកស៊ីខាត។ ៣. ពេលវេលា៖ ប្រសិនបើបងប្អូនកំពុងធ្វើការពេញម៉ោង ហើយចង់បង្កើតចំណូលបន្ថែម គិតចង់លក់ទំនិញតាមអនឡាញ ដូច្នេះហើយអ្នកត្រូវដឹងថា ការងារពេញម៉ោងរបស់អ្នក ត្រូវបានដកចេញ ៨ម៉ោងក្នុងមួយថ្ងៃ ហើយបើអ្នកចង់លក់អនឡាញទៀត អ្នកត្រូវចំណាយពេលយ៉ាងតិច៣ម៉ោងថែមទៀត (ឡាយ ផុសរូប ឆ្លើយតបភ្ញៀវ-ល-) បើអ្នកធ្វើតិច អ្នកមានលិទ្ធិផលតិច ហើយធ្វើច្រើនលទ្ធិផលក៏ច្រើនដូចគ្នា។  ដូច្នេះហើយអ្នកអាចសួរត្រឡប់មកកាន់ខ្លួនឯងវិញ បើអ្នកលក់ អ្នកត្រូវទទួលស្គាល់ថា អ្នកត្រូវកាត់ពេលវេលា៣ម៉ោង ចេញពីគ្រួសាររបស់អ្នក។ ម៉្លោះហើយតើអ្នកអាចលៈបង់បានទេ ហើយមានពេលគ្រប់គ្រាន់ទេ? ៤. ការជ្រើសរើសអ្នកផ្គត់ផ្គង់៖ អ្នកផ្គត់ផ្គង់ចំបាច់ត្រូវតែល្អ ជាដៃគូសហការមានទំនួលខុសត្រូវ  ទៀងពេលល្អ ព្រោះថា ក្នុងករណីដែលទំនិញមានបញ្ហា យឺត ឬប៉ះពាល់ដល់អ្នកប្រើប្រាស់ គឺអ្នកជាអ្នកលក់ហ្នឹងហើយជាផ្ទៃប៉ះផ្ទាល់ជាមួយអតិថិជន ព្រោះរាល់ពត៌មាន និងសំណួរទាំងអស់ដែលភ្ញៀវឆ្ងល់គឺពឹងផ្អែកទាំងស្រុងទៅលើអ្នកលក់។ ដូច្នេះហើយ អ្នកខ្លួនឯងក៏ត្រូវតែច្បាស់ខ្លួនឯង ថាអ្នកផលិតផលដែលអ្នកយកមក មានការណែនាំ និងទទួលស្គាល់ពីស្រសួងពាក់ព័ន្ធយ៉ាងត្រឹមត្រូវដូចគ្នាផងដែរ។ ៥. ក្រោយពេលលក់៖ ខណៈដែលលក់អនឡាញភាគច្រើន ឱ្យតែភ្ញៀវទិញហើយ មិនខ្វល់អ្វីទាំងអស់ ឆាតសួរភ្ញៀវយកទៅប្រើត្រូវឬអត់ក៏មិនដែលសួរ ស្របពេលអ្នកលក់មួយចំនួនកំពុងសួរអតិថិជនរបស់គេ បង្កើតបានជាទំនាក់ទំនងល្អ រហូតមានអតិថិជនជួយផ្សាយបន្តទៅកាន់អ្នកស្គាល់ទៀតក៏បានដែរ ដែលអ្នកលក់ប្រភេទនេះហើយ ជាអ្នកលក់ដែលជោគជ័យ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T08:27:15.888Z", "category": "កំពូលអ្នកលក់", "views": 1891, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ខូចឈ្មោះក្នុងប្រព័ន្ធCBC ពិបាកក្នុងការខ្ចីលុយធនាគារ តើគួរធ្វើបែបណា? តស់មកស្ដាប់ការបកស្រាយរបស់មេCBC	https://business-cambodia.com/articles/how-to-have-to-recover-from-cbc-system	ពេលនិយាយដល់ការខ្ចីលុយធនាគារហើយមានការបង់សងយឺតយ៉ាវ ដែលធ្វើឲ្យអ្នកខ្ចីលុយធនាគារពិបាកទទួលបានខ្ចីទៀតបានយើងនិយមនិយាយថា”ខូចCBC”។  តាមពិតពាក្យរបស់CBC មានពាក្យពេញថា”Credit Bureau Cambodia” ហៅកាត់ថាCBC គឺជាក្រុមហ៊ុនផ្ដល់នូវប្រព័ន្ធព័ត៌មានឥណទានក្នុងវិស័យធនាគារនិងហិរញ្ញវត្ថុ។ លោក អឿ សុធារ័ត្ន ប្រធាននាយកប្រតិបត្តិរបស់CBC បានលើកឡើងថាពេលប្រជាជននិយាយពីពាក្យ”ខូចCBC” ប្រហែលពួកគាត់សំដៅដល់ការបង់សងយឺត ប៉ុន្ដែត្រង់នេះលោកថាពាក្យនេះយើងមិនគួរប្រើទេហើយក៏កុំបារម្ភថាខ្លាំងពេកព្រោះការខូចឈ្មោះក្នុងប្រព័ន្ធCBCមានច្រើនកម្រិត។  លោកបន្ថែមទៀតថាមិនគួរមានពាក្យថាខូចCBCនោះទេព្រោះប្រព័ន្ធCBC គឺជាប្រព័ន្ធប្រមូលផ្ដុំរាល់ព័ត៌មានឥណទានពោលគឺទាំងព័ត៌មានបែបវិជ្ជមាននិងបែបអវិជ្ជមាន។ ដូច្នេះបើអ្នកបង់សងទាន់ពេលវលាប្រព័ន្ធនេះក៏កត់ត្រាទុកហើយបង់សងមិនទាន់ពេលវេលាប្រព័ន្ធនេះក៏កត់ត្រាទុកដូចគ្នា។ ដូច្នេះពេលប្រជាជនយើងមួយចំនួននិយាយថា”ខូចCBC” គឺប្រហែលជាពួកគាត់និយាយពីប្រវត្តិឥណទានដែលយឺតយ៉ាវក្នុងការបង់សង ហើយការយឺតយ៉ាវក្នុងការបង់សងមានច្រើនសណ្ឋានពោលគឺអ្នកខ្លះបង់សងយឺត១ថ្ងៃទី២ថ្ងៃ អ្នកខ្លះយឺត១ខែ ហើយអ្នកខ្លះយឺត២ខែ៣ខែឬយឺតច្រើនជាងនេះក៏មានដែរ។ លោកបានបង្ហើបទៀតថាជាទូទៅឥណទានដែលយឺតយ៉ាវក្នុងការបង់សងគឺអាចប៉ះពាល់ដល់លទ្ធភាពរបស់អ្នកខ្ចីលុយក្នុងការទទួលបានកម្ចីពីធនាគារលើកនៅថ្ងៃក្រោយទៀតព្រោះមុននឹងគេអនុម័តផ្ដល់កម្ចី គ្រឹះស្ថានធនាគារនិងហិរញ្ញវត្ថុតែងតែពិនិត្យមើលរបាយការណ៍ឥណទានដើម្បីស្វែងយល់ទម្លាប់ឬប្រវិត្តបង់សងរបស់អតិថិជន ដូច្នេះត្រង់នេះបើយើងមានប្រវត្តិបង់សងមិនល្អប្រហែលយើងមានលទ្ធភាពទាបជាងគេបន្តិចបើធៀបនឹងអ្នកដែលមានប្រវត្តិបង់សងល្អ។ ជាដំណោះស្រាយលោកបានបង្ហើបថានៅក្នុងករណីបង់សងយឺតយើងត្រូវកំណត់ឬរៀបចំកាលវិភាគបង់សងជាមួយធនាគារឲ្យបានល្អជាងមុន។ ត្រង់នេះបើអ្នកមានបញ្ហាបង់សង អ្នកអាចទៅពិភាក្សាជាមួយធនាគារឬគ្រឹះស្ថានមីក្រូហិរញ្ញវត្ថុដែលជាដៃគូដើម្បីជជែកគ្នារកដំណោះស្រាយវិធីសាស្រ្តបង់សងហើយបង់សងទៅតាមកាលវិភាគដែលបានកំណត។ លោក អឿ សុធារ័ត្នបានលើកឡើងថាចំពោះប្រវិត្តដែលបង់សងមិនល្អឬបង់សងយឺតយ៉ាវ ប្រសិនយើងរៀបចំកាលវិភាគបង់សងទៅលើកម្ចីដែលធ្លាប់បង់សងយឺតយ៉ាវហើយធ្វើការបង់សងកម្ចីដែលធ្លាប់បង់យឺតយ៉ាវនោះឲ្យអស់ហើយបង់ឲ្យទៀតទាត់ នោះរយៈពេលណាមួយប្រវិត្តដែលអ្នកបង់សងមិនល្អឬដែលយើងនិយមហៅថា”ខូចCBC” នឹងត្រូវបានលុបចេញបញ្ជីដោយស្វ័យប្រវត្តិ។ ហើយជាទូទៅវាអាចត្រូវការពេលប្រហែលពី២ទៅ៣ឆ្នាំនៅក្នុងការស្ដារប្រវិត្តបង់សងអ្នកឲ្យល្អឡើងវិញហើយអ្នកក៏លែងខូចឈ្មោះក្នុងប្រព័ន្ធCBC ទៀតហើយនិងអាចមានលទ្ធភាពខ្ចីលុយពីធនាគារបានជាធម្មតាវិញដូចដើម។ និយាយឲ្យងាយយល់ដើម្បីស្ដារកេរ្តិ៍ឈ្មោះសម្រាប់អ្នកមានប្រវិត្តបង់សងមិនល្អឲ្យមកប្រវិត្តល្អឡើងវិញដើម្បីអាចមានលទ្ធភាពខ្ចីលុយធនាគារឡើងវិញនោះគឺចាប់ពីថ្ងៃនេះអ្នកតទៅអ្នកត្រូវព្យាយាមបង់សងកម្ចីឲ្យទាន់ពេលវេលា។ ត្រង់នេះទោះបីជាអ្នកធ្លាប់មានប្រវិត្តបង់សងមិនល្អកាលពី១ឆ្នាំ២ឆ្នាំមុនក្ដីឬ បង់សងយឺត៣០ឬ៩០ថ្ងៃក៏ដោយ ចាប់ពីថ្ងៃនេះអ្នកត្រូវចាប់ផ្ដើមបង់សងឲ្យទាន់ពេលវេលានោះមិនយូរមិនឆាប់កេរ្តិ៍ឈ្មោះនឹងល្អឡើងវិញ។ ជាទូទៅនៅក្នុងវិស័យធនាគារគេមើលពីប្រវតិ្តឥណទានយើងត្រឹមតែ២ទៅ៣ឆ្នាំចុងក្រោយប៉ុណ្ណោះដូច្នេះបើអ្នកចាប់ផ្ដើមបង់សងទៀតទាត់ទាន់ពេលវេលា ប្រហែល២ទៅ៣ឆ្នាំក្រោយប្រវិត្តបង់សងអ្នកនឹងល្អឡើងវិញ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T07:57:24.287Z", "category": "ហិរញ្ញវត្ថុ", "views": 32586, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឮហើយរំភើប! ក្រុមហ៊ុន១ មកពីកូរ៉េ នឹងមកកែច្នៃកាកសំណល់ផលិតជាថាមពលអគ្គិសនីនៅកម្ពុជា	https://business-cambodia.com/articles/hyuckjin-energy-plant-engineering-	នេះគឺជាដំណឹងដ៏រីករាយមួយ សម្រាប់ប្រជាជនកម្ពុជា ខណៈថ្មីៗនេះក្រុមហ៊ុនកូរ៉េ HYUCKJIN ENERGY PLANT ENGINEERING ចង់មកវិនិយោគ លើការផលិតថាមពលអគ្គិសនី តាមរយៈការកែច្នៃសំរាមនៅកម្ពុជា ដោយក្រុមហ៊ុនបានបង្ហាញពីបច្ចេកវិទ្យាដែលខ្លួននឹងប្រើប្រាស់ដោយក្នុងមួយថ្ងៃអាចបង្កើតថាមពលអគ្គិសនីយ៉ាងតិចបំផុត ២៤គីឡូវ៉ាត់ ដោយការដុតសំរាមប្រមាណ ១០០តោន។ ជាក់ស្តែង កាលពីព្រឹកមិញនេះ ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា បានទទួលជួបពិភាក្សាការងារ ជាមួយគណៈប្រតិភូក្រុមហ៊ុនកូរ៉េ HYUCKJIN ENERGY PLANT ENGINEERING និងក្រុមហ៊ុន Defytime ដឹកនាំដោយលោកតាបណ្ឌិត កុល ផេង។ ក្នុងជំនួបពិភាក្សានាឱកាសនេះក្រុមហ៊ុនកូរ៉េ HYUCKJIN ENERGY PLANT ENGINEERING បានធ្វើបទបង្ហាញជូនឯកឧត្តមឧបនាយករដ្ឋមន្ត្រី អំពីព័ត៌មានបឋមនៃគម្រោងស្នើសុំវិនិយោគរបស់ក្រុមហ៊ុនលើការផលិតថាមពលអគ្គិសនី តាមរយៈការកែច្នៃសំរាម។ ឆ្លើយតបក្នុងអង្គប្រជុំ ឯកឧត្តមឧបនាយករដ្ឋមន្ត្រី បានបង្ហាញការស្វាគមន៍ជូនដល់ក្រុមហ៊ុន និងវិនិយោគិនទាំងអស់ ចំពោះគម្រោងវិនិយោគលើការទាញយកថាមពលអគ្គិសនី តាមរយៈការកែច្នៃសំរាមនេះ និងស្នើសុំឱ្យក្រុមហ៊ុនផ្ញើជូនព័ត៌មានលម្អិតទាំងស្រុងនៃគម្រោង មកក្រុមប្រឹក្សាអភិវឌ្ឍន៍កម្ពុជា ដើម្បីអាចឱ្យស្ថាប័នរដ្ឋាភិបាលសម្របសម្រួលអនុវត្តនីតិវិធីបន្ត៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T07:32:48.013Z", "category": "ចាប់ផ្តើមអាជីវកម្ម", "views": 385, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សម្រចបានជាង ៧០ ភាគរយ! នេះជាចំនួនទឹកប្រាក់ដែលចំណាយលើការសាងសង់ព្រលាយន្ដហោះអន្ដរជាតិតេជោ	https://business-cambodia.com/articles/techo-airport-construction-money	គិតចាប់ពីបើកការដ្ឋានសាងសង់អំឡុងឆ្នាំ២០២០ រហូតមកដល់ខែឧសភា ឆ្នាំ២០២៤ នេះ ព្រលានយន្ដហោះអន្ដរជាតិតេជោ បានសម្រេចការសាងសង់បានជាង ៧០ ភាគរយហើយ។ ខណៈគម្រោងនេះគ្រោងនឹងបើកឲ្យដំណើរការនៅដើមឆ្នាំ២០២៥ ខាងមុខនេះផងដែរ។ ដូច្នេះតើគិតមកដល់ពេលនេះការចំណាយលើការសាងសង់ព្រលានយន្ដហោះនេះអស់ថវិកាសរុបចំនួនប៉ុន្មានហើយ? យោងតាមរបាយការណ៍ពី CAIC ដែលជាក្រុមហ៊ុនសាងសង់បង្កើតឡើងដោយក្រុមហ៊ុន OCIC និងរដ្ឋលេខាធិការដ្ឋានអាកាសចរស៊ីវិលកម្ពុជាបានឲ្យដឹងថា ឥឡូវនេះព្រលានយន្ដហោះសាងសង់សម្រេចបាន ៧២.៣% ហើយ ដោយចំណាយថវិកាសរុប ១ ០៥២ លានដុល្លារ ដោយក្នុងនោះ ៣៤០.៥ លានដុល្លារជាថវិកាបានមកពីការលក់មូលបត្របំណុលអាកាសយានដ្ឋាន។ សូមជម្រាបថា ព្រលានយន្ដហោះអន្ដរជាតិតេជោ បានសាងសង់លើផ្ទៃដី ២,៧០០ ហិកតា មានចំងាយប្រមាណ ១៩ គីឡូម៉ែត្រពីរាជធានីភ្នំពេញ។ ព្រលានថ្មីនេះស្ថិតនៅក្នុងចំណាត់ថ្នាក់ F4 ដែលអភិវឌ្ឍន៍ជា ៣ ដំណាក់កាល។ ក្នុងនោះសម្រាប់ដំណាក់កាលទី១ នឹងត្រូវចំណាយទុនសរុប ១,៥ ពាន់លានដុល្លារ ដោយមិនរាប់បញ្ចូលផ្ទៃដីព្រលានឡើយ។ នៅពេលដាក់ឲ្យដំណើរការដំណាក់កាលទី១ នាដើមឆ្នាំ២០២៥ ខាងមុខ អាកាសយានដ្ឋានអន្ដរជាតិតេជោ អាចទទួលភ្ញៀវទេសចរបានចំនួន ១៣លាននាក់ក្នុង១ឆ្នាំ ហើយដំណាក់កាលទី២ នឹងបញ្ចប់នៅឆ្នាំ២០៣០ ដែលអាចទទួលភ្ញៀវ ទេសចរបានចំនួន៣០លាននាក់ក្នុង១ឆ្នាំ និងដំណាក់កាលទី៣ នឹងបញ្ចប់នៅឆ្នាំ២០៥០ អាចទទួលភ្ញៀវទេសចរបានចំនួន៥០លាននាក់ក្នុង១ឆ្នាំ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T07:21:46.009Z", "category": "អចលនទ្រព្យ", "views": 401, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ជីប ម៉ុង ប្រើគោលការណ៍ដឹកនាំធំៗ៣នេះ ជួយឲ្យខ្លួនកសាងអាណាចក្រជំនួញ យ៉ាងរឹងមាំបំផុត	https://business-cambodia.com/articles/chip-mong-uses-these-big-3-principles	ជីប ម៉ុង ត្រូវបានគេស្គាល់ថា ជាអាណាចក្រជំនួញដ៏លេចធ្លោមួយដែលកំពុងក្តោបក្តាប់វិស័យធំៗនៅកម្ពុជា ដឹកនាំដោយ អ្នកឧញ្ញា ភាព ហៀក ខណៈការចាប់ផ្តើមដំបូងចេញពីរបបទិញលក់អេតចាយ និងមានដើមទុនត្រឹមមាសពីរជីប៉ុណ្ណោះ។ យ៉ាងណាមិញ ក្នុងដំណើរដ៏វែងឆ្ងាយជាង ៤០ឆ្នាំកន្លងមកនេះ ថ្នាក់ដឹកនាំកំពូលរបស់ ជីប ម៉ុង គ្រុប បានពឹងផ្អែកទៅលើគោលការណ៍នៃភាពជាអ្នកដឹកនាំ ៣សំខាន់រួមមាន៖ (ទី១) ការព្រមទទួលសម្ពាធ (ទី២) វប្បធម៌នៃការបត់បែន និង (ទី៣) ការដោះស្រាយបញ្ហា ដែលត្រូវបានចែករំលែក និងទទួលស្គាល់តាមរយៈសំណេររបស់ លោកបណ្ឌិត ចន ស៊ី ម៉ាក់ស្វែល (John C. Maxwell) ដែលជាអ្នកនិពន្ធសៀវភៅ “The 16 Undeniable Laws of Communication” ដ៍ល្បីល្បាញ។ គួរជម្រាបផងដែរថា អាណាចក្រជំនួញ ជីប ម៉ុង បានពង្រីកខ្លួនពាសពេញប្រទេសកម្ពុជាដូចសម្បុកពីងពាង ព្រមទាំងដាក់មហិច្ឆតាធ្វើជំនួញ រហូតអាចធ្វើឱ្យបណ្ដាប្រទេសនានាក្នុងតំបន់គោរពទទួលស្គាល់ ដោយក្នុងនោះ មានបណ្ដុំជំនួញគ្រាក់ៗទាំង១៣ ស្ថិតក្រោមដំបូលក្រុមហ៊ុននេះគឺ៖ ១. CHIP MONG TRADING ត្រូវបានចាប់ផ្ដើមនៅឆ្នាំ ១៩៨២ ២. CHIP MONG Industries ត្រូវបានចាប់ផ្ដើមនៅឆ្នាំ ២០០៧ ៣. CHIP MONG LAND ត្រូវបានចាប់ផ្ដើមនៅឆ្នាំ ២០០៨ ៤. KHMER BEVERAGED ត្រូវបានចាប់ផ្ដើមនៅឆ្នាំ ២០០៩ ៥. CROWN KHMER BEVERAGED ត្រូវបានចាប់ផ្ដើមនៅឆ្នាំ ២០១៤ ៦. CHIP MONG INSEE ត្រូវបានចាប់ផ្ដើមនៅឆ្នាំ ២០១៤ ៧. HYATT REGENCY PHNOM PENH ត្រូវបានចាប់ផ្ដើមនៅឆ្នាំ ២០១៦ ៨. CHIP MONG FEED ត្រូវបានចាប់ផ្ដើមនៅឆ្នាំ ២០១៧ ៩. CHIP MONG RETAIL ត្រូវបានចាប់ផ្ដើមនៅឆ្នាំ ២០១៧ ១០. FAIRFIELD BY MARRIOTT PHNOM PENH ត្រូវបានចាប់ផ្ដើមនៅឆ្នាំ ២០១៧ ១១. CHIP MONG BANK ត្រូវបានចាប់ផ្ដើមនៅឆ្នាំ ២០១៨ ១២. GRAND ROYAL GOLF AND RESORT ត្រូវបានចាប់ផ្ដើមនៅឆ្នាំ ២០១៨ ១៣. GRAND PHNOM PENH CITY ត្រូវបានចាប់ផ្ដើមនៅឆ្នាំ ២០១៩៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T06:38:16.056Z", "category": "ភាពជាអ្នកដឹកនាំ", "views": 2780, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
២០២៤ នៅតែតាន់! តស់មកដឹងតម្លៃរថយន្ត តូយ៉ូតា Camary ស៊េរីឆ្នាំ២០២៤ នៅខ្មែរ រាងឡូយ តម្លៃអេម	https://business-cambodia.com/articles/2024-camary-pri-in-kh	សម្រាប់ប្រិយមិត្តដែលជាហ្វេនរថយន្តជប៉ុន ប្រភេទ Sedan អាចជិះបានមនុស្ស៥នាក់ ត្រូវប៉ាន់់តែម្តង ខណៈនេះជារថយន្ត Camary ស៊េរីឆ្នាំ ២០២៤ របស់ក្រុមហ៊ុនខ្នាតយក្សតូយ៉ូតា រាងឡូយ មាឌហាប់ កម្លាំងអេម ខណៈតម្លៃជាង៦ម៉ឺនដុល្លារនៅខ្មែរ។ យោងតាមចុះផ្សាយលើផេកផ្លូវការ Auto US Direct Cambodia កាលពីពេលកន្លងទៅនេះបានឱ្យដឹងថា រថយន្ត  Toyota Camry XSE ស៊េរីឆ្នាំ២០២៤ មានតម្លៃសរុបនៅខ្មែរទាំងអស់ ៦៩,៣១៩ដុល្លារ ខណៈតម្លៃនេះត្រូវបានរួមបញ្ចូលជាមួយតម្លៃផ្សេងៗជាច្រើនដូចជា៖ តម្លៃឡាន ២៩,៦០០ ដុល្លារ តម្លៃពន្ធនាំចូល ៣៤,៣៧០ ដុល្លារ តម្លៃដឹកជញ្ជូន ១,៧៥០ ដុល្លារ តម្លៃឯកសារនៅខ្មែរ ៩00 ដុល្លារ តម្លៃសេវាដេញថ្លៃនៅអាមេរិក ៨៩៩ ដុល្លារ តម្លៃសេវាកម្មរបស់ក្រុមហ៊ុននៅកម្ពុជា ៥០០ ដុល្លារ តម្លៃសេវាកម្មរបស់ក្រុមហ៊ុននៅអាមេរិច ១,៥០០ ដុល្លារ តម្លៃសរុបទាំងអស់ ៦៩,៣១៩ ដុល្លារ គួរជម្រាបផងដែរប្រសិនជាបងប្អូនចាប់អារម្មណ៍ចង់សួរព័ត៌មានលម្អិតអាចឆាតទៅផេកផ្លូវការ Auto US Direct Cambodia  ឬតាមរយៈលេខតេលេក្រាម ០៧៧ ២៨៨ ៦៨៥ ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T06:30:29.413Z", "category": "កំពូលអ្នកលក់", "views": 5460, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ក្រហៅលែងឮ! សេដ្ឋី ៣រូបមានកប់ពពក តែបែរធ្លាក់ខ្លួនក្រអស់លុយពីខ្លួន ដោយសារកំហុសទាំងនេះ	https://business-cambodia.com/articles/from-rich-to-poor-	ជីវិតតែមានឡើងមានចុះ ថ្ងៃនេះយើងសប្បាយស្អែកក៏អាចកើតទុក របស់របរលុយកាក់ដែលយើងធ្លាប់តែរកបានក៏អាចនឹងបាត់បង់ទៅវិញនៅពេលណាមួយប្រសិនបើយើងធ្វេសប្រហែសដោយការសម្រេចចិត្តមិនត្រឹមត្រូវណាមួយ។ជាក់ស្តែដូចជាសេដ្ឋី ៣ រូបនេះ ធ្លាប់តែជាប់ឈ្មោះជាសេដ្ឋី មានទ្រព្យរាប់ពាន់លានដុល្លារ បែរធ្លាក់ខ្លួនក្លាយជាអ្នកក្រ និងជំពាក់បំណុលគេវ័ណ្ឌកថែមទៀត។ដែលសេដ្ឋីទាំងនោះរួមមាន ៖ ១.លោក Adolf Merckle Adolf Merckle ធ្លាប់ជាមហាសេដ្ឋីមួយរូបរបស់ប្រទេសអាល្លឺម៉ង់ដែលមានទ្រព្យសម្បត្តិ ១២.៨ ពាន់លានដុល្លារ។ លោក Merckle ធ្លាប់ជាប់ឈ្មោះជាមហាសេដ្ឋីទី ៩៤ របស់ពិភពលោកក្នុងឆ្នាំ ២០០៨ ដោយគាត់បានបង្កើតក្រុមហ៊ុនអាជីវកម្មធំមួយដែលមានបុគ្គលិកបម្រើការងារប្រមាណជា ១០០,០០០។ ប៉ុន្តែគួរឱ្យស្តាយ ក្រោយសោយសុខលើគំនរមាសប្រាក់ដ៏ច្រើនមហាសាលមិនបានប៉ុន្មាន នៅក្នុងឆ្នាំ ២០០៨ ដដែលនោះក៏មានវិបត្តិសេដ្ឋកិច្ចចូលមក ដែលធ្វើឱ្យលោក Adolf Merckle បាត់បង់ទ្រព្យ ៣,៦ពាន់លានដុល្លារ។ប៉ុន្តែថ្វីបើមានការខាតបង់ប្រាក់ជាច្រើននេះក្តីក៏គាត់នៅតែរក្សាបានតំណែងជាមហាសេដ្ឋីដដែល រហូតដល់ចុងឆ្នាំ ២០០៨ លោកក៏ជួបប្រទះនឹងវិបត្តិហិរញ្ញវត្ថុដែលបណ្តាលមកពីក្រុមហ៊ុនរបស់លោកដែលមានឈ្មោះថា VEM ពេលនោះលោកក៏បានបាត់បង់លុយបន្ថែមទៀតដល់ទៅជាង ៦ពាន់ដុល្លារពីខ្លួន។ បន្ទាប់ពីបាត់បង់លុយជាបន្តបន្ទាប់លោក Adolf Merckle ក៏បានធ្វើការប្រថុយប្រថានយកលុយដែលនៅសល់ទៅធ្វើការវិនិយោគបន្តទៀតដើម្បីបានលុយយកមករកស៊ីបន្ត ប៉ុន្តែជាអកុសលលុយទាំងនោះក៏ត្រូវខាតអស់បន្តទៀត រហូតចុងក្រោយលោកធ្លាក់ខ្លួនក្រ អស់លុយពីខ្លួន។ដោយសារតែការបាត់បង់ជាបន្តបន្ទាប់នេះ បានធ្វើឱ្យលោក Merckle សម្រេចចិត្តធ្វើអត្តឃាតដោយលោតចូលទៅមុខរថភ្លើងសម្លាប់ខ្លួនជាការបញ្ចប់បញ្ហា។ ២.លោក Eike Batista លោក Eike Batista អ្នកជំនួញជនជាតិប្រេស៊ីល ដែលរកស៊ីក្នុងវិស័យ ក្នុងឧស្សាហកម្មរុករករ៉ែ និងរុករកប្រេង។កាលពីឆ្នាំ ២០១១ លោក Batista មានទ្រព្យសម្បត្តិប្រមាណជា ៣០ ពាន់លានដុល្លារ និងបានក្លាយជាអ្នកមានបំផុតទី ៨ នៅលើពិភពលោក ហើយក៏ជាអ្នកមានបំផុតនៅប្រេស៊ីលផងដែរ។ប៉ុន្តែគួរឱ្យស្តាយនៅឆ្នាំ ២០១៣ បញ្ហាក៏កើតមានឡើង ដោយសារការរកស៊ីជាប់គាំងរហូតធ្វើឱ្យលោកបាត់បង់ទ្រព្យរហូតដល់ ២០ពាន់លានដុល្លារ ហើយភាពខាតបង់នេះនៅតែបន្តរហូតដោយសារតែបំណុលរបស់លោក ជាមួយនិងបញ្ហាភាគហ៊ុននៅក្នុងក្រុមហ៊ុន ដែលធ្វើឱ្យលោកខាតលុយបន្ថែមទៀតដល់ទៅ ២០០លានដុល្លារ។ លុះក្រោយមក នៅក្នុងខែមករា ឆ្នាំ ២០១៧  លោក Eike Batista ក៏ត្រូវបានចាប់ខ្លួនដោយអាជ្ញាធរប្រេស៊ីលក្នុងសំណុំរឿងលាងលុយ ១០០ លានដុល្លារ។ ៣.អ្នកស្រី Patricia Kluge អ្នកស្រី Patricia Kluge បានរៀបការជាមួយបុរសមានជាងគេបំផុតនៅលើពិភពលោក John Kluge ដែលជាមហាសេដ្ឋីមួយរូបមានទ្រព្យ ៥ពាន់លានដុល្លារ ។ ក្រោយរៀបការមិនបានប៉ុន្មានចំណងអាពាហ៍ពិពាហ៍នេះក៏ត្រូវបានបញ្ចប់ នៅពេលលែងលះគ្នា អ្នកស្រី Patricia ក៏សល់ទ្រព្យជាប់ខ្លួនប្រមាណជា ១លានដុល្លារប៉ុណ្ណោះ។ បន្តពីនោះអ្នកស្រីក៏បានយកលុយដែលមានទៅបើកអាជីវកម្ម រោងចក្រផលិតស្រា និងចំការទំពាំងបាយជូរ Kluge ។ បន្ថែមពីនេះ ក្រៅពីមានអាជីវកម្ម២ក្នុងដៃហើយ អ្នកស្រី Patricia ក៏បានបោះជំហានចូលប្រឡូកក្នុងវិស័យអចលនទ្រព្យជាបន្តទៀត ដោយអ្នកស្រីបានខ្ចីលុយធនាគារចំនួន ៦៥ លានដុល្លារដើម្បីសាងសង់ផ្ទះប្រណិតៗសម្រាប់លក់។តែជាអកុសល ការវិនិយោគនេះក៏ត្រូវក្ស័យធនទៅវិញដោយសារតែមានវិបត្តិសេដ្ឋចូលមកក្នុងឆ្នាំ ២០០៨។ វិបត្តិនេះបានបណ្តាលឱ្យអ្នកស្រី Patricia ខាតប្រាក់ជាប់បំណុលគេរាប់លានដុល្លារ រហូតត្រូវបង្ខំចិត្តលក់ទ្រព្យសម្បត្តិដែលមានអស់ពីខ្លួនដើម្បីសងបំណុល រហូតធ្លាក់ខ្លួនក្រ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T05:23:31.637Z", "category": "ចាប់ផ្តើមអាជីវកម្ម", "views": 1418, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ចិត្តវិទ្យា៖ មេរៀនសំខាន់៥យ៉ាង មនុស្សស្ទើរ៩៥ភាគរ.យ ភ្ញាក់រឭកយឺតពេលបន្តិច នៅក្នុងជីវិតរបស់ពួកគេ	https://business-cambodia.com/articles/5-lessons-most-of-people-learn-a-bit-late-	ការសិក្សាពីអ្នកជំនាញចិត្តសាស្រ្តមកពីទីភ្នាក់ងារចែករំលែកព័ត៌មានស្តីអំពីសុមាលភាពផ្លូវកាយ&ផ្លូវចិត្តសហរដ្ឋអាមេរិក Hack Sprite អ្នកស្រី Jeanette Brown បានសិក្សាឱ្យដឹងថាមេរៀនជីវិតដ៏សំខាន់៥យ៉ាងខាងក្រោមនេះ មនុស្សស្ទើរតែ៩៥% គិតខុស និងបានភ្ញាក់រឭកយឺតពេលបន្តិច នៅក្នុងជីវិតរបស់ពួកគេ។ ១. ទ្រព្យសម្បត្តិជាជោគជ័យតែ១មុខ៖ មេរៀនសំខាន់មួយ ដែលមនុស្សភាគច្រើនតែងរៀនសូត្រពីវាយឺតពេលបន្តិចក្នុងជីវិត គឺការមានក្តីសុខជាជម្រើសរបស់យើងមិនមែនពឹងផ្អែកទៅលើលទ្ធផលនៃភាពជោគជ័យ ទ្រព្យសម្បត្តិឬកត្តាខាងក្រៅតែម្យ៉ាងប៉ុណ្ណោះទេ ដែលអាចជួយឱ្យយើងសប្បាយរីករាយបាន។ ការពិតទៅតាមចិត្តវិទ្យា ក្តីសុខជាជម្រើសដែលមនុស្សអាចរើសបានពីអាកប្បកិរិយាដែលយើងចង់បាន ជ្រើសរើសភាពស្កប់ស្កល់ជាមួយអ្វីដែលយើងមាន និងការស្វែងរកភាពរីករាយក្នុងរឿងតូចតាចនៃដំណើរជីវិត ជាជាងរង់ចាំដល់គោលដៅធំទើបមានសេចក្តីសុខបាន។ ២. ផ្តល់ឱ្យខ្លួនឯងមុន ជារឿងអាត្មានិយម៖ ការផ្តល់ឱ្យខ្លួនឯង និងថែរក្សាខ្លួនឯងមុនអ្នកដទៃ មនុស្សភាគច្រើន តែងយល់ខុសថាវាជារឿងអាត្មានិយម។ ប៉ុន្តែការពិតយើងនឹងមិនអាចផ្តល់ឱ្យអ្នកដទៃបានឡើយប្រសិនបើយើងមិនបានយកចិត្តទុកស្រឡាញ់និងមើលថែខ្លួនឯងជាមុន។ ដូច្នេះកុំធ្វេសប្រហែសក្នុងការថែទាំខ្លួនឯង ចូរចំណាយពេលសម្រាប់ខ្លួនឯងមុន បង្កើនថាមពលឱ្យខ្លួនឯងមុន ទើបយើងអាចចាក់ថាមពលឱ្យអ្នកដទៃបាន។ ៣. ខ្វល់អតីតកាលនិងបារម្ភអនាគតពេក៖ នៅក្នុងសង្គមដែលមានការប្រកួតប្រជែង និងតម្រូវឱ្យមានការប្រឹងប្រែងឱ្យបានខ្លាំងជាងគេ បានបង្រៀនឱ្យយើងត្រូវតែប្រញាប់ប្រញាល់ ខិតខំ បារម្ភខ្វល់ខ្វាយពីអនាគតជាខ្លាំង រហូតដល់ភ្លេចចំណាយពេលខ្លះរីករាយក្នុងដំណើរជីវិតតាមធម្មតា និងភ្លេចផ្តោតលើបច្ចុប្បន្នភាពកំពុងមានឱ្យបានល្អ។ មនុស្សភាគច្រើនភ្លេចខ្លួននឹងប្រឹងប្រែងនិងខ្វល់ខ្វាយពីអនាគតខ្លាំងពេក រហូតដល់ភ្លេចគិតថាការពិតអនាគត កំពុងកើតឡើងនៅខណៈពេលនេះ។ ៤. ការបដិសេធជារឿងខុសឆ្គង៖ ចំពោះការអញ្ជើញ សំណើនិងឱកាសមួយចំនួន មនុស្សភាគច្រើនបែរជាខ្លាចនិងរអៀសចិត្តមិនហ៊ាននិយាយបដិសេធ ខណៈដឹងថាឱកាសទាំងនោះមិនស័ក្តិសមនឹងខ្លួនឡើយ។ ប៉ុន្តែយ៉ាងណាមិញតាមចិត្តវិទ្យាបានឱ្យដឹងថា ការនិយាយបដិសេធចំពោះអ្វីដែលធ្វើមិនពេញចិត្តមិនមែនជារឿងខុសឆ្គងនោះទេ តែការនិយាយថាយល់ព្រមចំពោះអ្វីៗទាំងអស់នៅជុំវិញខ្លួនទៅវិញទេដែលជារឿងខុស ព្រោះយើងមិនបានរស់នៅមានព្រំដែនធ្វើជាខ្លួនឯងខ្លះ នៅក្នុងស្ថានភាពខ្លះ។ ៥. ភាពឥតខ្ចោះអាចកើតឡើងបាន៖ មនុស្សភាគច្រើនបានយល់ខុសថា ភាពឥតខ្ចោះនិងការស្មើភាពពិតជាមាន ប៉ុន្តែវាគ្រាន់តែជារបស់បំភាន់ភ្នែកប៉ុណ្ណោះ។ អ្វីដែលយើងឃើញនៅក្នុងស្ថានភាពជុំវិញខ្លួន នៅតាមបណ្តាញសង្គម ដូចជារូបរាងស្អាតៗ សម្ភារៈនិយមល្អៗ និងសកម្មភាពឡូយៗរបស់គេ ក៏ចាត់ទុកថាជាជីវិតដែលមានភាពឥតខ្ជោះ តែជាក់ស្តែងសមនុស្សសុទ្ធគ្រប់រូបមានការតស៊ូ និងឧបសគ្គរៀងៗខ្លួន អ្វីដែលអ្នកឃើញថាល្អឥតខ្ចោះនៅលើប្រព័ន្ធផ្សព្វផ្សាយ ជាអ្វីដែលគេបានរៀបចំយ៉ាងយកចិត្តទុកដាក់ ហើយក៏មានរបស់មិនល្អឥតខ្ចោះខ្លះ ត្រូវបានលាក់មិនបង្ហាញដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T05:11:26.535Z", "category": "ភាពជាអ្នកដឹកនាំ", "views": 555, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
មិនមែនចិន មិនមែនអាមេរិក! អ្នកវិនិយោគមកពីអាល្លឺម៉ង់ កំពុងចង់មករកស៊ីនៅវិស័យធំៗ៧ នៅខ្មែរ	https://business-cambodia.com/articles/investment-germany-come	មិនមែនចិន មិនមែនអាមេរិក ពេលនេះកម្ពុជាកំពុងតែទាក់ទាញអ្នកវិនិយោគមកពីអាល្លីម៉ង់ ឱ្យមកចាប់អារម្មណ៍វិនិយោគនៅវិស័យធំៗទាំង៧ នៅកម្ពុជាដោយនៅក្នុងនោះមានដូចជា៖ វិស័យសំណង់ ទេសចរណ៍ ការផ្គត់ផ្គង់ទឹកស្អាត ការកែច្នៃឡើងវិញ ព័ត៌មានវិទ្យា វិនិយោគបៃតង និងរចនាសម្ព័ន្ធឧស្សាហកម្មនៅកម្ពុជា។ ជាក់ស្តែងកាលពីថ្មីៗនេះ ឯកឧត្តម នុត អ៊ុនវ័ណរ៉ា អគ្គលេខាធិការរងគណៈកម្មាធិការវិនិយោគកម្ពុជា និងសហការី បានទទួលជួបគណៈប្រតិភូធុរកិច្ចនិងវិនិយោគអាល្លឺម៉ង់ចំនួនប្រមាណ៣០រូប ដឹកនាំដោយលោក Alexander Ziehe ប្រធានសមាគមធុរកិច្ចអាល្លឺម៉ង់នៅទីស្តីការក្រុមប្រឹក្សាអភិវឌ្ឍន៍កម្ពុជា ។  ជាកិច្ចចាប់ផ្តើម ឯកឧត្តមអគ្គលេខាធិការរង បានសម្តែងនូវកិច្ចស្វាគមន៍យ៉ាងកក់ក្តៅជូនចំពោះ គណៈប្រតិភូទាំងអស់ដែលបានចំណាយពេលវេលាមកសិក្សាស្វែងយល់និងបានឃើញពីជវភាពនៃសង្គមសេដ្ឋកិច្ចនិងសក្តានុពលរបស់កម្ពុជាដោយផ្ទាល់។ គណៈប្រតិភូធុរកិច្ចនិងវិនិយោគអាល្លឺម៉ង់ ក៏បានសម្តែងនូវសេចក្តីសោមនស្សដែលបានជ្រួតជ្រាបកាន់តែច្បាស់ ពីរចនាសម្ព័ន្ធដឹកនាំនិងតួនាទីដ៏មានសារៈសំខាន់របស់ក្រុមប្រឹក្សាអភិវឌ្ឍន៍កម្ពុជា ព្រមទាំងអំពីស្ថានភាពនិងកាលានុវត្តភាពវិនិយោគនៅកម្ពុជា។ មុននឹងបញ្ចប់ ឯកឧត្តមអគ្គលេខាធិការរង បានជម្រាបជុូនពីក្តីរំពឹងអំពីកំណើននៃការវិនិយោគពីអាល្លឺម៉ង់មកកម្ពុជាបន្ថែមទៀតនាពេលអនាគតដ៏ខ្លីខាងមុខ ហើយបានថ្លែងអំណរគុណជាថ្មីម្តងទៀតដល់គណៈប្រតិភូធុរកិច្ចអាល្លឺម៉ង់ ចំពោះការអញ្ជើញមកដល់ក្រុមប្រឹក្សាអភិវឌ្ឍន៍កម្ពុជាផ្ទាល់ និងបានជូនពរដល់គណៈប្រតិភូធុរកិច្ចអាល្លឺម៉ង់ឱ្យសម្រេចបានជោគជ័យក្នុងដំណើរទស្សនកិច្ចការងារនៅកម្ពុជា៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T05:10:39.340Z", "category": "ចាប់ផ្តើមអាជីវកម្ម", "views": 1996, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកជំនាញ៖ ប្រើឃ្លាទាំង៥នេះរាល់ថ្ងៃ ជួយឲ្យក្លាយជាមនុស្សពូកែទំនាក់ទំនង នរណាក៏ចង់នៅជិត	https://business-cambodia.com/articles/use-these-5-phrases-every-day	ការចងទំនាក់ទំនងមានសារសំខាន់ណាស់ នៅក្នុងអាជីពការងារ ការរកស៊ីទទួលទាន ក៏ដូចជារបៀបរបបរស់នៅប្រចាំថ្ងៃ។ ហេតុដូចនេះ អ្នកនាង Stephanie Harrison ដែលជាអ្នកជំនាញផ្នែកសុភមង្គល និងជាអ្នកនិពន្ធសៀវភៅ New Happy បានប្រាប់ឃ្លាពិសេស ០៥ គួរនិយាយរាល់ថ្ងៃ ជួយឲ្យអ្នកក្លាយជាមនុស្សពូកែទំនាក់ទំនង នរណាក៏ចង់នៅក្បែរ៖ ១/.តើអ្នកមានអារម្មណ៍យ៉ាងណាដែរ?៖ សូម្បីតែទំនាក់ទំនងជិតស្និទ្ធបំផុតក៏ដោយ អ្នកគួរតែរក្សានូវការចែករំលែកអារម្មណ៍ចំពោះគ្នាទៅវិញទៅមក ទាំងក្តីព្រួយបារម្ភ ភាពរីករាយ ទុក្ខសោក ឬបន្ទុកជាដើម។ ការស្រាវជ្រាវបានរកឃើញថា ការបង្ហាញអារម្មណ៍តាមរយៈពាក្យសម្តីដូចជា “ខ្ញុំពិតជាស្ត្រេស” ឬ “ខ្ញុំមានអារម្មណ៍ធូរស្រាលបន្តិចថ្ងៃនេះ” ជួយរឹតចំណងទំនាក់ទំនងកាន់តែរឹងមាំ និងយល់ចិត្ត។ ២/. អ្នកអស្ចារ្យណាស់៖ ភាគច្រើនមនុស្សមើលស្រាលខ្លាំងទៅលើឥទ្ធិពលនៃពាក្យសរសើរដ៏សាមញ្ញ។ តាមពិត ការទទួលបានការសរសើរពីអ្នកដទៃ ជួយឲ្យផ្នែកខួរក្បាលសកម្ម និងបង្កើនអកម៉ូនរីករាយ។ ដូច្នេះចូរព្យាយាមផ្តោតទៅលើគុណសម្បត្តិខាងក្នុងរបស់មនុស្សដូចជា ភាពអត់ធ្មត់ សណ្តានចិត្តល្អ ឬភាពក្លាហានរបស់ពួកគេជាដើម វានឹងនាំទៅរកការពេញចិត្តក្នុងទំនាក់ទំនងកាន់តែខ្លាំង។ ៣/. អ្នកសំខាន់សម្រាប់ខ្ញុំ៖ ពាក្យមួយឃ្លានេះ បានបង្កើតបាតុភូតមួយហៅថា Hedonic Adaptation ដែលខួរក្បាលត្រូវបានភ្ជាប់ជាមួយអ្វីដែលល្អនៅក្នុងជីវិតរបស់យើង។ សូមចំណាយពេលបន្តិច ហើយស្រមៃមើលថាតើ ជីវិតរបស់អ្នកនឹងទៅជាយ៉ាងណា បើគ្មានមនុស្សម្នាក់នេះ និងកុំភ្លេចប្រាប់ពួកគេផង។ ៤/. ខ្ញុំមានការដឹងគុណចំពោះអ្នក៖ ការចំណាយពេលមួយភ្លែតដើម្បីអរគុណនរណាម្នាក់ មិនត្រឹមតែធ្វើឲ្យគេមានអារម្មណ៍ល្អប៉ុណ្ណោះទេ វាថែមទាំងជួយផ្លូវចិត្តយើងឲ្យប្រសើរផងដែរ។ ក្នុងនោះ ការសិក្សាបានបង្ហាញថា ការដឹងគុណ គឺជាស្រទាបដ៏រឹងមាំដើម្បីការពារភាពស្ត្រេស។ ៥/. វាមិនអីទេ ប្រសិនបើអ្នកមានអារម្មណ៍ពិបាក៖ ធម្មជាតិរបស់មនុស្សបានបង្រៀនថា ការបង្ហាញការឈឺចាប់ គឺជាការបង្ហាញភាពអាម៉ាស់។ ដូច្នេះ ប្រសិនបើអ្នកឃើញនរណាម្នាក់ដែលខ្លួនស្រលាញ់កំពុងរងទុក្ខ អ្នកអាចប្រាប់ពួកគេឲ្យសម្លឹងមើលទៅផ្នែកភ្លឺ ហើយលើកទឹកចិត្តពួកគេបន្ថែម។ មតិយោបល់ដែលមានចេតនាល្អទាំងនេះ អាចធ្វើឲ្យមនុស្សកាត់បន្ថយអារម្មណ៍ឯកា និងយល់ថាមានអ្នកយល់ចិត្ត។ យ៉ាងណាមិញ មិនថាក្នុងជីវិតការងារ ឬក្នុងជីវភាពរស់នៅប្រចាំថ្ងៃ ទំនាក់ទំនងពិតជាមានសារសំខាន់ណាស់។ ចូរធ្វើជាមនុស្សដែលគ្រប់គ្នាមានសំណាង ពេលបានស្គាល់អ្នក៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T03:32:51.858Z", "category": "ភាពជាអ្នកដឹកនាំ", "views": 16338, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
បញ្ចុះតម្លៃរហូត៥០% សម្រាប់ពិគ្រោះយោបល់ និងព្យាបាលរោគស្ត្រី ក្នុងឱកាសទិវាអ្នកម្តាយអន្តរជាតិ!	https://business-cambodia.com/articles/up-to-50-discount-for-gynecological-consultation-and-treatment	ឱកាសល្អសម្រាប់ការទទួលបានការព្យាបាល និងពិគ្រោះយោប់ល់សុខភាព សម្រាប់ស្ត្រី និងការព្យាបាលរោគស្ត្រី ពីមន្ទីរព្យាបាល ស្ត្រី និងកុមារដំរី បានមកដល់ហើយ។ ដោយធ្វើការបញ្ចុះតម្លៃពិសេសពី២០% រហូតដល់៥០% ចាប់ពីថ្ងៃទី១២ ខែឧសភា រហូតដល់ថ្ងៃទី៣១ ខែឧសភា ឆ្នាំ២០២៤នេះ។  ដើម្បីរួមចំណែកគាំទ្រសុខភាពម្តាយ និងស្ត្រី ក្នុងឱកាសអបអរទិវាអ្នកម្តាយអន្តរជាតិ! មន្ទីរយើងខ្ញុំ មានការបញ្ចុះតម្លៃ រហូតដល់ 50% ទៅលើការពិនិត្យ ពិគ្រោះរោគស្រ្តី និង20% ទៅលើការ ព្យាបាលផ្នែករោគស្រ្តី ពីក្រុមគ្រូពេទ្យជំនាញៗ និងប្រកបដោយវិជ្ជាជីវៈច្បាស់លាស់។  ដោយហេតុថា មន្ទីរព្យាបាល មួយនេះ មានគ្រូពេទ្យមានចំណេះ ជំនាញច្បាស់លាស់ ជាពិសេសមានបទពិសោធន៍ក្នុងការព្យាបាលជំងឺច្រើនឆ្នាំមកហើយ។ អ្វីដែលកាន់តែពិសេសជាងនេះ ការរៀបចំនៅក្នុងមន្ទីរពេទ្យប្រកបដោយភាពទាក់ទាញ មានស្តង់ដារខ្ពស់ និងសេវាកម្មល្អ។ ដូច្នេះសម្រាប់បងប្អូនស្រីៗយើងឱកាសល្អមកដល់ហើយ!អាចអញ្ជើញទៅពិនិត្យសុខភាពបាន ព្រោះថាជំងឺរោគស្រ្តីបើមិនយកចិត្តទុកដាក់ទេ ពិតជាមានហានិភ័យខ្ពស់។ តែបើយើងអញ្ជើញមកពិនិត្យយកចិត្តទុកដាក់ជាប្រចាំ ដូចជា ចាក់រ៉ាក់សាំងការពារជំងឺមហារីកស្បូន ឬក៏ពិគ្រោះការពារជំងឺផ្សេងៗទៀតទុកមុនគឺល្អបំផុត…។   គ្មានអ្វីប្រសើរជាង ការតាមដានសុខភាពបានទៀងទាត់ទេ ក្នុងករណីមានជំងឺកើតឡើង យើងអាចដឹងមុន និងអាចគ្រប់គ្រងស្ថានការបាន ព្យាបាលទាន់ពេលវេលា ចំណាយតិច ព្យាបាលឆាប់ជា មិនគ្រោះថ្នាក់ដល់អាយុជីវិត ។  តែបើស្ដ្រីបណ្ដែតបណ្ដោយឱ្យ ជំងឺកើតឡើងមិនព្រមមកពិគ្រោះឬក៏ព្យាបាលទាល់តែសោះ ឬក៏មិនដែលមកពិនិត្យសុខភាពទាល់តែសោះ ចុះបើស្រ្តីមានជំងឺ ដូចជា ជំងឺគីសដៃស្បូន រលាកស្បូន ទុកយូររហូតអាចវិវត្តទៅជាជំងឺមហារីកស្បូនគ្រោះថ្នាក់ដល់ជីវិតខ្លាំងណាស់។ បើព្យាបាលក៏ចំណាយពេលយូរ អស់លុយច្រើនទៀត។ ដូច្នេះការតាមដានសុខភាព គឺសំខាន់ខ្លាំងបំផុតមិនអាចខ្វះបានឡើយ ទោះបីមិនឈឺក៏ដោយ។ គូសបញ្ជាក់ឱ្យដឹងថា ការបញ្ចុះតម្លៃរហូតដល់ 50% ទៅលើការពិនិត្យរោគស្រ្តី និង20% ទៅលើការ ព្យាបាលផ្នែករោគស្រ្តី គឺ ចាប់ផ្ដើម នៅថ្ងៃទី១២ ខែ ឧសភា ឆ្នាំ ២០២៤ នេះ រហូតដល់ថ្ងៃទី៣១ ខែ ឧសភា ឆ្នាំ២០២៤សម្រាប់ពត៌មានលម្អិត បងប្អូនអាចទាក់ទងនៅកាន់មន្ទីរព្យាបាលកុមារដំរីផ្ទាល់បានតាមរយៈហ្វេសបុកផេក មន្ទីរព្យាបាលស្រ្តីនិងកុមារដំរី Domrey Mother & Child Clinic និង លេខទូរស័ព្ទ 📞: 092 377 000 📞: 093 377 000 📞: 023 902 279 អត្ថបទដោយ៖ ប៉ែត ធីតា(petthida)	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T02:32:46.724Z", "category": "PR", "views": 874, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
មិនធម្មតា! ត្រឹម៣ខែ វៀតណាមអាចរកចំណូលបានជិត២លា.នដុល្លារពីការនាំចេញទុរេនទៅទីផ្សារយក្ស១នេះ	https://business-cambodia.com/articles/viet-nam-s-durian	ទុរេនវៀតណាមកំពុងឡើងកូដខ្លាំងខណៈតម្រូវការនៃការនាំចេញទៅកាន់ទីផ្សារចិនមានការកើនឡើងខ្ពស់ ដោយក្នុងរយៈពេលត្រឹមតែ៣ខែ នៃដើមឆ្នាំ ២០២៤ វៀតណាមបាននាំចេញទុរេនទៅប្រទេសចិនចំនួន ៣៥,០០០ តោន គិតជាទឹកប្រាក់មានតម្លៃ ១,៧៧ លានដុល្លារអាមេរិក។ នេះបើយោងតាមស្ថិតិនៃពាណិជ្ជកម្មតាមច្រកព្រំដែន Youyi Guan ដែលដកស្រង់ដោយ ទីភ្នាក់ងារសារព័ត៌មានស៊ីនហួរ របស់ប្រទេសចិន។ យោងតាមការលើកឡើងរបស់ លោក Li Youyang នាយកផ្នែកពាណិជ្ជកម្មនៃក្រុមហ៊ុន Guangxi Baiguoyuan Technology Co., Ltd បានសន្មត់ថា ការកើនឡើងនៃការនាំចេញទុរេននេះ អាចមកពីកក្តាសំខាន់ៗមួយចំនួនដូចជា ៖ នីតិវិធីនៃការនាំចេញមានភាពល្អប្រសើរជាងមុន និងទី២មកពីគុណភាពនៃផ្លែទុរេនវៀតណាមមានភាពល្អប្រសើរជាងមុន ដែលជាហេតុធ្វើឱ្យក្រុមហ៊ុនធំដែលនាំចេញទុរេនមានភាពងាយស្រួល និងកើនឡើងបែបនេះ ពោលគឺត្រឹមត្រីមានទីមួយនេះការនាំចេញរបស់ក្រុមហ៊ុនលោកមានការកើនឡើង ២០ភាគរយ បើធៀបទៅនឹងឆ្នាំមុន។ គួរបញ្ជាក់ផងដែរថា បច្ចុប្បន្នវៀតណាមមានផ្ទៃដីដាំទុរេនចំនួន ២៩៣ និងកន្លែងវេចខ្ចប់ចំនួន ១១៥ ដែលត្រូវបានអនុម័តសម្រាប់ការនាំចេញទៅប្រទេសចិន។បន្ថែមពីនេះ ក្រៅពីការនាំចេញផ្លែទុរេន ចេក និងមង្ឃុត ប្រទេសវៀតណាមក៏កំពុងចរចាជាមួយប្រទេសចិនដើម្បីនាំចេញផ្លែឈើស្រស់ផ្សេងទៀតដូចជា ឪឡឹក លីឈី ឡុង សាវម៉ាវ និងស្វាយ បន្ថែមទៀតផងដែរ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-13T02:09:20.265Z", "category": "ចាប់ផ្តើមអាជីវកម្ម", "views": 723, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
នេះជាតម្លៃដីទាំងជាប់ផ្លូវតូច និងផ្លូវធំ នៅសង្កាត់ទាំង ៤ ក្នុងខេត្ដព្រះសីហនុ	https://business-cambodia.com/articles/land-in-sihanoukville	កាលពីពេលកន្លងទៅយើងបាននាំប្រិយមិត្ដឲ្យទៅដឹងពីតម្លៃដីនៅតំបន់សំខាន់ៗនៅក្នុងរាជធានីភ្នំពេញ។ ប៉ុន្ដែពេលនេះយើងនឹងនាំប្រិយមិត្ដមកដឹងពីតម្លៃដីនៅក្នុងខេត្ដព្រះសីហនុ  ថាតើខេត្ដគោលដៅទេសចរណ៍ទាំងមួយនេះមានតម្លៃប្រែប្រួលយ៉ាងណាហើយ? យោងតាមតម្លៃប៉ានស្មាន ដកស្រង់ពីក្រុមហ៊ុន Key Real Estate តម្លៃដីនៅក្នុងខេត្ដខាងលើ គិតត្រឹមឆមាសទី២ ឆ្នាំ២០២៣ មានតម្លៃដូចតទៅ៖ សង្កាត់១៖ ដីនៅជាប់ផ្លូវធំតម្លៃចាប់ពី ២១០ ទៅ ១ ២៥០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចាប់ពី ៥៥ ទៅ ៣៣០ ដុល្លារក្នុង ១ ម៉ែត្រការ៉េ។ សង្កាត់២៖ ដីនៅជាប់ផ្លូវធំតម្លៃចាប់ពី ២ ០៥០ ទៅ ៣ ២៥០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចាប់ពី ៦៤០ ដុល្លារទៅ ១ ០៥០ ដុល្លារក្នុង ១ ម៉ែត្រការ៉េ។ សង្កាត់៣៖ ដីនៅជាប់ផ្លូវធំតម្លៃចាប់ពី ១ ៥០០ ទៅ ៣ ៣០០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចាប់ពី ៥៥០ ទៅ ១ ១៥០ ដុល្លារក្នុង ១ ម៉ែត្រការ៉េ។ សង្កាត់៤៖ ដីនៅជាប់ផ្លូវធំតម្លៃចាប់ពី ១ ៣៥០ ទៅ ២ ៣៥០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចាប់ពី ៣៧០ ទៅ ៧៥០ ដុល្លារក្នុង ១ ម៉ែត្រការ៉េ	{ "spider_name": "businesscambodia", "scrape_at": "2025-06-14_19:40:05", "date_created": "2024-05-12T11:12:31.256Z", "category": "អចលនទ្រព្យ", "views": 100, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ស៊ូតាំងពីជិះកង់លក់ត្រី១ថ្ងៃបាន២០គីឡូ លោកសំណាងប្រឹងរហូតអាចលក់ដាច់១ខែជាង ២០តោន	https://business-cambodia.com/articles/sale-fish-	ថ្វីបើពិការជើងមែនពិតតែមិនពិការគំនិត លោក សំណាង តស៊ូពុះពារបង្កើតមុខរបរលក់ត្រីងៀតចិញ្ចឹមជីវិតតាំងពី២០គីឡូ រហូតលក់កើនមួយខែឡើងដល់ជាង ២តោន និងរកចំណូលបានក្នុងមួយខែៗខ្ទង់ ២,០០០ ទៅ ៣,០០០ដុល្លារ។ បើតាមការឱ្យដឹងរបស់លោក សំណាង  បច្ចុប្បន្នជាម្ចាស់សិប្បកម្មកែច្នៃត្រី សំណាង សុធា នៅភូមិអារញ្ញ សង្កាត់សៀមរាប ក្រុងសៀមរាប បានឱ្យដឹងថា លោកបានចាប់យករបរនេះតាំងតែឆ្នាំ ២០០៣ មកម្ល៉េះ ពោលបើគិតមកដល់ពេលនេះមានរយៈពេល ២០ឆ្នាំមកហើយ ដោយក្នុងនោះលោកមានផលិតនិងផ្គត់ផ្គង់ត្រីងៀត ត្រីប្រឡាក់ ប្រហុក និងផលិតត្រីកែច្នៃផ្សេងៗទៀត សម្រាប់ទីផ្សារក្នុងខេត្តសៀមរាបផ្ទាល់ និងរាជធានីភ្នំពេញ រួមជាមួយនឹងតាមបណ្តាលខេត្តក្បែរៗនោះ។ក្រៅពីការផ្គត់ផ្គង់នៅក្នុងស្រុកហើយ ផលិតផលរបស់លោកក៏មានឈ្មួញកណ្តាលនាំចេញក្រៅផ្លូវការទៅប្រទេសកូរ៉េខាងត្បូង សហរដ្ឋអាមេរិក ណូវែលហ្សេឡង់ និងអូស្រ្តាលី ជាដើម។ លោកបានបន្ថែមថា មូលហេតុដែលធ្វើឱ្យត្រីងៀតរបស់លោកទទួលបានការគាំទ្រខ្លាំងទាំងក្នុងនៅក្រៅប្រទេសបែបនេះគឺដោយសារតែ គុណភាពនៃផលិតផលនិងភាពសម្បូរបែបនៃប្រភេទត្រីងៀតនីមួយៗ ដោយគាត់បានប្រើប្រាស់ត្រីប្រភេទខុសៗគ្នា រួមមាន ត្រីរ៉ស់ ត្រីឌៀប ត្រីប្រា និងត្រីអណ្តែងជាដើម។ ហើយក្នុងមួយខែៗសិប្បកម្មអាចផលិតត្រីងៀតបានជាមធ្យមចំនួន ២តោន ចំណែកឯតម្លៃនៃត្រីងៀតមានចាប់ពីតម្លៃ ៦ដុល្លារដល់ ១៥ដុល្លារក្នុងមួយគីឡូក្រាម។ ប៉ុន្តែទន្ទឹមនឹងភាពជោគជ័យរីកចម្រើននៅក្នុងការរកស៊ីរបរត្រីងៀតនេះក៏ពិតមែន ប៉ុន្តែក្នុងនោះក៏នៅមានបញ្ហានិងផលលំបាកមួយចំនួនផងដែរ ដែលបញ្ហាប្រឈមមានដូចជា ការរៀបចំនិងអនាម័យនៅទីតាំងសិប្បកម្មនេះនៅខ្វះខាតសម្ភារបរិក្ខារមួយចំនួនដូចជាទូបង្កក ទូលាងដៃ ប្រព័ន្ធទឹកស្អាត បន្ទប់វេចខ្ចប់ និងបិទស្លាកសញ្ញា និងចំណេះដឹងផ្សេងៗពាក់ព័ន្ធនឹងសុវត្ថិភាពម្ហូបអាហារ និងការនាំចេញជាដើម។ លុះក្រោយមក ដោយមានការគាំទ្រពីគម្រោងរបស់ CAPFish- Capture បានជួយឱ្យសិប្បកម្មរបស់លោក សំណាង  ទទួលបានការគាំទ្រជាច្រើនដូចជាបច្ចេកទេសលើការរៀបចំអភិវឌ្ឍន៍អាជីវកម្ម ការផ្សព្វផ្សាយ និងផ្សារភ្ជាប់ទីផ្សារ ស្លាកសញ្ញានិងការវេចខ្ចប់ ការធ្វើតេស្តគុណភាពផលិតផល និងបណ្តុះបណ្តាលបុគ្គលិកស្តីពីប្រព័ន្ធវិញ្ញាបនប័ត្រ CQS ។ ហើយនាពេលថ្មីៗនេះ សហគ្រាសទើបនឹងទទួលបានធុងក្លាសេ តុកាត់សាច់អ៊ីណុក  តុសម្រាប់វេចខ្ចប់ ម៉ាស៊ីនអ៊ុតឡូត៌ ទូលាងដៃសម្អាតដៃ ម៉ាស៊ីនផ្លុំកម្តៅ ទូក្លាសេ និងសម្ភារបរិក្ខាមួយចំនួនទៀត៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-12T10:29:17.404Z", "category": "ចាប់ផ្តើមអាជីវកម្ម", "views": 347, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ធ្វើការរាប់ឆ្នាំ តែមិនដឹងចេញរកស៊ីអ្វី ធ្វើតាមជំហានទាំងនេះ បើចង់សល់លុយ សល់ទ្រព្យដូចគេដូចឯង	https://business-cambodia.com/articles/how-to-build-wealth-without-doing-businesses	ត្រូវចាំថាជីវិតធ្វើការឲ្យគេថ្ងៃណាមួយអ្នកគង់តែធុញទេ ដូច្នេះហើយមានមនុស្សជាច្រើនតែងធ្វើការឲ្យគេយកបទពិសោធន៍បន្ទាប់មកយកបទពិសោធន៍ដែលធ្វើការឲ្យគេចេញរកស៊ីខ្លួនឯងបង្កើតភាពមានបានសល់លុយ សល់ទ្រព្យជាហូរហែ។ យ៉ាណាមិញ មានអ្នកខ្លះធ្វើការរាប់ឆ្នាំតែមិនទាន់ដឹងថាចេញរកស៊ីអ្វី ហើយធ្វើការយូរតែមិនមាននិស្ស័យចេញរកស៊ី តើគួរធ្វើបែបណា ទើបអាចសល់លុយ សល់ទ្រព្យដូចអ្នករកស៊ី? ខាងក្រោមនេះគឺជាគំនិតខ្លះៗ ដែលអ្នកអាចសាកល្បងធ្វើ បើធ្វើការរាប់ឆ្នាំហើយតែមិនទាន់ដឹងរកស៊ីអ្វី ហើយបើអ្នកតាំងចិត្តធ្វើតាមជំហានខាងក្រោមទាំងប៉ុន្មាន អ្នកនឹងសល់លុយ សល់ទ្រព្យមិនចាញ់អ្នករកស៊ីឡើយ។  ១. កុំធ្វើការតាមទឹកលុយ សូមកុំធ្វើជាបុគ្គលិកដែលធ្វើឲ្យថៅកែទឹកភ្នែក កុំធ្វើជាបុគ្គលិកបំណុល។ បុគ្គលិកបំណុលនិងបុគ្គលិកដែលធ្វើឲ្យថៅកែទឹកភ្នែកគឺជាបុគ្គលិកដែលមិនបានជួយឲ្យក្រុមហ៊ុនរីកចម្រើនឡើយ ហើយបុគ្គលិកប្រភេទនេះទោះធ្វើការរាប់ឆ្នាំក៏ចំណូលមិនកើនដែរ។ ដូច្នេះបើចង់ធ្វើការចំណូលកាន់តែកើនឡើង នៅកន្លែងធ្វើការ អ្នកត្រូវធ្វើការឲ្យខ្លាំង កុំធ្វើការតែតាមប្រាក់ខែ ព្រោះធ្វើការតែតាមប្រាក់ខែ ចំណូលមិនកើននោះទេពោលគឺបានប្រាក់ខែគោលប៉ុណ្ណោះ។ យ៉ាងណាមិញបើអ្នកធ្វើការឲ្យខ្លាំង គេដាក់ការងារ១០ អ្នកធ្វើលើសពី១០នោះ អ្នកនឹងមានឱកាសកើនចំណូលបន្ថែមក្រៅពីប្រាក់ខែគោល ដូចជាប្រាក់លើកទឹកចិត្តបន្ថែមជាដើម។ ជាពិសេសកាលណាអ្នកប្រឹងធ្វើការខ្លាំង ថៅកែនឹងមើលឃើញពីលទ្ធផលការងារ ហើយបើអ្នកធ្វើការលើសពីប្រាក់ខែ ដែលធ្វើឲ្យថៅកែមានអារម្មណ៍ថាជំពាក់លុយអ្នកនោះ អ្នកនឹងងាយមានឱកាសទទួលបានមុខតំណែងថ្មីដែលធ្វើឲ្យអ្នកទទួលបានប្រាក់ខែកាន់តែច្រើនជាងមុនដូចគ្នា។ ដូច្នេះកុំធ្វើការតាមទឹកលុយ បើចង់ចំណូលកើន។ ២. បន្ថែមជំនាញថ្មីដើម្បីបង្កើនចំណូល  គេថាបើចង់មានកុំពឹងលើចំណូលតែមួយប្រភព ដូច្នេះអ្នកគួរបង្កើតចំណូលឲ្យបានច្រើនប្រភព។ ឧទាហរណ៍រាល់ថ្ងៃអ្នកជាអ្នកធ្វើការ អ្នកក៏អាចឆ្លៀតរៀនជំនាញថ្មីដែលជាជំនាញអាចបង្កើតចំណូលក្នុងរយៈពេលខ្លីបាន។ ត្រង់នេះ ឧទាហរណ៍រាល់ថ្ងៃអ្នកចេះភាសាអង់គ្លេសប៉ុន្ដែនៅស្ទើរ អ្នកអាចដុសខាត់សមត្ថភាពភាសាអង់គ្លេសបន្ថែមដើម្បីឲ្យភាសាអង់គ្លេសអ្នកកាន់តែខ្លាំងនោះអ្នកអាចប្រើប្រាស់ភាសាអង់គ្លេសដើម្បីរកចំណូលបន្ថែមក្រៅពីការងារពេញម៉ោងដូចជាធ្វើជាគ្រូភាសាអង់គ្លេស ធ្វើជាអ្នកបកប្រែ នោះអ្នអាចរកចំណូលបន្ថែមក្រៅពីការងារពេញម៉ោងបាន។  មានជំនាញច្រើនណាស់ដែលអ្នកអាចរៀនបន្ថែម សំខាន់អ្នកត្រូវចេះសង្កេតមើលក្នុងទីផ្សារថាតើជំនាញមួយណាដែលផ្ដល់ឱកាសឲ្យអ្នកអាចរកចំណូលបន្ថែមបាន។ ត្រូវចាំថាបើចង់ឲ្យជីវភាពកាន់តែប្រើសើរជាងមុន អ្នកមិនគួរខ្ជិលឡើយ។ អ្នកមានគេអាចក្លាយជាអ្នកមានបានគឺគេខិតខំណាស់ទើបបង្កើតភាពមានបានដូចសព្វថ្ងៃនេះ។ ៣. ចាត់ចែងសន្សំលុយ នេះគឺជាចំណុចសំខាន់ ដែលអ្នកត្រូវយកចិត្តទុកដាក់ធ្វើ។ ក្នុងសង្គមខ្មែរយើង មានមនុស្សមិនតិចទេ ធ្វើការរាប់ឆ្នាំ ធ្វើការរកចំណូលច្រើន តែអ្វីដែលជាបញ្ហារបស់ពួកគាត់គឺធ្វើការរាប់ឆ្នាំ ចំណូលក៏ច្រើន តែមិនឃើញសល់លុយជាដុំកំភួនទាល់តែសោះ។ ជាការពិតណាស់មិនថាអ្នករកចំណូលបានច្រើនប៉ុនណានោះទេ បើអ្នកមិនចេះចាត់ចែងលុយទេនោះ ទោះរកចំណូលបានច្រើនយ៉ាងណាក៏មិនសល់ដែរ។ ត្រូវចាំថាបើអ្នកគិតថាលុយរកបានសម្រាប់តែចាយ នោះមួយជីវិតនេះអ្នកនឹងរស់នៅជួបបញ្ហាលុយកាក់រហូត គ្មានថ្ងៃក្លាយជាអ្នកមានដូចគេដូចឯងបានឡើយ។ ដូច្នេះធ្វើការរកលុយបានត្រូវចេះចាត់ចែងសន្សំលុយ ហើយសន្សំដោយមានគោលដៅច្បាស់។ បើអ្នកមិនដឹងថាតើចាត់ចែងលុយបែបណាទេនោះអាចសាកអានសៀវភៅលុយពិត របស់Business Cambodia អ្នកនឹងទទួលបានគំនិតច្រើនទាក់ទងការប្រើលុយនិងការចាត់ចែងលុយ ធ្វើឲ្យលុយអ្នកកើនជាងមុន។ ចង់ទិញសៀវភៅលុយពិតអាចឆាតទៅតេឡេក្រាម https://t.me/hangchhengH24។ ៤. វិនិយោគលើចំណេះដឹង  ត្រង់នេះ បើអ្នកធ្វើការឲ្យគេរាប់ឆ្នាំ តែមិនទាន់ដឹងថារកស៊ីអ្វី ធ្វើការយូរតែមិនមាននិស្ស័យក្នុងការចេញរកស៊ី  អ្នកអាចចាយលុយនិងពេលវេលាវិនិយោគលើចំណេះដឹងនៃកិច្ចការវិនិយោគលើវិស័យណាមួយ។ ឧទាហរណ៍ បើអ្នកចង់វិនិយោគលើវិស័យអលនទ្រព្យឬផ្សារហ៊ុន អ្នកអាចចាយលុយនិងពេលវេលាសិក្សាស្វែងយល់ពីការវិនិយោគអចលនទ្រព្យនិងផ្សារហ៊ុនតាមរយៈ ការអានសៀវភៅ អត្ថបទខ្លីៗ ចូលរួមវគ្គបណ្ដុះបណ្ដាលជាមួយអ្នកជំនាញ  សុំប្រឹក្សាយោបល់ពីអ្នកមានបទពិសោធន៍ឬរៀមច្បងដើម្បីទទួលបានបទពិសោធន៍ ចំណេះដឹងពីការវិនិយោគលើអចលនទ្រព្យនិងផ្សារហ៊ុន។ មានឱកាសវិនិយោគច្រើនណាស់ដូចជា វិនិយោគលើមាស គ្រីបតូ Forex វិនិយោគក្នុងអាជីវកម្ម  អចលនទ្រព្យ និងផ្សារភាគហ៊ុនជាដើម។ តែអ្វីដែលសំខាន់គឺសិក្សាស្វែងយល់ពីឱកាសវិនិយោគនីមួយៗ ព្រោះបើអ្នកវិនិយោគលើអ្វីដែលអ្នកមិនយល់នឹងមានហានិភ័យខាតបង់លុយទទេៗជាមិនខានឡើយ។ បើបងប្អូនចង់ស្វែងយល់ចំណេះដឹងពីការវិនិយោគលើផ្សារហ៊ុន អាចតាមដាន Facebook page របស់ខ្ញុំ Toeuy Hong-ទឿយ និងចូលគ្រុបតេឡេក្រាម  https://t.me/toeuy_hong។ ៥. ចាប់ផ្ដើមវិនិយោគ បន្ទាប់ពីអ្នកអនុវត្តន៍ចំណុចទី៤ដែលបានរៀបរាប់ខាងលើរួចហើយនោះ ជំហានបន្ទាប់គឺចាប់ផ្ដើមចូលសមរភូមិវិនិយោគជាក់ស្ដែង ហើយនេះគឺជាផ្លូវមួយ បើអ្នកធ្វើបាននោះអ្នកនឹងសល់លុយ សល់ទ្រព្យ ជាពិសេសអាចកសាងភាពមានបានមិនចាញ់អ្នករស៊ីជោគជ័យឡើយ។ អ្វីដែលអ្នកត្រូវធ្វើគឺសិក្សាពីឱកាសវិនិយោគនីមួយៗដែលបានរៀបរាប់ក្នុងចំណុចទី៤ខាងលើបន្ទាប់មកជ្រើសរើសការវិនិយោគមួយដែលអ្នកស្រលាញ់ ហើយចាប់ផ្ដើមរៀនវិនិយោគដើម្បីកសាងទ្រព្យ។ ត្រូវចាំថាធ្វើអ្វីមួយតែងមានខុស មានត្រូវ ដូច្នេះបើធ្វើខុសរៀនពីកំហុសហើយកែលម្អ រួចរកយុទ្ធសាស្រ្តថ្មីទើបអាចរីកចម្រើនទៅមុខជាលំដាប់។ ហការវិនិយោគដែលអ្នកមិនគួរមើលរំលងគឺវិនិយោគលើផ្សារហ៊ុននិងវិនិយោគលើអចលទ្រព្យ ព្រោះការវិនិយោគលើវិស័យនេះធ្វើឲ្យអ្នកអាចកសាងទ្រព្យរយៈពេលវែងឆ្ពោះទៅរកសេរីភាពហិរញ្ញវត្ថុ។ ជាចុងក្រោយខ្ញុំសូមបញ្ជាក់ផងដែរថាចំណុចទី១ដល់ទី៣គឺអ្នកត្រូវធ្វើដើម្បីសល់លុយ ហើយបន្ទាប់ពីសល់លុយហើយនោះ អ្នកអាចធ្វើចំណុចទី៤និងទី៥ នោះលុយរបស់អ្នកនឹងកាន់តែកើតកូនកើតចៅពេលនោះ ទោះអ្នកមិនបានចេញរកស៊ីក៏អាចសល់លុយ សល់ទ្រព្យមិនចាញ់អ្នករកស៊ីដែរ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-12T10:15:33.800Z", "category": "ហិរញ្ញវត្ថុ", "views": 622, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុន ខេអេច លែន រៀបចំកម្មវិធីទស្សនកិច្ចផ្ទះវីឡាម៉ូតថ្មី និងពិសាអាហារសាមគ្គី ដល់ដៃគូសហការលក់	https://business-cambodia.com/articles/kh-land-co-ltd-organizes-visit-to-new-fashion-villa-and-solidarity-dinner-for-sales-partners	នៅថ្ងៃទី១២ ខែឧសភា ឆ្នាំ២០២៤ ក្រុមហ៊ុន ខេអេច លែន បានរៀបចំកម្មវិធីទស្សនកិច្ចផ្ទះវីឡាម៉ូតថ្មី និងពិសាអាហារសាមគ្គី ដល់ដៃគូសហការលក់ជាច្រើនរយនាក់ ចូលរួមនៅក្នុងគម្រោង ទីក្រុងពាណិជ្ជកម្មភ្នំតូច។ កម្មវិធីនេះរៀបចំឡើងដើម្បីពង្រឹងកិច្ចសហការរវាងក្រុមហ៊ុន ខេអេច លែន និងដៃគូសហការលក់ទាំងអស់ ។ ទាំងនេះបានសបញ្ចាក់ឱ្យឃើញថា ក្រុមហ៊ុន ខេអេច លែន ពិតជាមានការយកចិត្តទុកដាក់ទៅលើដៃគូ សហការដែលបានខិតខំបប្រឹងប្រែងលក់ជាមួយក្រុមហ៊ុននាពេលកន្លងមក និងបានជឿទុកចិត្តមកលើ គម្រោងរបស់ក្រុមហ៊ុន ខេអេច លែន។ លោក ថុន បូរ៉ា អគ្គនាយកក្រុមហ៊ុន ខេអេច លែន ថ្លែងសន្ទរកថា និងសំណេះសំណាលនៅក្នុងកម្មវិធី ជួបជុំដៃគូសហការ ព្រមទាំងបានបង្ហាញនូវ ម៉ូតផ្ទះវីឡាថ្មី និងសេវាកម្ម KH LAND Construction and Decor ដែលរួមមានសេវាកម្មដូចជា សាងសង់សំណង់គ្រប់ប្រភេទ ជួសជុលកែរលម្អថ្មី សិក្សាប្លង់ស្ថាបត្យកម្ម សិក្សាប្លង់គ្រឿងបង្គុំ សិក្សាប្លង់ទឹក និងភ្លើង សិក្សាប្លង់ខាងក្នុង និងក្រៅ ក៏ដូចជា ដេគ័រខាងក្នុង និងក្រៅផងដែរ។ ព្រមទាំងបានរៀបចំផ្តល់នូវប្រម៉ូសិនពិសេសដល់អតិថិជន ដោយមានការបញ្ចុះតម្លៃ ទៅតាមលក្ខខណ្ឌ បង់ប្រាក់ និងការផ្តល់ជូននូវកាដូជាច្រើនទៀត។ អគ្គនាយកក្រុមហ៊ុន ខេអេច លែន បន្ថែមថា បើទោះបីជាពិភពលោក ក៏ដូចជាកម្ពុជាយើង នៅជួបបញ្ហា វិបត្តិសេដ្ឋកិច្ច ដែលធ្វើឱ្យប៉ះពាល់ដល់អាជីវកម្ម និងវិស័យអចលនទ្រព្យ ប៉ុន្តែស្ថានភាពនេះបានវិលមករក ភាពល្អប្រសើរជាបណ្តើរៗ ហើយវាមិនមែនជារឿងថ្មីនោះទេ ដែលពិភពលោកជួបនឹងបញ្ហាបែបនេះ ពោលវាគឺជាវដ្ដនៃសេដ្ឋកិច្ចដែលពិភពលោកបានជួបជាច្រើនលើកច្រើនសារមកហើយ ហើយវាតែងតែ ងើបឡើងវិញឈានទៅរកភាពល្អប្រសើរជាក់ជាមិនខាន។ ដោយឡែក លោកក៏បានគូសបញ្ជាក់ថា ស្ថានភាពគម្រោងបច្ចុប្បន្ននៅតែបន្តការអភិវឌ្ឍជាបន្តបន្ទាប់ ទៅតាមផែនការគោលរបស់ក្រុមហ៊ុន ដូចជាការសាងសង់ ការដាក់ប្រព័ន្ធលូជាដើម។ ជាក់ស្ដែង ក្រុមហ៊ុនបានប្រគល់ផ្ទះជូនអតិថិជនតាមកាលកំណត់ជាប្រចាំ និងការដាក់បន្ថែមនូវត្រង់ស្វ័រដើម្បី តភ្ជាប់ ប្រព័ន្ធភ្លើងជូនអតិថិជនប្រើប្រាស់ឱ្យបានគ្រប់គ្រាន់។ គួរបញ្ជាក់ផងដែរថាក្រុមហ៊ុន ខេអេច លែន អាចឈរជើងយ៉ាងរឹងមាំបានមក ទល់នឹងពេលបច្ចុប្បន្ន នេះដោយសារ តែមាន ទស្សនៈ និងចក្ខុវិស័យវែងឆ្ងាយ។ ទន្ទឹមនឹងនេះក្រុមហ៊ុន ខេអេច លែន គឺជាក្រុមហ៊ុន ដែលមាន៖ ក/ ឯកសារស្របច្បាប់ ប័ណ្ណប៉ាតង់ ផ្តល់ដោយ ក្រសួងសេដ្ឋកិច្ច និងហិរញ្ញវត្ថុ វិញ្ញាបនបត្រចុះបញ្ជីពន្ធដារ ផ្តល់ដោយ ក្រសួងសេដ្ឋកិច្ច និងហិរញ្ញវត្ថុ វិញ្ញាបនបត្រពាណិជ្ជកម្ម ផ្តល់ដោយ ក្រសួងពាណិជ្ជកម្ម វិញ្ញាបនបត្រចុះបញ្ជីម៉ាក ផ្តល់ដោយ ក្រសួងពាណិជ្ជកម្ម លិខិតអនុញ្ញាតសាងសង់ ផ្តល់ដោយ ក្រសួងរៀបចំដែនដី នគរូបនីយកម្ម និងសំណង់ អាជ្ញាបណ្ណអាជីវកម្មអភិវឌ្ឍន៍លំនៅឋាន និងដីឡូតិ៍ ផ្តល់ដោយ នីយ័តករអាជីវកម្មអចលនវត្ថុ និងបញ្ចាំ ខ/ ធនធានមនុស្សរឹងមាំ នាយកដ្ឋាន ធនធានមនុស្ស (HR) នាយកដ្ឋាន រដ្ឋបាល នាយកដ្ឋាន ទីផ្សារ នាយកដ្ឋាន ផ្នែកលក់ នាយកដ្ឋាន អភិវឌ្ឍន៍គម្រោង នាយកដ្ឋាន ខ្សែសង្វាក់ផ្គត់ផ្គង់ នាយកដ្ឋាន គណនេយ្យ និង ហិរញ្ញវត្ថុ នាយកដ្ឋាន ព័ត៌មានវិទ្យា ។ ល ។ គ/ ព្រមទាំងមានទុនវិនិយោគសម្រាប់ឆ្លើយតបទៅលើការអភិវឌ្ឍគម្រោងផងដែរ។ លោកក៏បានលើកទឹកចិត្តដល់អតិថិជនដែលមានកញ្ចប់ថវិកាច្បាស់លាស់ និងមានលទ្ធភាពក្នុងការ បង់រំលស់ គួរតែពិចារណាទិញក្នុងឱកាសនេះ ព្រោះក្រុមហ៊ុនជាច្រើន រួមទាំងខេអេច លែន បានដាក់លក់ ក្នុងតម្លៃពិសេស រួមទាំងលក្ខខណ្ខបង់ប្រាក់ងាយស្រួលផងដែរ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-12T09:54:59.739Z", "category": "PR", "views": 1324, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
តម្លៃធូរប្រហែលឡាន១ទឹក! តស់មកដឹងតម្លៃរថយន្ត កូនកាត់អង់គ្លេស-ចិន MG ខណៈរូបរាងស្អាតខ្លាំង	https://business-cambodia.com/articles/mg-china-good-pri-in-kh	ប្រិយមិត្តដែលតែងតែគាំទ្ររថយន្ត MG និងហ្វេនៗដែលតែងតែនិយមចូលចិត្តឡានបែបស្ពរ ប្រហែលជាឈរជើងលែងនឹងហើយ ខណៈពេលនេះរថយន្តកូនកាត់អង់គ្លេស ចិន MG ZS  ជាមួយរូបរាងស្អាតកប់ ជាមួយតម្លៃជាង២ម៉ឺនដុល្លារនៅខ្មែរ។ យោងតាមការចុះផ្សាយលើផេកផ្លូវការ MG Cambodia កាលពីពេលកន្លងទៅនេះបានឱ្យដឹងថា ឱកាសល្អសម្រាប់អតិថិជនដែលកំពុងស្វែងរករថយន្តលក្ខណៈគ្រួសារដែលមានភាពទំនើបទាន់សម័យ, ធំទូលាយ, រឹងមាំធន់គុណភាពល្អ, ប្រព័ន្ធសុវត្ថិភាពខ្ពស់ និងមានតម្លៃដ៏ល្អចាប់ពី $27,xxx ប៉ុណ្ណោះ។ ទន្ទឹមនឹងនេះដែរ បងប្អូននឹងទទួលអត្ថប្រយោជន៍ជាច្រើនដូចជា៖ ប្រព័ន្ធ keyless entry ដែលចេញចូលរថយន្តដោយមិនបាច់ប្រើសោរ សោរ smart key ដែលអាចបញ្ឆេះឡានដោយមិនបាច់ប្រើសោរ camera 360 ដែលបង្ហាញពីទិដ្ឋភាពជុំវិញរថយន្តពេលចតដែលជួយឱ្យកាន់តែសុវត្ថិភាព ភ្លើងអូតូ និងភ្លើងកាត់អ័ព្ទរេតាមចង្កូត កញ្ចក់ក្តោបអូតូដែលអមដោយចង្កៀង LED ដ៏ស្រស់ស្អាតនិងទាន់សម័យ កុងទ័រឌីជីថលដ៏ទំនើប និងផ្តល់នូវពត៌មានរថយន្តបានច្បាស់ល្អ អេក្រង់កម្សាន្តទំហំ 10.1 អ៊ីញ ភ្លីច្បាស់ត្រជាក់ភ្នែក ដំបូលលើបើកបានធំល្អបែប Panoramic Sunroof ប្រព័ន្ធសុខវត្ថិភាពដូចជា: ពោងសុវត្ថិភាព, ប្រព័ន្ធជំនួយពេលចុះចំណោត និងឡើងទួលខ្ពស់, ហ្វ្រាំងដៃអេឡិចត្រូនិច, ផ្សេងៗ។ ប្រសិនបើលោកអ្នកចង់បានរថយន្តប្រភេទ SUV ខ្នាតតូចដែលមានភាពស្រស់ស្អាត, មិនចំណាយច្រើនលើតម្លៃដើម ហើយទទួលបាននូវការធានារហូតដល់រយៈពេលយូរជាមួយ និងមុខងារប្រើប្រាស់ច្រើនជាងដៃគូរប្រជែង នោះរថយន្ត MG ZS នឹងក្លាយជាជម្រើសដ៏ល្អសម្រាប់លោកអ្នក។ ដូច្នេះ ម៉ូឌែល MG ZS គឺមានល័ក្ខខណ្ឌគ្រប់គ្រាន់ដែលបង្ហាញថាវាពិតជាជម្រើសល្អ ជាពិសេសគឺការបំពាក់ជាមួយឧបករណ៍ប្រើប្រាស់ទំនើបៗ សុវត្ថិភាពខ្ពស់ដែលធ្វើឱ្យរថយន្ត MG ZS លក់ដាច់ខ្លាំងបំផុតនៅក្នុងទីផ្សារប្រទេសអូស្ត្រាលី និងប្រទេសកម្ពុជា៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-12T09:48:50.480Z", "category": "កំពូលអ្នកលក់", "views": 22, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
កំពុងជាប់បំណុល គួរសន្សំលុយខ្លះឬប្រឹងតែរកលុយដោះបំណុលតែមួយមុខ?តស់មកស្ដាប់ការណែនាំពីអ្នកជំនាញ	https://business-cambodia.com/articles/should-you-save-when-you-are-indebted	បច្ចុប្បន្នមនុស្សជាច្រើនរស់នៅស្ថិតនៅក្នុងស្ថានភាពបំណុលជាប់ខ្លួនហើយម្នាក់ៗបានខំប្រឹងប្រែងរកលុយដើម្បីដោះបំណុលឲ្យឆាប់អស់ពីខ្លួនពោលគឺមនុស្សមួយចំនួនគិតតែពីប្រឹងរលុយដោះបំណុលដោយមិនបានគិតពីរឿងសន្សំលុយឬយកលុយអភិវឌ្ឍនសមត្ថភាពផ្ទាល់ខ្លួនឡើយ។ ទាក់ទងនឹងការរកលុយនេះដែរ បើអ្នកំពុងជាប់បំណុលតើគួរតែប្រឹងរកលុយបុកដោះបំណុលឬសន្សំលុយខ្លះអំឡុងពេលជាប់បំណុល? ជុំវិញសំណួរខាងលើនេះ លោក Dave Ramsey អ្នកជំនាញហិរញ្ញវត្ថុដ៏ល្បីរបស់អាមេរិកបានផ្ដល់យោបល់ថាបើទោះជាអ្នកកំពុងជាប់បំណុលហើយប្រឹងរកលុយដោះបំណុលក៏ដោយ អ្នកមិនគួរមើលរំលងការនស្សំលុយឡើយ។ លោកបានពន្យល់ទៀតថាការសន្សំលុយអំឡុងពេលយើងជាប់បំណុលគឺជារឿងសំខាន់ដែលអ្នកគួរធ្វើព្រោះវាជួយឲ្យអ្នកចៀសផុតពីបញ្ហាលុយកាក់ក្នុងការរស់នៅហើយក៏អាចជួយឲ្យចៀសផុតពីការធ្លាក់ក្នុងបំណុលកាន់តែខ្លាំងថែមទៀត។ ដូច្នេះហើយលោកណែនាំឲ្យសន្សំលុយបម្រុងទុកពេលមានអាសន្ន( Emergency fund) អំឡុងពេលអ្នកស្ថិតនៅក្នុងដំណើរការដោះបំណុល។ ចំពោះការសន្សំនេះទៀតសោត សម្រាប់អ្នកចំណូលច្រើនលោកណែនាំឲ្យសន្សំបម្រុងទុកពេលមានអាសន្នចំនួន១ពាន់ដុល្លារឲ្យបានលឿនបំផុតតាមដែលអាចធ្វើបានចំណែកអ្នកមានចំណូលទាបគួរសន្សំ៥០០ដុល្លារតាមដែលអាចធ្វើបាន។ មូលហេតុដែលអ្នកគួរសន្សំលុយអំឡុងពេលជាប់បំណុលគឺដើម្បីការពារជួបបញ្ហាលុយកាក់និងការពារកុំឲ្យធ្លាក់ក្នុងបំណុលកាន់តែជ្រៅជំពាក់បំណុលគេកាន់តែច្រើន។ ជាក់ស្ដែងនៅក្នុងការរស់នៅយើងអាចជួយហេតុការណ៍ដែលយើងមិនអាចដឹងមុនហើយហេតុការណ៍ទំាងនោះសុទ្ធតែត្រូវការលុយ ដូចជាធ្លាក់ខ្លួនឈឺ បាត់បង់ការងារ ចំណូលធ្លាក់ចុះនិងបញ្ហាផ្សេងទៀត។ ត្រង់នេះបើអ្នកមានលុយសន្សំអ្នកអាចប្រើប្រាស់លុយសន្សំយកមកដោះស្រាយបញ្ហានានាដែលអាចកើតមាន។ យ៉ាងណាមិញបើអ្នកមិនមានលុយសន្សំទេនោះច្បាស់ណាស់អ្នកនឹងជួបបញ្ហា ជាពិសេសពេលអ្នកមិនមានលុយសន្សំក្នុងខ្លួនសោះ អ្នកច្បាស់ជាត្រូវការលុយបន្ទាប់ហើយទៅខ្ចីលុយដែលគេយកការប្រាក់ខ្ពស់ហើយលទ្ធផលអ្នកបង្កើតបំណូលថ្មីបន្ថែមការប្រាក់ខ្ពស់ដែលធ្វើឲ្យអ្នកកាន់តែធ្លាក់ក្នុងបញ្ហាបំណុលកាន់តែជ្រៅទៅថែមទៀត៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-12T09:23:43.421Z", "category": "ហិរញ្ញវត្ថុ", "views": 1116, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ខាតលុ.យរាប់រយលា.ន$! នេះជាក្បួនបោ.កទាំង៥ កំពុងល្បីកក្រើកពេញប្រទេសថៃ	https://business-cambodia.com/articles/cheating-money-in-thailand	ការិយាល័យស៊ើបអង្កេតឧក្រិដ្ឋកម្មតាមអ៊ីនធឺណេតរបស់ថៃ (CCIB) បានធ្វើសេចក្ដីរាយការណ៍ថា ក្រោយពីបើកទទួលពាក្យបណ្ដឹងតាមអ៊ីនធឺណេត មានមនុស្សប្រហែល ៣៧,៩០០នាក់ បានប្ដឹងពីបញ្ហាឆបោកតាមអនឡាញ ខណៈការខូចខាតសរុបមានរហូតដល់ទៅ ៤.៥៩ពាន់លានបាត (ជាង ១៣៣លានដុល្លារ)។ ខាងក្រោមនេះ គឺជាល្បិចឆបោកដ៏ពេញនិយមទាំង៥ ដែលកំពុងពេញនិយមបំផុត ដោយយោងតាមលោក Pol Col Krissana Pattanacharoen អ្នកនាំពាក្យរដ្ឋាភិបាលថៃ៖ ១/. ការងារចំណូលខ្ពស់តាមអនឡាញ៖ ជនខូចខិលបានធ្វើការផ្ញើសារ ផ្សព្វផ្សាយពាណិជ្ជកម្ម ឬខលទៅផ្ទាល់ៗ ដោយសន្យាជាមួយជនរងគ្រោះថានឹងផ្ដល់ឱកាសការងារល្អ ចំណូលខ្ពស់ ងាយស្រួលរកលុយតាមអនឡាញ។ ប៉ុន្តែតម្រូវឱ្យពួកគេត្រូវបង់ប្រាក់ថ្លៃសេវាជួយរកការងារឱ្យជាមុនសិន ទើបទទួលបានការងារ លុះបានលុយហើយជនឆបោកទាំងនោះក៏បាត់ស្រមោលឈឹងតែម្ដង។ ២/. ការផ្សព្វផ្សាយលក់ទំនិញប្រេនៗ៖ ក្រុមអ្នកឆបោក បានបង្ហោះនៅលើបណ្ដាញសង្គមលក់ទំនិញស្អាតៗទាក់ទាញ ដែលមានតម្លៃទាបខ្លាំងដូចជាការ order ដោយផ្ទាល់ពី website ល្បីៗមួយចំនួន។ ពេលមានអ្នកបញ្ជាទិញទំនិញទាំងនោះ ក្រុមខូចខិលបានស្នើឱ្យធ្វើការបង់បា្រក់ជាមុន ក្រោយជនរងគ្រោះផ្ញើលុយទៅរួច គឺគ្មានអ្នកណាទទួលបានអីវ៉ាន់ឡើយ។ ៣/. រៀនវគ្គខ្លីតាមអនឡាញ៖ ជនឆបោក បានធ្វើការផ្សព្វផ្សាយពាណិជ្ជកម្មអំពីការបង្រៀនជំនាញតាមអនឡាញ ដូចជារបៀបកាត់តវីដេអូសម្រាប់អ្នកមិនទាន់ចេះសោះជាដើម។ វគ្គសិក្សាដែលពួកគេបង្កើត ច្រើនតែជាជំនាញដែលទាក់ទាញ ប៉ុន្តែពេលចុះឈ្មោះចូលរៀនគឺតែងតែទាមទារឱ្យបង់ប្រាក់មុន ក្រោយបានលុយពួកគេក៏ទៅបាត់ឈឹង។ ៤/. សេវាជួយផ្សព្វផ្សាយផលិតផល៖ ជនខូចខិល បានតាំងខ្លួនជាអ្នកជំនាញ ហើយធានាលើការជួយផ្សព្វផ្សាយផលិតផលឱ្យលក់ដាច់ និងចំណាយលុយតិចជាងជួល Influencer ដោយពួកគេអះអាងថា គេមានក្រុម មានផេកធំៗអាចជួយទាញអតិថិជនឱ្យបានច្រើន។ ក្រោយបញ្ចុះបញ្ចូលឱ្យជនរងគ្រោះជឿជាក់ ពួកគេក៏ទាមទារឱ្យបង់ប្រាក់មុន ពេលបានលុយហើយក៏លែងឆ្លើយតបតែម្ដង។ ៥/. ការផ្សាយពាណិជ្ជកម្មរកជួលអ្នកបម្រើសេវាផ្លូវភេទ៖ ល្បិចបោកមួយនេះ ភាគច្រើនអូសទាញបានជាយុវជនដែលត្រូវការលុយកាក់ខ្លាំងឱ្យក្លាយជាជនរងគ្រោះ។ ប៉ុន្តែលោក Krissana មិនបានបកស្រាយលម្អិតពីរបៀបដែលជនខិលខូចធ្វើការអូសទាញឡើយ។ យ៉ាងណាមិញ លោក Krissana បានគូសបញ្ជាក់ផងដែរថា៖ «ជនរងគ្រោះភាគច្រើនត្រូវជាប់អន្ទាក់របស់ពួកឆបោកដោយសារតែត្រូវការលុយ និងចង់ចំណេញលុយ»។ ដូច្នេះហើយលោកបានផ្ដាំដល់មនុស្សគ្រប់គ្នាថា កុំជឿអ្វីដោយងាយឱ្យសោះ ព្រោះថារបស់ដែលចំណេញស្រួលហានិភ័យក៏ខ្ពស់ខ្លាំងដែរ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-12T09:21:14.319Z", "category": "ភាពជាអ្នកដឹកនាំ", "views": 11776, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អាយុជាង៣០ឆ្នាំ មិនទាន់សល់អ្វី? លោកតាក្នុងលុ.យក្រដាស១០០ដុ.ល្លារ ផ្តាំឱ្យធ្វើរឿងទាំង៥នេះជាបន្ទាន់	https://business-cambodia.com/articles/benjamin-franklin-tell-5-things	បើអ្នកធ្លាប់កាន់ក្រដាសប្រាក់១០០ដុល្លារអាមេរិក អ្នកនឹងបានឃើញរូបបុរសចំណាស់ម្នាក់សក់វែង ក្បាលទំពែក គឺលោក Benjamin Franklin ដែលគេដាក់រហស្សនាមថាបិតានៃសហរដ្ឋអាមេរិកជាក់ជាមិនខាន។ ខាងក្រោមគឺជារឿង៥យ៉ាង ដែលលោកផ្តាំឲ្យធ្វើជាបន្ទាន់ បើអាយុជាង ៣០ឆ្នាំហើយ មិនទាន់សល់អី៖ ១/. បរាជ័យក្នុងការត្រៀមខ្លួនស្នើនឹងត្រៀមខ្លួនបរាជ័យ៖ Franklin ថាមុននឹងដាក់ទុនវិនិយោគឬរកស៊ីលើអ្វីមួយ អ្នកត្រូវត្រៀមខ្លួនឲ្យបានរួចរាល់ ពោលគឺវាប្រៀបដូចជា មុននឹងអ្នកកាប់ដើមឈើ អ្នកត្រូវសំលៀងពូថៅឲ្យមុតសិន។ បើអ្នកមិនច្បាស់ពីអ្វីដែលអ្នកកំពុងវិនិយោគទេ ច្បាស់ណាស់អ្នកត្រូវត្រៀមខ្លួនទទួលភាពបរាជ័យឲ្យហើយទៅ។ ២/. សុខចិត្តខ្វះខាតប្រសើរជាងធ្លាក់ក្នុងរណ្ដៅបំណុល៖ សម្ដីនេះ លោកតា Franklin ចង់ដាស់តឿនមនុស្សឲ្យចេះរស់នៅទៅតាមលទ្ធភាពដែលខ្លួនមាន ជាជាងការទៅខ្ចីលុយគេ គ្រាន់ដើម្បីភាពឡូយឆាយតែខ្លួនឯងបែរជាជាប់បំណុលគេទៅវិញ។ អ្វីដែលកាន់ពិបាកនោះ បើអ្នកដឹងថាខ្លួនឯងខ្វះខាត ប៉ុន្តែនៅតែខ្ចីគេចំណាយលើរបស់ដែលមិនបង្កើតចំណូលនោះអ្នកនឹងកាន់តែវេទនាហើយ។ ៣/. តម្រូវការចាំបាច់ មិនស្នើនឹងចំណង់នោះទេ៖ និយាយពីរឿងលុយ សូមកុំច្រឡំរវាង តម្រូវការ និងចំណង់។ បើអ្នកចង់សល់លុយអ្នកត្រូវចាយលើអ្វីដែលជាតម្រូវការចាំបាច់ ហើយជៀសវាងចំណាយទៅលើចំណង់ដែលធ្វើឲ្យអ្នកចាយលុយខ្ជះខ្ជាយ។ បើអ្នកមិនអាចហាមចំណង់ខ្លួនឯងបានទេ រកចំណូលបានប៉ុន្មានក៏មិនសល់ដែរ ព្រោះពេលបានលុយអ្នកចង់ទិញនេះបន្តិចទិញនោះបន្ដិចទាំងវាមិនមែនជាតម្រូវការចាំបាច់។ ៤/. ចំណាយប្រចាំខែ៖ លោកតា Franklin ថាបើអ្នកចំណាយតិចជាងចំណូលអ្នកដែលរកបានប្រចាំខែមានន័យថា អ្នកជាមនុស្សចេះទុកដាក់គ្រប់គ្រងលុយបានគ្រាន់បើ ព្រោះអ្នកនឹងមិនធ្លាក់ខ្លួនដើរខ្ចីលុយគេ ហើយថែមទាំងអាចសល់លុយបានជាដុំកំភួនផងដែរ។ ៥/. ឥទ្ធិពលនៃលុយ៖ លោកតា Franklin ថាលុយគឺជាឧបករណ៍មួយអាចរុញច្រានអ្នកឲ្យសម្រេចគោលដៅអ្វីមួយ តែយ៉ាងណាមិញសូមកុំធ្វើជាទាសករនៃលុយឲ្យសោះ ពោលគឺមានន័យថា បើអ្នកមិនអាចរកផ្លូវឲ្យលុយហូរចូលហោប៉ៅពេលអ្នកកំពុងដេកទេ នោះអ្នកនឹងក្លាយជាទាសករនៃលុយអស់មួយជីវិត។ ជាមួយគ្នានេះ ខាងក្រោមគឺជាទស្សនៈបន្ថែម ខ្លីខ្លឹមទាំង៨ របស់លោក Benjamin Franklin៖ ១. ធ្វើបានល្អ ប្រសើរជាងនិយាយបានល្អ។ ២. ខ្ញុំមិនដែលបរាជ័យក្នុងការសាកល្បងទេ ខ្ញុំគ្រាន់តែរកឃើញថា ១០០វិធីដែលមិនត្រឹមត្រូវប៉ុណ្ណោះ។ ៣. មនុស្សបីនាក់អាចរក្សាការសំងាត់បាន ប្រសិនបើពីរនាក់ក្នុងចំណោមពួកគេស្លា.ប់បាត់។ ៤. បើអ្នកធ្វើខ្លួនជាសត្វចៀម នោះឆ្កែចចកនឹងស៊ីអ្នកមិនខាន។ ៥. បើអ្នកចង់ក្លាយជាអ្នកមាន កុំគ្រាន់តែរៀនរកលុយ ប៉ុន្តែត្រូវរៀនពីរបៀបសន្សំផង។ ៦. លើលោកនេះគ្មានអ្វីដែលទៀងទាត់ និងប្រាកដប្រជាទេ លើកលែងរបស់ពីរគឺ សេចក្តីស្លាប់ និងការបង់ពន្ធ។ ៧. យើងត្រូវការធ្វើបដិវត្តន៍រៀងរាល់២០០ឆ្នាំម្តង ពីព្រោះថាគ្រប់រដ្ឋាភិបាលទាំងអស់នឹងក្លាយជាចាស់ខូច និងពុករលួយបន្ទាប់ពេល២០០ឆ្នាំ។ ៨. ប្រាប់ខ្ញុំ ខ្ញុំនឹងភ្លេច បង្រៀនខ្ញុំ ខ្ញុំនឹងចាំ ឲ្យខ្ញុំចូលរួមធ្វើ ខ្ញុំនឹងបានរៀនសូត្រ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-12T08:59:18.051Z", "category": "ភាពជាអ្នកដឹកនាំ", "views": 8381, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ងាយយល់ ឆាប់ចេះ! វេបសាយ១នេះ បង្រៀនភាសាចិនហ្រ្វី ពិសេសលើពាក្យថ្មីៗ និងប្រយោគល្អៗ	https://business-cambodia.com/articles/web-for-learning-words-and-sentence-for-chinese-language	ដើម្បីស្ទាត់ជំនាញលើភាសាមួយបានសម្រាប់ការនិយាយ ការស្តាប់ឬការសរសេរ គឺទាមទារឱ្យអ្នកសិក្សាត្រូវចេះនិងយល់ដឹងអំពីពាក្យពេចន៍ក្នុងភាសានោះឱ្យបានច្បាស់លាស់ ដើម្បីអាចប្រើសង់ពាក្យ ជាសំណង់ប្រយោគ ប្រើក្នុងការទំនាក់ទំនងបាន។ ដូច្នេះសម្រាប់បងប្អូនដែលចង់ចេះភាសា ដូចជាភាសាចិន ហើយចង់រៀនបែបសប្បាយៗ ងាយយល់ ឆាប់ចេះ យើងសូមណែនាំវេបសាយមួយដែលបងប្អូនអាច ចូលទៅសិក្សាភាសាចិននេះ បានដោយសេរីនិងឥតគិតថ្លៃ ខណៈវេបសាយនេះផ្តោតលើការបង្រៀនពាក្យនិងប្រយោគ សម្រាប់ប្រើប្រាស់ជាប្រចាំថ្ងៃបានល្អបំផុត អ្នកមិនចេះសោះក៏រៀនបានដែរ។ វេបសាយនោះមានឈ្មោះថា Duolingo ដែលបងប្អូនអាចរៀនភាសាចិនដោយខ្លួនឯងបាន លើព្យព្ជានៈចិន ការប្រើប្រាស់សូរសំឡេង Pinyin ជាពិសេសការសិក្សាពាក្យនៅក្នុងភាសាចិននិងផ្គុំពាក្យដើម្បីបងង្កើតប្រយោគសម្រាប់ប្រើក្នុងការនិយាយ ការស្តាប់និងអាចយល់ពីអត្ថន័យបាន។ ចំពោះវេបសាយរៀនភាសាមួយនេះមានចំណុចពិសេសត្រង់ថាវាអាចប្រើប្រាស់ដូចជាហ្គេមកម្សាន្ត តែជាចំណេះដឹងភាសាចិនដែលរៀនតាមពាក្យនៃភាសាអង់គ្លេស ដោយបងប្អូនអាចប្រើសម្រាប់រៀនបាននៅគ្រប់ទីកន្លែង គ្រប់ពេលវេលា ទាំងនៅលើទូរស័ព្ទនិងកុំព្យូទ័រ។ មិនត្រឹមតែប៉ុណ្ណោះវេបសាយនេះក៏មានមុខងារសម្រាប់រៀនភាសាអង់គ្លេសបានផងដែរ។ គួរជម្រាបថាវេបសាយ Duolingo នេះត្រូវបានគេប្រើប្រាស់និងជឿជាក់យ៉ាងច្រើននៅជុំវិញពិភពលោក តាំងពីឆ្នាំ២០១១មកម៉្លេះ ដែលវាមានផ្ទុកប្រមាណ៤៣ភាសា ដែលត្រូវបានដាក់បញ្ចូលឱ្យរៀននិងប្រើប្រាស់ដោយសេរី  ស័ក្តិសមបំផុតសម្រាប់មនុស្សវ័យជំទង់ ព្រមទាំងមានមុខងារពិសេសៗ សម្រាប់ឱ្យកុមាររៀនភាសាបានថែមទៀតផង៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:05", "date_created": "2024-05-12T07:40:13.905Z", "category": "ភាពជាអ្នកដឹកនាំ", "views": 837, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រុមហ៊ុនធំ១របស់ចិន គ្រោងបោះទុន១០០លា.នដុល្លារក្នុងវិស័យទឹកស្អាត នៅកម្ពុជា	https://business-cambodia.com/articles/hainan-litree	នៅពេលឆាប់ៗខាងមុខកម្ពុជាអាចនឹងមានប្រព័ន្ធទឹកស្អាតប្រើប្រាស់កាន់តែច្រើនបន្ថែមទៀត ខណៈមានក្រុមហ៊ុនជប៉ុនមួយឈ្មោះថា Hainan Litree Purifying Technology Co., Ltd. គ្រោងបោះទុនវិនិយោគប្រមាណជា ១០០លានដុល្លារ ដើម្បីវិនិយោគលើវិស័យទឹកស្អាតនៅកម្ពុជា។ ថ្លែងក្នុងជំនួបពិភាក្សាការងារដោយផ្តោតលើគម្រោងរបស់ក្រុមហ៊ុន ក្នុងការពង្រីកការវិនិយោគរបស់ខ្លួនក្នុងវិស័យទឹកស្អាតនៅកម្ពុជា លោកបណ្ឌិត Cai Yunlong នាយកប្រតិបត្តិក្រុមហ៊ុន Hainan Litree បានឱ្យដឹងថា ក្នុងរយៈពេល ៣-៥ ឆ្នាំ ខាង មុខនេះ ក្រុមហ៊ុន គ្រោង នឹងវិនិយោគទឹកប្រាក់ប្រមាណ ៥០-១០០ លានដុល្លារទៅក្នុងវិស័យទឹកស្អាតនៅកម្ពុជា ជាមួយនឹងការប្តេជ្ញាចិត្តក្នុងការរួមចំណែក ដោះស្រាយបញ្ហាផ្គត់ផ្គង់ទឹកស្អាត និងថែរក្សាធនធានទឹក តាមរយៈការប្រើប្រាស់បច្ចេកវិទ្យា membraine ប្រកបដោយនវានុវត្តន៍ ដំណោះស្រាយធុងចម្រោះទឹក និងសេវាសុវត្ថិភាពទឹកសាធារណៈ ស្របតាម គោលដៅ អភិវឌ្ឍ ប្រកបដោយចីរភាព និងការគ្រប់គ្រងបរិស្ថានរបស់កម្ពុជា។ ជាការឆ្លើយតប ឯកឧត្តម ហែម វណ្ណឌី បានស្វាគមន៍ចំពោះគម្រោងរបស់ក្រុមហ៊ុន ក្នុងការពង្រីកការវិនិយោគក្នុងវិស័យទឹកស្អាតនៅកម្ពុជា ជាពិសេសនៅក្នុងតំបន់ដែលមិនទាន់មានសេវាគ្របដណ្តប់។ ដោយសង្កត់ធ្ងន់លើសារៈសំខាន់នៃការចាប់យកបច្ចេកវិទ្យា ទាំងនៅក្នុងវិស័យសា ធារណៈ និងឯកជន ឯកឧត្តម រដ្ឋមន្ត្រី បានលើកទឹកចិត្តឱ្យក្រុមហ៊ុនសិក្សាលទ្ធភាពវិនិយោគនេះ និងស្វែងរកឱកាសបន្ថែមក្នុងការលក់ទឹកដុំ សម្រាប់ប្រតិបត្តិករទឹកឯកជនដោយប្រើប្រាស់ឧត្តមភាពបច្ចេកវិទ្យានិងបទពិសោធន៍ជោគជ័យរបស់ខ្លួនកន្លងមក។  គួរបញ្ជាក់ផងដែរថា ក្រុមហ៊ុន Hainan Litree Purifying Technology របស់លោកត្រូវបានបង្កើតឡើងតាំងតែពីឆ្នាំ១៩៩២ និងបានកសាងកេរ្តិ៍ឈ្មោះខាងបច្ចេកវិទ្យា UF Membrane និងបានបង្កើតលទ្ធផលជោគជ័យជាសកល និងមានភ្នាក់ងារផ្តល់បច្ចេកវិទ្យានេះ នៅក្នុង ប្រទេសជាច្រើន។ ឧបករណ៍ចម្រោះទឹកម៉ាក Litree របស់ក្រុមហ៊ុន ត្រូវបានទទួលស្គាល់យ៉ាងទូលំទូលាយចំពោះប្រសិទ្ធភាពក្នុងការផ្គត់ផ្គង់ទឹកសម្រាប់តំបន់ប្រជុំជន សម្រាប់តម្រូវការ ឧស្សាហកម្ម និងបច្ចេកវិទ្យាចម្រោះទឹកសម្រាប់ប្រើប្រាស់ក្នុងគ្រួសារ ដែលបាន និងកំពុង ផ្តល់អត្ថ ប្រយោជន៍ដល់មនុស្សជាង៣លានគ្រួសារនៅទូទាំងពិភពលោក៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-11T13:56:55.391Z", "category": "ចាប់ផ្តើមអាជីវកម្ម", "views": 557, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អបអរសាទរ! នេះជាបេក្ខជនប្រឡងជាប់វិញ្ញាសាសរសេរលើកទី១ សម្រាប់ការប្រឡងជ្រើសរើសគ្រូបង្រៀនអនុវិទ្យាល័យ	https://business-cambodia.com/articles/ministry-of-civil-service-cambodia-teacher	នៅមុននេះបន្ដិច ក្រសួងមុខងារសាធារណៈ បានបង្ហាញបញ្ជីឈ្មោះបេក្ខជនដែលបានប្រឡងជាប់វិញ្ញាសាសរសេរលើកទី១ សម្រាប់ការប្រឡងប្រជែងជ្រើសរើសគ្រូបង្រៀនអនុវិទ្យាល័យ ក្នុងសម័យប្រឡង៖ ថ្ងៃទី២ ខែឧសភា ឆ្នាំ២០២៤ នៅក្នុងមណ្ឌលប្រឡង៖ សាកលវិទ្យាល័យភូមិន្ទភ្នំពេញ វេនទី១។ យោងតាមបញ្ជីឈ្មោះដែលបានចុះផ្សាយដោយក្រសួងនៅថ្ងៃទី១១ ខែឧសភា ឆ្នាំ២០៣៤នេះ បេក្ខជនដែលប្រឡងជាប់ទាំងនោះមានរាយនាមដូចខាងក្រោម៖	{ "spider_name": "businesscambodia", "scrape_at": "2025-06-14_19:40:05", "date_created": "2024-05-11T08:37:34.621Z", "category": "ព័ត៌មានថ្មីៗ", "views": 3148, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុនមូលបត្រ ភីភី លីង ស្វាគមន៍ភ្ញៀវបរទេសជាច្រើន ដើម្បីសិក្សាការវិនិយោគមូលបត្រកម្ពុជា	https://business-cambodia.com/articles/pp-link-securities-welcome-	វិស័យមូលបត្រនៅកម្ពុជាទទួលបានការចូលរួមយ៉ាងសម្បើម ពីព្រោះក្រុមហ៊ុនមូលបត្រ ភីភី លីង និងក្រុមហ៊ុន ខេមបូឌាន ដេរីវ៉េទីវ អ៊ិចឆេង ដែលជាក្រុមហ៊ុនសមភាគីកណ្ដាលរបស់ខ្លួន បានសហការគ្នារៀបចំសិក្ខាសាលាជួបជុំដ៏ធំមួយដែលអនុញ្ញាតឱ្យវិនិយោគិនបរទេសជាច្រើនរូបបានស្វែងយល់ និងទទួលយកឱកាសវិនិយោគនៅក្នុងព្រះរាជាណាចក្រកម្ពុជា។ កម្មវិធីនេះត្រូវបានធ្វើឡើងនៅថ្ងៃទី១១ ខែឧសភា ឆ្នាំ២០២៤ នៅអគារហ្គោលដិន ថាវវើរ ក្រោមប្រធានបទ៖ «ជំនួបវិនិយោគិនបរទេសសក្តានុពលក្នុងបរិបទវិស័យមូលបត្រនៅកម្ពុជា» និង បានទាក់ទាញភ្ញៀវបរទេសប្រមាណ ១៥០នាក់ មកពីប្រទេសចិន សិង្ហបុរី ម៉ាឡេស៊ី និងប្រទេសផ្សេងៗទៀត។ ក្រៅពីវត្ដមានភ្ញៀវអន្តរជាតិយ៉ាងច្រើនកុះករ ជំនួបដ៏ធំអស្ចារ្យនេះក៏ត្រូវបានអញ្ជើញចូលរួមជាកិត្ដិយសដោយ ឯកឧត្ដម បណ្ឌិត វិន ភក្តី អគ្គនាយករងនៃនិយ័តករមូលបត្រកម្ពុជាផងដែរ។ បន្ថែមពីនេះ វត្ដមានថ្នាក់ដឹកនាំចំនួនបីរូប ដែលមានបទពិសោធជាច្រើនឆ្នាំក្នុងវិស័យវិនិយោគហិរញ្ញវត្ថុ បានធ្វើបទបង្ហាញពីចំណេះដឹង និងទស្សនៈសំខាន់ៗជុំវិញស្ថានភាពវិនិយោគហិរញ្ញវត្ថុរបស់ប្រទេសកម្ពុជានិងពិភពលោក និងការត្រៀមខ្លួនសម្រាប់ឱកាសនានា។ វាគ្មិនទី១ គឺលោកបណ្ឌិត Raymond Choi ដែលជាប្រធានសមាគមពាណិជ្ជកម្មកម្ពុជា-ចិន  ឬ Cambodia Chinese Commerce Association (CCCA) បានទាក់ទាញភ្ញៀវកិត្ដិយស ជាពិសេសភ្ញៀវអន្តរជាតិ ជាមួយការយល់ឃើញយ៉ាងស៊ីជម្រៅអំពីការធ្វើអាជីវកម្មនៅកម្ពុជា ដោយផ្អែកទៅតាមទស្សនៈវិនិយោគិនហុងកុង។ កាន់តែពិសេស ជំនាញ និងបទពិសោធរបស់លោកបណ្ឌិត Raymond Choi បានផ្ដល់ចំណេះដឹងយ៉ាងទូលំទូលាយអំពីទិដ្ឋភាពធុរកិច្ចក្នុងស្រុក និងបរិយាកាសវិនិយោគទូទៅ ក៏ដូចជាបានជួយត្រួសត្រាយផ្លូវសម្រាប់ការពង្រឹងកិច្ចសហប្រតិបត្តិការ និងភាពជាដៃគូបន្ថែមនៅក្នុងទីផ្សារកម្ពុជា។ វាគ្មិនទី២ គឺសាស្រ្តាចារ្យបណ្ឌិត Albert Tan ដែលជាប្រធានគណៈកម្មាធិការម៉ាកយីហោកំពូលអាស៊ីប៉ាស៊ីហ្វិក ឬ Asia Pacific TOP Excellence Brand Committee បានបំភ្លឺអ្នកចូលរួមទាំងអស់អំពីអនាគតដ៏ជោគជ័យរបស់ប្រទេសកម្ពុជាក្នុងមួយទសវត្សរ៍បន្ទាប់។ ទស្សនវិស័យប្រកបដោយគតិបណ្ឌិត និងការវិភាគរបស់សាស្រ្តាចារ្យទៅលើគន្លងកំណើនរបស់កម្ពុជាក្នុងរយៈពេលដប់ឆ្នាំខាងមុខ បានធ្វើឱ្យអ្នកចូលរួមទទួលបានការបំផុសគំនិតថ្មី និងសុទិដ្ឋិនិយមខ្ពស់អំពីលទ្ធភាព និងឱកាសដ៏ច្រើនដែលត្រូវចាប់យកនៅពេលខាងមុខ។ ជាចុងក្រោយ លោក Lawrence Kook អភិបាលគ្រប់គ្រងនៃក្រុមហ៊ុន ខេមបូឌាន ដេរីវ៉េទីវ អ៊ិចឆេង បានបង្ហាញនូវយុទ្ធសាស្ត្រ និងវិធីសាស្រ្តដែលជនបរទេសអាចចាប់យកឱកាសវិនិយោគនៅក្នុងតំបន់អាស៊ាន។ ដោយផ្តោតទៅលើទិដ្ឋភាពអភិវឌ្ឍន៍ឥតឈប់ឈរនៅក្នុងតំបន់អាស៊ីអាគ្នេយ៍ លោក Lawrence Kook បានចែករំលែកគន្លឹះដ៏មានគុណតម្លៃនៃការចាប់ផ្ដើមវិនិយោគដែលមានលក្ខណៈងាយស្រួល ដែលអាចជួយជំរុញអ្នកចូលរួមក្នុងការទាញយកអត្ថប្រយោជន៍ពីសក្តានុពលដ៏ធំដែលមាននៅក្នុងទីផ្សារអាស៊ាន។ បន្ទាប់ពីការធ្វើបទបង្ហាញរួច ក្រុមការងារនៃក្រុមហ៊ុនមូលបត្រ ភីភី លីង បានជួយសម្របសម្រួលអ្នកចូលរួមជាតិ និងអន្តរជាតិ ដែលបានចាប់អារម្មណ៍ក្នុងការបើកគណនីជួញដូរ ទាំងគណនីជួញដូរភាគហ៊ុនក្នុងស្រុក និងគណនីជួញដូរឧបករណ៍និស្សន្ទ។ ការបើកគណនីជួញដូរយ៉ាងច្រើនក្នុងកម្មវិធីនេះ នឹងអាចក្លាយជាកាតាលីករដ៏សំខាន់ក្នុងការជំរុញការផ្សព្វផ្សាយទីផ្សារហិរញ្ញវត្ថុរបស់កម្ពុជាទៅក្រៅប្រទេស ហើយជាលទ្ធផល វានឹងជួយបង្កើនទំហំជួញដូរនៅក្នុងទីផ្សារវិនិយោគហិរញ្ញវត្ថុ ក៏ដូចជាកំណើនសេដ្ឋកិច្ចរបស់កម្ពុជាទាំងមូល។ ជារួម ព្រឹត្តិការណ៍នេះបានបម្រើជាវេទិកាដ៏សំខាន់មួយសម្រាប់ទំនាក់ទំនង ការផ្លាស់ប្តូរចំណេះដឹង ការជំរុញកិច្ចសហការរវាងវិនិយោគិនបរទេស និងការគាំទ្រដល់វិស័យមូលបត្រដែលកំពុងរីកចម្រើនរបស់កម្ពុជា។ ខណៈប្រទេសកម្ពុជាកំពុងបន្តដំណើរឆ្ពោះទៅមុខក្នុងនាមជាគោលដៅវិនិយោគសំខាន់ក្នុងតំបន់ ក្រុមហ៊ុនមូលបត្រ ភីភី លីង និងដៃគូសហការរបស់ខ្លួននឹងបន្តប្ដេជ្ញាកៀរគរវិនិយោគិនបរទេស និងបង្កើតកម្មវិធីបែបនេះបន្ថែមទៀត ដើម្បីអនាគតនៃវិស័យមូលបត្ររបស់ព្រះរាជាណាចក្រកម្ពុជា។ ប្រសិនបើលោកអ្នកមានចំណាប់អារម្មណ៍បើកគណនីជួញដូរ ទាំងគណនីភាគហ៊ុនក្នុងស្រុក និងគណនីឧបករណ៍និស្សន្ទ សូមទាក់ទងទៅផ្នែកសេវាអតិថិជនតាមរយៈលេខ៖ ០២៣ ៨៦៦ ៦២២ ឬផ្ញើសារទៅកាន់ទំព័រហ្វេសប៊ុក PP Link Securities តាមតំណរភ្ជាប់៖ https://www.facebook.com/PPlinksecurities?mibextid=ZbWKwL Cambodia's booming securities sector witnessed a momentous event as PP Link Securities (PPLS) and its Central Counterparty Cambodian Derivatives Exchange (CDX) co-hosted an enormous gathering allowing numerous foreign investors to explore the lucrative investment opportunities in the Kingdom. Held on May 11, 2024, at Golden Tower, the gathering, themed "Meeting Between Foreign Potential Investors in the Context of Cambodia’s Securities Sector," attracted around 150 foreigners from China, Singapore, Malaysia, Hong Kong, Taiwan, and others. Besides a massive influx of international participants, this once-in-the-blue-moon gathering was graced by H.E. Dr. Vin Pheakdey, Deputy Director General of the Securities and Exchange Regulator of Cambodia (SERC). After the welcome remarks by Mr. Chea Sothea, Chairman and Director of PPLS, His Excellency Dr. Vin Pheakdey gave his opening remarks, briefly updating the status of the securities market. Since the Covid-19 relief, the market has seen consistent growth in both trading volume and public awareness regarding its presence. During the event, three distinguished veteran industry leaders shed light on key insights and perspectives on Cambodia's financial investment status and readiness for opportunities, through their respective presentations. Dr. Raymond Choi, Chairman (Cambodia Chapter) of the Cambodia Chinese Commerce Association (CCCA), captivated the audience with profound insights into doing business in Cambodia from the perspective of Hong Kong investors. Dr. Raymond Choi’s expertise and experience provided a comprehensive understanding of the local business landscape and investment climate, paving the way for enhanced collaborations and partnerships. Renowned scholar and visionary, Dato’ Prof. Dr. Albert Tan, President of the Asia Pacific TOP Excellence Brand Committee, enlightened all participants about Cambodia's promising future in the next decade. Dato’ Prof. Dr. Albert Tan's visionary outlook and strategic foresight on Cambodia's growth trajectory over the next ten years left attendees inspired and optimistic about the abundant possibilities that lie ahead. Last but not least, Mr. Lawrence Kook, Managing Director of CDX, unveiled strategies on how expatriates can seize the golden opportunities within the ASEAN region. With a focus on the dynamic landscape of Southeast Asia, Mr. Kook shared invaluable tips on navigating the complexities of regional investment, empowering attendees to capitalize on the vast potential present in the ASEAN market. After all the presentations, PPLS team facilitated interested participants to open accounts such as securities trading and derivatives trading accounts, promoting trading volume for Cambodia’s financial investment. The event served as a pivotal platform for networking, knowledge exchange, and fostering collaborations between foreign investors and Cambodia's burgeoning securities sector. As Cambodia continues its upward route as a prime investment destination in the region, the insights shared at this event are poised to shape the future landscape of the Kingdom's securities sector. Should you wish to open trading accounts for both securities and derivatives trading, please call PPLS’s client service at 023 866 622 or send a message to its Facebook Page: PP Link Securities.	{ "spider_name": "businesscambodia", "scrape_at": "2025-06-14_19:40:05", "date_created": "2024-05-11T07:27:56.006Z", "category": "PR", "views": 178, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": null }
សាំង និងម៉ាស៊ូតចុះថ្លៃព្រមគ្នា! នេះជាតម្លៃប្រេងសាំងថ្មីដែលក្រសួងប្រកាសឱ្យលក់ពីថ្ងៃនេះដល់ទី២០	https://business-cambodia.com/articles/good-gasoline-prices	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១១ ដល់ថ្ងៃទី២០ ខែឧសភា ឆ្នាំ២០២៤ នឹងត្រូវលក់នៅក្នុងតម្លៃ ៤.៣០០ រៀល/ក្នុង១លីត្រសម្រាប់សាំងធម្មតា Gasoline 92  និង ៤,០៥០ រៀល/ក្នុង១លីត្រ សម្រាប់ប្រេងម៉ាស៊ូត Gasoil 50ppm។ បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងគឺចុះថ្លៃចំនួន ១៥០រៀល ចំណែកម៉ាស៊ូតវិញមានការចុះថ្លៃ ៥០រៀល ខណៈដែលតម្លៃប្រេងសាំងចាស់មានតម្លៃ ៤.៤៥០រៀល/ក្នុង១លីត្រសម្រាប់សាំងធម្មតា EA92  និង ៤,១០០ រៀល/ក្នុង១លីត្រ សម្រាប់ប្រេងម៉ាស៊ូត។ គួរបញ្ជាក់ផងដែរថា ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥សេនដុល្លារ/លីត្រផងដែរ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-11T04:19:56.234Z", "category": "ព័ត៌មានថ្មីៗ", "views": 12748, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ដាក់អាវភ្លៀងតាមខ្លួន! ចាប់ពីថ្ងៃទី១១-ថ្ងៃទី១៣ តំបន់៣នេះនឹងមានភ្លៀងធ្លាក់ ផ្គរ និងខ្យល់កន្ត្រាក់	https://business-cambodia.com/articles/weather-in-cambodia-for-may	ផ្អែកតាមការព្យាករណ៍ពីក្រសួងធនធានទឹក និងឧតុនិយម ចាប់ពីថ្ងៃទី១១ រហូតដល់ថ្ងៃទី១៣ ខែឧសភា ឆ្នាំ២០២៤ ប្រទេសកម្ពុជាអាចនឹងមានធ្លាក់ភ្លៀងលាយឡំផ្គររន្ទះនិងខ្យល់កន្រ្តាក់នៅតំបន់ ៣ រួមមាន៖ តំបន់វាលទំនាប តំបន់ខ្ពង់រាប និងតំបន់សមុទ្រ។ ក្នុងនោះសម្ពាធទាបគ្របដណ្ដប់មកលើឈូងសមុទ្រថៃ ព្រះរាជាណាចក្រកម្ពុជា ភាគកណ្តាលនៃអាងទន្លេមេគង្គ និងសមុទ្រចិនខាងត្បូង ដោយស្ថានភាពបែបនេះនឹងធ្វើឱ្យ៖ ១. តំបន់វាលទំនាប៖ សីតុណ្ហភាពអប្បបរមា២៤°C និងសីតុណ្ហភាពអតិបរមា៣៦°C។ ខ្យល់បក់មកពីទិសអាគ្នេយ៍ និងទិសនិរតី មានល្បឿនមធ្យម២ ម៉ែត្រ/វិនាទី។ ខេត្តបន្ទាយមានជ័យ សៀមរាប បាត់ដំបង ពោធិ៍សាត់ កំពង់ចាម និងកំពង់ធំ អាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់គ្របដណ្ដប់លើផ្ទៃដី១៥%។ ២.តំបន់ខ្ពង់រាប៖ សីតុណ្ហភាពអប្បបរមា២៤°C និងសីតុណ្ហភាពអតិបរមា៣៦°C។ ខ្យល់បក់មកពីទិសបស្ចិម និងទិសនិរតី មានល្បឿនមធ្យម ២,៥ម៉ែត្រ/វិនាទី។ ខេត្តឧត្តរមានជ័យ ត្បូងឃ្មុំ ប៉ៃលិន និងតំបន់ជួរភ្នំក្រវាញអាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់គ្របដណ្ដប់លើផ្ទៃដី១១%។ ៣.តំបន់មាត់សមុទ្រ៖ សីតុណ្ហភាពអប្បបរមា២៤°C និងសីតុណ្ហភាពអតិបរមា៣៥°C ។ ខ្យល់បក់មកពីទិសនិរតី មានល្បឿន មធ្យម២,៥ម៉ែត្រ/វិនាទី។ ខេត្តកោះកុង ព្រះសីហនុ កំពត និងជួរភ្នំបូកគោ អាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់ គ្របដណ្ដប់លើផ្ទៃដី១០%។ រលកសមុទ្រមានកម្ពស់មធ្យមអប្បបរមា០,៥០ម៉ែត្រ និងកម្ពស់មធ្យមអតិបរមា១,៥០ម៉ែត្រ។ អាស្រ័យដូចបានជម្រាបជូនខាងលើសូមបងប្អូនជ្រាបជាព័ត៌មាន និងមេត្តាប្រុងប្រយ័ត្នឱ្យបានខ្ពស់ចំពោះភ្លៀងដើមរដូវ ដែលអាចបង្ករឱ្យមានផលប៉ះពាល់ទៅដល់សុខភាព៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-11T04:13:50.468Z", "category": "ភាពជាអ្នកដឹកនាំ", "views": 2437, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
តិចអត់ដឹងទៅ! ពេលនេះអ្នកប្រើអេស៊ីលីដា អាចទិញហ៊ុនធនាគារ អេស៊ីលីដានៅក្នុង App អេស៊ីលីដាបាន	https://business-cambodia.com/articles/buying-acleda-shares-in-the-app	បងប្អូនដែលមួយចំនួនធំដែលកំពុងប្រើប្រាស់សេវាកម្មរបស់ធនាគារ អេស៊ីលីដាប្រហែលជាមិនទាន់ដឹងទេថាអ្នកក៏អាចក្លាយជាម្ចាស់របស់ធនាគារ អេស៊ីលីដាបានដែរតាមរយៈទិញភាគហ៊ុនធនាគារ អេស៊ីលីដានៅលើផ្សារហ៊ុនខណៈធនាគារចាស់វស្សាមួយនេះឡើងផ្សារហ៊ុនលក់ភាគហ៊ុនជាសាធារណៈ។ អ្វីដែលកាន់តែពិសេសនោះគឺពេលនេះសម្រាប់ប្អូនដែលប្រើប្រាស់សេវាកម្មធនាគារ អេស៊ីលីដា អាចទិញភាគហ៊ុន អេស៊ីលីដាលើApp របស់អេស៊ីលីដបានផ្ទាល់តែម្ដង។ បងប្អូនអាចUpdate App អេស៊ីលីដាហើយចុចត្រង់ពាក្យ” CSX Trade” ដែលជាកន្លែងចូលទៅទិញហ៊ុន អេស៊ីលីដានៅក្នុងApp នេះផ្ទាល់។ សូមមើលរូបភាពខាងក្រោម។ យ៉ាងណាមិញដើម្បីអ្នកអាចទិញហ៊ុន អេស៊ីលីតាមApp អេស៊ីលីដាបានគឺអ្នកត្រូវបើកគណនីជួញដូរភាគហ៊ុនដើម្បីមានឱកាសវិនិយោគលើផ្សារមូលបត្រកម្ពុជាដែលជាផ្សារភាគហ៊ុនកម្ពុជាហើយអាចទិញហ៊ុន អេស៊ីលីដានិងភាគហ៊ុនក្រុមហ៊ុនក្នុងស្រុកធំៗជាច្រើនទៀតបាន។ បច្ចុប្បន្នតម្លៃហ៊ុនរបស់អេស៊ីលីដាមានតម្លៃ៧,៧២០រៀលក្នុងមួយហ៊ុន។ សូមចុចនៅទីនេះ ដើម្បីមើលវីដេអូពីរបៀបបើកគណនីជួញដូរ។ គួរបញ្ជាក់ផងដែរថាទិញហ៊ុនអេស៊ីលីដាគឺបងប្អូនត្រូវទិញនៅលើផ្សារហ៊ុនដែលជាការវិនិយោគលើផ្សារហ៊ុន ហើយគ្រប់ការវិនិយោគទាំងអស់គឺសុទ្ធតែមានហានិភ័យ។ ដូច្នេះមុននឹងបងប្អូនវិនិយោគលើផ្សារហ៊ុនទិញភាគហ៊ុន ធនាគារ អេស៊ីលីដា បងប្អូនត្រូវសិក្សាស្វែងយល់ពីការវិនិយោគលើផ្សារហ៊ុនជាមុនសិន ដើម្បីចៀសវាងដាក់លុយវិនិយោគទៅខកបំណង  អាចកប់លុយ ឬជួបបញ្ហាលុយដូចជាត្រូវការលុយបន្ទាប់ក៏លក់ហ៊ុនទាំងខាតដើម្បីបានលុយដោះស្រាយបញ្ហាបន្ទាន់ជាលទ្ធផលអ្នកអាចខាតបង់លុយ។  ការវិនិយោគលើផ្សារហ៊ុនគឺជារឿងថ្មីសម្រាប់ប្រជាជនកម្ពុជាភាគច្រើន ដូច្នេះពួកគាត់មិនដឹងវិនិយោគលើផ្សារហ៊ុនទិញហ៊ុន ធនាគារ អេស៊ីលីដានិងភាគាហ៊ុនផ្សេងទៀតទិញតាមណា ឬចាប់ផ្ដើមវិនិយោគដោយរបៀបណានោះទេ។  ដូច្នេះបើចង់ដឹងកាន់តែច្បាស់ទាក់ទងនឹងការវិនិយោគលើផ្សារ ហ៊ុនទិញហ៊ុន អេស៊ីលីដានិងហ៊ុនផ្សេងៗទៀតអាចចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:05", "date_created": "2024-05-10T09:34:53.035Z", "category": "ហិរញ្ញវត្ថុ", "views": 2592, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុន វីរៈប៊ុនថាំ របស់អ្នកឧកញ៉ា សួរ វីរៈ ស្នើសុំវិនិយោគ និងអភិវឌ្ឍន៍តំបន់ឆ្នេរកោះស្នេហ៍នៅខេត្ដកោះកុង	https://business-cambodia.com/articles/vireak-buntham	ក្រុមហ៊ុន វីរៈប៊ុនថាំ អេចប្រេស របស់អ្នកឧកញ៉ា សួរ វីរៈ បានធ្វើការស្នើសុំសិទ្ធិក្នុងការវិនិយោគ និងអភិវឌ្ឍន៍តំបន់ឆ្នេរសមុទ្រ (ឆ្នេរកោះស្នេហ៍) ដែលមានទីតាំងស្ថិតនៅភូមិស្ទឹងវែង សង្កាត់ស្ទឹងវែង ក្រុងខេមរភូមិន្ទ ខេត្តកោះកុង។ នេះបើតាមការបញ្ជាក់ពីឯកឧត្ដម អ៊ុក ភ័ក្រ្ដា អភិបាលរងនៃគណៈអភិបាលខេត្ដកោះកុងកាលពីពេលថ្មីៗកន្លងទៅ។ ឯកឧត្ដមអភិបាលរងខេត្ដបានលើកឡើងថា តាមរយៈគម្រោងស្នើសុំវិនិយោគតំបន់ឆ្នេរសមុទ្រនេះ អ្នកឧកញ៉ា សួរ វីរៈ បានបង្ហាញពីទស្សនៈប្រែក្លាយតំបន់ឆ្នេរសមុទ្រ ក្រុងខេមរភូមិន្ទ ជាតំបន់ទេសចរណ៍ឆ្នេរសមុទ្រដ៏មានប្រជាប្រិយភាពមួយរបស់ខេត្តកោះកុង គួបផ្សំនឹងការអភិវឌ្ឍរីស៊ត សួនកម្សាន្តតាមបណ្តោយឆ្នេរ កន្លែងលេងទឹក កំពង់ផែទេសចរណ៍ និងកន្លែងកម្សាន្តជាច្រើនទៀត។ ឯកឧត្ដមបន្ដថា ក្នុងនាមរដ្ឋបាលខេត្ត គឺសូមគាំទ្រលើគម្រោងវិនិយោគអភិវឌ្ឍតំបន់ឆ្នេរសមុទ្រ ក្រុងខេមរភូមិន្ទនេះ ព្រោះកន្លងមកក្រុងខេមរភូមិន្ទ មានតែឆ្នេរសមុទ្រមួយកន្លែងនេះទេ ហើយក៏មិនទាន់បានរៀបចំបានល្អប្រសើនោះដែរ។ ដូច្នេះការស្នើវិនិយោគគម្រោងនេះ គឺពិតជាមានសារៈសំខាន់ណាស់ ហើយក៏ជួយក្រុងខេមរភូមិន្ទ ឱ្យមានកន្លែងកម្សាន្តថ្មី ដែលអាចទាក់ទាញភ្ញៀវទេសចរបានច្រើន។ ក្នុងនោះនៅពេលផ្លូវជាតិលេខ៤៨ និងផ្លូវជាតិលេខ១០ ស្ថាបនារួចរាល់ រដ្ឋបាលខេត្តសង្ឃឹមយ៉ាងមុតមាំថា ភ្ញៀវទេសចរនឹងមកកម្សាន្តខេត្តកោះកុង ពិសេសក្រុងខេមរភូមិន្ទនេះកាន់តែច្រើន តែក្នុងនោះ ការស្នើសុំវិនិយោគនេះ គឺត្រូវអនុវត្តឱ្យស្របនីតិវិធីច្បាប់ ត្រូវការការៀបចំក្រុមការងារចុះសិក្សាទីតាំង និងត្រូវស្នើសុំគោលការណ៍អនុញ្ញាតលើការជួលទីតាំងដីពីគណៈកម្មាធិការគ្រប់គ្រង និងអភិវឌ្ឍតំបន់ឆ្នេរសមុទ្រកម្ពុជា និងត្រូវរៀបចំផែនការមេប្រើប្រាស់ដី និងហេដ្ឋារចនាសម្ព័ន្ធអភិវឌ្ឍឱ្យបានច្បាស់លាស់ផងដែរ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-10T08:56:46.068Z", "category": "អចលនទ្រព្យ", "views": 4593, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ត្រឹម៤ខែឆ្នាំ ២០២៤ កម្ពុជារកចំណូលបានពីការនាំចេញ ៨ពា.ន់លានដុល្លារ កើនឡើង១២ភាគរយ	https://business-cambodia.com/articles/increase-12-percent	ក្នុងរយៈពេលប្រមាណជាជា ៤ខែដើមឆ្នាំ ២០២៤ ទំហំពាណិជ្ជកម្មកម្ពុជាមានការកើនឡើង ១២ភាគរយ ជាមួយនឹងចំណូលសរុបចំនួន ៨ពាន់លានដុល្លារ។ នេះបើតាមការបញ្ជាក់ឱ្យដឹងរបស់ លោកជំទាវ ចម និម្មល រដ្ឋមន្រ្តីក្រសួងពាណិជ្ជកម្ម ។ ថ្លែងនៅក្នុងពិធីបើកសម្ពោធ ពិព័រណ៍ពាណិជ្ជកម្មអន្តរជាតិកម្ពុជាឆ្នាំ២០២៤ លោកជំទាវ ចម និម្មល “ក្នុងរយៈពេល ៤ ខែដើមឆ្នាំ២០២៤ នេះ ទំហំពាណិជ្ជកម្មរបស់កម្ពុជាសម្រេចបានជាង ១៦ ៩១៣ លានដុល្លារ មានកំណើនប្រមាណជិត ១២% ការនាំចេញមានមានទំហំទឹកប្រាក់ ប្រមាណ ៨ ប៊ីលានដុល្លារ កើនឡើងប្រមាណជិត ១២% ដែលការណ៍នេះ បានបញ្ជាក់ពីថាមវន្តពាណិជ្ជកម្មរបស់កម្ពុជាដែលមានកំណើននិងបានដើរតួនាទី យ៉ាងសំខាន់ក្នុងសកម្មភាពសេដ្ឋកិច្ចជាតិ” ។ ឆ្លៀតក្នុងឱកាសនោះ លោកជំទាវរដ្ឋមន្ត្រី ក៏បានបង្ហាញពីការប្តេជ្ញាចិត្តរបស់ក្រសួងពាណិជ្ជកម្មក្នុងការជំរុញកំណើនវិស័យពាណិជ្ជកម្ម ដោយបានកែប្រែបញ្ហាប្រឈមឱ្យទៅជាឱកាស តាមរយៈការធ្វើកំណែទម្រង់ស៊ីជម្រៅលើគ្រប់ផ្នែក ការកាត់បន្ថយចំណាយ និងការពង្រឹងភាពប្រកួតប្រជែងនៃទំនិញនាំចេញរបស់កម្ពុជាទៅកាន់ទីផ្សារអន្តរជាតិ ដើម្បីបង្កលក្ខណៈងាយស្រួល និងបង្កើតបរិយាកាសអំណោយផលដល់ការធ្វើធុរកិច្ចនិងវិនិយោគនៅកម្ពុជា៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-10T08:49:57.504Z", "category": "ចាប់ផ្តើមអាជីវកម្ម", "views": 403, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ចិត្តវិទ្យា៖ រឿងធំៗ៥នេះ ធ្វើឲ្យមនុស្សភាគច្រើនស្តាយក្រោយបំផុត ពេលចាស់ទៅ	https://business-cambodia.com/articles/5-things-make-regret-in-life	ជីវិត គឺជាដំណើរដែលពោរពេញទៅដោយភាពមិនទៀងទាត់ រីករាយ និងទុក្ខព្រួយ រួមទាំងឱកាសរាប់មិនអស់សម្រាប់ការលូតលាស់ និងការស្វែងរកខ្លួនឯង ប៉ុន្តែវាក៏បានផ្តល់នូវវិប្បដិសារីយ៍ច្រើនផងដែរ។ ខាងក្រោមនេះ គឺជារឿងធំៗ៥ ដែលមនុស្ស ៩៩% ស្តាយក្រោយបំផុតពេលចាស់ទៅ ដោយយោងតាមការស្រាវជា្រវ និងផ្នែកចិត្តសាស្ត្រពី New Trader U៖ ១/. មិនទទួលស្គាល់ខ្លួនឯង៖ មនុស្សជាច្រើនចំណាយពេលរាប់ឆ្នាំដើម្បីព្យាយាមផ្លាស់ប្តូរខ្លួនឯងឲ្យសមនឹងបរិបថសង្គម ឬការរំពឹងទុករបស់អ្នកដទៃ ចៀសជាងរស់នៅក្នុងភាពជាខ្លួនឯង។ ក្នុងនោះការស្រាវជ្រាវផ្នែកចិត្តសាស្រ្តបង្ហាញថា ការទទួលយកខ្លួនឯងមានសារៈសំខាន់ចំពោះសុខភាពផ្លូវចិត្ត និងសុខុមាលភាពផ្លូវកាយ។ នៅពេលដែលយើងរៀនស្រឡាញ់ និងទទួលយកខ្លួនយើងដោយគ្មានលក្ខខណ្ឌ នោះយើងនឹងមានទំនុកចិត្តកាន់តែខ្លាំង ភាពអត់ធន់ខ្ពស់ រួមទាំងពេញចិត្តក្នុងជីវិតទាំងមូល។ ២/. ខ្លាចច្រើន សុញច្រើន៖ ប្រសិនបើអ្នកមិនហ៊ានប្រថុយជាមួយហានិភ័យ ដោយសារតែមានភាពភ័យខ្លាច នោះវានឹងធ្វើឲ្យបាត់បង់ឱកាសជាច្រើន ខណៈឱកាសទាំងនោះអាចនាំមកនូវភាពជោគជ័យសម្រាប់អ្នកផងក៏ថាបាន។ ដូច្នេះចូរលះបង់ភាពភ័យខ្លាច ឬដើរចេញពីតំបន់សុវត្ថិភាព ហើយហ៊ានធ្វើរឿងដែលប្រឈមជាមួយហានិភ័យ។ កាន់តែធ្វើ ឱកាសរបស់អ្នកនឹងមានកាន់តែច្រើនដូចគ្នា។ ៣/. ប្រៀបធៀប៖ រស់នៅក្នុងយុគប្រព័ន្ធផ្សព្វផ្សាយ ងាយនឹងធ្លាក់ចូលទៅក្នុងអន្ទាក់នៃការប្រៀបធៀបខ្លួនឯងទៅនឹងអ្នកដទៃណាស់។ យើងឃើញរូបភាពនៃជីវិតដ៏ល្អឥតខ្ចោះ អាជីពជោគជ័យ និងទំនាក់ទំនងដ៏គួរឲ្យច្រណែន ដែលធ្វើឲ្យយើងមានអារម្មណ៍ថាខ្វះខាតជានិច្ច។ យ៉ាងណាមិញ តាមការស្រាវជ្រាវផ្នែកចិត្តសាស្រ្តបានបង្ហាញថា ការប្រៀបធៀបគ្នាក្នុងសង្គម គឺជាចោរប្លន់សេចក្តីសុខផ្លូវចិត្តដ៏សាហាវបំផុត។ ៤/. មិនចេះអភ័យទោស៖ ភាពក្រអឺតក្រទម គុំគួន និងអន់ចិត្តច្រើន ប្រៀបដូចជាការផឹកថ្នាំពុលខ្លួនឯង ហើយរំពឹងថាអ្នកដទៃនឹងស្លាប់។  ការស្រាវជ្រាវផ្នែកចិត្តសាស្រ្តបានឲ្យដឹងថា ការអភ័យទោសមានឥទ្ធិពលវិជ្ជមានជាច្រើនដូចជា ការកាត់បន្ថយភាពតានតឹង ទំនាក់ទំនងកាន់តែប្រសើរឡើង និងការពេញចិត្តក្នុងជីវិតទាំងមូល។ នៅពេលអត់ទោសឱ្យអ្នកដទៃ និងខ្លួនឯង ប្រៀបដូចយើងបានដោះលែងកំហឹង និងភាពជូរចត់ ក្តៅក្រហាយ ចេញពីក្នុងខ្លួនយ៉ាងដូច្នោះដែរ។ ៥/. គ្មានជំនាញគ្រប់គ្រងលុយ៖ លុយមិនអាចទិញសុភមង្គលបានមែន តែបើគ្មានលុយក៏មិនប្រាកដថាមានសុភមង្គលដែរ។ មនុស្សជាច្រើនស្តាយក្រោយ ដោយសារការមើលស្រាលទៅលើជំនាញគ្រប់គ្រងហិរញ្ញវត្ថុ រកបានប៉ុនណាចាយវាយប៉ុនណឹង ហើយជំពាក់គេទៀត។ លុះដល់ពេលចាស់ទៅ គ្មានកម្លាំងរកប្រាក់ចំណូល លុយសន្សំក៏គ្មាន លុយត្រៀមចូលនិវត្តន៍ក៏អត់ នោះហើយជាគ្រាដ៏យ៉ាប់យឺនបំផុត។ យ៉ាងណាមិញ ជីវិត ប្រៀបដូចដំណើរផ្សងព្រេងអ៊ីចឹង បើអ្នកប្រហែសខ្លួនតែបន្តិច ច្បាស់វង្វេងក្នុងព្រៃរស់ក្នុងសេចក្តីភាពខ្លាច ហើយចុងបញ្ចប់សល់ត្រឹមវិប្បដិសារីយ៍ ដែលចាយពេលវេលាកន្លងមករួមរឹតខ្លួនឯង រកសុខ ឬរស់នៅក្នុងស្ថានភាពរុងរឿងមិនបាន៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-10T08:38:52.111Z", "category": "ភាពជាអ្នកដឹកនាំ", "views": 8625, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ផ្តើមពីទុន ១៥០ដុល្លារ លោក Berkowitz អាចបង្កើតជាចំណូលរាប់លា.នដុល្លារ ពីរបរសាមញ្ញ១នេះ	https://business-cambodia.com/articles/insomnia-cookies	ផ្តើមចេញពីដើមទុនប្រមាណជា ១៥០ដុល្លារ លោក Seth Berkowitz អាចបង្កើតរបររកស៊ីមួយរហូតអាចប្រែក្លាយលុយពី ១៥០ដុល្លារ ក្លាយទៅជាចំណូលជិត២០០លានដុល្លារក្នុងមួយឆ្នាំ តាមរយៈការលក់នំ Cookie ។ យោងតាមការចុះផ្សាយរបស់សារព័ត៌មាន CNBC បានឱ្យដឹងថា លោក Seth Berkowitz គឺជាមនុស្សម្នាក់ដែលមានចំណង់ចំណូលចិត្តក្នុងការញ៉ាំនំ Cookies ជាខ្លាំង នៅយប់មួយអំឡុងពេលរៀននៅសាកលវិទ្យាល័យ Pennsylvania ក្នុងឆ្នាំ ២០០២ ដោយសារភាពស្រេកឃ្លាននៅពេលយប់ Berkowitz បានសម្រេចចិត្តដុតនំទាំងយប់ដើម្បីញ៉ាំ បន្ទាប់ពីញ៉ាំហើយ នំដែលនៅសល់ពីការដុតគាត់បានយកទៅចែកមិត្តរួមថ្នាក់ញ៉ាំនៅពេលព្រឹកឡើង។ ដោយសារតែរសជាតិឆ្ងាញ់មិត្តភក្តិអ្នករៀនជាមួយគ្នាក៏ជម្រុញឱ្យ Berkowitz ធ្វើនំនោះដើម្បីលក់នៅសាលា និងបើកការលក់នៅលើអនឡាញខ្លះៗផងដែរ។ ចាប់ទាំងពីពេលនោះមក លោក Seth Berkowitz បានចាប់ផ្តើមធ្វើនំលក់ជារៀងរាល់ថ្ងៃ ដោយនៅអំឡុងពេលដំណើរការលក់ដំបូងៗ គាត់អាចរកចំណូលបានដល់ទៅ ១០,០០០ដុល្លារពីការលក់ក្នុងមួយឆមាស។ រហូតក្រោយមកក្នុងឆ្នាំ ២០០៤ បន្ទាប់ពីរៀនចប់ Berkowitz បានយកលុយដែលលក់បានទាំងប៉ុន្មានទៅជួលហាងមួយកន្លែងនៅ នៅ Syracuse ទីក្រុងញូវយ៉ក និងបានដាក់ឈ្មោះអាជីវកម្មនោះថា “Insomnia Cookies” ។ បន្ទាប់ពីបើកដំណើរការអាជីវកម្មទីមួយបានជោគជ័យ Seth Berkowitz បានចាប់ដៃសហការជាមួយលោក  Jared Barnett ដើម្បីពង្រីកការរកស៊ីបន្ថែមទៀត និងបានបង្កើតគេហទំព័រសម្រាប់លក់នំនៅលើអ៊ីនធឺណិតបន្ថែមទៀត។ ហើយចាប់តាំងឆ្នាំ ២០០៤ មកដល់បច្ចុប្បន្នក្រុមហ៊ុន Insomnia Cookies បានពង្រីកអាជីវកម្មបានជាង ២៦០ទីតាំង ជុំវិញពិភពលោកហើយក្នុងឆ្នាំៗក្រុមហ៊ុននេះអាចរកចំណូលបានជាង ២០០លានដុល្លារពីការលក់នំ។ តាមរយៈអត្ថបទនេះចង់បង្ហាញឱ្យឃើញថា ការចេញរកស៊ីពេលខ្លះអាចចាប់ផ្តើមពីចំណុចសាមញ្ញតូចមួយដែលយើងមិនធ្លាប់បានគិតដល់ ដែលចំណាយទុនក៏តិច ចំណាយពេលធ្វើក៏មិនច្រើន។ ហេតុនេះនៅពេលដែលចង់ធ្វើអ្វីមួយគួរចាប់ផ្តើមធ្វើវាពីតូចទៅបាន កុំចាំដល់មានអ្វីគ្រប់យ៉ាងទើបចាប់ផ្តើម ព្រោះពេលខ្លះមិនចាំយើងទេ បើចាប់ផ្តើមពេលនេះបរាជ័យជាមេរៀនអាចនៅមានឱកាសចាប់ផ្តើមម្តងទៀតបាន៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-10T07:41:11.847Z", "category": "ចាប់ផ្តើមអាជីវកម្ម", "views": 1652, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
រអ៊ូថាប្រា.ក់ខែ៣០០ដុ.ល្លារពិបាកសន្សំ តស់មកដឹងរបៀបចាត់ចែងប្រា.ក់ខែ៣០០$ឲ្យសល់លុ.យដូចគេដូចឯង	https://business-cambodia.com/articles/how-to-mange-money-with-300-dollars-salary	បច្ចុប្បន្នប្រាក់ខែ៣០០ដុល្លារត្រូវបានចាត់ទុកថាជាប្រាក់ខែមួយទាបព្រោះការចំណាយក្នុងការរស់នៅរបស់មនុស្សត្រូវច្រើនជាងមុនដូច្នេះមនុស្សមួយចំនួនធំតែងតែរអ៊ូថាប្រាក់ខែត្រឹម៣០០ដុល្លារពិបាកក្នុងការចាត់ចែងឲ្យសល់លុយណាស់។  ទាក់ទងនឹងប្រាក់ខែ៣០០ដុល្លារនេះដែរ ថ្ងៃនេះ Business Cambodia សូមចែករំលេកពីក្បួនគ្រប់គ្រងលុយសម្រាប់បងប្អូនមានប្រាក់ខែ៣០០ដុល្លារតាមក្បួន៦០/២០/២០ ដើម្បីគ្រប់គ្រងលុយបានល្អចៀសផុតបញ្ហាលុយកាក់ហើយអាចសល់លុយទៀតផង។ ក្បួន៦០/២០/២០ ត្រូវបានចាត់ចែងដូចខាងក្រោមនេះសម្រាប់ប្រាក់ខែ៣០០ដុល្លារ។ ៦០%នៃចំណូលចំណាយលើតម្រូវការចាំបាច់  ចំពោះប្រាក់ខែ៣០០ដុល្លារ អ្នកអាចដក៦០%នៃចំណូលសរុបប្រចាំខែដែលស្មើនឹង១៨០ដុល្លារសម្រាប់ចំណាយលើតម្រូវការចាំបាច់។ តម្រូវការចាំបាច់គឺជាការចំណាយដែលយើងអត់មិនបានពោលគឺបើអត់ច្បាស់ជាវេទាន ដូចជាចំណាយលើការស្នាក់នៅ ទឹកភ្លើង អាហារហូបចុកនិងការធ្វើដំណើរជាដើម។ ២០% ចំណាយលើចំណង់  បន្ទាប់ពីអ្នកបានដកចំណាយចំបាច់ដែលបានរៀបរាបខាងលើរួចហើយនោះ អ្នកអាចដក២០%នៃចំណូលសរុបដែលស្មើនឹង៦០ដុល្លារ សម្រាប់ទុកចំណាយលើចំណង់។ ក្នុងការរស់នៅយើងតែងនឿយហត់នឹងការងារដូច្នេះត្រូវលុយនិងពេលវេលាខ្លះសម្រាប់កម្សាន្តដូច្នេះគួរដកលុយមួយផ្នែកដើម្បីចំណាយលើភាពរីករាយក្នុងជីវិត។ ការចំណាយលើចំណង់មានដូចជាការដើរលេងមន្សាន្ត ការជួបជុំគ្នាមានកម្មវិធីផ្សេងៗនិងទិញរបស់ប្រើប្រាស់ផ្ទាល់ខ្លួនដែលអ្នកចង់បាន។ ២០%លើការសន្សំឬវិនិយោគ  ចំណែក២០%នៃចំណូលសរុបដែលស្មើ៦០ដុល្លារគឺសម្រាប់សន្សំទុកជាលុយបម្រុងពេលមានអាសន្នក៏ដូចជាលុយសម្រាប់ទុកជាដើមទុនក្នុងការអភិវឌ្ឍនជំនាញដើម្បីបង្កើនឥទ្ធិពលរកចំណូលបានកាន់តែច្រើនឬជាលុយទុកប្រើការសម្រាប់រឿងចាំបាច់នាពេលអនាគតដូចជាដើមទុនរកស៊ីនិងវិនិយោគជាដើម។  តើគួររស់នៅបែបណាដើម្បីអាចចាត់ចែងលើតម្រូវការចាំបាច់ហើយសល់លុយមកសន្សំបាន?  អ្នកអាចបែងចែកកញ្ចប់លុយចំណាយចាំបាច់ចំនួន១៨០ដុល្លារដូចខាងក្រោមនេះ៖ ១. កាចំណាយលើការស្នាក់នៅ ដើម្បីចាត់ចែងឲ្យសល់លុយសម្រាប់អ្នកប្រាក់ខែ៣០០ដុល្លារ ចំពោះការចំណាយលើការស្នាក់នៅអ្នកអាចរកកន្លែងស្នាក់នៅមួយធូថ្លៃនិងសមរម្យ។ ដូច្នេះអ្នកអាចស្វែងរកបន្ទប់ជួលតម្លៃខ្ទង់៥០ទៅ៦០ដុល្លារក្នុងមួយខែ។ ត្រង់នេះដែរដើម្បីកាន់តែសន្សំសំចៃអ្នកអាចស្នាក់នៅបន្ទប់ជាមួយមិត្តភក្ដិ បងប្អូនឬអ្នកស្គាល់គ្នា។ ឧទាហរណ៍នៅបន្ទប់ជួល២នាក់ថ្លៃបន្ទប់មួយខែ៦០ដុល្លារដូច្នេះមួយខែអស់ម្នាក់៣០ដុល្លារឬយ៉ាងច្រើនត្រឹម៤០ដុល្លារទាំងទឹកភ្លើង។ ២. ចំណាយលើអាហារហូបចុក ចំពោះអាហារហូបចុកប្រចាំថ្ងៃដើម្បីកុំឲ្យចំណាយច្រើន អ្នកអាចធ្វើម្ហូបញ៉ាំនៅផ្ទះឬធ្វើញ៉ាំជុំគ្នា្ននៅផ្ទះ។ មួយវិញទៀតអ្នកអាចកំណត់ខ្ទង់ចំណាយលើការហូបចុកប្រចាំថ្ងៃ។ ឧទាហរណ៍មួយថ្ងៃចាយលើម្ហូបខ្ទង់១៥០០០រៀល( ស្មើនឹង៣.៧៥ដុល្លារ) នោះក្នុងមួយខែអ្នកចាយលើម្ហូបអស់ប្រមាណជា១១២ដុល្លារ។  ៣. ចំណាយលើការធ្វើដំណើរ បើគិតពីកញ្ចប់ចំណាយចាំបាច់សរុប១៨០ដុល្លារ បន្ទាប់ពីចាត់ចែងចំណាយលើការស្នាក់នៅនិងការហូបចុកដែលបានរៀបរាប់នៅចំណុចទី១និង២ខាងលើរួចហើយ យើងនៅសល់ប្រមាណ៣០ដុល្លារ ហើយសល់៣០ដុល្លារអាចមកយកចំណាយលើការធ្វើដំណើរ។ ឧទាហរណ៍ការធ្វើដំណើរមួយខែអស់១៥ដុល្លារ ហើយសល់១៥ដុល្លារ ទៀតអាចចំណាយលើរបស់ចំាំបាច់ផ្សេងទៀតដូចជាកាតទូរស័ព្ទ សាប៊ូ ឬថ្នាំដុសធ្មេញជាដើម។ ដូច្នេះតាមរយៈការបែងចែកកញ្ចប់ចំណាយចាំបាច់ចំនួន១៨០ដុល្លារខាងលើគឺយើងបានបែងចែកទៅតាមប្រភេទចំណាយចាំបាច់នីមួយៗអស់ហើយ។ បើក្នុងករណីខែខ្លះចំណាយលើតម្រូវការចាំបាច់ច្រើន អ្នកអាចដកលុយពីកញ្ចប់លុយចំណង់៣០% ដែលស្មើនឹង៦០ដុល្លារដើម្បីទប់នឹងចំណាយចាំបាច់។  សរុបមកបើអ្នកអាចចាត់ចែងតាមអ្វីដែលបានរៀបរាប់ខាងលើនោះមួយខែអ្នកអាចសល់លុយ៦០ដុល្លារក្នុងមួយខែព្រោះអ្នកដក៦០%នៃចំណូលសរុបប្រចាំខែដែលស្មើនឹង៦០ដុល្លារយកមកសន្សំប្រចាំខែ។ បង្កើនចំណូលដើម្បីកាន់តែសល់លុយ បើក្នុងករណីមានតម្រូវការច្រើន អ្វីដែលអ្នកគួរធ្វើដើម្បីឲ្យយើងអាចមានលទ្ធភាពដកសន្សំ គឺអ្នកត្រូវខិតខំប្រឹងប្រែងធ្វើការឲ្យខ្លាំងដើម្បីរកចំណូលបានកាន់តែច្រើននៅកន្លែងធ្វើការ។ ការខំប្រឹងប្រែងធ្វើការឲ្យខ្លាំងនៅកន្លែងធ្វើការ ធ្វើឲ្យអ្នកអាចមានឱកាសរកលុយបានកាន់តែច្រើនដូចជាធ្វើការបានលទ្ធផលល្អអាចឡើងតំណែងថ្មីចំណូលច្រើនជាងមុន។ លើសពីនេះ អ្នកក៏គួរគិតគូចាប់ឱកាសការងារថ្មីបើកន្លែងធ្វើការរបស់អ្នកមិនមានឱកាសរីកចម្រើនធ្វើឲ្យចំណូលយើងកើនឬថៅកែមិនមើលឃើញពីការខិតខំប្រឹងប្រែងនិងកេងកម្លាំងពលកម្មរបស់យើង។ ការចាប់ឱកាសការងារថ្មី អ្នកអាចរៀនសូត្រនូវអ្វីដែលថ្មីហើយអាចនឹងចំណូលកើនជាងមុនឆ្ងាយក៏ថាបាន។ បន្ថែមលើនេះទៅទៀតអ្នកគួរចាយពេលនិងលុយកាក់ដើម្បីអភិវឌ្ឍនសមត្ថភាពខ្លួនឯង។ គេថាចំនួនលុយដែលយើងរកបានគឺបញ្ជាក់ពីសមត្ថភាពដែលយើងមាន។ ដូច្នេះចូរអភិវឌ្ឍនសមត្ថភាពខ្លួនតាមរយៈការដុសខាត់ចំណេះជំនាញដែលមានស្រាប់និងរៀនជំនាញថ្មីៗ ការអភវិឌ្ឍនសមត្ថភាពខ្លួនគឺជួយបង្កើនឥទ្ធិពលឲ្យយើងរកចំណូលបានកាន់តែច្រើនឡើង។ ហើយពេលចំណូលយើងកាន់តែច្រើនយើងនឹងងាយក្នុងការចាត់ចែងសន្សំលុយឲ្យសល់បាន៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-10T07:40:30.337Z", "category": "ហិរញ្ញវត្ថុ", "views": 3720, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មកខ្មែរហើយៗ! តស់មកដឹងតម្លៃរថយន្តជប៉ុន Isuzu ស៊េរីឆ្នាំ២០២៥ ១ម៉ូដែល មាឌធំ កម្លាំងខ្លាំង ខណៈរូបរាងស្អាតកប់	https://business-cambodia.com/articles/new-isuzu-2025-japan-brand	ដូចប្រិយមិត្តបានជ្រាបខ្លះៗមកហើយថា រថយន្តជប៉ុន Isuzu ត្រូវបានស្គាល់ថាជាកំពូលរថយន្ត កម្លាំងខ្លាំង សន្សំសំចៃខ្ពស់ ខណៈនៅក្នុងប្រទេសថៃរថយន្តមួយម៉ូដែល បានក្លាយជារថយន្តដែលលក់ដាច់លេខមួយ។ ទន្ទឹមនឹងនេះដែរ ថ្មីៗនេះ ប្រេនលំដាប់យក្សនេះ បានបញ្ចេញនៅរថយន្តស៊េរីថ្មី ឆ្នាំ ២០២៥ គឺ ISUZU D-MAX HI-LANDER ជាមួយតម្លៃជាង៤ម៉ឺនដុល្លារ។ យោងតាមផេកផ្លូវការ Isuzu Cambodia កាលពីពេលថ្មីៗនេះ បានឱ្យដឹងថា ISUZU D-MAX HI-LANDER 2025 បានចូលក្រឡុកទីផ្សារប្រទេសកម្ពុជាហើយ ដោយនៅតែរក្សា DNA ដដែល ដែលមាន កម្លាំងម៉ាស៊ីននៅតែខ្លាំង ហើយសន្សំសំចៃប្រេងដូចដើម ជាមួយម៉ាស៊ីន ១.៩ Ddi Blue Power Gen 2។ រថយន្តនេះ មានប៉ាណាមុខរចនាបែប 3-Dimension បែបអំណាចនិងទាក់ទាញភ្នែក ជាមួយយ៉ាន់ស្ព័រទំហំ ១៨ អ៊ីញ ការចនាបែប Turbine Spiral រលោង និងទំនើប និងខាងក្នុងធ្វើឡើងបែប Miura Design។ បន្ថែមពីនេះ ISUZU D-MAX HI-LANDER មានអេក្រង់ថាច់ស្រ្គីន ទំហំ៩អ៊ីង អាចភ្ជាប់ជាមួយ Wireless Android Auto និង Wireless Apple CarPlay ដោយមិនបាច់ប្រើខ្សែរ។ បើនិយាយអំពីតម្លៃវិញ ISUZU D-MAX HI-LANDER 2025 : តម្លៃពិសេសចាប់ពី ៤២,៥០០ដុល្លារ ជាមួយការបើកទទួលកក់ចាប់ពីថ្ងៃនេះតទៅ។ គួរជម្រាបផងដែរថា សម្រាប់ប្រិយមិត្តដែលចាប់អារម្មណ៍អាចធ្វើការទំនាក់ទំនងទៅកាន់ផេកផ្ទាល់គឺ Isuzu Cambodia ឬតាមរយៈលេខទូរស័ព្ទ 023 900 798 / 077 66 88 99 ឬមួយបងប្អូនអាចទៅកាន់ទីតាំងលក់ដោយផ្ទាល់ក៏បាន៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-10T07:08:52.625Z", "category": "កំពូលអ្នកលក់", "views": 2625, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ក្រុមហ៊ុនធំ១របស់ជប៉ុន ចុះកិច្ចព្រមព្រៀងជួលដីឧស្សាហកម្មរយៈពេលវែងនៅកម្ពុជាដើម្បីដំណើរការអាជីវកម្ម	https://business-cambodia.com/articles/minebea-mitsumi	ក្រុមហ៊ុន MinebeaMitsumi ដែលជាក្រុមហ៊ុនធំមួយរបស់ប្រទេសជប៉ុនមានជំនាញខាងផលិត និងផ្គុំគ្រឿងអេឡិចត្រូនិច បានចុះហត្ថលេខាលើកិច្ចព្រមព្រៀងជួលដីឧស្សាហកម្មរយៈពេលវែង ដើម្បីដំណើរការអាជីវកម្មរបស់ខ្លួននៅក្នុងប្រទេសកម្ពុជា។ នេះបើយោងតាមការដកស្រង់ពីទំព័រហ្វេសប៊ុក ឯកឧត្ដម ស៊ុន ចាន់ថុល ឧបនាយករដ្ឋមន្ដ្រី អនុប្រធានទី១ នៃក្រុមប្រឹក្សាអភិវឌ្ឍន៍កម្ពុជា។ ពិធីចុះហត្ថលេខាលើកកិច្ចព្រមព្រៀងខាងលើត្រូវបានធ្វើឡើងនៅក្នុងជំនួបរវាង ឯកឧត្តម ស៊ុន ចាន់ថុល ជាមួយនឹងលោក Yoshihisa Kainuma ប្រធានក្រុមហ៊ុន MinebeaMitsumi កាលពីថ្ងៃទី៩ ខែឧសភា ឆ្នាំ២០២៤ នៅក្នុងទីក្រុងតូក្យូ។ មានមតិសំណេះសំណាលក្នុងកម្មវិធីនេះ ឯកឧត្តមឧបនាយករដ្ឋមន្ត្រីបានថ្លែងអំណរគុណជូនចំពោះ Minebea ដែលបានផ្តល់នូវសេចក្តីទុកចិត្តខ្ពស់មកលើរាជរដ្ឋាភិបាល និងប្រជាជនកម្ពុជា តាមរយៈការបណ្តាក់ទុនវិនិយោគក្នុងទំហំដ៏ច្រើនគួរឱ្យកត់សម្គាល់។ ជាមួយគ្នានេះ ឯកឧត្តមឧបនាយករដ្ឋមន្ត្រីក៏បានចូលរួមសម្តែងនូវសេចក្តីសាទរយ៉ាងក្លៀវក្លាជូនភាគីក្រុមហ៊ុនសម្រាប់ភាពជោគជ័យនៃប្រតិបត្តិការអាជីវកម្មរបស់ខ្លួននៅកម្ពុជា ហើយសមិទ្ធកម្មនៃភាពជោគជ័យខាងលើស្តែងចេញតាមរយៈការបន្តពង្រីកគម្រោងវិនិយោគរបស់ខ្លួនឱ្យមានកំណើនជាលំដាប់។ ជាកិច្ចបញ្ចប់ ឯកឧត្តមឧបនាយករដ្ឋមន្ត្រីបានបង្ហាញនូវជំនឿចិត្តថា MinebeaMitsumi នឹងបន្តចូលរួមចំណែកយ៉ាងសកម្មក្នុងការបង្កើតការងារជូនប្រជាពលរដ្ឋក្នុងស្រុក និងជំរុញកំណើនសេដ្ឋកិច្ចមូលដ្ឋានឱ្យកាន់តែរីកលូតលាស់ស្រស់បំព្រង។ សូមជម្រាបថា ក្រុមហ៊ុន MinebeaMitsumi បានបើកដំណើរការអាជីវកម្មរបស់ខ្លួនដំបូងបំផុតនៅក្នុងប្រទេសកម្ពុជា កាលពីឆ្នាំ២០១១  វិនិយោគលើមុខសញ្ញាផលិតម៉ូទ័រខ្នាតតូច ម៉ូទ័រកង្ហារ គ្រឿងបំណែកម៉ាស៊ីន ឧបករណ៍អុបទិចសម្រាប់ទូរសព្ទ ប៊ិកអេឡិចត្រូនិក ឧបករណ៍រំញ័រសម្រាប់ហ្គេមកុំព្យូទ័រ គ្រឿងបង្គុំសៀគ្វីអេឡិចត្រូនិក ផ្ទាំងបញ្ចេញពន្លឺ LED ឧបករណ៍វាស់ជាតិស្ករក្នុងឈាម និងប្រព័ន្ធអំពូលភ្លើងសាធារណៈឆ្លាតវៃ។ ហើយបច្ចុប្បន្នក្រុមហ៊ុនកំពុងផ្ដល់ឱកាសការងារជូនប្រជាពលរដ្ឋចំនួន ៦៩១១នាក់ ដោយក្រុមហ៊ុននេះ។ អ្វីដែលគួរឲ្យកត់សម្គាល់កាលពីពេលថ្មីៗកន្លងទៅនេះ ក្រុមហ៊ុនបានប្រកាសពីសុំពង្រីកគម្រោងវិនិយោគរៀបចំបង្កើតតំបន់សេដ្ឋកិច្ចពិសេសថ្មីមួយនៅក្នុងប្រទេសកម្ពុជា ដើម្បីតភ្ជាប់ខ្សែច្រវ៉ាក់ផលិតកម្មឱ្យបានកាន់តែទូលំទូលាយ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-10T06:53:11.293Z", "category": "អចលនទ្រព្យ", "views": 367, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ឈប់ឆ្ងល់ទៀត! មនុស្សសម័យឥឡូវភាគច្រើនមិនចង់រៀបការ ព្រោះមូលហេតុធំៗ៥នេះ	https://business-cambodia.com/articles/5-reasons-why-people-do-not-want-to-get-married	អត្រារៀបការនៅសហរដ្ឋអាមេរិកបានធ្លាក់ចុះយ៉ាងគំហុក ក្នុងរយៈពេល ៥០ឆ្នាំចុងក្រោយនេះ បើយោងតាមទិន្នន័យ Our World in Data ក្នុងឆ្នាំ២០២៤។ ខាងក្រោម គឺជារឿងធំៗទាំង៥ ដែលធ្វើឲ្យមនុស្សកាន់តែច្រើនពន្យារពេល ឬបោះបង់អាពាហ៍ពិពាហ៍ចោលទាំងស្រុងតែងម្តង៖ ១/. ចង់រស់នៅមានសេរីភាព៖ មនុស្សដែលឲ្យតម្លៃខ្ពស់លើឯករាជ្យភាព យល់ឃើញថាជីវិតអាពាហ៍ពិពាហ៍មានភាពរឹតត្បិត។ ពួកគេចូលចិត្តសេរីភាពក្នុងការជ្រើសរើសដោយមិនចាំបាច់មានការយល់ព្រមពីដៃគូ នេះបើយោងតាមការស្រាវជ្រាវរបស់សាកលវិទ្យាល័យ Bentley។ ២/. ផ្តោតលើការស្វែងរកខ្លួនឯង៖ ជាពិសេសមនុស្សវ័យជំទង់កំពុងផ្តល់អាទិភាពដល់ការលូតលាស់ផ្ទាល់ខ្លួន មុនពេលសម្រេចចិត្ត។ ពួកគេប្រហែលជាចង់ធ្វើដំណើរ បន្តអាជីពការងារ ឬស្វែងយល់បន្ថែមអំពីខ្លួនឯង មុននឹងសម្រេចចិត្តចាប់ផ្តើមជីវិតគូ។ នេះបើយោងតាមការសិក្សារបស់ Mind Body Green។ ៣/. បញ្ហាលុយកាក់៖ ដើម្បីរស់នៅពេញលេញ លុយជារឿងសំខាន់។ មិនបាច់គិតដល់ដំណាក់កាលនៃការរៀបការ និងមានកូនទេ គ្រាន់តែរស់នៅម្នាក់ឯងក្នុងពេលនេះ វាក៏ពិបាកណាស់ទៅហើយ។ បើមានគ្រួសារ ការរៀបចំផែនការហិរញ្ញវត្ថុរបស់គ្រួសារបន្ទាប់ពីរៀបការ គឺជារឿងស្មុគស្មាញធ្វើឲ្យឈឺក្បាល។ នេះបើយោងតាមការស្រាវជ្រាវរបស់សាកលវិទ្យាល័យ Bentley។ ៤/. អនាគតមិនប្រាកដប្រជា៖ ភាពមិនប្រាកដប្រជាសម្រាប់អនាគត បានក្លាយជាកត្តាមួយទៀតដែលធ្វើឲ្យយុវវ័យសម័យទំនើប ជ្រើសរើសមិនរៀបការ ឬមានគម្រោងរស់នៅលីវពេញមួយជីវិត។ ថ្ងៃនេះពួកគេតស៊ូដើម្បីខ្លួនឯងតែម្នាក់ឯង ហើយពួកគេមិនចង់ខ្វាយខ្វល់ច្រើនទៀតទេ ព្រោះការរៀបការជារឿងដែលត្រូវទទួលខុសត្រូវ។ ៥/. គ្មានជំនឿថាជោគជ័យក្នុងជីវិតអាពាហ៍ពិពាហ៍៖ ប្រសិនបើអ្នកគិតចង់នៅលីវពេញមួយជីវិត វាមិនមែនជារឿងចម្លែកទេនៅក្នុងសម័យ និងវ័យនេះ។ ត្បិតជាទូទៅ នៅពេលមនុស្សពីរនាក់ទាក់ទងគ្នា វាអាចមានឱកាសខ្ពស់ក្នុងការបែកបាក់គ្នា។ មិនតែប៉ុណ្ណោះ បើពួកគេធំឡើងក្នុងសង្គមដែលមនុស្សជុំវិញខ្លួនមិនទទួលបានភាពជោគជ័យក្នុងជីវិតស្នេហា នោះពួកគេប្រហែលជាខ្លាចរអាចំពោះគំនិតចង់រៀបការកាន់តែខ្លាំង។ នេះបើយោងតាមការសិក្សារបស់ Mind Body Green។ យ៉ាងណាមិញ ក្រៅពីរឿងធំៗទាំង៥ខាងលើ ការមិនទាន់មានចិត្តធ្ងន់ ឬភាពចាស់ទុំគ្រប់គ្រាន់ក្នុងការកសាងគ្រួសារ ក៏ជាកត្តាគួបផ្សំធំមួយដែរ ដែលធ្វើឲ្យមនុស្សភាគច្រើនមិនចង់រៀបការ។ ដូចពាក្យចាស់បុរាណខ្មែរពោលថា «អាពាហ៍ពិពាហ៍ប្រៀបដូចចងចំណងប្រាំប្រការ» ហើយជីវិតគូប្រដូចទៅនឹងចានក្នុងរាវ តែងទង្គិចខ្លាំង ឬតិច អាស្រ័យលើយើងចេះថ្នមថ្នាក់។  អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-10T05:58:56.608Z", "category": "ភាពជាអ្នកដឹកនាំ", "views": 9713, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្រុមហ៊ុន Visa នឹងផ្តល់នូវប្រភពចំណេះដឹង និងដំណោះស្រាយថ្មី ជាជំហានៗ អនុញ្ញាតឱ្យម្ចាស់អាជីវកម្ម អាចទទួលបានអត្ថប្រយោជន៍ជាអតិបរមាសម្រាប់ការប្រើប្រាស់ការទូទាត់តាមរយៈឌីជីថលរបស់ក្រុមហ៊ុន Visa ដែលជាដំណោះស្រាយ ដ៏សំខាន់ក្នុងការជំរុញវិស័យទេសចរណ៍នៅក្នុងប្រទេសកម្ពុជា	https://business-cambodia.com/articles/visa-contactless	រាជធានីភ្នំពេញ ថ្ងៃទី១០ ខែឧសភា ឆ្នាំ ២០២៤ – ក្រុមហ៊ុន Visa ជាក្រុមហ៊ុនបច្ចេកវិទ្យាទូទាត់សាច់ប្រាក់តាមរយៈប្រព័ន្ធឌីជីថលឈានមុខគេនៅក្នុងពិភពលោក កំពុងចេញនូវយុទ្ធនាពាំនាំនូវប្រភពចំណេះដឹងបន្ថែម ដើម្បីជួយពាណិជ្ជករកម្ពុជា ជាពិសេសអាជីវកម្មខ្នាតតូច និងមធ្យម (SMBs) ក្នុងការទាញយកអត្ថប្រយោជន៍ពេញលេញចេញពីដំណោះស្រាយទូទាត់តាមរយៈឌីជីថលរបស់ក្រុមហ៊ុន Visa ដើម្បីបង្កើនប្រសិទ្ធភាពនៃការលក់ និងបទពិសោធន៍ទិញទំនិញរបស់អតិថិជន ជាពិសេសក្នុងវិស័យទេសចរណ៍ផ្ទាល់តែម្តង។  នេះគឺជាផ្នែកមួយនៃការប្តេជ្ញាចិត្តរបស់ក្រុមហ៊ុន Visa ក្នុងការផ្តល់សិទ្ធិអំណាចដល់សហគ្រាសធុនតូច និងមធ្យម ក៏ដូចជាការលើកស្ទួយវិស័យទេសចរណ៍នៅក្នុងប្រទេសកម្ពុជា ដែលជាវិស័យដ៏សំខាន់មួយសម្រាប់សេដ្ឋកិច្ច តាមរយៈការជម្រុញម្ចាស់អាជីវកម្មឲ្យងាកមកប្រើប្រាស់វិធីសាស្ត្រទូទាត់តាមរយៈបច្ចេកវិទ្យា contactless ឲ្យកាន់តែច្រើនឡើង។ កម្រងជំនួយអាជីវកម្ម អនឡាញដែលមាននៅក្នុងគេហទំព័រ [ហេតុអ្វីទទួលយកការទូទាត់ប័ណ្ណឥណទានសម្រាប់អាជីវកម្ម \| Visa ] នឹងផ្តល់ការណែនាំលម្អិតជូនដល់ពាណិជ្ជករជាជំហានៗ ក្នុងនោះរួមមានជា ភាសាខ្មែរ និងភាសាអង់គ្លេស ដោយមានទាំងសេចក្តីពន្យល់សម្រាប់អ្នកគិតលុយ ពីរបៀបចាប់ផ្តើម និងបញ្ចប់ប្រតិបត្តិការទូទាត់តាមរយៈឌីជីថលជាដើម។ កម្មវិធីកញ្ចប់ជំនួយអនឡាញនេះ ភាគច្រើនពិពណ៌នាអំពីមុខងារនៃលក្ខណៈសម្បតិ្ត ប្រភេទ Visa កាត ដែលមានផ្ទុកបច្ចេកវិទ្យា contactless ដោយការសំគាល់លើនិមិត្តសញ្ញា contactless និងការណែនាំអំពីរបៀបដែលអតិថិជន អាចដាក់កាតរបស់ខ្លួន ប៉ះជាមួយនឹងម៉ាស៊ីនគិតលុយដោយផ្ទាល់ ដើម្បីធ្វើការទូទាត់ - ដែលវាជាបទពិសោធន៍ដ៏ពេញនិយម ក្រោយការរីករាលដាលនៃការឆ្លងមេរោគ កូវីដ-១៩។ តាមរយៈការសិក្សាចុងក្រោយបង្អស់របស់ក្រុមហ៊ុន Visa ស្តីពីគោលបំណងនៃការធ្វើដំណើរសកល (Global Travel Intentions -GTI) បានចង្អុលបង្ហាញថា អ្នកដំណើរក្នុងតំបន់អាស៊ីប៉ាស៊ីហ្វិកប្រមាណជា ៩៧% បានជ្រើសរើសការទូទាត់ដោយមិនប្រើប្រាស់សាច់ប្រាក់សុទ្ធ ម្យ៉ាងទៀតក្រោយវិបត្តិនៃរាតត្បាតរបស់កូវីត ចំនួនអ្នកដំណើរដែលនាំយកសាច់ប្រាក់សុទ្ធតាមខ្លួន មានការថយចុះប្រមាណជា ៦០%។ តាមរយៈចម្លើយរបស់អ្នកចូលរួមស្ទង់មតិនៅក្នុងឆ្នាំ ២០២៣ មានអ្នកដំណើរប្រមាណជា ៣១% តែប៉ុណ្ណោះ ដែលបន្តកាន់សាច់ប្រាក់សុទ្ធតាមខ្លួន ក្នុងអំឡុងពេលពួកគាត់ធ្វើដំណើរ ហើយទិន្នន័យនេះបើប្រៀបធៀបទៅនឹងឆ្នាំ ២០២០ គឺមានប្រមាណរហូតដល់ ៧៩%។ នេះសបញ្ជាក់ថា ជម្រើសក្នុងការទូទាត់តាមរយៈឌីជីថល គឺកាន់តែមានសារៈសំខាន់សម្រាប់ទទួលបាននូវបទពិសោធន៍ការធ្វើដំណើរដ៏អស្ចារ្យ។ ការសិក្សារបស់ក្រុមហ៊ុន Visa ស្តីពីគោលបំណងនៃធ្វើដំណើរសកល ប្រចាំឆ្នាំ២០២៣ ត្រូវបានធ្វើឡើងដោយ 4SIGHT Research & Analytics ប្រព្រឹត្តទៅចាប់ពីខែមេសា រហូតដល់ខែមិថុនា ឆ្នាំ២០២៣ នឹងបានស្ទង់មតិអ្នកចូលរួមឆ្លើយសំណួរចំនួន ១៥,៤៦៧ រួមមានប្រជាជនក្នុង ប្រទេសអូស្ត្រាលី ហុងកុង ឥណ្ឌា ឥណ្ឌូនេស៊ី ជប៉ុន ចិនដីគោក ម៉ាឡេស៊ី នូវែលសេឡង់ ហ្វីលីពីន សិង្ហបុរី កូរ៉េខាងត្បូង តៃវ៉ាន់ ថៃឡង់ និង វៀតណាម។ អស់រយៈពេលជាងមួយទសវត្សរ៍មកហើយ ការស្ទង់មតិ GTI ត្រូវបានធ្វើឡើងជារៀងរាល់ឆ្នាំ ហើយការស្ទង់មតិនេះជួយយើងឱ្យយល់ពីរបៀបដែលមនុស្សធ្វើដំណើរ និងការចំណាយ ព្រមទាំងនិន្នាការថ្មីដែលកំពុងលេចឡើងនៅក្នុងឧស្សាហកម្មធ្វើដំណើរ។ តាមរយៈការប្រើប្រាស់ម៉ាស៊ីនទូទាត់របស់ក្រុមហ៊ុន Visa អាជីវករមានសិទ្ធិអាចប្រើប្រាស់ម៉ាកសញ្ញារបស់ក្រុមហ៊ុន Visa  ដែលត្រូវបានគេទទួលស្គាល់ថាជាម៉ាកសញ្ញាដ៏ល្បីល្បាញនៅក្នុងពិភពលោក នឹងជាស្លាកយីហោដ៏មានគុណតម្លៃខ្ពស់ ស្ថិតនៅក្នុងលំដាប់ទីប្រាំមួយនៅក្នុងពិភពលោក។ ច្បាប់ និងដំណើរការដោះស្រាយវិវាទរបស់ក្រុមហ៊ុន Visa គឺធ្វើឡើងដើម្បីការពាររាល់អាជីវកម្ម ពិសេសអាជីវកម្មខ្នាតតូច និងមធ្យម រួមទាំងអ្នកប្រើប្រាស់ ក្នុងនោះដែរ ដំណើរការដោះស្រាយវិវាទរបស់ Visa ក៏ផ្តោតសំខាន់លើការផ្តល់ជូននូវទំនុកចិត្ត ការកែលម្អប្រសិទ្ធភាពនៃការទូទាត់តាមរយៈឌីជីថល នៅក្នុងវិស័យពាណិជ្ជកម្មអេឡិចត្រូនិកដែលកំពុងរីកចម្រើនរបស់កម្ពុជា។ ការទូទាត់ដោយប្រើបច្ចេកវិទ្យា Contactless បានជួយសម្រួលដល់ប្រតិបត្តិទូទាត់ឆ្លងដែន ជំរុញឧស្សាហកម្មទេសចរណ៍ កំពុងតែរីកចម្រើនរបស់កម្ពុជា ដែលវាជាសសរស្តម្ភដ៏សំខាន់មួយនៃសេដ្ឋកិច្ចរបស់ប្រទេស។ ចំណូលពីទេសចររបស់កម្ពុជា និងកំណើនភ្ញៀវបរទេស បានកើនឡើងទ្វេដង នៅក្នុងឆ្នាំ ២០២៣ បើធៀបទៅនឹងឆ្នាំមុន។ព័ត៌មានបន្ថែមពី Kantar 2023 BrandZ ដែលជាបណ្តុំម៉ាកសញ្ញាដែលមានគុណតម្លៃបំផុត ចុចតាមតំណលីង https://www.kantar.com/campaigns/brandz-downloads/kantar-brandz-most-valuable-global-brands-2023, ស្លាកយីហោ Visa ត្រូវបានជ្រើសតាំងឲ្យជាប់ចំណាត់ថ្នាក់ទីមួយនៅក្នុងប្រភេទក្រុមហ៊ុនទូទាត់ប្រើប្រាស់ប្រព័ន្ធអេកូសាស្ត្រ។ ព័ត៌មានស្តីពីបញ្ជីម៉ាកយីហោដែលមានតម្លៃបំផុតរបស់ Forbes សូមចុចតាមតំណលីង https://www.forbes.com/powerful-brands/list, Visa ជាប់ចំណាត់ថ្នាក់ ជាស្លាកយីហោដែលនាំមុខគេខាងផ្នែកសេវាកម្មហិរញ្ញវត្ថុ ។ គោលការណ៍ការពារម្ចាស់ប័ណ្ណលើការទូទាត់ (Zero Liability policy)  របស់ក្រុមហ៊ុន Visa មិនអនុវត្តចំពោះប្រតិបត្តិការដែលទូទាត់ដោយ ប្រភេទប័ណ្ណពាណិជ្ជកម្ម និងប័ណ្ណPrepaid ឬប្រតិបត្តិការដែលមិនជោគជ័យនោះទេ។ ម្ចាស់ប័ណ្ណត្រូវតែមានការប្រុងប្រយ័ត្នខ្ពស់ក្នុងការការពារប័ណ្ណរបស់ពួកគាត់ ហើយធ្វើការជូនដំណឹងដល់ស្ថាប័នហិរញ្ញវត្ថុដែលចេញប័ណ្ណរបស់ពួកគាត់ភ្លាមៗ ប្រសិនបើមានប្រតិបត្តិការដែលពួកគាត់មិនបានធ្វើ។ សម្រាប់ព័ត៌មានលម្អិត សូមធ្វើការទំនាក់ទំនងទៅធនាគារដែលចេញប័ណ្ណជូនលោកអ្នក។ ថ្មីៗនេះ ក្រសួងទេសចរណ៍ បានដាក់ចេញនូវយុទ្ធនាការ “ទស្សនាខេត្តសៀមរាប ឆ្នាំ២០២៤” និងគំនិតផ្តួចផ្តើមទាក់ទងនឹងវិស័យទេសចរណ៍ផ្សេងទៀត ដើម្បីទាក់ទាញភ្ញៀវទេសចរឱ្យកាន់តែច្រើន។ ជាផ្នែកមួយនៃកិច្ចខិតខំប្រឹងប្រែងរបស់ក្រុមហ៊ុន Visa ក្នុងការលើកកម្ពស់វិស័យទេសចរណ៍ក្នុងប្រទេស ក្រុមហ៊ុន Visa បានចាប់ដៃគូជាមួយសមាគមទេសចរណ៍ប៉ាស៊ីហ្វិក (PATA) ដើម្បីជំរុញកម្មវិធីការអភិវឌ្ឍន៍គោលដៅទេសចរ និងភាពធន់ (Tourism Destination Resilience Program) ក្នុងគោលបំណងកសាងឧស្សាហកម្មទេសចរណ៍មួយដែលមានភាពធន់ និងនិរន្តរភាព បន្ថែមទៀតនៅក្នុងប្រទេសកម្ពុជា។ សព្វថ្ងៃនេះ អ្នកដំណើរដែលមកទស្សនានៅក្នុងប្រទេសកម្ពុជា អាចប្រើប្រាស់ Visa កាត របស់ពួកគេនៅទីតាំងពាណិជ្ជករជាង ២៣,៥00 នៅទូទាំងប្រទេស។ អ្នកស្រី Ivana Tranchini នាយិកាគ្រប់គ្រងក្រុមហ៊ុន Visa ប្រចាំប្រទេសកម្ពុជា បានមានប្រសាសន៍ថា៖  “អ្នកប្រើប្រាស់នៅជុំវិញពិភពលោកកំពុងផ្លាស់ប្តូរទៅរកការទូទាត់ដោយប្រើប្រាស់បច្ចេកវិទ្យា Contactless ពីព្រោះបច្ចេកវិទ្យាមួយនេះ អនុញ្ញាតិឲ្យការធ្វើប្រតិបត្តិការមានភាពរហ័ស និងមានសុវត្ថិភាព។ ធនាគារជាតិនៃកម្ពុជា បាននិងកំពុងធ្វើសកម្មភាពយ៉ាងសកម្មក្នុងការបំពេញតម្រូវការអតិថិជន ដោយពង្រីកជម្រើសសម្រាប់ការទូទាត់ឆ្លងដែននៅក្នុងតំបន់អាស៊ីអាគ្នេយ៍។” អ្នកស្រីបន្តទៀតថា៖ “ដើម្បីគាំទ្រកំណើនទេសចរណ៍នៅកម្ពុជា ក្រុមហ៊ុន Visa ប្តេជ្ញាផ្តល់សិទ្ធិអំណាចដល់ម្ចាស់អាជីវកម្ម តាមរយៈការពង្រឹងសមត្ថភាព ព្រមទាំងផ្តល់ជូននូវវិធីសាស្ត្រទូទាត់តាមរយៈបច្ចេកវិទ្យា contactless ចុងក្រោយបំផុត សម្រាប់ម្ចាស់អាជីវកម្មខ្នាតតូច និងមធ្យម។ យើងសង្ឃឹមថា ដំណោះស្រាយថ្មីរបស់យើង នឹងអាចជួយសម្រួលនិង វៀតណាម។ អស់រយៈពេលជាងមួយទសវត្សរ៍មកហើយ ការស្ទង់មតិ GTI ត្រូវបានធ្វើឡើងជារៀងរាល់ឆ្នាំ ហើយការស្ទង់មតិនេះជួយយើងឱ្យយល់ពីរបៀបដែលមនុស្សធ្វើដំណើរ និងការចំណាយ ព្រមទាំងនិន្នាការថ្មីដែលកំពុងលេចឡើងនៅក្នុងឧស្សាហកម្មធ្វើដំណើរ។ ព័ត៌មានបន្ថែមពី Kantar 2023 BrandZ ដែលជាបណ្តុំម៉ាកសញ្ញាដែលមានគុណតម្លៃបំផុត ចុចតាមតំណលីង https://www.kantar.com/campaigns/brandz-downloads/kantar-brandz-most-valuable-global-brands-2023, ស្លាកយីហោ Visa ត្រូវបានជ្រើសតាំងឲ្យជាប់ចំណាត់ថ្នាក់ទីមួយនៅក្នុងប្រភេទក្រុមហ៊ុនទូទាត់ប្រើប្រាស់ប្រព័ន្ធអេកូសាស្ត្រ។ ព័មានតម្លៃបំផុតរបស់ Forbes សូមចុចតាមតំណលីង https://www.forbes.com/powerful-brands/list, Visa ជាប់ចំណាត់ថ្នាក់ ជាស្លាកយីហោដែលនាំមុខគេខាងផ្នែកសេវាកម្មហិរញ្ញវត្ថុ ។ គោលការណ៍ការពារម្ចាស់ប័ណ្ណលើការទូទាត់ (Zero Liability policy)  របស់ក្រុមហ៊ុន Visa មិនអនុវត្តចំពោះប្រតិបត្តិការដែលទូទាត់ដោយ ប្រភេទប័ណ្ណពាណិជ្ជកម្ម និងប័ណ្ណPrepaid ឬប្រតិបត្តិការដែលមិនជោគជ័យនោះទេ។ ម្ចាស់ប័ណ្ណត្រូវតែមានការប្រុងប្រយ័ត្នខ្ពស់ក្នុងការការពារប័ណ្ណរបស់ពួកគាត់ ហើយធ្វើការជូនដំណឹងដល់ស្ថាប័នហិរញ្ញវត្ថុដែលចេញប័ណ្ណរបស់ពួកគាត់ភ្លាមៗ ប្រសិនបើមានប្រតិបត្តិការដែលពួកគាត់មិនបានធ្វើ។ សម្រាប់ព័ត៌មានលម្អិត សូមធ្វើការទំនាក់ទំនងទៅធនាគារដែលចេញប័ណ្ណជូនលោកអ្នក។ ដល់ម្ចាស់អាជីវកម្មខ្នាតតូច និងមធ្យម ក្នុងការទទួលយកវិធីសាស្រ្តទូទាត់តាមរយៈឌីជីថលឲ្យកាន់តែទូលំទូលាយ ស្របតាមប្រព័ន្ធអេកូទេសចរណ៍ និងឆ្លើយតបទៅនឹងចំណូលចិត្តរបស់អ្នកធ្វើដំណើរនាពេលបច្ចុប្បន្ន”។ កាតដែលមានផ្ទុកបច្ចេកវិទ្យា Contactless មានសុវត្ថិភាពដូចគ្នាទៅនឹងប្រភេទកាតប្រើបន្ទះឈីបដូច្នោះដែរ ដោយវាបង្កើតលេខកូដប្រតិបត្តិការជាក់លាក់ ដែលប្រើបានតែម្តងគត់ ដើម្បីការពារព័ត៌មាននៃការទូទាត់។ ការទូទាត់ដោយប្រើបច្ចេកវិទ្យា contactless    ក៏ធ្វើអោយប្រសើរឡើងនូវលំហូរសាច់ប្រាក់សម្រាប់ពាណិជ្ជករ និងកាត់បន្ថយការចាត់ចែងសាច់ប្រាក់ ខណៈ ដែលរយៈពេលប្រតិបត្តិការកាន់តែលឿន កាត់បន្ថយការតម្រង់ជួររង់ចាំ និងបង្កើនការលក់។	{ "spider_name": "businesscambodia", "scrape_at": "2025-06-14_19:40:05", "date_created": "2024-05-10T03:43:22.192Z", "category": "PR", "views": 108, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្រុមហ៊ុនផ្នែកកសិកម្មរបស់កូនខ្មែរ ជួបជុំដៃគូអាជីវកម្មដើម្បីនវានុវត្តន៍វិស័យកសិកម្ម	https://business-cambodia.com/articles/khmer-agricultural-company-meets-business-partners-for-agricultural-innovation	ថ្មីៗនេះ អង្គរហ្គ្រីន ជាក្រុមហ៊ុនបង្កើតដោយកូនខ្មែរ ដែលផលិត នាំចូលនិង ចែកចាយផលិតផលនិងសំភារៈកសិកម្ម បានរៀបចំកម្មវិធីអាហារសាមគ្គី ជាមួយបុគ្គលិក ម្ចាស់ដេប៉ូ និង ដៃគូអាជីវកម្មរបស់ខ្លួនប្រមាណជាង៤០០នាក់ នៅអាគារ H ដឹព្រីមៀរសែនសុខ។ ព្រឹត្តិការណ៍នេះក៏មានការចូលរួមពីតំណាងក្រុមហ៊ុននានាទាំងជាតិនិងអន្តរជាតិ ដែលជាដៃគូផ្គត់ផ្គង់ផលិតផល ជី-ថ្នាំកសិកម្ម និងគ្រឿងចក្រកសិកម្ម។ ក្នុងឱកាសនោះ លោក ចាន់ សុភ័ក្ត ប្រធាននាយកប្រតិបត្តិ របស់ក្រុមហ៊ុន អង្គរហ្គ្រីន បានថ្លែងលើវេទិកា អំពីភាពរីកចម្រើនរបស់ក្រុមហ៊ុន ដែលដើមឡើយត្រូវបានបង្កើតឡើងដោយការសហការគ្នាជាក្រុមមានសមាជិកតែ ៣នាក់នៅឆ្នាំ២០១១ នឹងបន្តរីកចម្រើនមកដល់ឆ្នាំ ២០២៤ នេះ មានបុគ្គលិកសរុបប្រមាណជិត ៣០០នាក់ រួមទាំងមានដេប៉ូចែកចាយលក់បន្ត នៅទូទាំង២៥ខេត្ត/ក្រុង។ នេះមិនមែនជាការចៃដន្យទេ តែជាការខំប្រឹងប្រែងរបស់ក្រុមការងារកូនខ្មែរក្នុងការចូលរួមលើកកម្ពស់សេដ្ឋកិច្ច តាមរយៈ ការផ្តល់ផលិតផលជី-ថ្នាំកសិកម្ម ដែលមានប្រសិទ្ធភាពខ្ពស់ មិនប៉ះពាល់ដល់ដំណាំ និងសុវត្ថិភាពកសិផលរបស់កសិករ។ លោក ចាន់ សុភក្តិ ក៏បានបន្ថែមទៀតថា ការវិវត្តន៍ខ្លួនរបស់ ក្រុមហ៊ុន អង្គរហ្គ្រីន មិនត្រឹមតែនាំចូលផលិតផលជី-ថ្នាំកសិកម្មល្អៗនោះទេ តែក្រុមហ៊ុនក៏បាននាំចូលនូវប្រភេទគ្រឿងយន្តទំនើបៗ ដែលបម្រើក្នុងវិស័យកសិកម្ម ជាច្រើនមុខ ច្រើនប្រភេទ ពីបរទេស រួមទាំងការច្នៃប្រឌិតនូវគ្រឿងយន្តនិងឧបករណ៍មួយចំនួន ដែលតម្លើងដោយកូនខ្មែរផ្ទាល់។ ពិសេស អង្គរហ្គ្រីន បានផលិតគ្រឿងចក្រកសិកម្ម គឺម៉ាស៊ីនបាញ់ថ្នាំស្វ័យប្រវត្តិ (Angkor Sprayer) ដែលមានសមត្ថភាព និងប្រសិទ្ធភាពខ្ពស់ក្នុងការជួយការងារគ្រប់គ្រងចម្ការ និងទំនើបមិនចាញ់ផលិតផលមកពីអឺរ៉ុបឡើយ។ ក្នុងនោះខាងផ្នែកដាំដុះ គឺមានគម្រោងជី-ថ្នាំកសិកម្ម គម្រោងផលិតគ្រឿងយន្តកសិកម្ម និងត្រាក់ទ័រ, គម្រោងសម្ភារៈកសិកម្មខ្នាតតូច, គម្រោងប្រព័ន្ធស្រោចស្រព, និង គម្រោងនាំចេញកសិផល។ ងាកមកការគាំទ្រច្រវ៉ាក់ផលិតកម្មផ្នែកម្ហូបអាហារវិញ អង្គរហ្គ្រីន ក៏មានគម្រោងចំណី និងថ្នាំសត្វ គម្រោងសាច់សុវត្ថិភាព និងគម្រោងភោជនីយដ្ឋាន ដែលគម្រោងទាំងនេះនៅតែបន្តស្វាគមន៍ដល់ម្ចាស់ដេប៉ូក៏ដូចជាអាជីវករទាំងឡាយ ក្នុងការសហការពង្រីកអាជីវកម្មរបស់ខ្លួន។ ឆ្លៀតក្នុងឱកាសនោះដែរ ក្រុមហ៊ុនក៏បានដាក់ស្តង់តាំងបង្ហាញនូវផលិផល និងគ្រឿងយន្តរបស់ខ្លួន ក៏ដូចជាមានការធ្វើបទបង្ហាញពីផលិតផលសំខាន់ៗរបស់ខ្លួនចំនួន១១ មុខពីអ្នកជំនាញ រួមនឹងផលិតជី-ថ្នាំដែលទើបនាំចូលថ្មីៗ អមដោយការផ្តល់រង្វាន់ដល់ដេប៉ូឆ្នើមៗចំនួន៥ដេប៉ូ និង កាដូផ្សងសំណាងដទៃទៀតប្រកបដោយបរិយាយរីករាយនិងស្និទ្ធស្នាល។ កម្មវិធីក៏បញ្ចប់ទៅដោយការសាទរពេញដោយក្ដីសង្ឃឹម ខណៈដែលគ្រប់ភាគីពាក់ព័ន្ធទាំងអស់បានប្ដេជ្ញាចិត្តថា នឹងបន្តជួយជ្រោមជ្រែងកសិករ ឆ្ពោះទៅកាន់នវានុវត្តន៍កសិកម្ម ដើម្បីរួមចំណែកអភិវឌ្ឍខ្លួនឯង គ្រួសារ និងសង្គមជាតិឱ្យកាន់តែរីចម្រើនឡើង៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-10T02:31:04.908Z", "category": "PR", "views": 842, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ឃើញដំរីជុះ កុំជុះតាមដំរី! បើស្ថិតក្នុងស្ថានភាព ៣ នេះ ពុំគួរទិញលំនៅឋានដោយការបង់រំលស់ឡើយ	https://business-cambodia.com/articles/do-not-buy-the-house	សេវាកម្មបង់រំសល់លំនៅឋាន បានក្លាយជាវិធីសាស្ដ្រមួយដ៏ពេញនិយាយនៅក្នុងទីផ្សារអចលនទ្រព្យមួយរយៈចុងក្រោយនេះ។ ដោយសារវិធីសាស្ដ្រនេះជួយឲ្យអ្នកដែលមានចំណូលទាប មិនមានលុយទិញផ្ដាច់ អាចធ្វើការបង់រំលស់ប្រចាំខែជាមួយម្ចាស់បុរី ឬក្រុមហ៊ុន។ ប៉ុន្ដែយ៉ាងមុននឹងសម្រេចចិត្ដក្នុងការបង់រំលស់ អ្នកក៏ត្រូវសិក្សាឲ្យបានច្បាស់លាស់ផងដែរចៀសវាងមានបញ្ហាទៅក្រុមខាងមុខ។ ជាក់ស្ដែងកន្លងមកនេះក៏មានអ្នកទឹកភ្នែកមិនតិចនោះដែរ ដែលផុងខ្លួនដោយសារការបង់រំលស់ផ្ទះនេះ។ ហើយប្រសិនបើអ្នកស្ថិតនៅក្នុងស្ថានភាព ៣ នេះសូមកុំបង់រំលស់ឲ្យសោះ។ ១. គ្មានចំណូលច្បាស់លាស់ ប្រសិនបើអ្នកកំពុងមានប្រភពចំណូលពុំច្បាស់លាស់ មានមួយខែអត់មួយខែ យកល្អកុំទាន់គិតលើការបង់រំលស់នេះអី ព្រោះអាចធ្វើឲ្យអ្នកជួបបញ្ហាលុយការនាពេលណាមួយក៏ថាបាន។ ព្រោះការបង់រំលស់គឺតម្រូវឲ្យយើងត្រូវបង់ប្រាក់ជាប្រចាំខែជូនម្ចាស់គម្រោង អ៊ីចឹងបើសិនប្រភពចំណូលអ្នកមិនច្បាស់ ប៉ះចំខែខ្លះរកពុំបាន តើបានអ្វីបង់ឲ្យគេ។ អ៊ីចឹងពុំគួរបង់រំលស់ទេនៅក្នុងស្ថានភាពបែបនេះ។ ប៉ុន្ដែចាំដល់អ្នកមានប្រភពចំណូលច្បាស់លាស់ រឹងមាំ ចាំធ្វើការបង់ក៏មិនហួសពេលដែរ។ ២. កំពុងជាប់បំណុល ការសម្រេចចិត្ដបង់រំលស់ផ្ទះទាំងខ្លួនកំពុងជាប់ជំពាក់បំណុល គឺជារឿងគ្រោះថ្នាក់ និងជួបហានិភ័យច្រើន ព្រោះការទិញផ្ទះដោយបង់រំលស់គឺជាបំណុលដែលអ្នកត្រូវបង់ឲ្យម្ចាស់គម្រោងជារៀងរាល់ខែ។ អ៊ីចឹងបើអ្នកកំពុងតែជាប់បំណុលផ្សេងហើយ មកធ្វើការបង់រំលស់បន្ថែមទៀត មានន័យថាកំពុងបន្ថែមបំណុលពីលើជួយជាន់ទៀតហើយ។ ប៉ុន្ដែប្រសិនបើអ្នកមានប្រភពចំណូលអាចទប់បាន ហើយផ្ទះដែលបង់រំលស់នេះអាចរកចំណូលឲ្យបានតាមរយៈការជួយ ឬធ្វើអាជីវកម្ម គឺមិនអីនោះទេ តែបើចំណូលស្ទើររំលស់ហើយមិនអាចរកចំណូលដើម្បីជួយដោះបំណុល ចៀសបានគួរតែចៀសសិនទៅ ចាំដោះបំណុលពីខ្លួនអស់ចាំបង់រំលស់ក៏ជារឿងល្អដែរ។ ៣. រំលស់តាមគេ សុភាសិតខ្មែរមួយបានពោលថា «កុំឃើញដំរីជុះ ប្រឹងជុះតាមដំរី» មានន័យថាកុំឃើញធ្វើអីប្រឹងធ្វើតាមគេ ពេលខ្លះគេស្ថិតក្នុងស្ថានភាពផ្សេងយើងស្ថិតក្នុងស្ថានផ្សេង។ ធៀបនឹងការបង់រំលស់ផ្ទះ បើសិនជាអ្នកឃើញគេបង់ ហើយទៅបង់នឹងគេដែរ ដោយពុំមានគិតពីស្ថានភាពហិរញ្ញវត្ថុខ្លួន គឺជារឿងលំបាកបំផុត។ ពេលខ្លះគេរំលស់ដោយសារគេមានប្រភពចំណូលរឹងមាំ មានតម្រូវការចាំ តែបើឃើញមិនទាន់មានភាពចំបាច់ ចំណូលនៅស្ទើរគួរទប់ចិត្ដសិន ខំប្រឹងសន្សំប្រាក់ បង្កើតចំណូលឲ្យបានច្រើន ចាំបង់ទើបជាការល្អ។ «កុំហ៊ឺហាតាមអ្នកដទៃ ទាំងរាល់ថ្ងៃចំណូលនៅតិច» ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T09:50:06.375Z", "category": "អចលនទ្រព្យ", "views": 152, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
តម្លៃធូរខ្លាំង! នេះជារថយន្តខ្លាញ់គោ ៣ម៉ូដែល រាងស្អាត សន្សំសំចៃខ្ពស់ តម្លៃមិនដល់២ម៉ឺន$	https://business-cambodia.com/articles/three-new-car-model-ch-eap-pri	សម្រាប់ប្រិយមិត្តដែលមានកូនចិត្តស្រលាញ់រថយន្តថ្មី ប៉ុន្តែលុយមិនសហការ និងពិបាកបែងចែកថាត្រូវសន្សំលុយបន្ថែមយកឡានថ្មី ឬគួរសម្រេចចិត្តទិញឡានជជុះ ខណៈរឿងទាំងនេះធ្វើឱ្យបងប្អូនមួយចំនួនក្រពុសមុខខ្លាំងមែនទែន។ ទាក់ទងជាបញ្ហានេះ បងប្អូនឈប់ឈឺក្បាលទៀតទៅ  Business Cambodia សូមណែនាំរថយន្តថ្មីចំនួនបីម៉ូឌែលថ្មី បកចេញពីកេស ខណៈតម្លៃក្រោម២ម៉ឺន$តែប៉ុណ្ណោះ។ ដោយរថយន្ត៣ម៉ូដែលនោះរួមមាន៖ រថយន្ត BYD 𝗗𝗼𝗹𝗽𝗵𝗶𝗻 𝗠𝗶𝗻𝗶 Dolphin Mini គឺជារថយន្តតូចបំផុត ដែលមានប្រវែងត្រឹមតែ ៣,៤១៥ mm ទទឹង ១,៦៧០mm និងកំពស់ ១,៥៣០ mm មានតម្លៃក្រោម២ម៉ឺនដុល្លារ។ កូនឡានមួយម៉ូដែលនេះ គឺសាកសមបំផុតសម្រាប់ការបើកបរក្នុងទីក្រុង និងការចតរថយន្តនៅកន្លែងចង្អៀត។ ចំពោះ ថាមពល និងដំណើរការវិញ Dolphin Mini ត្រូវបានបំពាក់ដោយម៉ូទ័រអេឡិចត្រិចតែមួយដែលផលិតថាមពល ១៣០ kW (១៧៤ hp) និងកម្លាំងបង្វិល ២៩០ Nm (២១៤ lb-ft) ។ វាគឺគ្រប់គ្រាន់ដើម្បីឱ្យរថយន្តមានល្បឿន 0-១០០ គីឡូម៉ែត្រក្នុងមួយម៉ោង 7.9 វិនាទី។ ថ្ម៖ Dolphin Mini ភ្ជាប់មកជាមួយជម្រើសនៃកញ្ចប់ថ្មពីរដែលមានសមត្ថភាព ៣០.៧ kWh និង ៤៤.៩ kWh ។ កញ្ចប់ថ្មធំជាងនេះផ្តល់នូវចម្ងាយរហូតដល់ ៤០១ គីឡូម៉ែត្រ លើការសាកថ្មម្តង។ ២. រថយន្ត LETIN MENGO រថយន្ត LETIN MENGO មានតម្លៃត្រឹមតែ ១៨២០០ដុល្លារ ជាឡានអគ្គិសនីដាបបល (Double) មានការសន្សំសំចៃខ្ពស់ និងជារថយន្តថាមពលម៉ូទ័រអគ្គិសនីតូចល្មម អាចបើកបរក្នុងល្បឿនបំផុតតែ ១០០Km/h និងមានអាគុយទំហំតែ ១៧.២៥Kwh អាចសាកភ្លើងមួយពេញរត់បាន ២០០Km រីឯការសាកថ្មត្រូវការពេលតែ ៦ ទៅ ៨ម៉ោង ប៉ុណ្ណោះ។ ម្យ៉ាងវិញទៀត សម្រាប់ម៉ូទ័ររបស់ឡាននេះ ត្រូវបានប្រើជាប្រភេទ PMSM (Permanent magnet synchronous Motor) ភាគច្រើនម៉ូទ័រនេះគេយកទៅប្រើលើឡានដង់ស៊ីតេថាមពលខ្ពស់ និងមានសំឡេងស្ងាត់ល្អ ហើយឡាន MENGO នេះដែរក៏អាចសណ្តោងរបស់របរធ្ងន់ៗផងដែរ។ ម្យ៉ាងវិញទៀត សម្រាប់ម៉ូទ័ររបស់ឡាននេះ ត្រូវបានប្រើជាប្រភេទ PMSM (Permanent magnet synchronous Motor) ភាគច្រើនម៉ូទ័រនេះគេយកទៅប្រើលើឡានដង់ស៊ីតេថាមពលខ្ពស់ និងមានសំឡេងស្ងាត់ល្អ ហើយឡាន MENGO នេះដែរក៏អាចសណ្តោងរបស់របរធ្ងន់ៗផងដែរ។ ៣.១. 𝐓𝐨𝐲𝐨𝐭𝐚 𝐖𝐢𝐠𝐨 𝟐𝟎𝟐𝟒 យោងតាមផេកផ្លូវការរបស់ Toyota Cambodia កាលកន្លងទៅ បានឱ្យដឹងថា រថយន្ត 𝐓𝐨𝐲𝐨𝐭𝐚 𝐖𝐢𝐠𝐨 𝟐𝟎𝟐𝟒 ផលិតឡើងដោយប្រើប្រាស់នៅគ្រោងឆ្អឹងថ្មី ជាមួយប្រវែងសរុប ៣,៧៦០ មម ទទឹង ១,៦៦៥ ម.ម កំពស់ ១,៥១៥ ម.ម ប្រវែងគន្លាតកង់មុខ-ក្រោយ ២,៥២៥ ម.ម និងកំពស់ពីដីទៅបាតរថយន្ត១៦៥ ម.ម ជាមួយតម្លៃត្រឹម ១៩៩០០ ដុល្លារតែប៉ុណ្ណោះ។ រថយន្តនេះមានម៉ាស៊ីន 1.0-liter (998cc) 12-valve DOHC, VVT, 3-cylinder ជាមួយទិន្នផលអតិបរមា: 67 PS @ 6,000 rpm និងកម្លាំងបង្វិលជុំអតិបរមា: 89 Nm @ 4,400 rpm៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T09:49:41.327Z", "category": "កំពូលអ្នកលក់", "views": 5866, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
រៀនស្រលាញ់ខ្លួនឯង! ធ្វើរឿងតូចទាំង៥នេះ ជួយឲ្យសុខភាពផ្លូវចិត្តប្រសើរឡើងវិញ ឈប់តប់ប្រមល់ទៀត	https://business-cambodia.com/articles/ashley-whillans-good-mental-health	មនុស្សបាននឹងកំពុងប្រឈមមុខជាមួយបញ្ហារាល់ថ្ងៃ ដែលធ្វើឲ្យប៉ះពាល់ដល់សុខភាពផ្លូវចិត្តយ៉ាងធ្ងន់ធ្ងរ រស់មិនសុខ បក់មិនល្ហើយ ខ្វល់ខ្វាយច្រើន។ ក្នុងនោះយោងតាមការស្រាវជ្រាវរបស់លោកស្រី Ashley Whillans ជំនួយការសាស្រ្តាចារ្យរដ្ឋបាលនៅសាលាពាណិជ្ជកម្មហាវ៉ាដ (Harvard Business School) បានរកឃើញថា មានរឿងតូចៗ៥ ជួយឲ្យមនុស្សមានសុខភាពផ្លូវចិត្តប្រសើរឡើងវិញ ឈប់តប់ប្រមល់ទៀត៖ ១/. រៀបចំការងាររបស់អ្នក (៥ នាទី) លោកស្រីបាននិយាយថា៖ «ការរៀបចំផែនការអ្វីដែលយើងត្រូវធ្វើ ហើយនៅពេលដែលយើងនឹងធ្វើវាអាចកាត់បន្ថយការពន្យាពេល និងមិនធ្វើឲ្យយើងមានអារម្មណ៍តានតឹងនោះទេ»។ នៅពេលមានអារម្មណ៍ធុញថប់យើងច្រើនតែធ្វើកិច្ចការមិនបានល្អ ដូច្នេះវាមានប្រយោជន៍ក្នុងការយកបញ្ហាធំហើយបំបែកវាទៅជាជំហានតូចៗដែលអាចធ្វើសកម្មភាពបាន។ ២/. ផ្ញើសារទៅនរណាម្នាក់ដែលសំខាន់ (៥ នាទី) ជម្រើសមួយទៀតប្រសិនបើអ្នកមានពេលទំនេរពីរបីនាទីគួរផ្ញើសារទៅនរណាម្នាក់សំខាន់សម្រាប់អ្នកដែលអ្នកមិនបាននិយាយជាមួយពួកគេមួយរយៈធំ។ លោកស្រីបានលើកឡើងយ៉ាងដូច្នេះថា៖ «ផ្ញើជូននរណាម្នាក់នូវរូបភាពគួរឱ្យអស់សំណើច ឬផ្ញើរូបភាពសត្វចិញ្ចឹម ឫអនុស្សាវរីយ៍ដ៏រីករាយដែលអ្នកមាន គុណប្រយោជន៍មួយនៃបទពិសោធន៍ឬសកម្មភាពសង្គមគឺថាអ្នកត្រូវជួយពួកគេ ដូច្នេះព្យាយាមទទួលបទពិសោធន៍វិជ្ជមានដែលអ្នកមានជាមួយមិត្តភក្តិឬសមាជិកគ្រួសារតាមរយៈរូបភាពឬវីដេអូខ្លី»។ ៣/. មើលវីដេអូធម្មជាតិលំហែកាយ (យ៉ាងហោចណាស់ ១០ នាទី) ប្រសិនបើអ្នកមានពេលទំនេរ ១០ នាទីលោកស្រី Ashley Whillans ណែនាំឱ្យអ្នកមើលវីដេអូធម្មជាតិលំហែកាយនៅលើអ៊ីនធឺណេត។ យោងតាមការសិក្សានៅសាកលវិទ្យាល័យកាលីហ្វ័រញ៉ាឆ្នាំ ២០១៧ បានឲ្យដឹងថា មនុស្សដែលបានមើលមាតិកាពី “ពិភពផែនដី” ដែលនិយាយអំពីសត្វព្រៃ និងជម្រុញឲ្យពួកគេមានអារម្មណ៍ថាមានការកើនឡើងនូវភាពរីករាយ និងការចង់ដឹងចង់ឃើញ។ វីដេអូនេះក៏កាត់បន្ថយអារម្មណ៍នឿយហត់ ខឹង និងស្ត្រេសផងដែរ។ ៤/. ឈប់ប្រើបណ្តាញសង្គមលើសលប់៖ ការអូសចុះ អូសឡើងដោយគ្មានគោលដៅគឺជាឃាតករឈាមត្រជាក់សម្លាប់ពេលវេលារបស់អ្នកដោយមិនដឹងខ្លួន។ ប្រសិនបើអាច អ្នកគួរលុបកម្មវិធីបណ្តាញសង្គមដូចជា Facebook, Instagram, Twitter, Tik Tok, Pinterest និងកម្មវិធីកម្សាន្តផ្សេងទៀតចេញពីទូរស័ព្ទដៃ ដោយអ្នកអាចចូលទៅប្រើប្រាស់វាតាមរយៈកុំព្យូទ័រវិញ។ ការធ្វើបែបនេះអ្នកនឹងកាត់បន្ថយពេលវេលាខ្ជះខ្ជាយដោយស្វ័យប្រវត្តិយ៉ាងហោចណាស់ ៩០%។ ៥/. ហ៊ានដើរចេញពីទំនាក់ទំនងក្លែងក្លាយ៖ ការនៅជាមួយមនុស្សក្លែងក្លាយនឹងបំផ្លាញជីវិតអ្នកបន្តិចម្តងៗ រហូតដល់ថ្ងៃមួយដែលអ្នកបាត់បង់ខ្លួនឯង។ ត្រូវហ៊ានលះបង់មិត្តក្លែងក្លាយ ស្នេហាក្លែងក្លាយ និងមនុស្សផ្សេងទៀតដែលធ្វើឲ្យអន្តរាយដល់ការខិតខំរបស់អ្នក។ អ្នកត្រូវមានអាកប្បកិរិយាវិជ្ជមាន ភាពអត់ធន និងសុទិដ្ឋិនិយមចំពោះមនុស្សដែលនៅជុំវិញខ្លួនអ្នកគឺជារឿងចាំបាច់។ យ៉ាងណាមិញ ចូរកុំខ្លាចក្នុងចាប់ផ្តើមធ្វើរឿងតូចៗទាំង៥ ខាងលើ ចាប់ផ្តើមកាន់តែឆាប់ កាន់តែប្រសើរ។ បើអ្នកអាចធ្វើបាន សុខភាពផ្លូវចិត្តនឹងប្រសើរឡើងវិញ រស់នៅរីករាយ ជីវិតរុងរឿង៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T09:26:54.328Z", "category": "ភាពជាអ្នកដឹកនាំ", "views": 8277, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
កម្មវិធីប្រគល់ពានរង្វាន់អចលនទ្រព្យកម្ពុជាប្រចាំឆ្នាំ២០២៤ ធ្វើការរៀបចំឡើងនៅសណ្ឋាគារសូហ្វីតែល	https://business-cambodia.com/articles/cambodia-real-estate-awards-2024-held-at-sofitel-hotel	រាជធានីភ្នំពេញ ៖ អ្នកអភិវឌ្ឍន៍អចលនទ្រព្យ ភ្នាក់ងារអចលនទ្រព្យ និងអ្នកជំនាញផ្នែកអចលនទ្រព្យទាំងអស់បានធ្វើការជួបជុំគ្នានៅសណ្ឋាគារSofitel Phnom Penh Phokeethra កាលពីល្ងាច ថ្ងៃពុធ ទី០៨ ខែឧសភា ដើម្បីចូលរួមអបអរសាទរសមិទ្ធផល របស់បុគ្គល និងក្រុមហ៊ុនឆ្នើមក្នុងវិស័យនេះ ។ ព្រឹត្តិការណ៍ដ៏មានកិត្យានុភាពនេះ ត្រូវបានរៀបចំឡើងជារៀងរាល់ឆ្នាំដោយក្រុមហ៊ុន Realestate.com.kh សហការជាមួយក្រសួងរៀបចំដែនដី នគរូបនីយកម្ម និងសំណង់  និយ័តករអាជីវកម្មអចលនវត្ថុ និងបញ្ចាំកម្ពុជា ព្រម ទាំងសមាគមអ្នកវាយតម្លៃ ភ្នាក់ងារអចលនវត្ថុកម្ពុជា ។ លោក Tom O'Sullivan នាយកប្រតិបត្តិការនៃ Realestate.com.khបានថ្លែងក្នុងសន្ទរកថាបើកកម្មវិធី ដោយលើកសង្កត់ធ្ងន់ពីតួនាទីសំខាន់នៃវិជ្ជាជីវៈ ភាពថ្លៃថ្នូរ ការពង្រឹងទំនុកចិត្តរបស់ភ្នាក់ងារ និងអ្នកអភិវឌ្ឍអចលនទ្រព្យ ដើម្បីធានាអោយបាននូវសុវត្ថិភាពនៃការវិនិយោគពីភ្ញៀវជាតិ អន្តរជាតិ។ ក្នុងឱកាសនេះផងដែរ Realestate.com.kh បានណែនាំ Platform ថ្មីរបស់ខ្លួនមួយឈ្មោះថា Connect ដែលជាវេទិកាមួយអនុញ្ញាតអោយភាគីពាក់ព័ន្ធក្នុងវិស័យអចលនទ្រព្យអាចទាញយកទៅប្រើប្រាស់ ដើម្បីរក្សាទិន្នន័យ ស្វែងរកអតិថិជន សហការគ្នាជាមួយដៃគូរក្នុងការធ្វើប្រតិបត្តិការទិញ លក់ រឺជួល ដោយមានប្រសិទ្ធិភាព និងតម្លាភាពបំផុត។ កម្មវិធីប្រគល់ពានរង្វាន់អចលនទ្រព្យកម្ពុជានេះត្រូវបានប្រារព្ធធ្វើឡើងដោយមានអ្នកចូលរួមជាង 300 នាក់ដែលអញ្ជើញមកពីគ្រប់ផ្នែកនៃវិស័យអចលនទ្រព្យរបស់ប្រទេសកម្ពុជា ។ អ្នកដែលត្រូវបានតែងតាំងនិងអ្នកទទួលពានរង្វាន់ត្រូវបានវាយតម្លៃខ្ពស់ដោយគណៈកម្មការដោយផ្អែកលើភាពជាអ្នកដឹកនាំ ក្នុងវិស័យអចលនទ្រព្យ ការច្នៃប្រឌិត កំណើនអាជីវកម្ម ផលប៉ះពាល់និងឧត្តមភាពរួមរបស់ពួកគេ ។ អ្នកឈ្នះរង្វាន់ជាង 30 នាក់ មកពីក្រុមហ៊ុនអភិវឌ្ឍន៍អចលនទ្រព្យ និងភ្នាក់ងារដែលឈានមុខគេក្នុងប្រទេសកម្ពុជា ត្រូវបានប្រកាសពេញមួយយប់ ដោយអ្នកឈ្នះទទួលបានរពានរង្វាន់ចំនួន១, ត្រាCREA ដ៏មានកិត្យានុភាព និងវិញ្ញាបណ្ណបត្រ ដើម្បីបញ្ជាក់ពីភាពជោគជ័យរបស់ក្រុមហ៊ុនពួកគេ ។ អ្នកឈ្នះពានរង្វាន់ អ្នកអភិវឌ្ឍន៍កំពូលប្រចាំឆ្នាំរួមមាន អ្នកអភិវឌ្ឍន៍ទូទៅប្រចាំឆ្នាំពីក្រុមហ៊ុន Overseas Cambodia Investment Corporation (OCIC) ខណៈដែលអ្នកអភិវឌ្ឍន៍គម្រោង Time Square គឺក្រុមហ៊ុន MegaKim World Corporation បានឈ្នះពានរង្វាន់អ្នកអភិវឌ្ឍខុនដូឆ្នើមប្រចាំឆ្នាំ។ ពិសេសនោះក្រុមហ៊ុន Canopy Sands Development ក្លាយជាម្ចាស់ពានរង្វាន់ការអភិវឌ្ឍន៍ឆ្នើមបំផុតប្រចាំឆ្នាំ ដែលជាឈ្នះពានរង្វាន់កំពូលសម្រាប់ការអភិវឌ្ឍន៍ប្រចាំឆ្នាំ។ គម្រោង Le Condé BKK1 បានឈ្នះពានរង្វាន់ Condominium Development of the Year ខណៈដែល បុរីវីល្លាម បានឈ្នះពានរង្វាន់ Best Landed Property Development of the Year និង Connexion ដែលជាអ្នកឈ្នះពានរង្វាន់ជាច្រើនផ្សេងទៀតបានឈ្នះពានរង្វាន់ Lifestyle Development of the Year។  Mean Chey Residences, Picasso City Garden, Sophea Suites, Prince Happiness Plaza, Borey Amory, Diamond Bay Gardenនិង Time Square 6 គឺជាម្ចាស់ពានរង្វាន់ដ៏គួរឱ្យកត់សម្គាល់ផងដែរសម្រាប់ផ្នែកអភិវឌ្ឍន៍ ។ ពានរង្វាន់ទីភ្នាក់ងារប្រចាំឆ្នាំត្រូវបានប្រគល់ជូន Asia Real Estate Cambodia (ARC) និង WH Living and Properties។ នាយកប្រតិបត្តិនៃ Realestate.com.kh លោក Tom O'Sullivan បានថ្លែងអំណរគុណចំពោះការខិតខំប្រឹងប្រែងរបស់គណៈកម្មការវិនិច្ឆ័យនិងបានលើកឡើងពីភាពជោគជ័យនៃពានរង្វាន់ CREA ឆ្នាំ2024 ។ គាត់បាននិយាយថា, "ទោះបីជាវិស័យនេះជួបផលវិបាកច្រើនក៏ដោយ, ការរួបរួមគ្នា និងពង្រឹងការប្តេជ្ញាចិត្តរបស់យើងចំពោះការលូតលាស់ដោយស្ថេរភាពនិងត្រឹមត្រូវគឺមានសារៈសំខាន់។" លោក O'Sullivanបានបន្តថ្លែងអំណរគុណចំពោះការគាំទ្រដ៏ច្រើនពីអ្នកឧបត្ថម្ភទាំងអស់រួមមាន Hanuman Beer, Port City Colombo, B2B Cambodia, DFDL Cambodia, The Room Architecture & Design, Over Under, GAC Motor Cambodia, TDB Projects, Khmer Timesនិងដៃគូផ្សេងទៀតដែលបានជួយធ្វើឱ្យល្ងាចនោះទទួលបានភាពជោគជ័យ។	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T09:25:52.613Z", "category": "PR", "views": 1738, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
បណ្ដុះនិស្ស័យក្លាយជាអ្នកមាន! ទម្លាប់បង្កើតលុយល្អបំផុត៦ បើធ្វើបានអ្នកនឹងមានឱកាសសល់ទ្រព្យ សល់លុយ	https://business-cambodia.com/articles/the-best-money-making-habit-to-have	ពេលខ្លះមិនមែនអ្នករកចំណូលបានតិចទើបធ្វើឲ្យអ្នកមិនមានលុយសម្រាប់វិនិយោគនិងរកស៊ីដើម្បីកសាងភាពមាននោះទេ តែផ្ទុយទៅវិញគឺដោយសារតែអ្នកមិនទាន់បណ្ដុះទម្លាប់ល្អផ្នែកលុយកាក់ដែលជាហេតុធ្វើឲ្យអ្នកមិនសល់លុយ ហើយរស់នៅជួបបញ្ហាលុយកាក់។ និយាយទាក់ទងនឹងទម្លាប់ផ្នែកលុយកាក់នេះដែរ ថ្ងៃនេះ Business Cambodia សូមចែករំលែកនូវទម្លាប់បង្កើតលុយដ៏ល្អបំផុតទាំង៦បើអ្នកធ្វើបាន អនាគតនឹងសក់លុយ សល់ទ្រព្យ។ ១. ទម្លាប់ចាត់ចែងលុយប្រចាំខែ  ពេលអ្នកមានទម្លាប់ចាត់ចែងលុយប្រចាំខែគឺអ្នកបានតាមដានច្បាស់ពីចំណូលចំណាយប្រចាំខែរបស់អ្នក។ ជាពិសេសការធ្វើបែបនេះ ធ្វើឲ្យអ្នកចាត់ចែងនិងបែងចែកលុយយ៉ាងមានប្រសិទ្ធភាពនិងឆ្លាតវៃហើយជាលទ្ធផលគឺអ្នកសល់លុយសម្រាប់ដាក់អាទិភាពលើការសន្សំនិងវិនិយោគ។ ២. ទម្លាប់សន្សំនិងវិនិយោគ  ការមានទម្លាប់សន្សំនិងវិនិយោគគឺជាទម្លាប់ដែលធ្វើឲ្យអ្នកសល់លុយ សល់ទ្រព្យហើយរស់នៅមិនជួបបញ្ហាលុយកាក់ឡើយ។ អ្នកត្រូវមានទម្លាប់សន្សំលុយជានិច្ចព្រោះការសន្សំជួយការពារពីហេតុការណ៍នានាដែលយើងមិនអាចដឹងមុនដែលហេតុការណ៍ទាំងនេះសុទ្ធតែត្រូវការលុយ។ ដូច្នេះបើអ្នកមានលុយសន្សំវាអាចជួយការពារចំពោះហេតុការណ៍ដែលមិនបានព្រៀងទុក។  លើសពីនេះបើអ្នកមានទម្លាប់វិនិយោគដោយមានចេះដឹងនិងភាពប្រាកដប្រជានោះទ្រព្យរបស់អ្នកនឹងកើនឡើងជាលំដាប់។ ៣. កំណត់គោលដៅហិរញ្ញវត្ថុ  ដាក់គោលដៅហិរញ្ញវត្ថុឲ្យច្បាស់លាស់ទាំងគោលដៅរយៈពេលខ្លីនិងគោលដៅរយៈពេលវែ។ គោលដៅទាំងនេះផ្ដល់នូវទិសច្បាស់លាស់ដែលអ្នកត្រូវដើរទៅជាពិសេសកាលណាអ្នកបានកំណត់គោលដៅហិរញ្ញវត្ថុអ្នកនឹងមានកម្លាំងចិត្តក្នុងការធ្វើវាឲ្យបានសម្រេច។ ឧទាហរណ៍អ្នកដាក់គោលដៅចេញរកស៊ី នោះអ្នកនឹងព្យាយាមរកលុយនិងសន្សំលុយដើម្បីបានដើមទុនរកស៊ី។ ៤. បង្កើតប្រភពចំណូលឲ្យបានច្រើន ត្រូវចាំថាអ្នកមានគេកម្រមានប្រភពចំណូលតែមួយប្រភពណាស់ពោលគឺគេព្យាយាមបង្កើតប្រភពចំណូលឲ្យបានច្រើនដើម្បីបង្កើតលុយបានច្រើនហើយទ្រព្យកើនលឿន។ ដូច្នេះអ្នកគួរបង្កើតប្រភពចំណូលឲ្យច្រើនទៅតាមសមត្ថភាពនិងលទ្ធភាពរបស់អ្នក។ ៥. រស់នៅតាមលទ្ធភាព   គេថាបើនៅក្មេងបើចង់មានចង់សល់ទ្រព្យអ្នកត្រូវធ្វើខ្លួនឲ្យសាមញ្ញបំផុត។ អ្វីដែលអ្នកគួរធ្វើនោះគឺចៀសវាងចាយលុយច្រើនលើរបស់ដែលមិនចំបាច់។ ជាពិសេសត្រូវបែងចែកឲ្យដាច់រវាងការចំណាយលើរបស់ចាំបាច់និងការចំណាយលើការចង់បាន។ មនុស្សជាច្រើនចាយលុយច្រើនលើការចង់បានឬចំណង់ដែលធ្វើឲ្យពួកគាត់មិនសល់លុយ ជួបបញ្ហាលុយជាពិសេសបញ្ហាបំណុលជាដើម។ ៦. បន្តរៀនជានិច្ច  សូមវិនិយោគលើចំណេះដឹងនិងជំនាញតាមរយៈរៀនជំនាញថ្មីៗនិងដុសខាត់សមត្ថភាពដែលមានស្រាប់។ ការវិនិយោគលើចំណេះជំនាញគឺជាផ្លូវមួយក្នុងការបង្កើនឥទ្ធិពលហើយបើកផ្លូវឲ្យអ្នករកចំណូលបានកាន់តែច្រើននិងវិនិយោគជាមួយនឹងភាពច្បាស់លាស់ប្រាកដនិយមដើម្បីកាត់បន្ថយហានិភ័យ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T09:24:35.530Z", "category": "ហិរញ្ញវត្ថុ", "views": 818, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អ្នកចិត្តសាស្រ្ត៖ មនុស្សធ្លាប់ខ្ជិលច្រអូស ប្រែមកជាឧស្សាហ៍ព្យាយាម ក្រោយអនុវត្តរឿងទាំង៥នេះ	https://business-cambodia.com/articles/5-things-about-lazy-people-psychology-mindset-	អ្នកជំនាញចិត្តសាស្រ្តនិងជាស្ថាបនិកស្ថាប័ន Hack Spirit លោក Lachlan Brown បានឱ្យដឹងថាក្រោយជួបសម្ភាសន៍និងសង្កេតមនុស្សជាច្រើន លោកបានចងក្រងនូវរឿងរ៉ាវស្រាវជ្រាវមួយចំនួនពាក់ព័ន្ធនឹងបុគ្គលដែលធ្លាប់តែខ្ជិលច្រអូស ហើយអាចប្រែមកជាឧស្សាហ៍ព្យាយាម មានវិន័យខ្ពស់ អាចសម្រេចជោគជ័យបាន ដោយសារពួកគេបានអនុវត្តរឿងសាមញ្ញ៥យ៉ាងដូចខាងក្រោមនេះ។ ១. យល់ពីការងារអាទិភាព៖ មនុស្សធ្លាប់ខ្ជិលច្រអូស ប្រែមកជាឧស្សាហ៍ព្យាយាម ដោយសារតែពួកគេចាប់ផ្តើមចេះបែងចែកការងារអាទិភាព មានការបេ្តជ្ញាចិត្តខ្ពស់ ដឹងថាពេលណាត្រូវធ្វើសកម្មភាពអ្វី និងពេលណាមិនត្រូវធ្វើសកម្មភាពអ្វី ដោយមានក្រដាសឬការកត់ត្រា To-do-list ដែលត្រូវអនុវត្តតាមជារៀងរាល់ថ្ងៃ។ ២. ចាប់ផ្តើមយល់ពីខ្លួនឯង៖ ការស្គាល់ខ្លួនឯងគឺជារឿងសំខាន់មួយដែលជួយឱ្យមនុស្សខ្ជិលប្រែជាឧស្សាហ៍វិញ ដោយហេតុថានៅពេលដែលអ្នកយល់ពីខ្លួនឯងច្រើនហើយ អ្នកនឹងអាចសង្កេតមើលទម្លាប់អវិជ្ជមានរបស់ខ្លួនឯង ចាប់ផ្តើមចេះទទួលស្គាល់កំហុសខ្លួនឯង ដឹងថាខ្លួនឯងត្រូវការអ្វី ខ្វះខាតអ្វី គ្រប់គ្រាន់រឿងអ្វីខ្លះ ត្រូវបំពេញអ្វីខ្លះ នោះពួកគេនឹងដឹងច្បាស់អំពីគោលដៅផ្ទាល់ខ្លួនថាគួរធ្វើអ្វីហើយ។   ៣. បង្កើតទម្លាប់លើអ្វីមួយ៖ ការបង្កើតទម្លាប់លើរឿងអ្វីមួយឬសកម្មភាពអ្វីមួយឱ្យបានជាប់លាប់នឹងជួយឱ្យមនុស្សឈប់ខ្ជិលបាន ព្រោះទម្លាប់នឹងជួយឱ្យការប្រើពេលវេលា មានប្រសិទ្ធភាពជាងមុន ងាយស្រួលជាងមុន និងចំណាយថាមពលផ្លូវកាយ ផ្លូវចិត្តតិចជាងមុន ក្នុងការសម្រេចចិត្តទៅធ្វើអ្វីមួយ ពោលគឺមិនស្មុគស្មាញច្រើន លើសកម្មភាពប្រចាំថ្ងៃនោះទេ។ ៤. តែងអបអរជោគជ័យតូចៗ៖ មនុស្សខ្ជិលដែលបានប្រែក្លាយទៅជាបុគ្គលឧស្សាហ៍ដោយសារពួកគេ យល់ពីអំណាចនៃសកម្មភាពតិចតួចប្រចាំថ្ងៃថាអាចក្លាយសមិទ្ធិផលធំៗបាន គឺត្រូវរីករាយនឹងជំហានតូចៗព្រមទាំងត្រូវចេះសប្បាយរីករាយជាមួយដំណើរ។ ក្នុងនោះការចេះអបអរជោគជ័យតូចៗនឹងធ្វើឱ្យពួកគេឆ្លាតវៃ ចេះបំបែកបន្ទុកធំៗឱ្យក្លាយជាកិច្ចការតូចៗដែលអាចធ្វើ នឹងគ្រប់គ្រងបានល្អថែមទៀត។ ៥. បណ្តុះផ្នត់គំនិតរីកចម្រើន៖ ផ្នត់គំនិតរីកចម្រើន ជាពាក្យដែលបង្កើតឡើងដោយចិត្តវិទូអាមេរិកអ្នកស្រី Carol Dweck ម្ចាស់សៀវភៅ “ផ្នត់គំនិត” អ្នកស្រីបានឱ្យនិយមន័យថាផ្នត់គំនិតរីកចម្រើនជាជំនឿជឿថាសមត្ថភាពនិងភាពឆ្លាតវៃរបស់មនុស្សម្នាក់ គឺកើតឡើងដោយសារការលះបង់ និងការខិតខំ។ ដូច្នេះមនុស្សធ្លាប់ខ្ជិលច្រអូស អាចប្រែជាឧស្សាហ៍ព្យាយាមបាន ដោយសារពួកគេចាប់ផ្តើមបណ្តុះផ្នត់គំនិតរីកចម្រើននេះ ហើយពួកគេចាប់ផ្តើមយល់ថាការបរាជ័យ ការខកបំណង គឺជារឿងធម្មតា តែអ្វីដែលអាចជួយឱ្យពួកគេជោគជ័យបានមានតែការអត់ធ្មត់តស៊ូព្យាយាមប៉ុណ្ណោះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T08:39:01.963Z", "category": "ភាពជាអ្នកដឹកនាំ", "views": 1265, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ចង់ពូកែរកស៊ី! នេះជាជំនាញ ៣ ដែលអ្នករកស៊ីត្រូវចេះ បើចង់ឱ្យអាជីវកម្មមានគ្រឹះរឹងមាំ	https://business-cambodia.com/articles/business-should-know	ការដុះខាត់ជំនាញជារឿងសំខាន់សម្រាប់អ្នករកស៊ី ព្រោះនៅពេលម្ចាស់អាជីវកម្មមានជំនាញវានឹងជួយឱ្យអាជីវកម្មមានគ្រឹះរឹងមាំ រីកធំធាត់ទៅបានយ៉ាងល្អផងដែរ ហេតុនេះដើម្បីក្លាយជាអ្នករកស៊ីដ៏ពូកែ ម្ចាស់អាជីវកម្មគួរដុសខាត់នៅជំនាញ ៣នេះឱ្យខ្លាំង ៖ ១.ជំនាញមើលអនាគត ជំនាញមើលអនាគត មិនមែនត្រូវតែចេះទាយដូចគ្រូទាយនោះទេ ប៉ុន្តែជំនាញមើលអនាគតនេះជាជំនាញដែលអាចប៉ាន់ត្រូវថា ក្បួនរកស៊ីបែបណា របរបែបណាដែលត្រូវទីផ្សារនាពេលអនាគត។ជាក់ស្តែងដូចពីមុនយើងជិះឡានដែលប្រើសាំងប៉ុន្តែបច្ចុប្បន្នយើងក៏មានការបង្កើតឡានដែលប្រើអគ្គិសនី និងប្រើអ៊ីដ្រូសែន ការផ្លាស់ប្តូរពីឡានសាំងមកឡានអគ្គិសនីនេះហើយដែលគេហៅថាសហគ្រិនមើលឃើញអនាគត គឺបង្កើតអ្វីថ្មីឱ្យទាន់តាមសម័យកាល មិនមែនប្រកាន់ខ្ជាប់តែគំនិតរកស៊ីដដែលៗ។     យ៉ាងណាមិញជំនាញមើលអនាគតនេះចង់សំដៅទៅដល់ការមើលឃើញថា របរបែបណាដែលទៅអនាគតអាចមានទីផ្សារចង្អៀត របរណាដែលមានទីផ្សារទូលាយដែលគួររកស៊ីនិងមិនគួររកស៊ី ១០ ឬ ២០ឆ្នាំខាងមុខទៀត។ឧទាហរណ៍ដូចជាយើងចង់ឱ្យអាជីវកម្មយើងធំ ក្តោបទីផ្សារបាន នោះយើងប្រាកដជាគិតទៅដល់ការចេញហ្វ្រេនឆាយ ព្រោះការចេញលក់ហ្វ្រេនឆាយធ្វើឱ្យអាជីវកម្មមានវិសាលភាពធំទូលាយ ដូច្នេះយើងក៏ចាប់ផ្តើមរៀបចំអាជីវកម្មឱ្យត្រូវស្តង់ដារដើម្បីត្រៀមចេញហ្វ្រេនឆាយនេះហើយដែលគេហៅថាជំនាញមើលឃើញអនាគត គឺមើលឃើញពីទំហំនៃទីផ្សានាពេលខាងមុខ។ ២.ជំនាញបំបាត់ស្ត្រេស កាលនៅជាបុគ្គលិកយើងថាស្ត្រេស ប៉ុន្តែនៅពេលក្លាយជាអ្នករកស៊ីកម្រិតនៃការស្ត្រេសលើសពីជីវិតធ្វើការទ្វេដង ត្រូវគិតសព្វគ្រប់ទាំងអស់ទាំងបុគ្គលិក ហិរញ្ញវត្ថុ បញ្ហាភ្ញៀវ និងបញ្ហាផ្សេងៗជាច្រើនទៀត។ដោយសារតែបញ្ហាច្រើនដូចនេះហើយទើបតម្រូវឱ្យម្ចាស់អាជីវកម្មត្រូវមានជំនាញបំបាត់ស្ត្រេស ព្រោះបើរកស៊ីៗស្រាប់តែស្ត្រេសតើអាជីវកម្មទាំងមូលរំពឹងអ្វី បើម្ចាស់ទន់ខ្សោយតើឱ្យអាជីវកម្មអាចរឹងមាំទៅបានដោយរបៀបណា។ ហេតុដូច្នេះហើយ ដើម្បីដោះស្រាយបញ្ហាទាំងអស់នេះបាន ម្ចាស់អាជីវកម្មត្រូវលត់ដំ វឹកហាត់ផ្លូវចិត្តខ្លួនឯង យកពេលមកអភិឌ្ឍន៍ជំនាញ អានសៀវភៅ រៀនជំនាញថ្មីៗ ឬក៏យកពេលវេលាទៅសម្រាកលំហែលកាយដើម្បីឱ្យអារម្មណ៍ល្អឡើងវិញជាដើម។នៅពេលណាដែលយើងជាថៅកែមិនស្ត្រេស អាចដោះស្រាយបញ្ហាស្ត្រេសខ្លួនឯងបានហើយ នោះបុគ្គលិកដែលធ្វើការជាមួយយើងក៏មិនស្ត្រេសដែរ ព្រោះយើងដឹងពីក្បួនដោះស្រាយស្ត្រេស ហេតុនេះហើយទើបតម្រូវឱ្យអ្នករកស៊ីត្រូវតែមានជំនាញបំបាត់ស្ត្រេស ព្រោះអ្នករកស៊ីដែលពូកែគឺពូកែទាំងការរកស៊ី ពូកែទាំងការដោះស្រាយបញ្ហា។ ៣.ជំនាញជប់ ជំនាញចុងក្រោយដែលត្រូវតែមាននោះគឺជំនាញជប់ សំដៅដល់ការដែលខ្វះអ្វីជប់ហ្នឹង តែមិនមែនជប់ដូចទេវតាអ្វីនោះទេ តែជាការជប់ជំនាញ ជប់គំនិត ជប់ក្បួនគៀងគងទុន។ប្រសិនបើចង់រកស៊ីហើយខ្វះទុន ហេតុនេះត្រូវការជប់ជំនាញប្រមូលទុនពីអ្នកផ្សេងមកស៊ី កុំសុញគំនិតហើយអង្គុយស្ត្រេសមិនដឹងធ្វើអ្វី ត្រូវចេះប្រើគំនិតដែលមានមកជប់របស់ដែលខ្វះខាតឱ្យកើតមានឡើង។ជំនាញនេះជាចំណុចដែលអ្នកស៊ីត្រូវតែមាន ព្រោះបើម្ចាស់អាជីវកម្មគាំងគំនិតហើយគ្មានជំនាញជប់ទៀតគឺលំបាកបន្តិចហើយ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T08:16:20.072Z", "category": "ចាប់ផ្តើមអាជីវកម្ម", "views": 984, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បរាជ័យជាមេរៀន! សហគ្រិនស្រ្តីមួយរូបធ្លាប់រកស៊ីខាត៥ដង ប្រាប់រឿង៣គួរធ្វើពេលកំពុងខាតឡុងចុង	https://business-cambodia.com/articles/surrey-hills-grocer-	នៅក្នុងការរកស៊ីពេលបរាជ័យមានមនុស្សមួយចំនួនធំបានបាក់ទឹកចិត្តនិងមានភាពខ្លាចញញើតក្នុងការចេញរកស៊ីម្តងទៀត ព្រោះនៅពេលរកស៊ីខាតមិនត្រឹមតែខាតតែពេលវេលានោះទេ អ្វីដែលខាតបង់ធំបំផុតគឺដើមទុនលុយកាក់ដែលខិតខំសន្សំយ៉ាងលំបាកត្រូវរលាយក្នុងពេលតែមួយប៉ព្រិចភ្នែក ដែលជាហេតុធ្វើឱ្យម្ចាស់អាជីវកម្មដែលរកស៊ីខាតខ្លាចរអា។ ដោយឡែកសម្រាប់សហគ្រិនស្រ្តីជនជាតិសឹង្ហបុរី Gek Teng Pang  វិញ រកស៊ីខាតដល់ទៅ៥អាជីវកម្មប៉ុន្តែនៅតែក្រាញ់ននាលនឹងការរកស៊ីឥតចុះញ៉មឡើយ ពោលគឺសហគ្រិនស្រ្តីរូបនេះបានប្រែក្លាយមេរៀនដែលធ្លាប់រកស៊ីខាតនោះទៅជាមេរៀនដ៏ល្អមួយសម្រាប់អាជីវកម្មភោជនីយដ្ឋាន Surrey Hills Grocer ទៅវិញ និងបានប្រាប់អ្នករកស៊ីជំនាន់ក្រោយនូវរឿង៣ ដែលត្រូវគិតបន្ទាប់ពីរកស៊ីខាតគឺ ៖ ១.ប្រើអ្វីដែលនៅសេសសល់ Gek Teng Pang  បាននិយាយថា អាជីវកម្មទាំង៥ដែលនាងរកស៊ីខាតមាន ៖ អាជីវកម្មភ្នាក់ងារទេសចរណ៍ អាជីវកម្មជួលអចលនទ្រព្យ អាជីវកម្មនាឡិកាហៅថា Daybook Watches អាជីវកម្មផលិតចាន និងចុងក្រោយគេគឺអាជីវកម្មដឹកជញ្ជូនអាហារ។ នៅពេលរកស៊ីខាត Gek Teng Pang ខាតលុយស្ទើរតែអស់ពីខ្លួន ពោលគឺនៅសល់ត្រឹមតែ ២៣៥ដុល្លារប៉ុណ្ណោះនៅជាប់ខ្លួន ប៉ុន្តែអ្វីដែលនៅសល់លើសពីលុយគឺកម្លាំងចិត្តពីគ្រួសារនិងកម្លាំងតស៊ូ ។ លុះនៅក្នុងឆ្នាំ ២០២១ សហគ្រិនស្រ្តីរូបនេះបានសម្រេចចិត្តយកលុយពីគ្រួសារប្រមាណជាជិត ៣០ម៉ឺនដុល្លារ បង្កើតអាជីវកម្មម្តងទៀត ដែលជាអាជីវកម្មភោជនីយដ្ឋាន ឈ្មោះ Surrey Hills Grocer។ ហេតុនេះនៅពេលដែលបរាជ័យអស់លុយពីខ្លួនអ្វីដែលចាំបាច់បំផុតគឺការរក្សាកម្លាំងកាយកម្លាំងចិត្តឱ្យបានមាំ នឹងប្រើកម្លាំងចិត្តរកផ្លូវថ្មីដើម្បីស្វែងរកឱកាសថ្មី មិនគួរអង្គុយកើតទុក្ខបាក់ទឹកចិត្តទៅតាមបញ្ហានោះទេ ព្រោះមិនថាយើងកើតទុក្ខខ្លាំងយ៉ាងណាក៏មិនអាចទាញពេលវេលាត្រឡប់ក្រោយ ឱ្យអ្វីៗល្អប្រសើរឡើងវិញបាននោះទេ។ ២.ច្នៃការបរាជ័យទៅជាមេរៀន ក្រោយដើរខុសអស់ជាច្រើនផ្លូវក្នុងការរកស៊ី បានធ្វើឱ្យ Teng Pang មិនបានផ្តេកផ្តួលទៅតាមបញ្ហានោះទេ ផ្ទុយទៅវិញបែរជាយកការឈឺចាប់ដោយសារការរកស៊ីនោះទៅជាមេរៀនដើម្បីកែតម្រូវអាជីវកម្មថ្មីមិនឱ្យជាន់ដានជើង ដូចតែពាក្យគេថា ដួលច្រើនដងនឹងធ្វើឱ្យយើងរឹងមាំជាងមុនដូច្នេះដែរ។ ត្រង់នេះ Teng Pang បាននិយាយថា “ ខ្ញុំបានបោះបង់ការងារប្រាក់ខែរាប់ពាន់ដើម្បីក្លាយជាសហគ្រិន ដូច្នេះខ្ញុំនឹងមិនត្រឡប់ទៅក្រោយវិញទេខ្ញុំត្រូវដើរទៅមុខ ព្រោះការរកស៊ីវាតែងមានជោគជ័យនិងបរាជ័យចៀសមិនផុត”។ ៣.កុំបាក់ទឹកចិត្ត ហើយត្រូវស្វែងរកឱកាសថ្មី នៅពេលបរាជ័យម្តងហើយលើការរកស៊ីប្រាកដណាស់ថានឹងមានការបាក់ទឹកចិត្ត ប៉ុន្តែផ្ទុយទៅវិញបើរវល់តែអស់សង្ឃឹមស្តាយក្រោយនៅរឿងដែលបានបន្លងផុតវានឹងធ្វើឱ្យយើងមិនអាចចាប់យកឱកាសថ្មីបាននោះទេ ជាក់ស្តែងបើយើងក្រឡេកទៅមើលជីវិតម្ចាស់ហាង Surrey Hills Grocer ខាងលើនេះវិញ គាត់បរាជ័យដល់ទៅ៥ដង ស្ទើរតែគ្មានលុយត្រឡប់ទៅស្រុកវិញទៅហើយ ប៉ុន្តែគាត់នៅតែជឿថាខ្លួនអាចមានឱកាសរកស៊ីជោគជ័យលើមុខរបរថ្មី ហើយជាលទ្ធផលគាត់ក៏អាចបើកហាងមួយតម្លៃជិត ៣០ដុល្លារ ដែលរកចំណូល ក្នុងមួយខែៗ ១,៤ លានដុល្លារសឹង្ហបុរី។ គួរបញ្ជាក់ផងដែរថា អត្ថបទនេះចង់បញ្ជាក់ឱ្យបងប្អូនជាម្ចាស់អាជីវកម្មបានយល់ថា ការរកស៊ីតែមានឡើងមានចុះជារឿងធម្មតា ដែលម្ចាស់អាជីវកម្មមិនអាចហាមឃាត់បាន ប៉ុន្តែអ្វីដែលត្រូវតែរក្សាឱ្យល្អគឺទឹកចិត្តក្នុងការរកស៊ី បើទោះជារកស៊ីខាតខ្លាំងក៏កុំគួរត្រាំត្រែងនឹងការឈឺចាប់យូរពេក ត្រូវចេះសាងកម្លាំងចិត្តក្រោកឈរឡើងវិញ បើមិនព្រមព្រលែងការឈឺចាប់រវល់តែអង្គុយកើតទុក អាចនឹងបាត់ឱកាសថ្មីៗបាន៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T07:55:50.365Z", "category": "ចាប់ផ្តើមអាជីវកម្ម", "views": 633, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ត្រឹម៤ខែដំបូងឆ្នាំនេះ ក្រុមហ៊ុនអាមេរិកជាង២០០ដាក់ពាក្យការពារក្ស័យធនខណៈមិនអាចទប់នឹងការដំឡើងការប្រា.ក់ខ្ពស់	https://business-cambodia.com/articles/us-companies-bankruptcy-still-increased	គិតត្រឹមពាក់កណ្ដាលឆ្នាំ២០២៤នេះចំនួនក្រុមហ៊ុនសាជីវកម្មរបស់សហរដេ្ឋអាមេរិកដែលបានដាក់ពាក្យការពារក្ស័យធននៅតែមានការកើនឡើងគួរឲ្យកត់សម្គាល់ជាពិសេសនៅអំឡុងខែមេសាឆ្នាំ២០២៤នេះ ចំនួនក្រុមហ៊ុនដាក់ពាក្យការពារក្ស័យធនឡើងដល់ចំណុចខ្ពស់បំផុតមួយ។ បើយោងតាមការចុះផ្សាយរបស់ S&P Global បានឲ្យដឹងថាការដាក់ពាក្យការពារក្ស័យធនពីក្រុមហ៊ុនសាជីវកម្មរបស់សហរដ្ឋអាមេរិកនៅអំឡុងខែមេសាកន្លងទៅនេះបានកើនឡើងដល់ចំណុចដ៏ខ្ពស់បំផុតមួយប្រចាំឆ្នាំខណៈក្រុមហ៊ុនជាច្រើនរងគ្រោះដើរទាំងត្រដាបត្រដួសដោយសារការដំឡើងការប្រាក់ខ្ពស់។  តាមទិន្នន័យរបស់ S&P Global  បានឲ្យដឹងថាអំឡុងខែមេសាឆ្នាំ២០២៤មានក្រុមហ៊ុនសរុបចំនួន៦៦ក្រុមហ៊ុនបានដាក់ពាក្យការពារពីការក្ស័យធន ហើយត្រឹមរយៈពេល៤ខែដំបូងនៃឆ្នាំ២០២៤នេះមានក្រុមហ៊ុនដាក់ពាក្យការពារក្ស័យធនសរុបចំនួន២១០ក្រុមហ៊ុន។ យ៉ាងណាមិញតួលេខនេះនៅទាបជាងឆ្នាំ២០២៣ខណៈរយៈពេលដូចគ្នានៃឆ្នាំ២០២៣ក្រុមហ៊ុនដាក់ពាក្យការពារក្ស័យធនចំនួន២២៤ក្រុមហ៊ុន។  នៅក្នុងវចំណោមក្រុមហ៊ុនដែលបានដាក់ពាក្យការពារក្ស័យធន មានក្រុមហ៊ុនធំៗចំនួន៣បានដាក់ពាក្យការពារក្ស័យធនជាមួយនឹងបំណុលក្នុងខ្លួនជាង១ពាន់លានដុល្លារដោយក្រុមហ៊ុនទាំងនោះមានដូចជាក្រុមហ៊ុន Express, Number Holdings និងCovergeOne Holdings ជាដើម។ នៅក្នុងនោះដែរក្រុមហ៊ុនដែលរកស៊ីក្នុងវិស័យលក់ផលិតផលឬរបស់ប្រើប្រាស់មិនចាំបាច់គឺឈរលើកំពូលតារាងដែលមានការដាក់ពាក្យការពារក្ស័យធនច្រើនបំផុតហើយតាមពីក្រោយដោយវិស័យសុខាភិបាលនិងឧស្សាហកម្ម។ គួរបញ្ជាក់ផងដែរនៅក្នុងឆ្នាំ២០២៤នេះមានក្រុមហ៊ុនជាច្រើនបានដាក់ពាក្យការពារក្ស័យធននិងបិទទ្វារ។ ជាក់ស្ដែង Macy’s ដែលជាផ្សារទំនើបដ៏ធំមួយរបស់សហរដ្ឋអាមេរិក ដែលមានមូលដ្ឋានក្នុងទីក្រុង San Francisco តាំងពីឆ្នាំ ១៩៤៧ បានសម្រេចបិទទ្វារហើយដោយកំពុងតែរង់ចាំម្ចាស់ថ្មីមកទិញបន្ត។ ចំណែកធនាគារ Republic First Bank របស់អាមេរិកដែលមានមូលដ្ឋាននៅទីក្រុង Philadelphia ត្រូវបានបិទដោយគណកម្មការមូលបត្រនិងធនាគារនៅក្នុងរដ្ឋ Pennsylvania ដោយឲ្យFDIC ជាអ្នកទទួលលើការគ្រប់គ្រងប្រាក់បញ្ញើ។ ដើម្បីការពារប្រាក់បញ្ញើរបស់អតិថិជន FDIC បានឈានដល់កិច្ចព្រមព្រៀងជាមួយនឹងធនាគារ Fulton Bank ដោយឲ្យFulton Bank ទទួលខុសត្រូវលើប្រាក់បញ្ញើរបស់អតិថិជននិងទិញយកទ្រព្យសកម្មរបស់ធាគារ Republic First Bank ទាំងស្រុងតែម្ដង៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T07:11:29.747Z", "category": "ហិរញ្ញវត្ថុ", "views": 472, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
Toyota នឹងដំឡើងឡានថ្មីនៅខ្មែរ! តស់មកដឹងតម្លៃឡានមួយទឹកទាំង៥ម៉ូដែល របស់ក្រុមហ៊ុននេះ	https://business-cambodia.com/articles/toyota-secound-hand-kh	កាលពីថ្មីៗកន្លងទៅនេះ ដូចប្រិយមិត្ដបានដឹងរួចមកហើយថា រោងចក្រដំឡើងរថយន្ដដ៏ល្បីរបស់ជប៉ុន Toyota បានសម្ពោធដំណើរការជាផ្លូវការនៅក្នុងប្រទេសកម្ពុជា ដោយឆ្នាំដំបូងនេះក្រុមហ៊ុននឹងដំឡើងរថយន្ដចំនួន ២ ម៉ូឌែល គឺ HILUX និង FORTUNER ដើម្បីផ្ដត់ផ្គង់ទីផ្សារក្នុងស្រុក និងនាំចេញ។ ទន្ទឹមនឹងការលក់រថយន្តខ្លាញ់គោនេះផងដែរ ក្រុមហ៊ុនក៏កំពុងដាក់លក់រថយន្តមួយទឹកជាច្រើនម៉ូដែលដូចគ្នា ខណៈតម្លៃអេមខ្លាំង។ ដោយក្នុងនោះរួមមាន៖ ១. រថយន្ត COROLLA CROSS ប្រភេទគ្រួសារ មានតម្លៃ ៣៦,៩០០ដុល្លារ សេរីឆ្នាំ: 2022 ម៉ាស៊ីន: ១.៨ ល ចំនួនគីឡូម៉ែត្រ: ៣៤,៣០០ គីឡូម៉ែត្រ ប្រអប់លេខ: ៧-វគ្គអូតូ តម្លៃ: US$36,900 ២. រថយន្ត FORTUNER LEGENDER ប្រភេទ SUV តម្លៃ៤៥,៩០០ដុល្លារ សេរីឆ្នាំ: 2021 ម៉ាស៊ីន: ២.៨ ល ចំនួនគីឡូម៉ែត្រ: ៩៦,៨៣២ គីឡូម៉ែត្រ ប្រអប់លេខ: ៦-វគ្គអូតូ តម្លៃ: US$45,900 ៣. រថយន្ត HILUX REVO RALLY ប្រភេទ (Pickup) មានតម្លៃ ៤៧,៩០០ដុល្លារ សេរីឆ្នាំ: 2023 ម៉ាស៊ីន: ២.៨ ល ចំនួនគីឡូម៉ែត្រ: ២៥,៩០៤ គីឡូម៉ែត្រ ប្រអប់លេខ: ៦-វគ្គអូតូ តម្លៃ: US$47,900 ៤. រថយន្ត TOYOTA WIGO (BMC-2B-6955) ប្រភេទ Hatchback តម្លៃ ១៦,៥០០ដុល្លារ សេរីឆ្នាំ: 2024 ម៉ាស៊ីន:  ១.0 L ចំនួនគីឡូម៉ែត្រ: 1,636 គីឡូម៉ែត្រ ប្រអប់លេខ: CVT តម្លៃ: US$16,500 ៥. រថយន្ត TOYOTA AVANZA ប្រភេទ MPV តម្លៃ ១៩,៩០០ដុល្លារ សេរីឆ្នាំ: 2020 ម៉ាស៊ីន: ១.៥ ល ចំនួនគីឡូម៉ែត្រ: ៧៧,៥៨៣ គីឡូម៉ែត្រ ប្រអប់លេខ: ៤-វគ្គអូតូ តម្លៃ: US$19,900	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T06:48:12.534Z", "category": "កំពូលអ្នកលក់", "views": 11394, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ផ្សារទំនើបតូចៗជាច្រើននៅឥណ្ឌា កំពុងប្រឈមនឹងការបិទទ្វារ ខណៈការលក់កំពុងធ្លាក់ក្នុងសភាពស្ងាត់ជ្រងំ	https://business-cambodia.com/articles/small-market-in-india	ផ្សារទំនើបតូចៗជាច្រើន នៅក្នុងប្រទេសឥណ្ឌាកំពុងតែប្រែទៅជាផ្សារទំនើបខ្មោច ខណៈដែលការលក់កំពុងតែប្រឈមនឹងសភាពស្ងាត់ស្រងំ ព្រោះអតិថិជនងាកទៅរកការទិញទំនិញតាមអនឡាញ នឹងងាកទៅដើរទិញទំនិញនៅតាមផ្សារទំនើបធំៗផងដែរ។ នេះបើយោងតាមការចុះផ្សាយដោយសារព័ត៌មាន Yahoo Finace ។ ប្រភពដដែលបានបន្តឱ្យដឹងទៀតថា នេះឆ្លុះបញ្ចាំងពីតម្រូវការអ្នកប្រើប្រាស់កាន់តែចុះខ្សោយ ហើយអាចនាំឱ្យប្រជាជននឹងប្រឈមមុខនឹងការបាត់បង់ការងារធ្វើ ហើយការផ្លាស់ប្តូរនៃសេដ្ឋកិច្ចនេះអ្នកដែលប៉ះពាល់ខ្លាំងជាងគេគឺអ្នកលក់រាយខ្នាយតូចនិងអ្នកផ្តល់សេវាកម្ម។ លោក Gulam Zia ដែលជានាយកក្រុមហ៊ុន Knight Frank បាននិយាយថា បន្ទាប់ពីការចេញផ្សាយរបាយការណ៍ "Think India Think Retail 2024" យើងស្ទង់មតិឃើញថា "ផ្សារទំនើបតូចៗជាច្រើនកំពុងប្រឈមមុខនឹងការបិទទ្វារហើយ" ។ លោក Zia បាននិយាយបន្តទៀតថា ផ្សារទំនើបធំៗនៅប្រទេសឥណ្ឌាគឺមានភាពសម្បូរបែបជាខ្លាំង ហើយវាថែមទាំងអាចផ្តល់ជម្រើសជាច្រើនទៅដល់អតិថិជន ដែលនេះជាហេតុធ្វើឱ្យអតិថិជនងាកដើរទៅទិញទំនិញនៅទីនោះ រហូតបណ្តាលឱ្យផ្សារទំនើបតូចៗជាច្រើនត្រូវបានជាប់គាំងហើយប្រាក់ចំណូលក៏កាន់តែធ្លាក់ចុះជាងមុនផងដែរ។ គួរបញ្ជាក់ថា ផ្សារទំនើបតូចៗដែលស្ថិតនៅក្នុងទីក្រុង Delhi, Mumbai និង Bengaluru មានចំនួនផ្សារទំនើបសរុបចំនួន ២៦៣ បើគិតត្រឹមចុងឆ្នាំ ២០២៣ ដោយផ្សារទំនើបនៅក្នុងនោះនាពេលនេះផ្សារទំនើបលក់រាយចំនួន១៦ បានបិទទ្វារហើយ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T05:54:39.274Z", "category": "ចាប់ផ្តើមអាជីវកម្ម", "views": 634, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រៀនឥតគិ.តថ្លៃ! វិទ្យាស្ថាន១របស់រដ្ឋ រើសសិស្សជាង១ពា.ន់នាក់ ចូលរៀនជំនាញវិជ្ជាជីវៈទាំងនេះ	https://business-cambodia.com/articles/tvet-learning-cambodia-bantey-meanchey-province-	វិទ្យាស្ថានពហុបច្ចេកទេសខេត្តបន្ទាយមានជ័យ នឹងបើកវគ្គបណ្តុះបណ្តាលជំនាញវិជ្ជាជីវៈ ដល់បងប្អូនប្រជាពលរដ្ឋ យុវជន-យុវនារីសរុបប្រមាណ១១៧០នាក់ ដែលមកពីគ្រួសារក្រីក្រ សិក្សាដោយឥតបង់ថ្លៃ និងមានប្រាក់ឧបត្ថម្ភប្រចាំខែ លើមុខជំនាញចំនួន១៣ដូចខាងក្រោម ដែលអាចជួយឱ្យបងប្អូនទទួលបានឱកាសការងារធ្វើនិងមានចំណូលទៀងទាត់នាពេលអនាគត។ ចំពោះមុខជំនាញកម្រិតសញ្ញាបត្របច្ចេកទេស និងវិជ្ជាជីវៈ ១ (CI) ដែលវិទ្យាសា្ថននឹងធ្វើការបណ្តុះបណ្តាល ដល់យុវជនរូមមាន ១៣ជំនាញ ៖ ១.ការដំឡើងបណ្តាញអគ្គិសនីក្នុងអគារ   ២.ការថែទាំ និងជួសជុលរថយន្ត   ៣.សេវាកម្មកុំព្យូទ័រ ៤.ការងារកំបោរ ៥.ការដំឡើងបណ្តាញបំពង់ទឹក ៦.ការថែទាំ និងជួសជុលអគ្គិសនីរថយន្ត ៧.ការថែទាំ និងជួសជុលម៉ាស៊ីនត្រជាក់រថយន្ត   ៨.ការរចនាក្រាហ្វិកដោយកុំព្យូទ័រ ៩.សេវាកម្មរដ្ឋបាល   ១០.សេវាកម្មបរិក្ខារត្រជាក់ក្នុងគេហដ្ឋាន   ១១.ធុរកិច្ចភេសជ្ជៈ ១២.ការកែច្នៃបន្លែ និងផ្លែឈើ   ១៣.ជួសជុលទោចក្រយានយន្ត សម្រាប់អត្ថប្រយោជន៍ សិស្សនឹងទទួលបានប្រាក់ឧបត្ថម្ភប្រចាំខែចំនួន២៨ម៉ឺនរៀលក្នុង១ខែដោយសិក្សាពេញម៉ោងសម្រាប់យុវជនមានបណ្ឌសមធម៌ ឬបណ្ឌគ្រួសារងាយរងហានិភ័យ។ ជាពិសេសវិទ្យាស្ថានមានផ្តល់ការប្រឹក្សាយោបល់ពីការជ្រើសរើសជំនាញនិងព័ត៌មានទីផ្សារការងារ ការចុះកម្មសិក្សានៅតាមគ្រឹះស្ថាន សហគ្រាស ឧស្សាហកម្មនិងក្រុមហ៊ុនឯកជន។ ក្នុងនោះក្រោយពេលសិក្សាសិស្សនឹងទទួលបានសញ្ញាបត្របច្ចេកទេសនិងវិជ្ជាជីវៈ១ និងឱកាសបន្តការសិក្សាផងដែរ។ ដោយឡែកចំពោះការចុះឈ្មោះចូលរៀន សិស្សអាចធ្វើការចុះឈ្មោះ ចាប់ពីថ្ងៃផ្សាយដំណឹងនេះតទៅ រហូតដល់ថ្ងៃទី៣ ខែមិថុនា ឆ្នាំ២០២៤ ដោយមានឯកសារភ្ជាប់ក្នុងការដាក់ពាក្យចូលរៀន ដូចបានចែងក្នុងលិខិតជូនដំណឹងខាងក្រោម។ គួរបញ្ជាក់ផងដែរថាចំពោះការសិក្សាមានចំនួន៣វេន ព្រឹក ល្ងាច យប់ នៅថ្ងៃចន្ទ-សុក្រ និងថ្ងៃសៅរ៍-អាទិត្យ។ ដូច្នេះសម្រាប់បងប្អូនដែលមានចំណាប់អារម្មណ៍សិក្សាអាចធ្វើការដាក់ពាក្យចូលសិក្សាឬសាកសួរព័ត៌មានបន្ថែមតាមរយៈលេខទូរស័ព្ទ ០៩៥៩៣៤ ៤៤៧ / ០៦៧ ៥៧០ ៥០៥/ ០១២ ៣៩៦៩៥៦/ ០៩៣ ៨៣៦ ៨៨៣ ដោយវិទ្យាស្ថានមានទីតាំងបណ្តោះអាសន្ននៅ ភូមិកងវ៉ា សង្កាត់កំពង់ស្វាយ ក្រុងសិរីសោភ័ណ ខេត្តបន្ទាយមានជ័យ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T04:59:37.826Z", "category": "ភាពជាអ្នកដឹកនាំ", "views": 1850, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនមែន Johnny Depp! ស្ត្រីម្នាក់នេះ ជាកំពូលតារាសំដែង មានទ្រ.ព្យច្រើនបំផុតលើលោក	https://business-cambodia.com/articles/jami-gertz-richest-actor	លោកស្រី Jami Gertz បានក្លាយជាកំពូលតារាសម្តែង មានទ្រព្យច្រើនជាងគេបំផុតលើលោក ដោយកាន់កាប់ទ្រព្យសម្បត្តិប្រមាណ ៨ពាន់លានដុល្លារ គិតត្រឹមឆ្នាំ២០២៤ នេះបើយោងតាមបញ្ជីមហាសេដ្ឋី ចេញផ្សាយដោយទស្សនាវដ្តី Forbes។ លោកស្រី Jami Beth Gertz កើតនៅថ្ងៃទី២៨ ខែតុលា ឆ្នាំ១៩៦៥ លើទឹកដីសហរដ្ឋអាមេរិក គឺជាតារាសម្តែងហូលីវូដដ៏ល្បីល្បាញមួយរូប។ ក្នុងដំណើរផ្សងព្រេងលើវិថីសិល្បៈ លោកស្រីបានសម្តែងក្នុងខ្សែភាពយន្តល្បីៗជាច្រើនដូចជា The Lost Boys, Quicksilver, Less Than Zero, ស៊េរីទូរទស្សន៍ឆ្នាំ ១៩៨០ Square Pegs, រឿង Twister ឆ្នាំ១៩៩៦ និងរឿង I Want You Back ឆ្នាំ២០២២ ជាដើម។ យ៉ាងណាមិញ ក្រៅពីចំណូលបានពីវិស័យសិល្បៈ លោកស្រី Jami Gertz ក៏ជាវិនិយោគិនដ៏ឆ្នើមមួយរូបផងដែរ។ លោកស្រី និងស្វាមីឈ្មោះ Tony Ressler ដែលជាមហាសេដ្ឋី បានទិញផ្នែកមួយនៃក្រុមហ៊ុនបាល់បោះ NBA គឺក្រុម Atlanta Hawks ដែលអាចរកប្រាក់ចំណូលឲ្យពួកគេយ៉ាងច្រើនក្នុងវិស័យកីឡា។ បន្ថែមពីលើនេះ អ្នកទាំងពីរក៏មានភាគហ៊ុននៅក្នុងក្រុមហ៊ុនផ្សេងទៀតថែមទៀតផង។ គួរជម្រាបថា លោកស្រី Jami Gertz និងស្វាមី គឺជាគូស្នេហ៍ដែលចូលចិត្តធ្វើសប្បុរសធម៌ខ្លាំង ដោយក្នុងឆ្នាំ២០១២ មូលនិធិ Giving Back បានដាក់ឈ្មោះអ្នកទាំងពីរជាអ្នកបរិច្ចាគលេខ១ ដល់អង្គការសប្បុរសធម៌ បន្ទាប់ពីបានបរិច្ចាគលុយ ១០លានដុល្លារ ដល់មូលនិធិ Ressler-Gertz ដែលផ្តោតលើសិល្បៈ ការអប់រំ និងសុខភាព៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T03:37:57.507Z", "category": "ភាពជាអ្នកដឹកនាំ", "views": 2590, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រាក់ចំណេញកើនឡើង! ត្រឹម៣ខែដំបូងឆ្នាំនេះ ធនាគារ ABA រកស៊ីចំណេ.ញបានជិត៨០លា.នដុល្លារ	https://business-cambodia.com/articles/aba-bank-profit-in-first-three-month-of-2024	ធនាគារ ABA គឺជាធនាគារពាណិជ្ជដ៏ធំបំផុតមួយនៅកម្ពុជាដែលមានភាពរីកចម្រើនយ៉ាងឆាប់រហ័សនិងជាធនាគារឈានមុខគេមួយនៅកម្ពុជាលើការផ្ដល់សេវាកម្មហិរញ្ញវត្ថុដ៏សម្បូរបែបដល់ប្រជាជនកម្ពុជានិងអាជីវកម្មក្នុងស្រុកដើម្បីពង្រីកសក្ដានុពលអាជីវកម្មនិងជំរុញកំណើនសេដ្ឋកិច្ច។ ជាក់ស្ដែងបើយោងតាមរបាយការណ៍ដែលមិនទាន់ធ្វើសវនកម្ម នៅត្រឹមត្រីមាសទីមួយឆ្នាំ២០២៤នេះ ធនាគារ ABA មានទ្រព្យសកម្មប្រមាណជាង១២ពាន់លានដុល្លារកើនឡើងចំនួន២៤% បើធៀបនឹងរយៈពេលដូចគ្នានៃឆ្នាំ២០២៣កន្លងទៅ។ សម្រាប់ត្រីមាសទីមួយឆ្នាំ២០២៤ ធនាគារ ABA រកស៊ីចំណេញបាន៧៩លានដុល្លារដែលស្មើនឹងកំណើន១៥%ធៀបនឹងឆ្នាំ២០២៣។ នៅក្នុងនោះដែរចំនួនប្រាក់បញ្ញើរបស់ABA បានឡើងដល់៩.៦ពាន់លានដុល្លារដែលកើនឡើងចំនួន២២%ខណៈក្នុងឆ្នាំ២០២៣ប្រាក់បញ្ញើមានចំនួន៧.៩ពាន់លានដុល្លារ។ ចំណែកប្រាក់កម្ចីដុលកើនឡើងដល់៨.១ពាន់លានដុល្លារដែលស្មើនឹងកំណើន១៨%ធៀបនឹងឆ្នាំ២០២៣កន្លងទៅនេះ។ លើសពីនេះអ្វីដែលគួរឲ្យចាប់អារម្មណ៍នោះគឺចំនួនគណនីអតិថិជនមានការកើនឡើងខ្លាំងគួរឲ្យកត់សម្គាល់ពោលគឺត្រឹមត្រីមាសទីមួយឆ្នាំ២០២៤នេះចំនួនគណនីអតិថិជនរបស់ABAឡើងដល់៧.៦លានគណនីដោយកើនឡើងរហូតដល់ទៅ៤១%។ លោក Askhat Azhikhanov  នាយកប្រតិបត្តិរបស់ធនាគារ ABA បានឲ្យដឹងថានៅក្នុងត្រីមាសដំបូងនៃឆ្នាំ២០២៤ធនាគារ ABA បានបន្តបង្ហាញនូវលទ្ធផលហិរញ្ញវត្ថុដ៏ល្អប្រសើរគួរឲ្យកត់សម្គាល់ដោយពង្រឹងជំហរជាគ្រឹះស្ថានផ្ដល់ប្រាក់កម្ចីចម្បងមួយនៅក្នុងសេដ្ឋកិច្ចនិងជាចលករដ៏សំខាន់ក្នុងការជំរុញវឌ្ឍនភាពសេដ្ឋកិច្ចកម្ពុជា។ លោកបានបន្តទៀតថាដោយមានយុទ្ធសាស្រ្តក៏ល្អឯកបណ្ដាញធុរកិច្ចប្រាក់បញ្ញើនិងកម្ចីព្រមទាំងផលិតផលហិរញ្ញវត្ថុឌីជីថលបានធ្វើឲ្យABA ក្លាយជាធនាគារឈានមុខគេក្នុងការផ្ដល់នូវដំណោះស្រាយហិរញ្ញវត្ថុដ៏ទំនើប សុវត្ថិភាពនិងជាធនាគារពាណិជ្ជធំបំផុតរបស់កម្ពុជា។ លោកក៏សូមថ្លែអំណរគុណយ៉ាងជ្រាលជ្រៅដល់អតិថិជនទាំងអស់សម្រាប់ទំនុកចិត្តនិងគាំទ្រធនាគារ ABA រហូតមកហើយក៏សូមស្វាគមន៍អតិថិជនថ្មីៗក្នុងការចាប់ផ្ដើមប្រើប្រាស់សេវាធនាគារABA៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T03:22:35.037Z", "category": "PR", "views": 4209, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រយ័.ត្នខុ.ស! ឯកឧត្ដម ស៊ុន ចាន់ថុល ប្រកាសអំពាវនាវពលរដ្ឋកុំរត់ទៅទិញដីនៅក្នុងគម្រោងព្រែកជីកហ្វូណនតេជោ	https://business-cambodia.com/articles/do-not-buy-land-in-funan-techo-canal-project	ឯកឧត្ដម ស៊ុន ចាន់ថុល ឧបនាយករដ្ឋមន្ដ្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា (CDC) បានធ្វើការអំពាវនាវដល់ប្រជាពលរដ្ឋទាំងអស់ កុំរត់ទៅទិញដីនៅក្នុងគម្រោងព្រែកជីកហ្វូណនតេជោ បើមិនចង់ឲ្យខុស ឬមានផលវិបាកទៅថ្ងៃក្រោយ ព្រោះរដ្ឋអាចធ្វើការបង្កកដីនៅជាប់គម្រោងនេះដើម្បីធ្វើតំបន់សេដ្ឋកិច្ច តំបន់ពាណិជ្ជកម្ម និងគម្រោងផ្សេងៗទៀត។ ថ្លែងនៅក្នុងពិធីធ្វើបទបង្ហាញ អញ្ជើញធ្វើបាឋកថា ស្តីពី “គម្រោងព្រែកជីកហ្វូណនតេជោ” ជូនដល់សិស្ស និស្សិត សាស្ត្រាចារ្យ មន្ត្រីរាជការ និងសាធារណជន សរុបប្រមាណជាង ២០០០នាក់ នៅសាលសហសិក្សាសម្ដេចអគ្គមហាសេនាបតីតេជោ ហ៊ុន សែន នៃវិទ្យាស្ថានបច្ចេកវិទ្យាកម្ពុជា (សាលាតិចណូ) កាលពីថ្ងៃទី៤ ខែឧសភា ឆ្នាំ២០២៤ ឯកឧត្ដបានមានប្រសាសន៍ថា «...ក៏សូមអំពាវនាវដែរណា សូមកុំរត់ទៅទិញដីនៅតាមព្រែកជីកហ្នឹង (ព្រែកជីកហ្វូណនតេជោ)។ ថាហេទិញ១ម៉ែត្រការ៉េ ៥០ សេន ចាំរដ្ឋាភិបាលយក លក់ឲ្យ ១ ម៉ែត្រការ៉េ ១០ ដុល្លារ អត់ទេចូលរួមជាមួយជាតិយើង កុំអាលទិញ តែទិញប្រយ័ត្នខុសព្រោះអីមានចេញអនុក្រឹត្យបង្កកទាំងអស់ មិនដឹងមួយរយម៉ែត្រ ពីររយ បីរយ បួនរយ នៅតាមវាលស្រែ ដែលយើងចង់ធ្វើតំបន់សេដ្ឋកិច្ចពិសេស តំបន់ពាណិជ្ជកម្ម»។ សូមជម្រាបថា គម្រោងព្រែកជីកហ្វូណនតេជោ មានប្រវែងសរុប ១៨០ គីឡូម៉ែត្រ ចាប់ផ្ដើមពីព្រែកតាកែវនៃទន្លេមេគង្គ ឆ្លងកាត់តាមព្រែកតាឯកនៃទន្លេបាសាក់ រួចតាមព្រែកតាហ៊ីងនៃទន្លេបាសាក់ស្រុកកោះធំ និងបន្ដរហូតដល់សមុទ្រខេត្ដកែប ដោយឆ្លងកាត់ខេត្ដចំនួន ៤ រួមមាន៖ ខេត្ដកណ្ដាល ខេត្ដតាកែវ ខេត្ដកំពត និងខេត្ដកែប។ ហើយគម្រោងនេះនឹងត្រូវចំណាយថវិកាសាងសង់ប្រមាណ ១.៧ ពាន់លានដុល្លារ និងរំពឹងថានឹងបើកការដ្ឋានសាងសង់នៅត្រីមាសទី៤ ឆ្នាំ២០២៤នេះ។ តាមផែនការ គម្រោងនេះត្រូវសាងសង់សន្ទះប្រឡាយនាវាចរណ៍ចំនួន ៣ ដែលស្ថិតនៅលើព្រែកតាកែវ នៃស្រុកកៀនស្វាយ ខេត្ដកណ្ដាល, ក្រុងស្វាយដូនកែវ ខេត្ដតាកែវ និងស្រុកដំណាក់ចង្អើរ ខេត្ដកែប។ គម្រោងនេះក៏មានគម្រោងសាងសង់កំពង់ផែយុទ្ធសាស្ដ្រចំនួន ២ រួមមាន៖ នៅទីរួមខេត្ដតាកែវ និងស្រុកដំណាក់ចង្អើរ ខេត្ដកែប ដែលជាតំបន់មជ្ឈមណ្ឌលភស្ដុភារកម្ម និងតំបន់ផ្លាស់ប្ដូរពហុមធ្យោបាយដឹកជញ្ជូន និងកំពង់ផែរណបចំនួន ៤ គឺៈ កំពង់ត្រាច, អង្គរជ័យ, អង្គរបូរី, និងស្រុកស្អាង ដែលមានតួនាទីជាផែជំនួយ និងជាឃ្លាំងផ្ទុកនិងចែកចាយទំនិញ សម្រាប់តំបន់ដែលនៅជុំវិញកំពង់ផែ ព្រមទាំងសាងសង់ផ្លូវមេចំនួន ២ នៅអមសងខាងផ្លូវទឹកនេះផងដែរដែលមានប្រវែងសរុប ២០៨ គីឡូម៉ែត្រ និងមានសាងសង់ស្ពានតាមបណ្ដោផ្លូវទឹកនេះពីស្រុកកៀនស្វាយ រហូតដល់សមុទ្រខេត្ដកែបចំនួន ១១ កន្លែងផងដែរ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T03:21:15.055Z", "category": "អចលនទ្រព្យ", "views": 8413, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មន្ត្រីជំនាញបញ្ជាក់ច្បាស់ៗ ចង់កែឈ្មោះថ្មីក្នុងអត្តសញ្ញាណ សាមីខ្លួនត្រូវធ្វើរឿងទាំងអស់នេះទើបកែបាន	https://business-cambodia.com/articles/change-name-	យោងតាមការលើកឡើងរបស់ ឧត្តមសេនីយ៍ឯក សាយ ម៉េងឈាង អគ្គនាយករង នៃអគ្គនាយកដ្ឋានអត្តសញ្ញាណកម្ម បានបញ្ជាក់ច្បាស់ៗពាក់ព័ន្ធនឹងការកែតម្រូវឈ្មោះក្នុងអត្តសញ្ញាណប័ណ្ណដោយករណីចាំបាច់ ឬមិនមិនពេញចិត្តឈ្មោះដើមរបស់ខ្លួន គឺសមីខ្លួនអាចធ្វើការកែតម្រូវដាក់ឈ្មោះថ្មីបាន ប៉ុន្តែត្រូវកែសម្រួលឯកសារតាមលក្ខខណ្ឌដូចខាងក្រោម៖ ១.ដើម្បីកែបានគឺត្រូវកែទិន្នន័យអត្រានុកូលដ្ឋានរបស់សមីខ្លួន តាមសេចក្តីណែនាំលេខ០០៦ទាំង ៩ចំណុចដែលអាចកែតម្រូវបាន ហើយក្នុងករណីស្នើសុំកែតម្រូវអត្រានុកូលដ្ឋានមិនបាន គឺសមីខ្លួនត្រូវទៅសុំសេចក្តីសម្រេចពីតុលា បន្ទាប់ពីបានសេចក្តីសម្រេចពីតុលាការអនុញ្ញាតឱ្យកែតម្រូវសិន ទើបសមីខ្លួនអាចកែតម្រូវអត្រានុកូលដ្ឋាន ហើយអាចបន្តទៅកែអត្តសញ្ញាណប័ណ្ណបាន។ ឧត្តមសេនីយ៍ឯក សាយ ម៉េងឈាង បានបញ្ជាក់បន្ថែមផងដែរថា ពាក់ព័ន្ធនឹងកែតម្រូវទិន្នន័យផ្សេងៗក្នុងអត្តសញ្ញាណប័ណ្ណគឺទាមទារនៅការកែអត្រានុកូលដ្ឋានជាមុន ឬក៏មោឃភាពទិន្នន័យអត្រានុកូលដ្ឋានប្រសិនបើមានលើសពីមួយមោឃភាពសិនទើបអាចកែតម្រូវបាន។ គួរបញ្ជាក់ផងដែរថា សម្រាប់ទីតាំងត្រូវទៅថតនិងស្នើ បងប្អូនអាចទៅថតនៅប៉ុស្តិ៍នគរបាលរដ្ឋបាលឃុំ សង្កាត់ ឬអធិការដ្ឋាននគរបាលក្រុង ស្រុក ខណ្ឌ  ឬស្នងការដ្ឋាននគរបាលរាជធានី ខេត្ត ឬ សាខាផ្តល់អត្តសញ្ញាណប័ណ្ណសញ្ជាតិខ្មែរផ្សារអ៊ីអន២ ឬនាយកដ្ឋានអត្តសញ្ញាណបណ្ណសញ្ជាតិខ្មែរ ទីតាំងក្រោយវត្តនិរោធ ឬ សាខា ប.ស.ស ឬទីតាំងចល័តផ្តល់អត្តសញ្ញាណប័ណ្ណសញ្ជាតិខ្មែរមួយចំនួនទៀត។	{ "spider_name": "businesscambodia", "scrape_at": "2025-06-14_19:40:05", "date_created": "2024-05-09T03:04:02.402Z", "category": "ព័ត៌មានថ្មីៗ", "views": 15466, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
បោះចោលទម្លាប់ទ្រព្យនឹងកើន!ទម្លាប់អាក្រក់រឿងលុយកាក់៤អ្នកគួរបោះចង់ បើចង់មានលុយកាន់តែច្រើន	https://business-cambodia.com/articles/money-bad-habits-to-avoid	ទម្លាប់ពិតជាជៈឥទ្ធិពលខ្លាំងនៅលើជីវិតមនុស្សម្នាក់ៗ ពោលគឺបើពួកគាត់ចេះគ្រប់គ្រងនិងចាត់ចែងលុយបានល្អជីវភាពកាន់តែល្អប្រសើរឡើង តែបើមិនចេះគ្រប់គ្រងបានត្រឹមត្រូវនិងមានប្រសិទ្ធភាពទេនោះរស់នៅរងសម្ពាធលុយកាក់ធ្លាក់ក្នុងបំណុលក៏ថាបាន។ ទាក់ទងនឹងរឿងលុយកាក់នេះដែរខាងក្រោមនេះគឺជាទម្លាប់អាក្រក់រឿងលុយកាក់ដែលអ្នកគួរបោះវាចោលបើចង់សល់លុយហើយទ្រព្យកាន់តែកើន។ ១. មិនសន្សំលុយ ការមិនមានទម្លាប់សន្សំលុយនេះគឺជាកត្តាដែលធ្វើឲ្យអ្នកមិនងាយសល់លុយឡើយទោះជាអ្នករកលុយបានច្រើនយ៉ាងណាក៏ដោយ។ ការចាត់ចែងនិងសន្សំលុយគឺជាទម្លាប់។ ដូច្នេះទោះអ្នករកចំណូលបានតិចក៏ដោយឲ្យតែមានទម្លាប់សន្សំលុយអ្នកនឹងសល់លុយ ហើយទោះជាអ្នកមានចំណូលច្រើនក៏ដោយបើមិនមានទម្លាប់សន្សំទេ អ្នកមិនងាយសល់លុយឡើយ។ ដូច្នេះអ្នកអាចចាប់ផ្ដើមទម្លាប់សន្សំលុយ បើមិនទាន់មានទម្លាប់សន្សំទេនោះអ្នកអាចចាប់ផ្ដើមសន្សំ១០%នៃចំណូលសរុបបន្ទាប់មកអាចបង្កើនការសន្សំជាបន្តបន្ទាប់។ ២. រកបានប៉ុនណាចាយប៉ុណ្ណឹង បើអ្នកមានទម្លាបចាយតាមទឹកលុយច្បាស់ណាស់អ្នកមិនងាយសល់លុយឡើយ។ ជាពិសេសទម្លាប់ចាយបែបនេះអ្នកនឹងរស់នៅជួបបញ្ហាលុយកាក់ព្រោះតែចាយតាមទឹកលុយ។ ជាក់ស្ដែងអ្នកខ្លះរកបាន១០ចាយទំាង១០ ចំណែកអ្នកខ្លះទៀតរកបាន១០ចាយដល់ទៅ២០ដែលធ្វើឲ្យពួកគាត់ឈានដល់ជំពាក់បំណុលហើយគ្មានសល់លុយសម្រាប់វិនិយោគបង្កើនទ្រព្យ។ ៣. គ្មានគោលដៅច្បាស់លាស់  កាលណាអ្នករស់នៅគ្មានគោលដៅជីវិតអ្នកមិនងាយរីកចម្រើនឡើយហើយលុយរបស់អ្នកក៏មិនងាយកើនដែរ។ ដូច្នេះអ្នកគួរមានគោលដៅដូច គោលដៅសន្សំ គោលដៅទិញផ្ទះ គោលដៅចេញរកស៊ី។ ពេលអ្នកដាក់គោលដៅធ្វើឲ្យមានកម្លាំងចិត្តរកលុយដើម្បីសម្រេចគោលដៅដូច្នេះជីវភាពអ្នកកាន់តែប្រសើរលុយកាន់តែកើនឡើង។ ៤. រងចាំមានលុយច្រើនចាំវិនិយោគ មនុស្សមួយចំនួនតែងតែចាំសិនរហូត។ ជាក់ស្ដែងអ្នកខ្លះថាចាំរកចំណូលបានច្រើនចាំចាប់ផ្ដើមសន្សំ ចំណែកអ្នកខ្លះទៀតចាំរកចំណូលបានច្រើនសិនចាំចាប់ផ្ដើមវិនិយោគ។ ការរងចាំគឺធ្វើឲ្យអ្នកខាតពេលនិងបាត់ឱកាសច្រើន។ ដូច្នេះមិនថាអ្នកចំណូលតិចឬច្រើននោះទេគួរចាប់ផ្ដើមវិនិយោគពោលគឺវិនិយោគបានឆាប់កាន់តែល្អព្រោះចាប់ផ្ដើមលឿនអ្នកនឹងមានពេលច្រើនក្នុងការកសាងទ្រព្យសម្បត្តិ។	{ "spider_name": "businesscambodia", "scrape_at": "2025-06-14_19:40:05", "date_created": "2024-05-08T09:52:23.828Z", "category": "ហិរញ្ញវត្ថុ", "views": 1223, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រមុខរាជរដ្ឋាភិបាលប្រកាសពង្យារពេលគម្រោងធំ១ តម្លៃ ៤ ពាន់ លា.នដុ.ល្លារឆ្លងកាត់ខេត្ដ ៥ នេះ	https://business-cambodia.com/articles/delay-railway-express	សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជាកាលពីពេលថ្មីៗកន្លងទៅនេះ បានប្រកាសឲ្យពន្យារពេលគម្រោងសាងសង់ផ្លូវដែកល្បឿនលឿនភាគខាងជើងដែលតភ្ជាប់ពីរាជធានីភ្នំពេញទៅក្រុងប៉ោយប៉ែត។ ដោយជំនួសមកវិញនូវការអភិវឌ្ឍផ្លូវដែកដែលបានស្រាប់ឲ្យមានសមត្ថភាពរត់បានល្បឿន ៨០ គីឡូម៉ែត្រដូចផ្លូវដែកភាគខាងត្បូងដែរ។ ថ្លែងនៅក្នុងការអញ្ជើញជាអធិបតីក្នុងពិធីសំណេះសំណាលជាមួយមន្ត្រីរាជការ បុគ្គលិក កម្មករនិយោជិត កំពង់ផែស្វយ័តក្រុងព្រះសីហនុ នាឱកាសអបអរសាទរខួបអនុស្សាវរីយ៍លើកទី១៣៨ នៃទិវាពលកម្មអន្ដរជាតិ ០១ ឧសភា នៅកំពង់ផែស្វយ័តក្រុងព្រះសីហនុ សម្ដេចធិបតីបានមានប្រសាសន៍ថា «ឥឡូវកុំអាលគិតរឿងរទេះភ្លើងល្បឿនលឿន ថ្លៃណាស់ទុកថ្ងៃក្រោយ។ ធ្វើម៉េចឲ្យប្រសើរឡើងផ្លូវដែកដែលយើងបានស្រាប់ ដើម្បីធានាទាំងការដឹកជញ្ជូនទាំងមនុស្ស ទាំងទំនិញ ក្រសួងសាធារណការ បានរៀបចចំផែនការ ហើយយើងកំពុងធ្វើការដើម្បីធ្វើកំណាត់ហ្នឹង។ យើងដូចជាមានដែកហើយ នៅតែពេលរៀបចំដើម្បីធ្វើទំនើបកម្មឲ្យបាន ៨០ គីឡូម៉ែត្រ ដូចខាងត្បូងដែរ។ មួយជំហានទៅតាមហ្នឹងសិន»។ សូមជម្រាបថា កាលពីដើមឆ្នាំ២០២៣ ក្រសួងសាធារណការ និងដឹកជញ្ជូន បានប្រកាសពីគម្រោងសាងសង់ផ្លូវដែកល្បឿនលឿននេះ។ ដោយក្នុងនោះតាមការសិក្សាពី ក្រុមហ៊ុន CRBC ផ្លូវដែកល្បឿនលឿននេះមានប្រវែងសរុបប្រមាណ ៣៨២ គីឡូម៉ែត្រ តភ្ជាប់ពីភ្នំពេញទៅក្រុងប៉ោយប៉ែត ដោយឆ្លងកាត់ខេត្ដ ខេត្តកណ្តាល កំពង់ឆ្នាំង ពោធិ៍សាត់ បាត់ដំបង និងខេត្តបន្ទាយមានជ័យ  និងត្រូវការទុនវិនិយោគប្រមាណជាង ៤ពាន់លានដុល្លារអាមេរិក ដោយរួមបញ្ចូលទាំងក្បាល និងទូរថភ្លើងសម្រាប់ដំណើរការ និងប្រើប្រាស់រយៈពេលសាងសង់ប្រមាណ ៤ឆ្នាំ។ ប៉ុន្ដែយ៉ាងណាយោងតាមផែនការមេគ្រប់ជ្រុងជ្រោយស្ដីពីប្រព័ន្ធដឹកជញ្ជូនអន្តរមធ្យោបាយ និងភស្ដុភារកម្មកម្ពុជា២០២៣-២០៣៣ គម្រោងនេះក៏នៅតែស្ថិតក្នុងការសាងសង់រយៈពេលវែង (ឆ្នាំ២០២៨-២០៣៣) របស់រាជរដ្ឋាភិបាលផងដែរ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-08T09:40:38.161Z", "category": "អចលនទ្រព្យ", "views": 8819, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មិនធម្មតា! លោកអេង បាក់ សំងំដាំសារាយសមុទ្រនៅខ្មែរ ជាង២០ឆ្នាំ លក់ចេញដល់ប្រទេសវៀតណាម	https://business-cambodia.com/articles/seaweed-in-khmer	លោក អេង បាក់ គឺជាកសិករខ្មែរ១រូប ដែលបានសំងំដាំសារាយសមុទ្រមួយប្រភេទគឺ សារាយអុីឈូម៉ា នៅលើទឹកដីខេត្តកំពតជាង ២០ឆ្នាំមកហើយ ដោយសារ៉ាយសមុទ្រនេះគឺលោកអាចប្រមូលម្តងបានរាប់តោនក្នុងមួយថ្ងៃនឹងអាចលក់ចេញបានរហូតដល់ទៅប្រទេសវៀតណាមថែមទៀតផង។ ថ្លែងប្រាប់ក្រុមការងារចាបក្រហមក្នុងកម្មវិធី “ក្តីស្រមៃខ្ញុំ” លោក អេង បាក់ ដែលជាកសិករដាំសារាយសមុទ្រ អុីឈូរ៉ា បានបង្ហើបឱ្យដឹងថា ចំពោះមុខរបរមួយនេះគឺលោកបានចាប់ផ្តើមធ្វើយូរឆ្នាំមកហើយ ដោយកាលអំឡុងពេលមុនផ្ទុះកូវីដ១៩ គឺមានក្រុមហ៊ុនក្រៅប្រទេសគឺមកចាំទិញដល់កន្លែងផ្ទាល់តែម្តង តែនាពេលនេះលែងមានទៀតហើយប៉ុន្តែលោកអាចលក់សារាយសមុទ្រនេះតាមឈ្មួញកណ្តាលដើម្បីលក់ទៅកាន់ប្រទេសវៀតណាមផងដែរ។ លោកអេង បាក់ បាននិយាយបន្តទៀតថា សារាយសមុទ្រអុីឈូម៉ានេះគឺពិតជាពេញនិយមខ្លាំងណាស់នៅក្រៅប្រទេសព្រោះវាជំនួយទៅដល់សុខភាព ប៉ុន្តែបើក្រឡេកមកមើលទីផ្សារកម្ពុជាវិញគឺពុំមានលក់នៅលើទីផ្សារច្រើនឡើយព្រោះប្រជាជនយើងពុំសូវពេញនិយមបរិភោគដូច្នេះហើយទើបបច្ចុប្បន្ននេះលោកមិនទាន់បានលក់ចេញនៅទីផ្សារក្នុងស្រុកឡើយ ពោលគឺភាគច្រើនលោកលក់ទៅក្រៅប្រទេសតាមឈ្មួញកណ្តាល។ បើក្រឡេកមកមើលតម្លៃរបស់សារាយសមុទ្រនេះវិញ កាលពីមុនលោកអេង បាក់ អាចលក់បានក្នុងតម្លៃមួយគីឡូ ៤ពាន់រៀលឯណោះ តែពេលនេះទីផ្សាររៀងធ្លាក់ដូច្នេះលោកអាចលក់បានត្រឹមតែតម្លៃ ២ពាន់រៀលទេ។ ចំពោះការប្រមូលផលវិញសារាយសមុទ្រនេះគឺអាចប្រមូលផលបានជារៀលរាល់ថ្ងៃប៉ុន្តែមុនពេលលក់ចេញទៅក្រៅ គឺលោកចំណាយពេលច្រើនគួរសមគឺលោកត្រូវចុះទូកទៅយកពីសមុទ្របន្ទាប់មកយកហាលឱ្យស្ងួតល្អទើបឈ្មួញកណ្តាលចុះមកទទួលទិញ។ ដូនេះចំពោះបងប្អូនដែលចង់ទិញសារាយសមុទ្រនេះយកទៅសាកធ្វើម្ហូប ឬចង់ដឹងពីបច្ចេកទេសនៃការថែទាំឬចង់សាកសួរព័ត៍មានបន្ថែមទៀត អាចធ្វើការទំនាក់ទំនងតាមរយៈលេខទូរស័ព្ទ: 096 629 6893៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-08T08:30:11.052Z", "category": "ចាប់ផ្តើមអាជីវកម្ម", "views": 858, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ការស្រាវជ្រាវ៖ សញ្ញា៥បង្ហាញថា អ្នកជាមនុស្សឆ្លាត មានទេពកោសល្យខ្ពស់ តែខ្ជិលច្រអូសបន្តិច	https://business-cambodia.com/articles/5-sgins-people-who-high-iq-but-lazy-	បញ្ញានិងភាពឆ្លាតវៃគឺកូនសោ ឯវិន័យនិងសកម្មភាពជាស្ពានចម្លងឆ្ពោះទៅរកភាពជោគជ័យ។ ផ្ទុយទៅវិញមនុស្សខ្លះពោរពេញដោយភាពឆ្លាតវៃ តែបែរជាពិបាកស្វែងរកភាពជោគជ័យក្នុងជីវិត។ យ៉ាងណាមិញបើតាមអ្នកជំនាញចិត្តសាស្រ្ត អ្នកស្រី Jeanette Brown បានសិក្សាស្រាវជ្រាវឃើញថា មានសញ្ញា៥ប្រភេទខាងក្រោមនេះ បង្ហាញថាអ្នកជាមនុស្សម្នាក់មានបញ្ញាឆ្លាតវៃ មានទេពកោសល្យខ្ពស់ក្នុងខ្លួន តែមានភាពខ្ជិលច្រអូសបន្តិច ទើបមិនអាចសម្រេចគោលដៅជោគជ័យ។ សញ្ញាទី១. ត្រូវការភាពឥតខ្ចោះ៖ មនុស្សដែលមានភាពវៃឆ្លាតតែខ្ជិលច្រអូស តែងចូលចិត្តភាពល្អឥតខ្ចោះ តែគុណវិបត្តិរបស់មនុស្សប្រភេទនេះ គឺត្រូវការភាពល្អឥតខ្ចោះខ្លាំងពេកលើការងារដែលខ្លួនចង់ធ្វើ ឬកំពុងធ្វើ ហើយបើសិនជាមិនបានដូចចិត្ត ឬដូចគម្រោងដែលគេប៉ងនោះ ពួកគេនឹងខ្ជិលធ្វើកិច្ចការនោះឬគេចវេសពីការងារនោះតែម្តង។ សញ្ញាទី២. ជឿជាក់ជ្រុលហួសហេតុ៖ មនុស្សដែលមានភាពវៃឆ្លាតតែខ្ជិលច្រអូស តែងដឹងច្បាស់ពីសមត្ថភាពរបស់ពួកគេ ប៉ុន្តែពេលខ្លះពួកគេអាចមានជំនឿជាក់លើសលប់ពេក ធ្វើឱ្យពួកគេមើលស្រាលស្ថានភាពឬដៃគូប្រជែង ជាហេតុធ្វើឱ្យគេមានការធ្វេសប្រហែសលើការរៀបចំឬខ្ជិលត្រៀមខ្លួនក្នុងការប្រកួតអ្វីមួយ។ សញ្ញាទី៣. ពន្យារពេល៖ មនុស្សដែលមានភាពវៃឆ្លាតតែខ្ជិលច្រអូសភាគច្រើននៃពួកគេចូលចិត្តរៀនសូត្រនៅគំនិតថ្មីៗ ប៉ុន្តែភាគច្រើនពួកគេមិនបានយកគំនិតនោះទៅសម្រេចជាអ្វីទេ ពោលគឺតែងតែពន្យារពេលហើយវង្វេងជាមួយពិភពគំនិត ភ្លេចការងារនៅនឹងមុខ ធ្វើឱ្យពួកគេទៅជាមនុស្សសុញ គិតច្រើននិងពិបាកក្នុងការគ្រប់គ្រងពេលវេលា រហូតទៅជាខ្ជិលច្រអូស។ សញ្ញាទី៤. ធ្វើមិនជាប់លាប់៖ មនុស្សដែលមានភាពវៃឆ្លាតតែខ្ជិលច្រអូស តែងមានគំនិតល្អៗ ប៉ុន្តែពួកគេតែងតែគ្មានទម្លាប់ជាប់លាប់ទៅលើគំនិត ឬអត់ធ្មត់ធ្វើសកម្មភាពនោះប៉ុន្មានទេ។ អ្នកចិត្តវិទ្យាក៏បានឱ្យដឹងថាភាគច្រើននៃមនុស្សប្រភេទនេះតែងតែយល់ថាភាពជោគជ័យអាចកើតឡើងក្នុងពេលត្រឹមតែមួយយប់ ជាហេតុធ្វើឱ្យពួកគេមើលរំលងជំហានតូចៗ ហើយរង់ចាំតែភាពជោគជ័យធំដុំប៉ុណ្ណោះ។ សញ្ញាទី៥. ពិបាកគ្រប់គ្រងអារម្មណ៍៖ មនុស្សដែលមានភាពវៃឆ្លាតតែខ្ជិលច្រអូស ភាគច្រើនងប់ងុលនិងយល់ថាខ្លួនត្រូវតែទទួលជោគជ័យគ្រប់ពេលវេលា ដូច្នេះពួកគេមិនចូលចិត្តទទួលអារម្មណ៍នៃការខកបំណងណាមួយនោះឡើយ។ ដូច្នេះពួកគេតែងពិបាកក្នុងការគ្រប់គ្រងអារម្មណ៍នៅពេលទទួលបរាជ័យណាមួយ ដូចជាស្រ្តេស ឆេវឆាវ គេចវេស បណ្តែតបណ្តាយ ឬអសកម្មតែម្តង។ ជាការពិតណាស់ភាពឆ្លាតវៃ ទេពកោសល្យ វិន័យនឹងសកម្មភាព គឺត្រូវតែដើរទន្ទឹមគ្នានិងមានតុល្យភាព ដោយមិនអាចមានមួយខ្វះមួយបានឡើយ ដើម្បីទទួលបានភាពជោគជ័យក្នុងជីវិត។ ដូចពាក្យមួយឃ្លារបស់ Albert Einstein ថា "ទេពកោសល្យ ១% និង ៩៩% គឺការខិតខំ ភាពវៃឆ្លាតជាធនធានដែលមិនទាន់កៃច្នៃ តែបើគ្មានវិន័យគ្មានការខិតខំប្រឹងប្រែង ធនធាននោះនៅតែឥតបានការ”៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:05", "date_created": "2024-05-08T08:14:14.892Z", "category": "ភាពជាអ្នកដឹកនាំ", "views": 11421, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
កុំពឹងតែបណ្តាញសង្គម! ពេលចេញរកស៊ី បើចង់ឱ្យគេស្គាល់លឿនគួរបន្ថែមរបៀបផ្សព្វផ្សាយ ៣នេះ	https://business-cambodia.com/articles/do-not-focus-on-facebook-	សម្រាប់អ្នកទើបចេញរកស៊ីថ្មីថ្មោង ការធ្វើទីផ្សារដើម្បីឱ្យគេបានស្គាល់ពីផលិតផលរបស់យើងជាសំខាន់ណាស់។ក្នុងនោះមធ្យោបាយទូទៅដែលគេនិយមធ្វើដើម្បីឱ្យមានគេស្គាល់ពីផលិតផលដែលយើងមាន គឺគេប្រើការ Boost ផុសនៅក្នុងបណ្តាញសង្គម ក៏ដូចជាការជួលតារាល្បីៗក្នុងបណ្តាញសង្គមឱ្យជួយផ្សព្វផ្សាយឱ្យ ទាំងលើ Facebook និង Tik Tok ។ ដោយឡែកសម្រាប់ថ្ងៃនេះ Business Cambodia នឹងធ្វើការលើកយកនូវ វិធី ៣ផ្សេងទៀត ដែលអាចជួយប្រម៉ូតផលិតផលសម្រាប់អ្នករកស៊ីថ្មីៗបាន យ៉ាងមានប្រសិទ្ធិភាព និងមានគេស្គាល់ច្រើនមិនចាញ់ការផុសនៅលើបណ្តាយសង្គមឡើយ ដែលវិធីទាំង ៣ នោះរួមមាន ៖ ១.ការចូលរួម ឬ បង្កើត Event ការយកផលិតផល ទំនិញដាក់លក់ឬតាំងនៅតាមកម្មវិធី Event ជាវិធីមួយដ៏ល្អសម្រាប់អ្នករកស៊ីដែលកំពុងចង់កសាងម៉ាកយីហោឱ្យមានគេស្គាល់ច្រើន ព្រោះកំឡុងពេលបែបនេះមានអ្នកទស្សនាក៏ដូចជាចូលរួមច្រើន ហេតុនេះវាជាឱកាសដើម្បីណែលនាំផលិតផលយើងឱ្យគេស្គាល់បាន បើទោះបីជាអ្នកទស្សនាមិនបានទិញក៏ដោយ យ៉ាងហោចក៏គេអាចចាំនិងស្គាល់ថាផលិតផលយើងជាផលិតផលអ្វី មានប្រយោជន៍អ្វីដែរ។ ២.ដាក់លក់ពេលមានព្រឹត្តការណ៍បុណ្យជាតិ គ្រប់ពេលមានកម្មវិធីបុណ្យជាតិធំៗម្តងៗ ជាឱកាសល្អណាស់សម្រាប់ការយកផលិតដាក់លក់ ព្រោះគ្រប់ពេលមានកម្មវិធីបុណ្យជាតិធំៗមិនថាក្រុងមិនថាខេត្ត មានស្តង់ជាច្រើនត្រូវបានដាក់សម្រាប់ជួលលក់ផលិតផល ឆ្លៀតឱកាសនេះយើងអាចជួលជាស្តង់មួយដើម្បីលក់ផលិតផលដែលយើងមានបាន។ ៣.ការតាំងពិពណ៌ សម្រាប់ចំណុចចុងក្រោយនេះ ក៏មិនខុសគ្នាពីចំណុចទាំង២ខាងលើប៉ុន្មានឡើយ គ្រប់ពេលមានការរៀបចំតាំងពីពិពណ៌ថ្នាក់ជាតិ  ឬតាមស្ថាប័នធំៗ យើងអាចធ្វើការសាកសួរព័ត៌មានសម្រាប់ការចុះឈ្មោះ សួរតម្លៃពីស្តង់សម្រាប់ដាក់ផលិតផលបាន។ព្រោះការតាំងពិពណ៍រមែនមានមនុស្សចូលរួមច្រើនហេតុនេះឱកាសក្នុងការកសាងយីហោឱ្យគេស្គាល់ក៏ងាយស្រួលដែរ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-08T08:12:02.289Z", "category": "ចាប់ផ្តើមអាជីវកម្ម", "views": 1571, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ចំណូលតិចតែអាចសល់លុយ! និស្សិតប្រាក់ខែ២៥០$ បើចាយតាមក្បួន៣នេះ លែងខ្វះរឿងលុយ រៀនចប់សល់លុយច្រើន	https://business-cambodia.com/articles/how-to-manage-money-as-university-students	បច្ចុប្បន្នគេច្រើននិយាយពីប្រាក់ខែ២៥០ដុល្លារពោលគឺប្រាក់ខែត្រឹម២៥០ដុល្លារនេះត្រូវបានគេចាត់ទុកជាប្រាក់ខែដ៏ទាបដែលមនុស្សមួយចំនួនថាចាយមិនគ្រាន់ហើយពិបាកចាត់ចែងសន្សំឲ្យសល់។ យ៉ាងណាមិញចំពោះសិស្សនិស្សិតដែលមកពីបណ្ដាខេត្តបន្តការសិក្សានៅភ្នំពេញដែលអាចរកចំណូលបាន២៥០ដុល្លារតើគួរចាត់ចែងបែបណាទើបអាចសល់លុយ ជាពិសេសមានលុយបង់សាលានិងរៀនចប់អាចសល់លុយខ្លះសម្រាប់ធ្វើរឿងចាំបាច់ផ្សេងៗ?  ដូច្នេះថ្ងៃនេះ Business Cambodia សូមចែករំលេកពីក្បួនគ្រប់គ្រងលុយសម្រាប់និស្សិតដែលមានប្រាក់ខែ២៥០ដុល្លារតាមក្បួន៥០/៣០/២០ ដើម្បីគ្រប់គ្រងលុយបានល្អចៀសផុតបញ្ហាលុយកាក់ហើយអាចមានលទ្ធភាពបង់សាលានិងសល់លុយទៀតផង។ ក្បួន៥០/៣០/២០ ត្រូវបានចាត់ចែងដូចខាងក្រោមនេះសម្រាប់ប្រាក់ខែ២៥០ដុល្លារ។ ៥០%នៃចំណូលចំណាយលើតម្រូវការចាំបាច់  ចំពោះប្រាក់ខែ២៥០ដុល្លារប្អូនៗសិស្សនិស្សិតអាចដក៥០%នៃចំណូលសរុបប្រចាំខែដែលស្មើនឹង១២៥ដុល្លារសម្រាប់ចំណាយលើតម្រូវការចាំបាច់។ តម្រូវការចាំបាច់គឺជាការចំណាយដែលយើងអត់មិនបានពោលគឺបើអត់ច្បាស់ជាវេទាន ដូចជាចំណាយលើការស្នាក់នៅ ទឹកភ្លើង អាហារហូបចុកនិងការធ្វើដំណើរជាដើម។ ៣០% ចំណាយលើចំណង់  បន្ទាប់ពីអ្នកបានដកចំណាយចំបាច់ដែលបានរៀបរាបខាងលើរួចហើយនោះ អ្នកអាចដក៣០%នៃចំណូលសរុបដែលស្មើនឹង៧៥ដុល្លារ សម្រាប់ទុកចំណាយលើចំណង់។ ក្នុងការរស់នៅយើងតែងនឿយហត់និងការងារឬការសិក្សាដូច្នេះត្រូវលុយនិងពេលវេលាខ្លះសម្រាប់កម្សាន្តដូច្នេះគួរដកលុយមួយផ្នែកដើម្បីចំណាយលើភាពរីករាយក្នុងជីវិត។ ការចំណាយលើចំណង់មានដូចជាការដើរលេងមន្សាន្ត ការជួបជុំគ្នាមានកម្មវិធីផ្សេងៗនិងទិញរបស់ប្រើប្រាស់ផ្ទាល់ខ្លួនដែលអ្នកចង់បាន។ ២០%លើការសន្សំឬវិនិយោគ  ចំណែក២០%នៃចំណូលសរុបដែលស្មើ៥០ដុល្លារគឺសម្រាប់សន្សំទុកជាលុយបម្រុងពេលមានអាសន្នក៏ដូចជាលុយសម្រាប់ទុកជាដើមទុនក្នុងការអភិវឌ្ឍនជំនាញដើម្បីបង្កើនឥទ្ធិពលរកចំណូលបានកាន់តែច្រើនឬជាលុយទុកប្រើការសម្រាប់រឿងចាំបាច់នាពេលអនាគតដូចជាដើមទុនរកស៊ីនិងវិនិយោគជាដើម។  តើគួររស់នៅបែបណាដើម្បីអាចចាត់ចែងលើតម្រូវការចាំបាច់ហើយសល់លុយមកសន្សំបាន? តាមរយៈសំណួរខាងលើបើយើងមើលទៅលើចំណាយលើតម្រូវការចាំបាច់យើងបានដក១២៥ដុល្លារសម្រាប់ចំណាយនេះ។ ហើយដើម្បីរស់នៅចំណាយក្នុងរង្វង់១២៥ដុល្លារដោយមិនរងសម្ពាធ យើងជានិស្សិតគួររស់នៅបន្ទប់ជាមួយមិត្តរួមថ្នាក់ឬមិត្តភក្ដិ។ ឧទាហរណ៍បន្ទប់ជួលមួយខែ៧០ដុល្លារនៅគ្នា៣នាក់នោះមួយខែម្នាក់អស់ថ្លៃស្នាក់នៅត្រឹមតែ២៣ដុល្លារប៉ុណ្ណោះ។ ដូច្នេះអ្នកនៅសល់ប្រមាណ១០២ដុល្លារទៀតសម្រាប់ចំណាយលើអាហារហូបចុក។  ចំពោះចំណាយលើអារហារនេះទៀតសោតបើយើងធ្វើម្ហូបញ៉ាំជុំគ្នា យើងចំណាយកាន់តែតិចពោលគឺចំណាយលើការហូបចុកអាចអស់ត្រឹមខ្ទង់៧០ដុល្លារប៉ុណ្ណោះក្នុងមួយខែ ដែលធ្វើឲ្យយើងអាចសន្សំសំចៃលើការញ៉ាំហើយលុយដែលយើងសន្សំសំចៃនេះអាចយកមកចំណាយលើការធ្វើដំណើរដូចជាសាំងម៉ូតូឬកាតទូរស័ព្ទជាដើម។ ចំពោះលុយចំណាយលើចំណង់៣០%ដែលស្មើនឹង៧៥ដុល្លារ អ្នកមិនគួរចំណាយលើសពី៧៥ដុល្លារឡើងព្រោះបើចំណាយលើសនេះ អ្នកច្បាស់ជាខ្វះខាតលុយសម្រាប់ចំណាយលើតម្រូវការចាំបាច់ជាមិនខានឡើយ។ មួយវិញទៀតបើអាច អ្នកអាចកាត់បន្ថយការចំណាយលើចំណងដើម្បីយកលុយទៅចំណាយលើរឿងចាំបាច់ដូចជាការទិញសៀវភៅនិងសម្ភារសិក្សាជាដើម។ ជាពិសេសក្នុងករណីមានតម្រូវការច្រើនលើចំណាយចាំបាច់ អ្នកអាចកាត់បន្ថយការចំណាយលើចំណង់ដើម្បីយកលុយទប់ចំណាយចាំបាច់។ ជាចុងក្រោយបើអ្នកធ្វើតាមការរៀបរាប់ខាងលើមួយខែៗអ្នកនឹងសល់លុយចំនួន៥០ដុល្លារយ៉ាងតិចព្រោះអ្នកបានដកចំនួន២០%នៃចំណូលដែលស្មើនឹង៥០ដុល្លារមកសន្សំរាល់ខែ។ ត្រង់នេះបើអ្នកប្រឹងប្រែងធ្វើការនិងអភិវឌ្ឍនសមត្ថភាពធ្វើឲ្យចំណូលកាន់តែកើនឡើងទៀតនោះមួយឆ្នាំអ្នកនឹងសល់លុយមិនក្រោម៦០០ដុល្លារ ហើយរៀនចប់៤ឆ្នាំអ្នកនឹងសល់លុយប្រមាណជាង២៤០០ដុល្លារពីទម្លាប់សន្សំនេះ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-08T07:36:20.672Z", "category": "ហិរញ្ញវត្ថុ", "views": 3180, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចិត្តសាស្ត្រ៖ បើធ្វើរឿង៥នេះបាន បង្ហាញថាអ្នកជាមនុស្សឆ្លាតខ្លាំង ទោះមិនអួតប្រាប់គេក៏ដោយ	https://business-cambodia.com/articles/smart-people-do-these-5-things	“មនុស្សពូកែពិត ភាគច្រើនមិនពូកែអួត” ភាពប៉ិនប្រសព្វលើការសិក្សាមុនវិជ្ជាអ្វីមួយ ឬជំនាញវិជ្ជាជីវៈរបស់ខ្លួនតែមួយមុខ ពុំបានបង្ហាញថាអ្នកជាមនុស្សឆ្លាតវៃខ្លាំងឡើយ។ ខាងក្រោមនេះគឺជារឿងធំៗទាំង៥ ដែលបង្ហាញថាអ្នកជាមនុស្សឆ្លាតពិត ទោះមិនអួតប្រាប់គេក៏ដោយ យោងតាមអ្នកជំនាញផ្នែកចិត្តសាស្ត្រអ្នកស្រី Mia Zhang មកពីស្ថាប័ន Hack Spirit៖ ១/. ស្តាប់ និងមើលដោយការចង់ចេះចង់ដឹងពិតប្រាកដ៖ យោងតាមចិត្តវិទ្យា មានមនុស្សតែ ១០% ប៉ុណ្ណោះដែលស្តាប់ប្រកបដោយប្រសិទ្ធភាព។ គ្រូបង្វឹកចិត្តវិទ្យាវិជ្ជមាន Caren Osten បានពន្យល់យ៉ាងដូច្នេះថា៖ «ជារឿយៗយើងគិតថាខ្លួនឯងកំពុងស្តាប់ដោយយកចិត្តទុកដាក់ ប៉ុន្តែការពិតយើងគ្រាន់តែពិចារណាពីរបៀបដើម្បីនិយាយរឿងផ្ទាល់ខ្លួនរបស់យើង ផ្តល់ដំបូន្មាន ឬសូម្បីតែធ្វើការវិនិច្ឆ័យជាដើម។ វាមានន័យថា យើងមិនស្តាប់ដើម្បីយល់ទេ ប៉ុន្តែជាការស្តាប់ដើម្បីឆ្លើយតបទៅវិញ»។ ២/. ស៊ូនៅស្ងៀម បើអ្នកគ្មានអ្វីមានតម្លៃក្នុងការរួមចំណែក៖ ប្រសិនបើស្ថិតនៅក្នុងស្ថានភាពជជែកវែកញែកអំពីប្រធានបទមួយ ខណៈពេលដែលអ្នកមិនទាន់មានគំនិតអ្វីទាំងអស់ ចូរនៅឲ្យស្ងៀម ប្រសើរជាផ្តល់យោបល់ដែលគ្មានប្រយោជន៍ ឬបើប្រធានបទនោះគ្មានន័យទេ អ្នកគួរដកខ្លួនចេញ។ ពេលខ្លះរឿងឆ្លាតបំផុតដែលអ្នកអាចធ្វើបានគឺនៅស្ងៀម ហើយស្តាប់។ ៣/. រៀនពេញមួយជីវិត៖ ការស្វែងរកចំណេះដឹងថ្មីៗ ធ្វើឲ្យមនុស្សកាន់តែមានភាពវ័យឆ្លាត និងចេះបត់បែនតាមការវិវឌ្ឍរបស់ពិភពលោកទាន់សម័យកាល។ ក្នុងនាមជាអ្នកចិត្តសាស្រ្តអភិវឌ្ឍន៍ Marilyn Price-Mitchell Ph.D. បាននិយាយថា៖ «ការចង់ដឹងចង់ឃើញ គឺជាបេះដូងនៃការរៀនសូត្រពេញមួយជីវិត។ វាមិនត្រឹមតែផ្តល់ឱ្យកុមារនូវអត្ថប្រយោជន៍នៅក្នុងសាលារៀនប៉ុណ្ណោះទេ ប៉ុន្តែអ្នកដឹកនាំអាជីវកម្មនាពេលបច្ចុប្បន្ននេះយល់ស្របថា ការរៀនពេញមួយជីវិតគឺជាបេះដូងនៃអាជីវកម្មដែលរីកចម្រើនផងដែរ»។ ៤/.ការអត់ធ្មត់ និងសតិអារម្មណ៍៖ តើអ្នកស្គាល់ និងអាចគ្រប់គ្រងអារម្មណ៍ខ្លួនឯងបានកម្រិតណា? សិល្បៈនៃការរក្សាចិត្តត្រជាក់នៅក្រោមសម្ពាធ និងការអត់ធ្មត់ក្នុងស្ថានភាពស្ត្រេស គឺបង្ហាញពីភាពឆ្លាតវៃរបស់មនុស្សម្នាក់។ មនុស្សដែលមិនចេះអត់ធ្មត់ តែងតែលំបាកក្នុងការដឹកនាំជីវិត ព្រោះពួកគេឆាប់បោះបង់ពេក។ ៥/. ហ៊ានអានសៀវភៅនៅទីសាធារណៈ៖ អ្នកជំនាញផ្នែកចិត្តសាស្ត្រ Mia Zhang បានលើកឡើងថា៖ «បើអ្នកកំពុងស្វែងរកវិធីដើម្បីបង្ហាញថា អ្នកជាមនុស្សឆ្លាតដោយមិននិយាយអ្វីមួយម៉ាត់ ចូរបើកសៀវភៅអាន នៅលើរថភ្លើង ឬសួនច្បារសាធារណៈ»។ ការធ្វើដូច្នេះវាជំរុញឲ្យអ្នកកាន់តែមានភាពក្លាហាន មិនខ្លាចក្នុងការធ្វើរឿងត្រឹមត្រូវ និងកាន់តែមានទំនុកចិត្តលើខ្លួនឯង។ យ៉ាងណាមិញ ភាពឆ្លាតវៃតែផ្នែក IQ តែមួយមុខមិនទាន់គ្រប់គ្រាន់ទេ អ្នកត្រូវមានភាពវ័យឆ្លាតផ្នែក EQ ទៀត ទើបអាចដឹកនាំជីវិតឆ្ពោះទៅរកភាពល្អប្រសើរ ពោលគឺសុខកាយ សប្បាយចិត្ត និងមានបញ្ញាខ្ពស់ដើម្បីប្រឈមមុខនឹងពិភពលោកមួយនេះ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-08T06:40:17.602Z", "category": "ភាពជាអ្នកដឹកនាំ", "views": 12242, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចូលរួមសេរី! ពិព័រណ៍ការងា.រធំ១របស់ក្រសួង នឹងធ្វើឡើង២ថ្ងៃ ផ្តល់ឱកា.សការងា.រជាង៥ពា.ន់កន្លែង	https://business-cambodia.com/articles/job-fair-by-ministry-labour-of-cambodia-	ជាឱកាសដ៏ល្អមួយសម្រាប់យុវជន សិស្ស-និស្សិត និងអ្នកដែលកំពុងស្វែងរកការងារធ្វើ ពេលនេះពិព័រណ៍ការងារ និងមគ្គទេសន៍អាជីពដ៏ធំមួយដែល រៀបចំឡើងដោយទីភ្នាក់ងារជាតិមុខរបរ និងការងារ (NEA) នៃក្រសួងការងារ និងបណ្តុះបណ្តាលវិជ្ជាជីវៈ នឹងប្រារព្ធធ្វើឡើងរយៈពេល២ថ្ងៃជាប់គ្នា នៅថ្ងៃទី ៩-១០ ខែឧសភា ឆ្នាំ២០២៤ ចាប់ពីម៉ោង ៨ព្រឹក ដល់ ៥ល្ងាច នៅអាគារ KAMPUS ជិតស្ពានអាកាសក្បាលថ្នល់។ ចំពោះពិព័រណ៍ការងារនេះដែរនឹងមានក្រុមហ៊ុន និងសហគ្រាសធំៗចំនួន ២០ ផ្តល់ឱកាសការងារភ្លាមៗសរុបចំនួន ៥៤០០ កន្លែងដល់យុវជន សិស្ស-និស្សិត និងអ្នកស្វែងរកការងារធ្វើ ដោយបងប្អូនអាចចូលរួមទស្សនាដោយសេរី និងដាក់ពាក្យសម្ភាសការងារភ្លាមៗជាមួយតំណាងក្រុមហ៊ុន ជាច្រើនដែលនឹងទៅជ្រើសរើសបុគ្គលិកផ្ទាល់ភ្លាមៗក្នុងមុខតំណែង និងជំនាញជាច្រើន។ អ្នកចូលរួមក៏អាចទទួលបានគន្លឹះសំខាន់ៗដើម្បីត្រៀមខ្លួនចូលទីផ្សារការងារនៅក្នុងសិក្ខាសាលាចែករំលែកចំណេះដឹងដែលមានការចូលរួមពីវាគ្មិនដែលមានបទពិសោធន៍ជាច្រើនរូប និងទីផ្សារការងារនៅកម្ពុជាផងដែរ។ ដូច្នេះសម្រាប់បងប្អូនដែលកំពុងស្វែងរកការងារធ្វើ ឬសិស្សនិស្សិតដែលចង់ធ្វើការស្វែងយល់ពីទីផ្សារការងារអាចចូលរួមទស្សនាដោយសេរីនិងត្រៀមឱ្យបានរួចរាល់នូវប្រវត្តិរូបសង្ខេប(CV)  ខណៈក្រុមហ៊ុនធំៗជាច្រើនដូចជាធនាគារ Wing ធនាគារ Woori ,ធនាគារ ACLEDA ,ធនាគារ Canadia ,ធនាគារ RHB , MJQ Education, Lee Food , MOVE, AEON Mall ព្រមទាំងក្រុមហ៊ុនធំៗផ្សេងៗទៀតនឹងចូលរួមរើសបុគ្គលិក ដាក់ពាក្យភ្លាម សម្ភាសន៍ភ្លាម។   សម្រាប់ព័ត៌មានបន្ថែម សូមទាក់ទងទីភ្នាក់ងារជាតិមុខរបរ និងការងារ តាមរយៈលេខទូរស័ព្ទ ០១៦ ៧៨៦ ៦៥៥ ឬគេហទំព័រ www.nea.gov.kh និងFacebook Page: National Employment Agency (NEA)៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:05", "date_created": "2024-05-08T06:40:07.578Z", "category": "ភាពជាអ្នកដឹកនាំ", "views": 1032, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
បិទបន្តគ្នា! ត្រឹមពាក់កណ្តាលឆ្នាំ២០២៤ ធនាគារនិងផ្សារទំនើបខ្នាតយក្ស របស់អាមេរិកប្រកាសបិទទ្វារហើយ	https://business-cambodia.com/articles/close-2-brand	នេះគឺជារឿងដ៏គួរឱ្យសោកស្តាយបំផុត ខណៈថ្មីៗកន្លងទៅនេះធនាគារ Republic First Bank និងផ្សារទំនើបខ្នាតយក្ស Macy’s របស់អាមេរិកបានប្រកាសបិទទ្វារបន្តកន្ទុយគ្នាហើយ។ នេះបើយោងតាមការចុះផ្សាយដោយសារព័ត៌មាន San Francisco Chronicle, CNN។ ជាក់ស្តែង បើយោងតាមការចុះផ្សាយដោយសារព័ត៌មាន San Francisco បានឱ្យដឹងថា ផ្សារទំនើប Macy’s ដែលមានវត្តមានក្នុងទីក្រុង San Francisco តាំងពីឆ្នាំ ១៩៤៧ មកម្លេះ ហើយនាពេលនេះផ្សារដ៏ល្បីមួយនេះបានសម្រេចបិទទ្វារហើយដោយកំពុងតែរង់ចាំម្ចាស់ថ្មីមកទិញបន្ត។ ហើយចំពោះមូលហេតុដែលធ្វើឱ្យផ្សារទំនើប Macy’s របស់អាមេរិកត្រៀមបិទអាជីវកម្មគេសន្មត់មកថា មួយរយៈចុងក្រោយមកនេះនៅទីក្រុង San Francisco គេចាប់ផ្តើមផ្លាស់ប្តូរទម្លាប់នៃការទិញទំនិញ ពោលគឺគេប្តូរពីការទិញទំនិញផ្ទាល់មកទិញតាមអនឡាញវិញ ម្យ៉ាងការិយាល័យនៅក្នុងទីក្រុងនោះក៏មានចំនួនទំនេរច្រើន ដោយសារតែមានក្រុមហ៊ុនជាច្រើនបានដកបុគ្គលិក ហើយវិស័យទេសចរណ៍ក៏មានការថយចុះ ហើយបញ្ហាឧក្រិដ្ឋកម្មក៏មានច្រើនដែលជាហេតុធ្វើឱ្យបញ្ហាការលក់ Macy’s មានការលក់ធ្លាក់ជារៀងរាល់ឆ្នាំរហូតក្រុមហ៊ុនត្រៀមបិទនាពេលឆាប់ៗនេះ។ លោក Tony Spring នាយកប្រតិបត្តិរបស់ Macy បាននិយាយថា ក្រុមហ៊ុនកំពុងតែបិទហាងទ្រង់ទ្រាយធំជាច្រើនរបស់ខ្លួនដើម្បីពង្រីកហាងដែលមានទ្រង់ទ្រាយតូចវិញដែលធ្វើបែបនេះសង្ឃឹមថានឹងអាចទាក់ទាញអតិថិជនឱ្យបានច្រើន។ ជាមួយគ្នានោះដែរ ក្រោយពីផ្សារទំនើបដ៏ល្បីមួយនេះរបស់អាមេរិកនាពេលនេះ ក៏មានធនាគារ Republic First Bank ដំបូងគេរបស់អាមេរិកដែលមានមូលដ្ឋាននៅទីក្រុង Philadelphia ត្រូវបានបិទដោយគណកម្មការមូលបត្រនិងធនាគារនៅក្នុងរដ្ឋ Pennsylvania ដោយឲ្យFDIC ជាអ្នកទទួលលើការគ្រប់គ្រងប្រាក់បញ្ញើ។ ដើម្បីការពារប្រាក់បញ្ញើរបស់អតិថិជន FDIC បានឈានដល់កិច្ចព្រមព្រៀងជាមួយនឹងធនាគារ Fulton Bank ដោយឲ្យFulton Bank ទទួលខុសត្រូវលើប្រាក់បញ្ញើរបស់អតិថិជននិងទិញយកទ្រព្យសកម្មរបស់ធាគារ Republic First Bank ទាំងស្រុងតែម្ដង។ មុននឹងត្រូវបានបិទទ្វារ ធនាគារ Republic First Bank មានទ្រព្យសកម្មជាង៦ពាន់លានដុល្លារនិងប្រាក់បញ្ញើអតិថិជនប្រមាណជាង៤ពាន់លានដុល្លារនៅត្រឹមចុងខែមករាឆ្នាំ២០២៤នេះ។ ចំពោះមូលហេតុដែលធ្វើឲ្យធនាគារ Republic First Bank ត្រូវបរាជ័យរហូតឈានដល់ការបិទទ្វារគឺកើតចេញពីការដំឡើងអត្រាការប្រាក់និងវិបត្តិអចលនទ្រព្យ ជាពិសេសគឺវិបត្តិអចលនទ្រព្យបែបពាណិជ្ជកមម្មនិងអគារពាណិជ្ជកម្ម។ តាំងពីឆ្នាំ២០២៣មកដល់ពេលនេះទីផ្សារអចលនទ្រព្យបែបពាណិជ្ជកម្មនៅសហរដ្ឋអាមេរិកបានជួបវិបត្តិដែលធ្វើឲ្យខ្ចីខូចរបស់ធនាគារនៅក្នុងវិស័យនេះកើនឡើងខ្លាំងរហូតធ្វើឲ្យធនាគារមួយចំនួនទប់ជើងលែងឈប់ហើយក្នុងនោះក៏មានធនាគារ Republic First Bank រហូតដល់ត្រូវបង្ខំចិត្តបិទទ្វារតែម្ដង។ គួរបញ្ជាក់ផងដែរថាកាលពីឆ្នាំ២០២៣គឺជាឆ្នាំដែលវិស័យធនាគាររងផលប៉ះពាល់ខ្លាំងដោយសារតែការដំឡើងការប្រាក់ដុល្លារអាមេរិកដែលជាហេតុធ្វើឲ្យធនាគារធំៗរបស់អាមេរិកមមួយចំនួនដួលរលំក្នុងនោះមាន ធនាគារ Silicon Valley, Signature Bank, Citizen Bank និង First Republic Bank ជាដើម៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-08T06:33:29.567Z", "category": "ចាប់ផ្តើមអាជីវកម្ម", "views": 12692, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធ្លាប់រស់លើគំនរសំរាម យុវតី សុភី តស៊ូរហូតរៀនបានខ្ពស់ មានកា.រងារល្អធ្វើ និងពោលពាក្យបែបនេះ	https://business-cambodia.com/articles/sophy-difficult-life	ពាក្យចាស់បុរាណពោលថា «វាសនាមនុស្សមើលមិនឃើញ» ទោះពុំអាចរើសទីកន្លែងកើតបាន តែអ្នកមានសិទ្ធគ្រប់គ្រាន់ក្នុងការកសាងជីវិតមួយដែលខ្លួនស្រមៃ។ ជាក់ស្តែង យុវតី រ៉ុន សុភី ធ្លាប់ជាអតីតក្មេងស្រីរើសសំរាមនៅតំបន់ស្ទឹងមានជ័យ គ្មានផ្ទះសម្បែងច្បាស់លាស់ ហើយអាយុ១១ឆ្នាំ ទើបបានចូលរៀន ពេលនេះកញ្ញាបានធ្វើឲ្យគ្រប់គ្នាកោតសរសើរដោយទទួលបានអាហារូបករណ៍សិក្សាពេញពីសាកលវិទ្យាល័យមែលប៊ន (Melbourne) ប្រទេសអូស្ត្រាលី។ ត្រលប់ទៅមើលកាលពីកុមារភាព ដោយសារគ្រួសារ សុភី ជំពាក់បំណុលគេច្រើនពេក ហើយគ្មានលទ្ធភាពសង ពួកគេក៏ចាកចេញពីភូមិស្រុកទាំងគ្រួសារ នៅកណ្ដាលយប់តែម្ដង។ ជិះកង់កញ្ចាស់ផង ដើរផងក្នុងចម្ងាយរាប់គីឡូម៉ែត្រ ទីបំផុតបងប្អូនទាំង៧នាក់ រួមទាំងឪពុកម្តាយចាស់ៗ បានរសាត់មកដល់គំនរសំរាមស្ទឹងមានជ័យ រស់ក្រោមដំបូលតង់ ហ៊ុំព័ទ្ធដោយក្លិនស្អុយជូរផ្អូម។ គ្រានោះ សុភីនិងបងស្រី រួមទាំងឪពុកផ្លាស់គ្នាដើររើសសំរាម ជួនកាលប៊ិះត្រូវឡានចាក់សំរាមកិនក៏មាន។ ពេលមានផ្លែឈើរលួយៗនៅលើឡានដែលដឹកពីផ្សារដើមគរ ម្នាក់ៗស្ទុះទៅរើសយកផ្លែឈើណាល្អៗ ទុកហូប។ ថ្ងៃខ្លះគ្មានបាយចំអែតក្រពះ គេងយំម្នាក់ឯង ខណៈខ្លួនប្រាណត្រូវពាក់ខោអាវរយ៉េរយ៉ៃក្លិនផ្អូមមួយកំប្លេរជាច្រើនថ្ងៃ។ មិនតែប៉ុណ្ណោះ ពេលភ្លៀងម្ដងៗ គ្រប់គ្នារងាញ័រញាក់ ជួនកាលត្រូវគេដេញពីកន្លែងមួយទៅកន្លែងមួយ ដោយសារគ្រួសារនាងគ្មានទីជម្រកពិតប្រាកដឡើយ ជាហេតុធ្វើឲ្យពួកគេមានបន្ទុកកាន់តែខ្លាំង។ ប៉ុន្តែជាសំណាងល្អ រហូតដល់ថ្ងៃមួយដែលសុភីបានជួបនឹងលោក Scott Neeson ជានាយកអង្គការមូលនិធិកុមារកម្ពុជា នៅពេលលោកចុះចែកអាហារ និងសួរសុខទុក្ខក្មេងៗ នៅតំបន់គំនរសំរាមស្ទឹងមានជ័យ។ គ្រានោះបានប្រែវាសនា សុភី ក្នុងអាយុ ១១ឆ្នាំ ឲ្យមានឱកាសបានរៀនសូត្រនឹងគេ នៅក្នុងអង្គការនេះតែម្តង។ ជាក់ស្តែង កាលពីឆ្នាំ២០១៨ ក្នុងវ័យ២១ឆ្នាំយុវតីរូបនេះ បានទទួលអាហារូបករណ៍ពីសកលវិទ្យាល័យ Melbourne ប្រទេសអូស្រ្តាលី លើជំនាញពាណិជ្ជកម្ម ក្រោមការជ្រុំជ្រែងពីអង្គការខាងលើ។ បច្ចុប្បន្ន កញ្ញា រ៉ុន សុភី មានអាយុ ២៧ឆ្នាំហើយ និងមានបំណងចង់ក្លាយជាអ្នកជំនួញម្នាក់ ហើយរំពឹងថា នឹងវិលត្រឡប់មកកម្ពុជាវិញដើម្បីជួយអ្នកដទៃក្នុងសហគមន៍ និងបាននៅស្និទ្ធស្នាលជាមួយក្រុមគ្រួសារក្នុងពេលឆាប់ៗ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:05", "date_created": "2024-05-08T05:22:58.420Z", "category": "ភាពជាអ្នកដឹកនាំ", "views": 540, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
នាំចេញជាលើកដំបូង! ម្រេចខ្មៅ ៣០តោន របស់ក្រុមហ៊ុនខ្មែរមួយ បានសម្រេចនាំចេញទៅចិនជាផ្លូវការហើយ	https://business-cambodia.com/articles/sela-pepper-	អបអរសាទរ ទីបំផុតម្រេចខ្មៅរបស់ខ្មែរបានសម្រេចការនាំចេញផ្ទាល់ទៅកាន់ប្រទេសចិនជាផ្លូវការហើយ ដែលដំណាក់កាលដំបូងនេះត្រូវបាននាំចេញក្នុងបរិមាណចំនួន ៣០តោន ជាម្រេចរបស់ក្រុមហ៊ុនខ្មែរឈ្មោះ Sela Pepper ដែលមានកញ្ញា ស៊ឹង សុផា ជា CEO របស់ក្រុមហ៊ុនមួយនេះ។   ថ្លែងប្រាប់សារព័ត៌មាន Business Cambodia កាលពីពេលកន្លងទៅ កញ្ញាបានធ្លាប់លើកឡើងផងដែរថា ម្រេចដែលចេញពីក្រុមហ៊ុនរបស់កញ្ញាពេលនេះកំពុងមានវត្តនៅបណ្តាប្រទេសចំនួន ៧ ប្រទេសដែលរួមមាន កូរ៉េ ជប៉ុន អាល្លីម៉ង ផលែន វៀតណាម ថៃ និង តៃវ៉ាន់ ដែលក្នុងនោះ ម្រេចរបស់កញ្ញាក៏កំពុងត្រៀមដាក់លក់នៅលើវេបសាយយក្សចិន Alibaba ផងដែរ។ ហើយជាលទ្ធផលនៅក្នុងឆ្នាំ ២០២៤ នេះ ម្រេចដែលចេញពីក្រុមហ៊ុន Sela Pepper ក៏សម្រេចការនាំចេញជាផ្លូវការទៅចិនដូចជាការគ្រោងទុកពិតប្រាកដមែន។ គួរបញ្ជាក់ផងដែរថា កាលពីថ្ងៃទី ១១ខែឧសភា ឆ្នាំ ២០២៣ កន្លងទៅ រដ្ឋបាលគយនៃប្រទេសចិនបានបង្ហាញពីបញ្ជីឈ្មោះក្រុមហ៊ុនសហគ្រាសដែលបានចុះបញ្ជីនាំចេញគ្រឿងទេសកម្ពុជាទៅកាន់ប្រទេសចិន ដោយក្នុងនោះមានទីតាំងដាំម្រេចចំនួន ២៨ កន្លែង និងរោងចក្រវេចខ្ចប់ចំនួន ៧កន្លែងត្រូវបានចុះបញ្ជីនិងទទួលបានការអនុញ្ញាតពីភាគីចិនក្នុងការនាំចេញ ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-08T02:51:03.951Z", "category": "ចាប់ផ្តើមអាជីវកម្ម", "views": 258, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ល្បីបើកការដ្ឋានចុងឆ្នាំ! តស់មកដឹងផលចំណេញ និងផលបះពាល់ ពេលគម្រោងព្រែកជីកហ្វូណនតេជោសាងសង់	https://business-cambodia.com/articles/funan-techo-canal-update	គម្រោងព្រែកជីកហ្វូណនតេជោ គឺជាគម្រោងដ៏សំខាន់មួយរបស់រាជរដ្ឋាភិបាលនៅក្នុងការអភិវឌ្ឍឲ្យចេញជារូបរាងនាពេលខាងមុខ ខណៈគម្រោងត្រូវបានរំពឹងថា នឹងបើកការដ្ឋានសាងសង់នៅចុងឆ្នាំ២០២៤នេះដែរ បន្ទាប់ពីបានធ្វើការសិក្សាអស់រយៈពេល ២៦ រូចមក។ ដូច្នេះតើពេលគម្រោងផ្លូវទឹកដ៏ធំនេះ លេចជារូបរាងនឹងផ្ដល់ផលប្រយោជន៍អ្វីខ្លះ ហើយការសាងសង់នឹងប៉ះពាល់ដល់ហេដ្ឋារចនាសម្ព័ន្ធណាខ្លះ? យោងតាមការបញ្ជាក់ពីឯកឧត្ដម ស៊ុន ចាន់ថុល ឧបនាយករដ្ឋមន្ដ្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា (CDC) ក្នុងឱកាសអញ្ជើញជាអធិបតីក្នុងវេទិកាពិភាក្សាជាមួយក្លិបអ្នកកាសែតកម្ពុជា ស្តីអំពី "វឌ្ឍនភាពគម្រោងព្រែកជីកហ្វូណនតេជោ" កាលពីថ្ងៃទី៣ ខែឧសភា ឆ្នាំ២០២៤ បានឲ្យឲ្យដឹងថា នៅពេលគម្រោងនេះលេចចេញជារូបរាងវានឹងផ្ដល់ផលប្រយោជន៍ជាច្រើនដូចជា៖ កាត់បន្ថយរយៈពេលចម្ងាយ និងតម្លៃនៃការដឹកជញ្ជូននាពេលបច្ចុប្បន្ន ការបង្កើតតំបន់ពាណិជ្ជកម្ម និងមជ្ឈមណ្ឌលភស្ដុភារកម្ម ការអភិវឌ្ឍផែរណបថ្មីៗជាច្រើនទៀត ការពង្រីកតំបន់អភិវឌ្ឍន៍កសិកម្ម ធារាសាស្ដ្រ វារីវប្បកម្ម និងចិញ្ចឹមសត្វ ការជួយគាំទ្រដល់ការអភិវឌ្ឍប៉ូលសេដ្ឋកិច្ចទី១ របស់កម្ពុជា ការបង្កើតការបន្ថែមនៅកំពង់ផែស្វយ័តក្រុងព្រះសីហនុ កំពង់ផែស្វយ័តភ្នំពេញ និងកំពង់ផែផ្សេងៗទៀត ការជំរុញការអភិវឌ្ឍក្រុង នគរូបីយកម្ម ការជំរុញការរីកចម្រើនផ្នែកអចលនទ្រព្យ។ ដោយឡែកសម្រាប់ផលប៉ះពាល់វិញគឺមានខាងក្រោម៖ ផ្ទះបងប្អូនប្រជាពលរដ្ឋចំនួន ១៥៨៧ ខ្នង ស្ពានចំនួន ៣ កន្លែង រោងចក្រចំនួន ១ កន្លែង ដីលំនៅឋានចំនួន ១៤៩,៥ ហិកតា ផ្លូវជាតិចំនួន ១៨ ខ្សែប្រវែង (ប្រវែង ៤,១ គីឡូម៉ែត្រ) ផ្លូវលំ ៧០ ខ្សែ (ប្រវែង ៤៥,៤ គីឡូម៉ែត្រ) ទំបន់ទឹកចំនួន ២ ខ្សែ (ប្រវែង ៣៨៧,៦ ម៉ែត្រ) ប្រឡាយទឹក ១៣ ខ្សែ (ប្រវែង ៦១,៨ គីឡូម៉ែត្រ) បឹងចំនួន ១៥ (ទំហំ ១៣,៦ ហិកតា) ដីស្រែ និងចំការ (ចំនួន ២,៩ ពាន់ហិកតា) ប៉ុន្ដែយ៉ាងណាក៏ដោយ ឯកឧត្ដមឧបនាយករដ្ឋមន្ដ្រីបានលើកឡើងថា ផលប៉ះពាលនៃគម្រោងនេះគឺតិចជាង បើប្រៀបធៀបជាមួយនឹងផលប៉ះពាល់នៃគម្រោងផ្លូវល្បឿនលឿនភ្នំពេញ-ព្រះសីហនុ។ សូមជម្រាបថា គម្រោងព្រែកជីកហ្វូណននេះ មានប្រវែង ១៨០ គីឡូម៉ែត្រ ចាប់ផ្ដើមពីព្រែកតាកែវនៃទន្លេមេគង្គ ឆ្លងកាត់តាមព្រែកតាឯកនៃទន្លេបាសាក់ រួចតាមព្រែកតាហ៊ីងនៃទន្លេបាសាក់ស្រុកកោះធំ និងបន្ដរហូតដល់សមុទ្រខេត្ដកែប ដោយឆ្លងកាត់ខេត្ដចំនួន ៤ រួមមាន៖ ខេត្ដកណ្ដាល ខេត្ដតាកែវ ខេត្ដកំពត និងខេត្ដកែប។ ហើយគម្រោងនេះនឹងត្រូវចំណាយថវិកាសាងសង់ប្រមាណ ១.៧ ពាន់លានដុល្លារ។ ជាមួយគ្នានេះដែរបើតាមការបញ្ជាក់ពីឯកឧត្ដម ប៉េង ពោធិ៍នា រដ្ឋមន្ដ្រីក្រសួងសាធារណការ និងដឹកជញ្ជូនកាលពីពេលកន្លងទៅបានឲ្យដឹងថា គម្រោងព្រែកជីកហ្វូណននេះ អាចនឹងបើកការដ្ឋានសាងសង់នៅក្នុងត្រីមាសទី៤ ឆ្នាំ២០២៤នេះ៕	{ "spider_name": "businesscambodia", "scrape_at": "2025-06-14_19:40:05", "date_created": "2024-05-08T02:23:30.294Z", "category": "អចលនទ្រព្យ", "views": 558, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឆ្លងកាត់ស្ទើរគ្រប់ខេត្ដ! នេះជាប្លង់មេនៃការសាងសង់ផ្លូវល្បឿនលឿនថ្មីរបស់រដ្ឋ ដែលដាក់អនុវត្ដចាប់ពីពេលនេះទៅ	https://business-cambodia.com/articles/new-project-expressway	ប្រព័ន្ធដឹកជញ្ជូន ត្រូវបានរាជរដ្ឋាភិបាលយកចិត្ដទុកដាក់យ៉ាងខ្លាំងនៅក្នុងការសាងសង់ ដើម្បីសម្រួលឲ្យការដឹកជញ្ជូនទំនិញ ក៏ដូចជាការធ្វើដំណើរឲ្យកាន់តែមានភាពងាយស្រួល។ ជាក់ស្ដែងបច្ចុប្បន្ន រាជរដ្ឋាភិបាលបានកំពុងសាងសង់កំពង់ផែ ផ្លូវដែក ផ្លូវថ្នល់ ផ្លូវល្បឿនលឿន និងព្រលានយន្ដហោះជាដើម ក្រៅពីនោះក៏មានគម្រោងជាច្រើនកំពុងសិក្សា និងសាងសង់នៅពេលខាងមុខ ពិសេសគឺគម្រោងផ្លូវល្បឿនលឿន។   យោងតាមផែនការមេគ្រប់ជ្រុងជ្រោយស្ដីពីប្រព័ន្ធដឹកជញ្ជូនអន្ដរមធ្យោបាយ និងភស្ដុភារកម្មកម្ពុជា ដែលដកស្រង់ពីក្រសួងសាធារណការ និងដឹកជញ្ជូន កាលពីពេលថ្មីៗកន្លងទៅបានឲ្យឃើញថា ផ្លូវល្បឿនលឿនជាច្រើនខ្សែកំពុងស្ថិតនៅក្នុងផែនការសាងសង់ និងឆ្លងកាត់ខេត្ដ-ក្រុងជាច្រើន។ ហើយគម្រោងសាងសង់ទាំងនោះមានដូចខាងក្រោម៖ ១. ផ្លូវទ្រង់កាំ ៧ ខ្សែ ចេញពីភ្នំពេញរួមមាន៖ ផ្លូវលឿនលឿនលេខ១ ភ្នំពេញ កណ្ដាល ព្រៃវែង ស្វាយរៀង និងបាវិត។ ផ្លូវល្បឿនលឿនលេខ២ ភ្នំពេញ កណ្ដាល (ព្រំដែនកម្ពុជា និងវៀតណាម)។ ផ្លូវល្បឿនលឿនលេខ៣ ភ្នំពេញ កណ្ដាល តាកែវ កំពត និងព្រះសីហនុ។ ផ្លូវល្បឿនលឿនលេខ៤ ភ្នំពេញ កណ្ដាល កំពង់ស្ពឺ និងព្រះសីហនុ។ ផ្លូវល្បឿនលឿនលេខ៥ ភ្នំពេញ កណ្ដាល កំពង់ឆ្នាំង ពោធិ៍សាត់ បាត់ដំបង បន្ទាយមានជ័យ និងមាត់ច្រកព្រំដែនប៉ោយប៉ែត។ ផ្លូវល្បឿនលឿនលេខ៦ ភ្នំពេញ កណ្ដាល កំពង់ចាម កំពង់ឆ្នាំង កំពង់ធំ និងសៀមរាប។ ផ្លូវល្បឿនលឿនលេខ៧ ភ្នំពេញ កណ្ដាល កំពង់ចាម ក្រចេះ ស្ទឹងត្រែង និងមាត់ច្រកព្រំដែនត្រពាំងក្រៀល។ ២. ផ្លូវទម្រង់ខ្សែផ្ដេកប៉ែកខាងកើត-ខាងលិច ១ ខ្សែ៖ ផ្លូវល្បឿនលឿនលេខ៩ ច្រកព្រំដែនប៉ោយប៉ែត បន្ទាយមានជ័យ សៀមរាប ព្រះវិហារ ស្ទឹងត្រែង រតនគិរី និងច្រកព្រំដែនអូរយ៉ាដាវ។ ៣.ផ្លូវទម្រង់ខ្សែបញ្ឈរប៉ែកខាងត្បូង-ខាងជើង ១ ខ្សែ៖ ផ្លូវនេះមានបីកំណាត់គឺកំណាត់ផ្លូវល្បឿនលឿនលេខ៩ ក សៀមរាប បាត់ដំបង ពោធិ៍សាត់ កោះកុង, កំណាត់ផ្លូវលឿនលឿនលេខ៤៨ កោះកុង ព្រះសីហនុ និងកំណាត់ផ្លូវល្បឿនលឿនលេខ៣៣ ព្រះសីហនុ កំពត និងកែប។ ៤. បណ្ដាញផ្លូវល្បឿនលឿនគ្រោងអភិវឌ្ឍន៍នាពេលអនាគត៖ ផ្លូវល្បឿនលឿនលេខ៨ ភ្នំពេញ កំពង់ចាម មណ្ឌលគិរី និងរតនគិរី។ ផ្លូវល្បឿនលឿនលេខ៦២ កំពង់ធំ ព្រះវិហារ និងព្រំដែនថៃ។ ផ្លូវល្បឿនលឿនលេខ៦៦ សៀមរាប ឧត្ដមមានជ័យ និងព្រះដែលកម្ពុជា-ថៃ។ ផ្លូវល្បឿនលឿនលេខ៤៤ ភ្នំពេញកំពង់ស្ពឺ កំពង់ផែកោះកុង។ ផ្លូវល្បឿនលឿនលេខ៧៦ កំពង់ធំ ក្រចេះ មណ្ឌលគិរី និងព្រះដែនកម្ពុជាវៀតណាម។ សូមជម្រាបផងដែរ ផែនការនៃការអភិវឌ្ឍគម្រោងខាងលើនេះ គឺចាប់ផ្ដើមអនុវត្ដន៍ចាប់ពីឆ្នាំ២០២៣ តទៅ។ ហើយទាក់ទងនឹងគម្រោងផ្លូវល្បឿនលឿននេះដែរ បច្ចុប្បន្នកម្ពុជា បានកំពុងដាក់ឲ្យប្រើប្រាស់មួយខ្សែហើយ គឺផ្លូវល្បឿនលឿនតភ្ជាប់ពីរាជធានីភ្នំពេញទៅកាន់ខេត្ដព្រះសីហនុ ប្រវែង ១៩០ គីឡូម៉ែត្រ បើកដាក់ឲ្យដំណើរការកាលពីចុងឆ្នាំ ២០២២ កន្លងទៅ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-05-07T10:01:48.958Z", "category": "អចលនទ្រព្យ", "views": 202, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នកជំនាញឲ្យសង្កេតពីរបៀបធ្វើការរបស់មនុស្សទាំង៤ក្រុមេនេះដើម្បីកសាងភាពរីកចម្រើនផ្ទាល់ខ្លួនក្នុងអាជីពការងារនិងរកស៊ី	https://business-cambodia.com/articles/how-to-observe-4-types-of-people	គេថាមនុស្សដែលយើងរាប់អាននិងមនុស្សជុំវិញខ្លួនយើងពិតជាជៈឥទ្ធិពលខ្លាំងដល់ជីវិតរបស់អ្នកពោលគឺបើអ្នករាប់អានមនុស្សដែលមិនល្អធ្វើឲ្យជីវិតអ្នកកាន់តែដុនដាប តែបើអ្នករាប់អាននិងមានទំនាក់ទំនងជាមួយមនុស្សពូកែនឹងធ្វើឲ្យអ្នកកាន់តែរីកចម្រើន។ ទាក់ទងនឹងការរាប់អាននិងការមានទំនាក់ទំនងជាមួយមនុស្សក្នុងសង្គមនេះដែរលោក ង៉ែត ជូ ប្រធានក្រុមប្រឹក្សាភិបាលក្រុមហ៊ុន F.I Vision Capital បានចែករំលែកពីសង្កេតពីរបៀបធ្វើការរបស់មនុស្សទាំង៤ក្រុមេនេះដើម្បីកសាងភាពរីកចម្រើនផ្ទាល់ខ្លួនក្នុងអាជីវការងារនិងរកស៊ីដូចខាងក្រោមនេះ។ ក្រុមមនុស្សទី១៖ អ្នកខ្លះចាប់ផ្តើមគឺលើកតែពីបញ្ហា និងឧបសគ្គពោរពេញដោយគំនិតអវិជ្ជមាន។ ធ្វើអ្វីក៏មិនកើតដែរ ភាគច្រើនសំបូរលេស។ ក្រុមមនុស្សទី២៖ អ្នកខ្លះចាប់ផ្តើមនិយាយតែពីរឿងលុយ ធ្វើអ្វីក៏ធ្វើដែរអោយតែបានលុយ។ បើអត់លុយគេមិនអើពើទេបើទោះជាការងារនោះមានប្រយោជន៍បែបណាក៏ដោយ។ ក្រុមមនុស្សទី៣៖ អ្នកខ្លះចាប់ផ្តើមនិយាយ និយាយតែពីឱកាស និងគំនិតដែលជាដំណោះស្រាយប្រកបដោយភាពប្រាកដនិយម ពោរពេញដោយគំនិតវិជ្ជមាន។ ក្រុមមនុស្សទី៤៖ អ្នកខ្លះមើលឃើញឱកាសច្រើនពេក ខ្វះភាពប្រាកដនិយម ចេះគ្រប់រឿង ចាប់នេះបន្តិចចាប់នោះបន្តិច មិនយល់ពីគោលដៅខ្លួនឯងច្បាស់លាស់។ ទីបំផុតធ្វើអ្វីក៏មិនបានផលល្អ ហើយភាគច្រើនសុទ្ធតែខាតបង់។ តាមរយៈក្រុមមនុស្សទាំង៤ដែលបានរៀបរាបខាងលើលោក ង៉ែត ជូបានសង្កត់ធ្ងន់ថា ពេលសេពគប់មិត្ត ចងសម្ពន្ធ័ភាពធ្វើជំនួញរួមគ្នា ជ្រើសរើសគូអនាគត ឬស្តាប់អ្នកដទៃ សូមប្រយត្ន័ក្រុមមនុស្សបញ្ហានិយម ឧបសគ្គនិយម និងលុយនិយមដែលអាចជាបច្ច័យនាំមកនូវទម្លាប់មានគំនិតសុញ និងមុខលុយជ្រុល។ លោកបានបន្ថែមទៀតថា កុំចំណាយពេលជាមួយក្រុមមនុស្សទី១ ទី២ និងទី៤ច្រើនពេក។ ហើយគួរចំណាយពេលជាមួយក្រុមមនុស្សទី៣អោយបានច្រើនដើម្បីកើនបញ្ញា រៀនពិចារណា និងមានគំនិតវិជ្ជមាន។ ហើយក៏គួរឧស្សាហ៍ឆ្លុះបញ្ចាំងថាខ្លួនឯងជាប្រភេទមនុស្សបែបណា គួរដាស់តឿនក្រើនរំលឹកខ្លួនឯងដោយសតិភ្ញាក់រលឹកជាប្រចាំ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-05-07T09:23:53.141Z", "category": "ហិរញ្ញវត្ថុ", "views": 474, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឈប់បន្តកន្ទុយគ្នា! បុគ្គលិ.កលាឈប់ច្រើនគ្នា ក្នុងពេលតែមួយ ថ្នាក់ដឹកនាំត្រូវធ្វើរឿងធំៗ៣នេះ ជាបន្ទាន់	https://business-cambodia.com/articles/3-ways-to-stop-the-resgination-wave-	ការផ្លាស់ប្តូរបុគ្គលិករបស់ស្ថាប័ន និងការប្តូរការងាររបស់បុគ្គលិកពីកន្លែងមួយទៅកន្លែងមួយ ដើម្បីទទួលបានបទពិសោធន៍ថ្មី គឺជារឿងធម្មតា។ ប៉ុន្តែការឈប់បន្តគ្នាម្តងម្នាក់ៗរបស់បុគ្គលិក នៅក្នុងក្រុមហ៊ុនមួយ ក្នុងពេលតែមួយឬចន្លោះៗគ្នានោះ អាចធ្វើឱ្យក្រុមហ៊ុនតូចឬុមធ្យម ដែលមានបុគ្គលិកតិចស្រាប់ត្រូវខាតពេលវេលាច្រើន ក្នុងការស្វែងរកមនុស្សថ្មីមកធ្វើការ។ ទន្ទឹមនឹងបញ្ហានេះដែរ តាមការសិក្សារបស់ SCG ភ្នាក់ងាររើសបុគ្គលិកដ៏ធំនៅចក្រភពអង់គ្លេសបានបង្ហាញថា ការលាឈប់បន្តកន្ទុយគ្នាក្នុងពេលតែ១អ្នកដឹកនាំត្រូវធ្វើរឿង៣នេះជាបន្ទាន់ ដើម្បីកាត់បន្ថយការលាឈប់របស់បុគ្គលិកច្រើនពេក។ ១. ត្រួតពិនិត្យឡើងវិញនូវវប្បធម៌ក្រុមហ៊ុន៖ មានកត្តារួមផ្សំជាច្រើន ដែលធ្វើឱ្យមានការកើនឡើង នៃការលាឈប់របស់បុគ្គលិក ក្នុងនោះបញ្ហាបរិយាកាសការងារក៏ជាផ្នែកមួយដែរ។ ដូច្នេះការរៀបចំរចនាសម្ព័ន្ធ ការត្រួតពិនិត្យឡើងវិញអំពីចន្លោះខ្វះខាត នៅក្នុងផ្នែកធនធានមនុស្ស និងការបង្កើតវប្បធម៌វិជ្ជមាននៅកន្លែងធ្វើការ ទាំងផ្នែកសុខភាពផ្លូវកាយនិងសុមាលភាពផ្លូវចិត្តគឺជាដំណោះស្រាយមួយដែលអ្នកដឹកនាំអាចធ្វើបាន នៅពេលដែលមានបុគ្គលិកលាឈប់ច្រើនគ្នា ក្នុងពេលតែ១។   ២. ការរំពឹងទុកច្បាស់លាស់៖ ការលាឈប់ច្រើន ក៏អាចបណ្តាលមកពីបញ្ហានៃភាពមិនច្បាស់លាស់លើតួនាទីការងារ ទំនួលខុសត្រូវ និងការរំពឹងពីបុគ្គលិកទៅមេ ពីមេទៅបុគ្គលិកផងដែរ។ ដូច្នេះដើម្បីកាត់បន្ថយការអត្រានៃការលាឈប់របស់បុគ្គលិកឆ្នើម អ្នកដឹកនាំអាចកំណត់ការរំពឹងទុកការងារច្បាស់លាស់ ភាពបត់បែនជាក់ស្តែង និងផ្តល់ធនធានចាំបាច់ ឬដោះស្រាយភាពមិនច្បាស់លាស់ណាមួយនៅក្នុងតួនាទីការងារភ្លាមៗ។ ៣. ផ្តល់ឱកាសថ្មី៖ នៅពេលដែលមានឱកាសការងារតិចតួច ឬមានភាពមិនប្រាកដប្រជាសម្រាប់ការរីកចម្រើននាពេលអនាគតទេ វាជាកត្តាមួយដែលអាចរុញច្រានបុគ្គលិក ឱ្យឆ្ងាយចេញពីចំណង់របស់ពួកគេនៅកន្លែងធ្វើការ។ ដូច្នេះដើម្បីកាត់បន្ថយការផ្លាស់ប្តូរបុគ្គលិកច្រើនដង អ្នកដឹកនាំគួរតែផ្តល់និងបង្កើតឱកាសថ្មីៗដល់បុគ្គលិក ជួយតម្រង់គោលដៅការងារនិងភាពរីកចម្រើនសម្រាប់អាជីពផ្ទាល់ខ្លួននាពេលអនាគតឱ្យស្របគ្នាជាមួយគោលដៅក្រុមហ៊ុន ដើម្បីលើកទឹកចិត្តឱ្យពួកគេបន្តបំពេញការងារក្រុមហ៊ុននិងគោលដៅផ្ទាល់ខ្លួនឱ្យបានល្អ ឬបង្កើតផែនការអភិវឌ្ឍន៍អាជីពផ្ទាល់ខ្លួនសម្រាប់បុគ្គលិកម្នាក់ៗតែម្តង។ យ៉ាងណាមិញការលាឈប់របស់បុគ្គលិកច្រើនបន្តកន្ទុយគ្នា មិនមែនមានន័យថាមកពីកត្តាក្រុមហ៊ុនឬកត្តាការងារមិនល្អទាំងស្រុងនោះទេ បញ្ហានេះវាអាចបណ្តាលមកពីមូលហេតុដែល បុគ្គលិកម្នាក់ៗមានវ័យស្របាលៗគ្នា ដល់ដំណាក់កាលឈប់ធ្វើការឱ្យគេដូចគ្នា ចឬពួកគេមានបញ្ហាផ្ទាល់ខ្លួន ស្រដៀងគ្នាៗ ទើបសម្រេចចិត្តលាឈប់ដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-05-07T08:52:46.722Z", "category": "ភាពជាអ្នកដឹកនាំ", "views": 1595, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.